
ELŐSZÓ 


WASHINGTON SÖTÉT SZÍVÉBEN LÉTEZIK EGY NAGYON 
RÖVID ÉS TITKOS lista, rajta azon terroristák nevével, akik olyan 
veszélyt jelentenek az Egyesült Államokra, annak polgáraira és érdekeire 
nézve, hogy törvényes eljárás, tárgyalás vagy letartóztatási kísérlet nélkül 
halálra ítélték őket. Ez a , halállista". 

Az Ovális Irodában mindig kedd reggel mérlegelik a lista esetleges 
kibővítését, amit az elnök és hat embere végez — sosem több, sosem 
kevesebb. Közéjük tartozik a CIA igazgatója és az a négycsillagos 
tábornok, aki a világ legnagyobb és legveszélyesebb magánhadseregének 
parancsol. Ez a J-SOC, ami hivatalosan nem is létezik. 

2014 tavaszának egy hideg reggelén a lista új névvel bővült. Egy olyan 
titokzatos személyével, akinek még a valódi nevét sem tudták, s akiről az 
amerikai terrorelhárítás roppant gépezete sem tudott felhajtani egyetlen 
fényképet sem. Akárcsak a listán korábban szereplő Anvar al-Avlaki, az 
amerikai-jemeni fanatikus, aki az interneten terjesztette gyűlölettől fűtött 
tanításait, s akivel 2011-ben Észak-Jemenben egy drónról indított rakéta 
végzett — az új név is a világhálón prédikált. Olyan hatásosan, hogy a 
diaszpóra fiatal muszlim tagjaiból mind többen lettek szélsőséges, vallási 
fanatikusok, és követtek el gyilkosságokat a nevében. 

Akárcsak Avlaki, az új célpont is tökéletes angolsággal beszélt. S miután 
nem ismerték a nevét, csak Prédikátorként emlegették. 

A megbízást a J-SOC kapta, hogy parancsnoka továbbadja a TOSA-nak — 
egy olyan szigorúan titkos szervezetnek, amelyről az aktív amerikai tiszti 
állomány kilencvennyolc százaléka még életében nem hallott. 

A TOSA - ez a jelentéktelennek tűnő hivatal — Észak-Virginiában 
működött azzal a céllal, hogy levadásszon minden terroristát, aki megpróbál 
elrejtőzni az amerikai igazságszolgáltatás elől. 

Aznap délután a TOSA igazgatója, akit a hivatalos közleményekben csak 
Öreg Rókaként emlegettek, belépett első számú fejvadászának irodájába, és 
egy gépelt lapot helyezett íróasztalára. Erre csupán ennyit írtak: 

A Prédikátor. 

Azonosítani. 


Felkutatni. 

Megsemmisíteni. 

Az utasítást a hadsereg főparancsnokaként maga az elnök írta alá, ezáltal 
elnöki rendeletnek minősült. 

A fejvadászt — az amerikai tengerészgyalogság titokzatos, negyvenöt éves 
alezredesét — az épületen belül és kívül kizárólag a fedőnevén ismerték. 
Úgy hívták: A NYOMKÖVETŐ. 


Első rész 


A megbízás 


1. FEJEZET 


HA MEGKÉRDIK, JERRY DERMOTT A SZÍVÉRE TETT KÉZZEL 
ESKÜDÖTT volna, hogy életében nem bántott senkit és nem szolgált rá a 
halálra, de ez sem mentette meg. 

Március közepére járt, de a tél csak vonakodva vonult vissza az idahói 
Boise-ból. Az állam fővárosát övező hegyeket még mindig belepte a hó, a 
csúcsokról leereszkedő dermesztő szél még mindig csontig hatolt. A 
járókelők most is szorosra vonták magukon a meleg kabátot, amikor az 
állam kongresszusi képviselője kilépett a törvényhozás West Jefferson 
Street 700-as szám alatti épületéből. 

A Capitolium főbejáratán át távozott, és a homokkő falakat hátrahagyva 
lefelé indult a lépcsőn, az utcán járó motorral várakozó autója felé. Mint 
általában, most is kedélyesen biccentett a lépcsőn posztoló rendőrnek, majd 
Joe-nak, hűséges sofőrének, aki megkerülte az autót, hogy kinyissa előtte a 
hátsó ajtót. Nem tűnt fel neki a sötét alak, aki felemelkedett az egyik közeli 
pádról, és mozgásba lendült. 

A férfi nem gombolta be hosszú fekete nagykabátját, csak szorosan 
összefogta magán. A fején kötött sapka volt, s ha bárki alaposabban 
megnézi — amit senki sem tett —, legfeljebb az tűnhetett volna fel rajta, hogy 
a kabát alól nem egy farmernadrág két szára, hanem valamilyen fehér 
szoknyaszerűség tűnik elő. Később megállapították, hogy ez a ruhadarab 
egy arab köntös. 

Jerry Dermott már kis híján kinyitotta az ajtót, amikor kiáltást hallott. 

— Képviselő úr! 

A hang irányába fordult, hogy földi életútja végén egy napbarnított arcot 
lásson, ami ugyan rá nézett, üres tekintetéből ítélve mégis mintha a távolt 
fürkészte volna. A nagykabát szétnyílt, hogy az eddig alatta rejtegetett 
vadászpuska lefűrészelt csöve széles ívben felemelkedjen. 

A rendőrök később megállapították, hogy mindkét cső egyszerre tüzelt, 
valamint hogy a töltényeket nagyszemű söréttel töltötték meg, nem a 
madaraknak szánt apróbb társaikkal. A lövést alig három méterről adták le. 

A lefűrészelt cső rövidsége miatt a sörétek széles körben röppentek szét. 
Az acélgolyók némelyike kétoldalt elsüvített a képviselő mellett, és eltalálta 
Joe-t, aki ettől megpördült és hátratántorodott. A zakója alatt ugyan 


pisztolyt viselt, de miután kezével az arcához kapott, nem nyílt rá módja, 
hogy használja. 

A rendőr a lépcsőről látott mindent, előrántotta revolverét, és futva indult 
lefelé. A merénylő mindkét kezét a levegőbe emelte, jobbjában még most is 
ott volt a vadászpuska, miközben kiáltozni kezdett. A rendőr nem tudta, 
hogy mindkét lövés eldurrant, ezért tüzet nyitott. 

Háromszor lőtt, és ilyen távolságból aligha hibázhatott. 

A három lövedék a férfi mellkasának közepébe fúródott, és hátravetette, 
majd nekicsapódott a limuzinnak, aztán lepattant róla, és arccal 
előrezuhanva a csatornában kötött ki. Az oszlopos előtérből többen is 
kirontottak, majd miután meglátták a két holttestet, a vérző kezű sofőrt és a 
merénylő felett terpeszben álló rendőrt, aki még most is rászegezte 
fegyverét, elszaladtak erősítést hívni. 

A két holttest a városi hullaházba került, Joe pedig a kórházba, ahol 
három sörétet operáltak ki az arcából. A kongresszusi képviselő meghalt: 
több mint húsz acélsörét fúródott a mellkasába, és átjárta a szívét és a 
tüdejét, de a merénylő sem úszta meg olcsóbban. 

Utóbbi holtteste, miután levetkőztetve kiterítették a hullaházban, semmit 
sem árult el személyazonosságáról. Nem találtak nála iratokat, és különös 
módon egyetlen szőrszál sem akadt a testén, a szakállát leszámítva. Amikor 
arcképét közzétették a lapokban, két informátor is jelentkezett: egy közeli 
egyetem dékánja ráismert egyik jordániai diákjára, míg egy közeli 
vendégház tulajdonosa az egyik lakójára. 

A halott merénylő szobáját átkutató nyomozók számos arab nyelvű 
könyvet és egy hordozható számítógépet foglaltak le. Utóbbi tartalmát a 
rendőrségi laborban töltötték le. Olyasmit találtak rajta, amivel a boise-i 
rendőrségen még senki sem találkozott: a merevlemezen egy olyan álarcos 
férfi előadásairól vagy inkább prédikációiról készült videók sorakoztak, aki 
lángoló tekintettel nézett a kamerába, és tökéletes angolsággal beszélt. 

A hitvallása nem is lehetett volna brutálisabb és egyszerűbb. Minden 
igazhitűnek személyesen is meg kell térnie az eretnekségből, hogy 
felismerje az iszlám igazságát. Önnön lelkében kell átalakulnia, nem 
várhatja senkitől, hogy felélessze benne a dzsihád szellemét, és Allah igaz, 
hű katonájává avassa. Azután pedig keresnie kell egy prominens személyt, 
aki a Nagy Sátán szolgálatában áll, s akit a pokolra küld, mielőtt 
mártírhalált hal, és felemelkedik az égbe, hogy mindörökké Allah 


paradicsomában éljen. A többtucatnyi tanítás középpontjában mindig 
ugyanez az üzenet állt. 

A rendőrség továbbadta a bűnjeleket a helyi FBI-irodának, az pedig 
mindent továbbított a washingtoni J. Edgar Hoover Épületnek. A Hivatal 
országos központjában az anyagot már nem övezte akkora értetlenség. 
Errefelé nem először hallottak a Prédikátorról. 


KR 


Mrs. Lucy Carson november 8-án kezdett vajúdni a kaliforniai Camp 
Pendletonban, ahol a férjével élt. Egyenesen a haditengerészeti kórház 
szülészetére vitték, ahol életet adott első — s mint utóbb kiderült, egyetlen — 
fiának. 

A gyermeket apai nagyapja után a Christopher névre keresztelték, de 
miután a magas rangú tengerészgyalogos tisztet mindenki Chrisnek 
szólította, a félreértések elkerülése végett a csecsemő a Kit becenevet kapta 
(bár ezzel semmiképp sem a vadnyugat neves úttörőjére, Kit Carsonra 
kívántak utalni). 

Szintén véletlen a születés dátuma: november 10-e. 1775-ben e napon jött 
létre az Egyesült Államok tengerészgyalogsága. 

Alvin Carson százados Vietnamban harcolt, ahol még további öt éven át 
teljes gőzzel folyt a háború, de miután a szolgálati ideje a végéhez 
közeledett, karácsonyra hazaengedték, hogy együtt lehessen feleségével és 
két leányával, s persze karjába vehesse első fiát. 

Az új évben Carson visszatért Vietnamba, hogy végül 1970-ben 
átvezényeljék a kiterjedt pendletoni támaszpontra. 

S miután innét három éven át nem is került máshová, láthatta, ahogy fia 
tipegő babából négy és fél éves kisgyerekké cseperedik. 

Itt, a halálos dzsungeltól távol, a házaspár a katonacsaládok szokott életét 
élte, amely jobbára a házasoknak fenntartott tiszti szálláson, az irodában, a 
társasági klubban, a támaszpont áruházában és a templomban zajlott. 
Carson a Del Mar dokkban kezdte el úszni tanítani a fiát. Mindig is könnyes 
nosztalgiával gondolt vissza azokra a pendletoni évekre. 

Az 1973-as évben áthelyezték egy másik , családos" szolgálati helyre, a 
főváros közelében fekvő Ouanticóba. Itt ekkortájt még szúnyogoktól és 


kullancsoktól hemzsegő vadon feküdt, ahol az eleven kisfiú zavartalanul 
hajkurászhatta a mókusokat és mosómedvéket. 

A Carson család még a bázison élt, amikor Henry Kissinger és az észak- 
vietnami Le Dúc Tho Párizs közelében tárgyalóasztalhoz ült, hogy nyélbe 
üsse az egyezséget, ami hivatalosan véget vetett az immár vietnami 
háborúnak nevezett egy évtizede zajló vérontásnak. 

Carson őrnagyként tért vissza harmadik vietnami körére, a még mindig 
forrongó ázsiai országba, ahol az észak-vietnami hadsereg eltökélte magát a 
párizsi megállapodás felrúgására és a déli területek megszállására, de őt 
még idejében kimenekítették a reptérről induló utolsó gépen, mielőtt a 
követség tetején megkezdődött volna a kétségbeesett közelharc. 

Ezekben az években a kis Kit végigjárta az amerikai fiúk érésének 
szokásos állomásait: kisiskolás liga baseballban, cserkészet, suli. Azután 
1976 nyarán Carson őrnagy és családja átkerült egy harmadik jelentős 
tengerészgyalogos támaszpontra, az észak-karolinai Camp Lejuene-be. 

A zászlóalj parancsnokhelyetteseként Carson őrnagy a 
8.tengerészgyalogos ezred ,C" utcai központjában dolgozott, míg 
feleségével és három gyermekével a családos tiszteknek fenntartott 
lakótelepen élt. Egy percig sem lehetett kérdéses, mi lesz a fiúból, ha majd 
felnő. Egyszerre két családba született: Carsonnak és katonának, így 
mindenki azt feltételezte, hogy a nagyapját és apját követve kijárja a tiszti 
iskolát, azután ő is egyenruhát fog viselni. 

1978 és 1981 között Carson őrnagy régóta esedékes haditengerészeti 
szolgálatát teljesítette Norfolkban, az észak-virginiai Chesapeake-öböl déli 
oldalán, a flotta és a tengerészgyalogság itteni támaszpontján. Amíg a 
család a szárazföldön lakott, az őrnagy tengerre szállt a flotta büszkeségén, 
a USS Nimitzen. Innét kísérte figyelemmel a kudarcba torkollott Saskarom- 
hadműveletet, amikor megpróbálták kiszabadítani a Khomeini ajatollah 
feltüzelt , diákjainak" fogságába került amerikai diplomatákat. 

Carson őrnagy a Nimitz hídjáról, távcsövön keresztül látta, amint a nyolc 
hatalmas Sea Stallion helikopter dübörögve elhúz a part felé, hogy 
támogassa az akciót végrehajtó zöldsapkásokat és kommandósokat, azután 
kimenekítse az általuk kiszabadított diplomatákat. 

Azt is látta, milyen állapotban tértek haza. Az első kettőnek azért kellett 
visszafordulnia, mert homokszűrő nélkül futott bele egy porviharba, míg az 
utánuk érkezőket megtöltötték a sebesültek, miután az egyik helikopter 


berepült egy Hercules szélvédőjén, és a két gép egyetlen tűzgolyóban 
egyesült. Carsont egész hátralévő életében keserűséggel töltötte el, ha csak 
belegondolt az elemi tervezési hibákba. 

1981 nyarától 1984-ig Alvin Carson alezredesként szolgált Londonban, a 
Grosvenor téri nagykövetségen, mint amerikai haditengerészeti attasé. Kit a 
St. Johns Wood-i Amerikai Iskolába járt, és később is jó szívvel gondolt 
vissza három londoni évére, az egymással szoros szövetséget ápoló 
Margaret Thatcher és Ronald Reagan korszakára. 

A Falkland-szigeteket időközben megszállták és felszabadították. Egy 
héttel azelőtt, hogy a brit deszantosok behatoltak Port Stanley-be, Ronald 
Reagan hivatalos látogatáson Londonban járt. Charlie Price nagykövet lett, 
egyszersmind a legnépszerűbb amerikai a városban. Egymást érték a 
fogadások és bálok. A Carson családot a királynőnek is bemutatták. A 
tizennégy éves Kit először bolondult bele egy lányba. Apja tiszti 
pályafutásának huszadik évét ünnepelte. 

Miután Carson ezredes, a 3. tengerészgyalogos ezred 2. zászlóaljának 
parancsnoka családjával együtt Hawaiira, Kaneoha Bay-be költözött, Kit 
gyökeresen más éghajlati viszonyok között találta magát. A tizenéves 
kamasz számára ez az időszak egyet jelentett a szörföléssel, búvárkodással 
és horgászattal, no meg a lányok iránti kivételesen aktív érdeklődéssel. 

Tizenhat éves korára Kit sikert sikerre halmozott a sportok terén, míg 
iskolai eredményei arról árulkodtak, hogy az esze is a helyén van. Mire 
apját egy évvel később vezérkari tisztté léptették elő és átvezényelték az 
ország belsejébe, Kit Carson elérte a legmagasabb cserkészrangot, és 
újoncként már a  TIartalékos  Tisztképző  Iskolára járt. A fiú 
megállíthatatlanul haladt a számára elrendelt pályán, hogy apja nyomában 
belőle is tengerészgyalogos tiszt legyen. 

Odahaza az Államokban várta őt a főiskola. A virginiai Williamsburgbe, 
a William and Maryre került, ahol négy éven át bentlakásosként tanult, 
szakirányként történelmet és vegyészetet hallgatott. A három hosszú nyári 
vakációt ejtőernyős iskolára, búvároktatásra és a guanticói Tisztjelölti 
Iskolára szánta. 

1989 tavaszán, húszévesen végzett, hogy egyszerre kapjon főiskolai 
diplomát és alhadnagyi sávot a váll-lapjára. Az ünnepségen immár tábornok 
apja és anyja keble csak úgy dagadozott a büszkeségtől. 


Először karácsonyig az Alapkiképző Iskolába járt, majd 1990 márciusáig 
a Gyalogsági Tisztiiskolába, ahol kitüntetéssel végzett. Következett a 
georgiai Fort Benning és a Ranger Iskola, majd ezután már kommandósként 
a kaliforniai Twentynine Palmsbe került. 

Itt a Légi/Szárazföldi Harcászati Központba járt, majd ugyanezen a 
helyen az 7. ezred 1. zászlóaljához került. 

Azután 1990. augusztus 2-án egy Szaddám Húszein nevű fickó 
megszállta Kuvaitot, és amikor az amerikai tengerészgyalogosok újra 
háborúba indultak, Kit Carson alhadnagy is velük tartott. 


1990 


Miután megszületett a döntés, hogy Kuvait megszállását nem lehet szó 
nélkül lenyelni, megalakult a tettre kész országok koalíciója, amely Irak és 
Szaúd-Arábia sivatagi határán sorakozott fel, a keleti Perzsa-öböltől 
egészen Jordania nyugati határáig. 

Az amerikai tengerészgyalogosok a Walter Bloomer tábornok által 
vezetett Tengerészgyalogos Expedíciós Haderőhöz kerültek; ennek részét 
alkotta a Mike Myatt tábornok irányítása alatt álló 1. tengerészgyalogos 
hadosztály is, a parancsnoki lánc legvége táján Kit Carson alhadnaggyal. 

A hadosztály a koalíciós haderő vonalának keleti lezárásaként 
közvetlenül a kéklő Öböl partján sorakozott fel. 

Az első hónapban, a bódítóan fülledt augusztusban, lázas tevékenység 
zajlott: a harcjárművekkel és tüzérségi lövegekkel együtt partra kellett 
szállítani a teljes hadosztályt, hogy elfoglalhassa a kijelölt területet. 
Teherhajók egész armadája érkezett az addig álmos kikötővárosba, el- 
Dzsubailba, hogy kirakodja az amerikai hadosztály felszereléséhez, 
elszállásolásához és ellátásához szükséges eszközöket. Ezután egészen 
szeptemberig kellett várni, amíg Kit Carson megkapta az eligazítását. Egy 
csípős nyelvű veterán őrnagy fogadta, akit látható keserűséggel töltött el, 
hogy még nem emelkedett feljebb a ranglétrán. 

Dolan őrnagy komótosan végigolvasta új tisztjének aktáját, míg a 
tekintete meg nem akadt valami furcsaságon. Felnézett. 

— Kölyökként Londonban is élt? 

— Igen, uram. 


— Különc kis szarjankók azok a britek. — Dolan őrnagy végzett az akta 
tanulmányozásával. — Nyugatról közvetlenül mellettünk van a 7. brit 
páncélos dandár. Sivatagi patkányoknak hívatják magukat. Különcök, 
ahogy mondom. 

Patkánynak hívják a saját katonáikat... — Vagyis inkább dzserboának, 
uram. 

— Minek? 

— Dzserboának. Sivatagi állat, a mangusztára hasonlít. 

Akkor kapták ezt a nevet, amikor a második világháborúban Rommellel 
harcoltak a Líbiai-sivatagban. Ő volt a sivatagi róka. A dzserboa kisebb 
testű, de fürgébb. 

Dolan őrnagy szemlátomást nem örült a történelmi leckének. 

— El ne kezdjen itt okoskodni, hadnagy. Valahogy ki kell jönnünk ezekkel 
a sivatagi patkányokkal. Majd azt javaslom Myatt tábornoknak, hogy magát 
küldje ki az egyik összekötő tisztnek. Leléphet. 

A koalíciós haderő öt teljes hónapon át izzadt a sivatagban, amíg az 
egyesített légierő ötven százalékban , leépítette? az iraki hadsereget, amit 
Norman Schwarzkopf tábornok a támadás feltételeként szabott meg. Az idő 
egy részében, miután jelentkezett a 7. páncélos dandárt vezető brit Patrick 
Cordingley tábornoknál, Kit Carson összekötőként szolgált a két haderő 
között. 

Az amerikai katonák közük csak kevesen mutattak érdeklődést a szaúdiak 
helyi, arab kultúrája iránt. Carson már csak természetes kíváncsisága okán 
is közéjük tartozott. A britek oldalán találkozott két tiszttel, akik 
valamennyire ismerték az arab nyelvet; tőlük tanult el egy maroknyi 
hasznos kifejezést. 

El-Dzsubailban tett látogatásai során hallotta az imára  szólító 
felhívásokat, majd nézte, amint a humuszos arabok minden alkalommal a 
földre vetik magukat és mélyen előrehajolnak, úgy teljesítik a rituális 
előírásokat. 

Gondot fordított rá, hogy az útjába kerülő szaúdiakat a hagyományos 
, Szalem alejkum" (béke legyen veled) formában köszöntse, és megtanulta, 
hogy erre , Alejkum szalemmel" illik felelni. Magában feljegyezte, milyen 
hatásos ez a kis figyelmesség egy idegen részéről, s hogy ezután mennyivel 
szívélyesebben tekintenek rá. 


Három hónap után a brit dandár hadtestté erősödött, és Schwarzkopf 
tábornok Myatt tábornok bosszúságára keletebbre tolta a brit állásokat. 
Amint a szárazföldi haderők végre megindultak, rövid, döntő és brutális 
háború kezdődött. Az iraki harckocsikat könnyedén félresöpörték a brit 
Challenger II-k és amerikai Abramsek. A koalíció hónapokon át tartó légi 
fölénye kikezdhetetlen maradt. 

Az amerikai B-52-esek még a lövészárkokban szétbombázták Szaddám 
gyalogságát, az iraki katonák százával adták meg magukat. 

Az amerikai tengerészgyalogosok visszafoglalták Kuvaitot, ahol 
üdvrivalgással fogadták őket, és meg sem álltak az iraki határig, ahol csak 
felsőbb parancsra torpantak meg. Az egész szárazföldi háború öt nap alatt 
véget ért. 


KKK 


Kit Carson hadnagy valamit jól csinálhatott, mert amikor 1991 nyarán 
visszatért, a zászlóalj legjobban teljesítő hadnagyaként áthelyezték a 81 
mm-es aknavetősökhöz. A fényes pályafutás előtt álló tiszt ekkor — életében 
először, de nem utoljára — rendhagyó dolgot tett: Olmsted-ösztöndíjért 
folyamodott, amit el is nyert. Amikor megkérdezték, miért teszi, azt felelte, 
hogy a kaliforniai Montereyben, a Presidio nyelvi tanszékén akar tanulni. 
További faggatózásra elismerte, hogy az arabot kívánja elsajátítani. Ez a 
döntése később az egész életét megváltoztatta. 

Némiképp meglepett feljebbvalói teljesítették kérését, így az Olmstednek 
köszönhetően eltöltött egy évet Montereyben, majd egy másodikat és egy 
harmadikat is, mielőtt kétéves ösztöndíjat szerzett a kairói Amerikai 
Egyetemen, ahol kiderült róla, hogy ő az egyetlen tengerészgyalogos, sőt az 
egyetlen katona, aki élesben harcolt. Még itt tanult, amikor 1993. február 
26-án egy Ramzi Juszef nevű jemeni megkísérelte felrobbantani a 
manhattani Világkereskedelmi Központ ikertornyait. Juszef kudarcot 
vallott, a merénylettel azonban kezdetét vette az Egyesült Államok elleni 
iszlám dzsihád, amelyre az amerikai kormány oly sokáig ügyet sem vetett. 

Miután akkoriban még nem terjedtek el az elektronikus híroldalak, 
Carson hadnagy rádión követte az Atlanti-óceán túlsó partján zajló 
vizsgálatot, egyszerre döbbenten és érdeklődéssel. Végül látogatást tett a 
legbölcsebb embernél, akit Egyiptomban megismert. Khalid Abdulaziz 


professzor az iszlám egyik legnagyobb oktatási központjában, az El-Azhar 
Egyetemen tanított, és az irodájában fogadta a kíváncsi amerikait. 

— Miért csinálták? — kérdezett rá egyenesen Carson. 

— Mert gyűlölik magukat -— felelte az öreg férfi higgadt hangon. 

— De miért? Mit követtünk el ellenük? 

— Személy szerint ellenük? A hazájuk ellen? A családjuk ellen? Semmit. 
Hacsak a dollár osztogatása nem számít bűnnek... de nem ez a lényeg. A 
terroristák számára sosem ez a lényeg. Az olyanoknak, mint a Fátáh, a 
Fekete Szeptember, vagy ezek az újak a vallási köntösükben, az indulat és a 
gyűlölet az első. Az önigazolás csak másodlagos. Az IRA számára a 
hazafiasság, a Vörös Brigádoknak a politika, a szalafista szélsőségeseknek a 
vallásosság. A vallásosság máza. 

A professzor mindkettőjüknek teát készített kis spirituszfőzőjén. 

— Ők mégis azt állítják, hogy a Szent Korán tanításait követik. Azt 
mondják, Mohamed prófétának engedelmeskednek. Allahot szolgálják. 

Az öreg tudós mosolyogva nézte a fortyogó vizet. 

Elismeréssel nyugtázta, hogy a másik odatette a , szent" jelzőt a Korán 
elé. Apró figyelmesség, mégis a jó modor jele. 

- Tudja, fiatalember, egyike vagyok azoknak, akiket , hafiznak" 
neveznek. Kívülről megtanultam a Szent Korán mind a 6236 versét. 
Ellentétben a maguk Bibliájával, amit sokak könyveiből állítottak össze, a 
Koránt egyetlen személy írta, pontosabban diktálta le, de még így is 
akadnak passzusok, amelyek ellentmondanak egymásnak. 

A dzsihádisták nem tesznek mást, mint kiragadnak az összefüggéseiből 
egy-két mondatot, egy kicsit még jobban eltorzítják, majd úgy tesznek, 
mintha isteni sugallatra cselekednének. Ez helytelen. Szent könyvünkben 
nincs semmi, ami bárkit is felhatalmazna arra, hogy Allah, a Könyörületes 
nevében asszonyokat és gyerekeket gyilkoljon. 

A szélsőségesek mindig így viselkednek, a keresztények és zsidók is. Ne 
hagyja kihűlni a teáját. Addig jó, amíg tűzforró. 

— De hát ezek az ellentmondások, professzor úr... sosem mutattak rájuk 
vagy emelték ki őket? 

A professzor saját kezűleg szolgálta ki amerikai vendégét. 

Hívhatta volna a szolgáját, de elégedettséggel töltötte el, hogy 
személyesen tölti ki a teát. 


— Egyebet se tesznek. A tudósok tizennégy évszázada tanulmányozzák és 
kommentárokkal látják el ezt az egyetlen könyvet. Összefoglalóan így 
nevezik ezeket: hadith. Úgy 100.000 kötetnél járhatnak. 

— Olvasta őket? 

— Nem mindet, ahhoz tíz élet is kevés lenne, de sokat igen. Kettőt én 
magam írtam. 

— Az egyik merénylő, Omár Abdel-Rahman, akit vak sejknek neveznek. . . 


ő is ilyen hittudós... — Aki tévúton jár. Nem újdonság ez, semelyik 
vallásban. 


— Mégis újra meg kell kérdeznem: miért gyűlölnek minket? 

— Mert maguk nem ők. Indulattal reagálnak mindenkire, aki különbözik 
tőlük.  Zsidókra, keresztényekre, mindenkire, akit mi  , kuffarnak" 
nevezünk... a hitetlenekre, akik nem térnek át az egy igaz vallásra. Meg 
persze azokra, akik szerintünk nem eléggé muszlimok. Algériában a 
dzsihádisták egész falvakat mészárolnak le, asszonyokat és gyerekeket is, 
miközben szent háborút vívnak Algír ellen. Ne feledje, hadnagy: előbb 
mindig a harag és a gyűlölet van, csak azután az önigazolás. Ez a mély 
vallásosság sem más, csak szenteskedés. 

— És mi a helyzet önnel, professzor úr? 

Az idős férfi felsóhajtott. 

— Gyűlölöm és megvetem őket, mert az iszlám sugárzó arcát az egész 
világ előtt eltorzítják a gyűlöletükkel. 

Miközben a kommunizmus halott, a Nyugat pedig gyenge és önelégült, 
csak a pénzhajhászásnak és örömöknek él. Higgye el, sokan befogadják 
majd ezt az új üzenetet. 

Kit Carson vetett egy pillantást az órájára. A professzornak nemsokára 
imádkoznia kellett. A tudós felfigyelt a gesztusra, elmosolyodott, és felállt, 
hogy kikísérje vendégét. Az amerikai már elindult, amikor utána kiáltott: 

— Attól félek, hadnagy, hogy az én drága iszlámom hosszú és sötét 
éjszaka előtt áll. Ön még fiatal, megérheti az új hajnalt, insallah, én azért 
imádkozom, hogy ne kelljen látnom. 

Három évvel később az agg tudós álmában halt meg, ám addigra már 
általánossá vált az erőszak, miután bomba robbant egy amerikaiak által 
kedvelt szaúd-arábiai lakóházban, egy Oszama bin-Laden nevű férfi pedig 
elhagyta Szudánt, és visszatért Afganisztánba, ahol az országot megbénító 
tálib rezsim tárt karokkal fogadta. És a Nyugat még mindig nem tett 


óvintézkedéseket, hogy megvédje magát, csak tovább élvezte a látszólagos 
békét. 


Napjainkban 


Az angol Somerset megyében fekvő Grangecombe nyaranta vonzott 
néhány turistát, akik szívesen sétálgattak a tizenhetedik századi ódon 
macskaköves utcákon, ám ettől eltekintve, miután távol esett a Délnyugat 
tengerpartjaihoz és öbleihez vezető főutakról, a piacváros megmaradt békés 
és csendes helynek — noha megvolt a maga történelme és királyi 
kiváltságlevele, városi tanácsa és polgármestere. 2014 áprilisában ezt a 
tisztséget egy visszavonult posztókereskedő töltötte be, amikor a tanácsban 
rá került a sor, hogy jogot formáljon a polgármesteri nyaklánc, a 
szőrmegalléros köntös meg a háromszögletű kalap viselésére. 

Éppen a fentieket viselte, miközben a főutca tőszomszédságában 
megnyitotta a kereskedelmi kamara új épületét, amikor egy alak kivált a 
bámészkodók tömegéből, hogy megtegye a kettejüket elválasztó tíz yardot, 
majd mielőtt bárki is közbeléphetett volna, egy henteskést döfött a 
mellkasába. 

Noha az eseményen két rendőr is megjelent, kézifegyver egyiküknél sem 
volt. Amíg a haldokló polgármestert jegyzője és képviselőtársai vették 
gondjaikba — nem sok eredménnyel a rendőrök leteperték a gyilkost, aki 
meg sem kísérelt elmenekülni, viszont fennhangon ismételgette, amit a 
jelenlévők egyike sem értett, csak a később kiérkező szakértők 
azonosítottak: , Allah akbar", azaz , Allah hatalmas". 

Az egyik tisztnek a penge felhasította a tenyerét, ahogy a kés után kapott, 
azután a merénylő már el is tűnt a két uniformis alatt. A Iaunton városából 
kiérkező nyomozók annak rendje és módja szerint nekiláttak a munkának, a 
merénylő azonban némán meredt maga elé az őrsön, és nem válaszolt 
egyetlen kérdésükre sem. Bokáig érő fehér arab köntöst viselt, akárcsak a 
központból kiküldött arab tolmács, aki szintén nem ért el nála sikert. 

A férfiról kiderült, hogy árufeltöltő a helyi szupermarketben, és az egyik 
helybéli asszony vendégszobájában lakik. A házinéni szerint Irakból jött. 

Eleinte azt hitték, a hazájában történtek váltották ki a dühét, de a 
Belügyminisztérium felfedte, hogy menekültként érkezett az országba és 


menedékjogot is kapott. A városka fiataljai szerint Faruk — ismertebb nevén 
Freddie — három hónappal korábban még bulikra járt, együtt ivott velük, és 
lázasan hajtotta a lányokat. Azután megváltoztatta valami, amitől 
visszahúzódó lett, és megtagadta korábbi életét. 

Szállásán nem sok mindent találtak, leginkább csak egy laptopot, 
amelynek tartalma ismerős lett volna az idahói Boise rendőreinek: egyik 
tanítás a másik után a maszkos férfitól, aki egy Korán-idézetekkel teleírt 
fekete lepel előtt szólított fel az összes , kuffar? elpusztítására. A döbbent 
somerseti rendőrök tucatnyi ilyen prédikációt is végignéztek, miután a 
videóra vett férfi szinte akcentus nélkül beszélte az angolt. 

Amíg a továbbra is magába zárkózó gyilkos ellen vádat emeltek, aktáját 
és laptopját Londonba küldték. A fővárosi rendőrség beavatta a részletekbe 
a Belügyminisztériumot, az pedig konzultált a biztonsági szolgálattal, az 
M15-val, amely a washingtoni brit követségen szolgáló embere útján már 
tudott az idahói incidensről. 


KKK 


Miután hazatért az Egyesült Államokba, Kit Carson századost három 
évre Camp Pendletonba vezényelték — arra a helyre, ahol megszületett, és 
élete első négy évét töltötte. Ez idő alatt apai nagyapja, a hadsereg 
nyugalmazott ezredese, aki egykor Iwo Jimánál is harcolt, elhunyt egy 
észak-karolinai nyugdíjasotthonban, míg apját tábornokká léptették elő, 
amiről nagyapja még a halála előtt, nem kevés büszkeséggel értesült. 

Kit Carson megismerkedett egy ápolónővel, aki abban a kórházban 
dolgozott, ahol annak idején ő a világra jött. 

Miután összeházasodtak, Susannel három éven át próbálkoztak, míg a 
vizsgálatok egyértelművé nem tették, hogy a felesége nem képes 
megfoganni. Ekkor megállapodtak abban, hogy egy napon örökbe 
fogadnak, de ezzel még ráérnek. 1999 nyarán Kitet a Vezérkari Tiszti 
Iskolára visszaküldték Ouanticóba, majd 2000-ben őrnaggyá léptették elő. 
A diplomaosztót követően őt és feleségét ismét áthelyezték, ezúttal a japán 
Okinawába. 

Itt, New Yorktól számos időzónányira nyugatra, a késő éjszakai 
híradásokban követte nyomon az eseményt, ami később 9/11-ként vonult be 
a történelembe. A tiszti klubban a többiekkel együtt újra és újra végignézte 


a lassított felvételeket, amelyeken a két utasszállító gép becsapódott előbb 
az északi, majd a déli toronyba. 

Csak a többiekkel ellentétben ő tudott arabul, ismerte az arab világot és a 
több mint egymilliárd hívet számláló iszlám összetettségét. 

Visszaemlékezett Abdulaziz professzorra, ahogy előzékenyen kiszolgálta 
teával, és megjövendölte az iszlám sötét éjszakáját. És a többiekre. Közben 
körülötte egyre magasabbra csaptak az indulatok, amint kitudódtak a 
részletek. Tizenkilenc arab, köztük tizenöt szaúdi tette mindezt. Emlékezett 
az el-dzsubaili boltosok széles mosolyára, amikor a saját nyelvükön 
köszöntötte őket. 

Ugyanazok az emberek lennének? 

Hajnalban az egész ezred felsorakozott, hogy meghallgassa a 
parancsnokot, aki komor és gyászos üzenetet tolmácsolt. 

Mostantól háború zajlik, és a tengerészgyalogság, ahogy mindig, az 
összes rendelkezésére álló eszközzel és minden módon teljesíti a 
kötelességét a hazával szemben. 

Kit Carson őrnagy keserűen gondolt az elvesztegetett évekre, amikor az 
Amerikát menetrendszerűen érő afrikai és közel— keleti támadások nyomán 
a politikusok egymással versengve fogadkoztak, mégsem ismerték fel, 
milyen terveket kovácsolnak az afganisztáni barlangok mélyén. 

Egyszerűen felmérhetetlen az a trauma, ami a 9/11 nyomán érte az 
Egyesült Államokat és lakóit. Minden megváltozott, s többé már sosem 
lehetett ugyanolyan. Alig huszonnégy óra alatt az óriás végre felébredt 
álmából. 

Carson tudta, hogy megtorlás következik, és ő ki akarta venni a részét 
belőle — csak épp egy japán szigeten ragadt, ahol még éveket kellett 
szolgálnia. 


KKK 


Végül az Amerikát gyökeresen átformáló események Kit Carson életét is 
megváltoztatták. Ő még nem tudott róla, de odahaza Washingtonban a Cl A 
egyik öreg rókája és a hidegháború veteránja, Hank Crampton átfésülte a 
szárazföldi haderő, a haditengerészet, a légierő és a tengerészgyalogság 
minden aktáját egy ritka embertípus után kutatva. Az akció azt a célt 
szolgálta, hogy megtaláljanak minden olyan aktív tisztet, aki tud arabul. 


Crampton irodájában, a virginiai Langley-ben, a CIA központjának 2-es 
számú épületében az adatbázisokat olyan számítógépek dolgozták fel, 
amelyek gyorsabban kiszűrték a keresett adatokat, mint több ezer elemző. 
Nevek és tiszti pályák kerültek elő, majd süllyedtek vissza az 
ismeretlenségbe, kevés kivételtől eltekintve. 

Egy név mindeközben pulzárként villogott a képernyő felső sarkában. 
Őrnagyi rang, Olmsted-ösztöndíj, monterey-i nyelviskola, két év Kairó, 
anyanyelvi szintű arabtudás. Hol van mindez? — tette fel a kérdést 
Crampton. Okinawán, felelte a számítógép. Nekünk pedig itt van rá 
szükségünk, jelentette ki Crampton. 

Kellett némi idő és erélyes fellépés. A sereg ellenállt, de az ügynökség 
nem hagyta magát. A CIA igazgatója közvetlenül az elnöknek felel, George 
Tenet pedig igen közel állt George W. Búshoz, így az Ovális Iroda 
felülbírálta a tengerészgyalogság tiltakozását, és Carson őrnagyot rövid 
úton áthelyezték a CIA-hoz. Ő maga nem vágyott erre a váltásra, de így 
legalább kijutott Okinawáról — addig is megfogadta magában, hogy az első 
alkalommal visszatér a sereghez. 


KKK 


2001. szeptember 20-án egy Starlifter emelkedett Okinawa fölé, majd 
fordult Kalifornia irányába, hátsó ülésén a tengerészgyalogság egyik 
őrnagyával. Carson tudta, hogy a sereg gondoskodik Susanról; később őt is 
átszállítja a guanticói bázisra, ahol Langley közelében lehet. 

Kaliforniából Carson őrnagyot átvitték a Washington mellett fekvő 
Andrews légi támaszpontra, hogy parancsának megfelelően jelentkezhessen 
a CIA központjában. 

Itt az interjúkat és arab nyelvi teszteket követően kötelezően átvedlett 
civil ruhába, majd kapott egy kis irodát a 2-es számú épületben — 
kilométerekre az ügynökség rangidős vezetőitől, akik az 1-es számú épület 
felső szintjeit foglalták el. 

Odatoltak neki egy rakás elfogott arab nyelvű rádióadást, hogy elemezze 
ki, és lássa el kommentárokkal. Ez felbőszítette. Az ilyen munka a 
Nemzetbiztonsági Ügynökség embereinek való, akik a marylandi Fort 
Meade-ben, a Baltimore Roadon dolgoznak. Ők hallgatóznak, fülelnek, 


dekódolnak. Nem azért lépett be a seregbe, hogy kairói rádióadásokat 
elemezgessen. 

Azután terjedni kezdett, hogy Omár mollá, az afganisztáni tálib 
mozgalom különc vezére nem hajlandó kiszolgáltatni a 9/11 elkövetőit. 
Oszama bin Laden és az egész al-Kaida mozgalom biztonságban érezhette 
magát Afganisztánban, amire válaszul jött az újabb szóbeszéd: küszöbön áll 
a katonai beavatkozás. 

A szórványosan érkező hírek sok tekintetben pontosnak bizonyultak. Azt 
mondták, a haditengerészet felvonul a Perzsa-öbölben, hogy átfogó légi 
támogatást nyújtson. Pakisztán együttműködik, bár csak vonakodva és 
tucatnyi feltétellel. 

Amerikai részről kizárólag a különleges erők indítanak szárazföldi 
támadást, de brit társaik velük tartanak. 

A CIA a kémeket, ügynököket és elemzőket leszámítva csupán egy 
részleget szánt arra, amit a szakmában , aktív részvételnek? neveznek — 
valójában ez szépítő körülírása az emberek halomra gyilkolásának. 

Kit Carson megragadta az alkalmat és el sem engedte. 

Beállított a különleges tevékenységeket koordináló részleg vezetőjéhez, 
aki közölte vele, hogy szüksége van rá. 

— Nem fogok itt ücsörögni, uram, mint egy kotlós tyúk. A pastut vagy a 
darit talán nem beszélem, de az igazi ellenségeink bin Laden terroristái, 
akik mind arabok. Ki tudom hallgatni a foglyokat, el tudom olvasni az 
írásos utasításaikat és feljegyzéseiket. Afganisztánban van szükség rám, 
nem itt. 

Szerzett magának egy szövetségest. Áthelyezték. Amikor Bush elnök 
október 7-én bejelentette a megszállás tervét, a SAD előretolt egységei már 
úton voltak, hogy találkozzanak a tálibellenes Északi Szövetséggel. Kit 
Carson is velük tartott. 


2. FEJEZET 


A SHAH-E-KOT VÖLGYI CSATA ROSSZUL INDULT, AZUTÁN 
MÉG rosszabbul folytatódott. Kit Carson őrnagynak, a tengerészgyalogság 
átvezényelt tisztjének már rég hazafelé kellett volna tartania, amikor az 
egységét bevetették. 

Már megjárta Mazar-e-Sharifot, ahol a tálib foglyok fellázadtak, mire az 
Északi Szövetség üzbégjei és tádzsikjai legéppuskázták őket. Látta, ahogy a 
tálibok elhurcolják és agyonverik egyik társát, Johnny , Mike? Spannt, és a 
jókora körlet túlsó végéből nézte végig, ahogy a brit különleges 
haditengerészeti kommandó tagjai megmentik ugyanettől a sorstól Spann 
társát, Dave Tysont. 

Azután jött a déli offenzíva, hogy lerohanják a régi bagrami szovjet 
bázist, és bevegyék Kabult; lemaradt viszont a Tora Bora-i harcokról, 
amikor egy amerikaiak által — nem eléggé — lefizetett afgán hadúr elárulta 
szövetségeseit, így Oszama bin Laden és kísérete gond nélkül átszökhetett 
Pakisztánba. 

Február végén aztán egy afgán forrás megerősítette, hogy maradt néhány 
ellenálló Shah-e-Kot völgyében, odafent Paktia tartományban. A hírszerzői 
értesülés szokás szerint pontatlannak bizonyult. Nem maroknyian maradtak 
— több százan. 

A legyőzött tálibok, afgánok lévén, tudtak hová menekülni (a falvaikba), 
így kereket oldhattak és eltűnhettek. Az al-Kaida harcosai ezzel szemben 
arabok voltak, esetleg üzbégek, vagy a legrosszabb mind közül: csecsenek. 
Nem beszélték a pastut, és még az átlag afgánok is gyűlölték őket, így nem 
maradt más választásuk, mint a megadás vagy a dicső halál. 

Szinte mindig az utóbbit választották. 

Az amerikai parancsnokság a tipp nyomán egy szerény, Anakonda- 
hadművelet névre keresztelt akcióval állt elő, amelyre a haditengerészet 
SEAL-kommandósait küldte. Három nagy Chinook vitte fel a SEAL-eket a 
völgybe, amit jórészt elhagyatottnak gondoltak. 

Az élen haladó helikopter már felemelt orral, hátracsapott farokkal és 
nyitott rámpaajtóval készülődött a leszálláshoz, amikor az elrejtőzött al- 
Kaidások tüzet nyitottak. Az egyik rakétát olyan közelről lőtték ki, hogy 


robbanás nélkül átsüvített a géptörzsön, még annyi ideje se maradt, hogy 
élesítse magát. El is került mindenkit, csak egy lyuk maradt utána a héjon. 

Annál nagyobb károkat okozott a géppuskatűz, amit a havas sziklák közti 
fészekből zúdítottak a gépre. A lövedékek ugyan szerencsésen elkerülték a 
katonákat, viszont tönkretették az irányító berendezéseket. Néhány percnyi 
zseniális manőverezés árán a pilótának sikerült levegőben tartania a 
haldokló Chinookot, hogy csak öt kilométerrel arrébb, valamivel 
biztonságosabb terepen zuhanjon le. A másik két gép követte. 

Csakhogy az egyik SEAL, Neil Roberts tiszthelyettes, aki ekkorra már 
kioldotta a karabinerét, elcsúszott a hidraulika kiömlő folyadékán, és hátul 
kizuhant. Sértetlenül ért földet, de az al-Kaidások gyűrűjében. A SEAL 
sosem hagy hátra bajtársat a harcmezőn, legyen akár élő, akár holt, ezért a 
kommandósok . visszafordultak Roberts  tiszthelyettesért, miközben 
segítséget kértek. Így kezdődött a Shah-e-Koti csata, ami négy napon át 
tartott. Neil Roberts mellett hat amerikai esett el. 

Három egység tartózkodott elég közel ahhoz, hogy válaszolhasson a 
segélyhívásra. Egy csapatnyi brit SBS-tengerész érkezett az egyik irányból, 
az amerikai SAD-egység a másikból. A legnagyobb mentőegységet a 75. 
ranger ezred egyik zászlóalja alkotta. 

A hőmérséklet jóval fagypont alatt volt, a metsző szél a katonák szemébe 
hordta a havat. Senki sem tudta, hogyan voltak képesek az arabok életben 
maradni idefent, de életben maradtak, s most készen álltak az utolsó 
emberig harcolni. 

Nem ejtettek foglyokat, és maguk sem akartak azzá válni. A későbbi 
beszámolók alapján sziklahasadékokból, lentről láthatatlan barlangoktól és 
álcázott géppuskafészkekből támadtak. 

Bármelyik veterán tanúsíthatja, hogy az ilyen összecsapások rövid úton 
káoszba fulladhatnak. 

Shah-e-Kotnál ez a szokottnál is gyorsabban történt. 

Egységek szakadtak el a derékhadtól, katonák az egységektől. 

Hamarosan Kit Carson is egyedül találta magát a jeges hóviharban. 

Idővel észrevett egy másik amerikait — fejviselete, a turbánra húzott sisak 
azonnal elárulta —, tőle úgy negyvenméternyire, szintén egyedül. Hirtelen 
humuszos alak ugrott elő a semmiből, és RPG-jével tüzet nyitott az álcázott 
katonára. A gránát ezúttal nem sült be, s bár nem találta el az amerikait, 
közvetlenül a lábánál robbant. Carson látta, ahogy a férfi összecsuklott. 


Karabélyával indult a támadó ellen, mire két másik tűnt fel és rontott rá 
Allah akbar kiáltással. Mindkettőt leszedte; a második másfél méternyire se 
lehetett a cső végétől. Amikor elérte, az amerikai még élt, de azt kívánta, 
bár ne így lenne. A rakéta burkolatának egy fehéren izzó repesze 
átmetszette a bokáját; bakancsba bujtatott lábfeje csak a porcokon és inakon 
lógott, a csontjai teljesen eltűntek. A férfi a sokktól még nem érezte a 
fájdalmat, de az sem váratott magára sokáig. 

Mindkettőjük ruháját hókéreg borította, de Carson így is ki tudta venni 
egy ranger villámját. Próbált segítséget kérni rádión, de csak statikus zajt 
hallott. Végül leoldotta az elesett férfi hátizsákját, hogy előássa elsősegély 
felszerelését, és az összes morfiumot belepumpálta fedetlen lábszárába. 

A ranger most kezdte csak érezni a fájdalmat: csikorgatta a fogát, mielőtt 
a morfium hatni kezdett, és öntudatlan állapotba ringatta. Carson tudta, 
hogy mindketten meghalnak, ha itt maradnak. A havat felkavaró 
széllökések között húsz méterre is megnőtt a látótávolság, de senkit sem 
látott a közelben. Végül oldalról a hátára emelte a sebesült rangért, azzal 
megindult. 

A világ legbarátságtalanabb terepén járt: hóval borított, focilabda méretű 
köveken, amelyek mindegyike kitörhette az ő bokáját is. Elcipelte saját 
kilencven kilóját, plusz a harminckilós hátizsákot. Ehhez jött még a ranger 
kilencven kilója (az ő hátizsákját hátrahagyta), a karabélyról és gránátokról, 
a lőszerről és vízről nem is beszélve. 

Később sem tudta megmondani, milyen messzire jutott a halálos 
völgyből. Idővel a rangerbe pumpált morfium elvesztette hatását, akkor a 
saját adagját adta be neki. Végtelennek tűnő idő után egy rotor tompa 
zúgását hallotta. Ekkorra teljesen elgémberedett ujjaival előásott egy 
jelzőrakétát, feltépte a fogával, és a zaj irányába fordította. 

Az evakuálásra küldött Blackhawk legénysége később elmondta: a 
jelzőrakéta olyan közel süvített el, hogy már azt hitték, lőnek rájuk. Azután 
lenéztek, és a ködben két hóembert szúrtak ki; az egyik lázasan integetett 
feléjük. Túl veszélyes lett volna leszállni, a Blackhawk így egy méter 
magasan lebegett, amíg a legénység két tagja hordágyhoz szíjazta, majd a 
fedélzetre húzta a sebesült rangért. Társa utolsó erejével még 
felkapaszkodott a gépre, mielőtt elájult. 

A Blackhawk Kandaharba vitte őket, ahol még zajlottak az amerikai légi 
támaszpont építési munkálatai, de egy tábori kórház már készen állt. A 


rangert azonnal az intenzívre szállították, és Kit Carson gyanította, hogy az 
életben nem látja viszont. Másnap a benyugtatózott ranger már úton is volt 
a németországi Ramstein támaszpontra, ahol a legmodernebb katonai 
kórház működött. 

A ranger, Dale Curtis alezredes, végül így is elveszítette a bal lábát. 
Egyszerűen nem lehetett megmenteni. A sebészi amputáció után, amellyel 
csak bevégezték a repesz által megkezdett munkát, nem maradt más, csak a 
csonk és a mesterséges lábfej, a sántikálás és a sétabot, meg egy ranger 
katonai pályafutásának gyászos vége. Amikor már utazhatott, Curtist 
hazarepítették a Washingtonhoz közeli Walter Reedbe, poszt-traumás 
terápiára és végtagpótlásra. Kit Carson őrnagy valóban évekig nem látta. 

A kandahari CIA-főnök parancsot kért felülről, majd Carsont átrepítették 
Dubaiba, ahol az ügynökség nagy erőkkel volt jelen. Carson elsőként jutott 
ki Shah-e-Kotból, ezért mint fontos szemtanút, fejesek egész falkája 
hallgatta ki, beleértve a tengerészgyalogság, a haditengerészet és a CIA 
vizsgálótisztjeit. 

A tiszti klubban találkozott egy vele egykorú férfival, a haditengerészet 
tisztjével, akit a flotta amerikai bázisaként is szolgáló Dubaiba vezényeltek. 
A tiszt lopva elárulta, hogy az NCIS-nél, a Haditengerészeti Bűnügyi 
Nyomozóhivatalnál van. 

— Miért nem jön át hozzánk, ha ennek vége lesz? — tette fel a kérdést. 

— Rendésznek? — kérdezett vissza Carson. — Nem, köszönöm. 

— Nagyobbak vagyunk, mint gondolná — bizonygatta a tiszt. — Nemcsak 
az engedély nélküli eltávozásokkal foglalkozunk. Valóban fontos ügyekről 
beszélek, olyan bűnözők üldözéséről, akik milliókat síbolnak el. Tíz arab 
ország nagy katonai támaszpontján vagyunk jelen. Kihívás lenne a maga 
számára. 

Ez a szó győzte meg Carsont. A tengerészgyalogosok ráadásul az 
amerikai haditengerészet fennhatósága alá tartoznak, így sokkal nagyobb 
lehetett a mozgástere. 

Másként, ha visszatér az Államokba, alighanem folytathatja az arab 
nyelvű rádióadások elemezgetését Langley 2-es számú épületében. 
Felvételét kérte az NCIS-hez, ők pedig kapva kaptak rajta. 

Így kijutott a CIA-ből, és félig-meddig visszakerült eredeti posztjára. 
Biztos helyet kapott Portsmouthban, a virginiai Newport Newsban, ahol a 


nagy katonai kórházban gyorsan talált munkát Susannek is, aki így mellette 
lehetett. 

Portsmouth azt is lehetővé tette, hogy rendszeresen meglátogassa anyját, 
akinél ekkoriban állapították meg a mellrákot, ami három évvel később a 
halálát okozta. Apja, Carson tábornok, aki ugyanabban az évben került 
nyugállományba, amikor megözvegyült, szintén a közelben élt. A tábornok 
Virginia Beach közelébe, egy nyugdíjasok által kedvelt lakóparkba vonult 
vissza, ahol egész nap golfozott, esténként pedig a többi nyugalmazott 
tengerészgyalogos tiszttel múlatta az időt. 

Kit Carson négy évet dolgozott az NCIS-nél, ezalatt tíz veszélyes 
szökevényt sikerült felkutatnia, akik bíróság előtt feleltek tetteikért. 2006- 
ban alezredesi rangfokozatban került vissza a tengerészgyalogsághoz, és az 
észak-karolinai Camp Lejeune-be vezényelték. Felesége, Susan éppen 
hozzá tartott: már egész Virginián átmotorozott, amikor egy részeg sofőr 
elvesztette uralmát az autója felett, és valósággal felnyársalta. 


Napjainkban 


Abban a hónapban a harmadik merényletet egy magas rangú rendőrtiszt 
ellen követték el a floridai Orlandóban. A tündöklőén napfényes tavaszi 
reggelen a férfi dolgozni indult, amikor hátulról szíven döfték, amint 
előrehajolt, hogy kinyissa a kocsija ajtaját. Még haldoklás közben is maradt 
annyi ereje, hogy előrántsa fegyverét, és két lövést adjon le támadójára, aki 
azonnal meghalt. 

A vizsgálat során a fiatal merénylőről kiderült, hogy szomáliai 
származású, menedékjogot kapott az országban, és a városi 
hulladékkezelési társaságnál dolgozott. Munkatársai arról beszéltek, hogy 
az elmúlt két hónapban gyökeresen megváltozott a magatartása, 
visszahúzódó és elérhetetlen lett, keserű kritikákkal illette az amerikai 
életformát. Végül már a kukásautó többi munkása is kiközösítette, annyira 
elviselhetetlenné vált. Hangulatváltozását mindenki emésztő honvágyának 
tudta be. 

Tévesen. Amint az szállásának átkutatásakor kiderült, az iszlámista 
szélsőségekhez való megtérését azok az interneten terjedő prédikációk 
váltották ki, amelyek hangjait a háziúr rendszeresen hallotta kiszűrődni a 


szobájából. A teljes vizsgálati anyag átkerült az orlandói FBI-irodába, onnét 
pedig a washingtoni Hoover Épületbe. 

A történteket itt már csak rezignált sóhajjal fogadták. Egy fiatal arab 
magányos megtérése, miután hosszú órákon át hallgatta a közel-keleti 
származású, mégis tökéletes angolsággal beszélő prédikátort, majd egy 
helyben élő prominens személy váratlan meggyilkolása — mindez eddig 
négyszer fordult elő az Államokban, és a Hivatal tudomása szerint kétszer 
az Egyesült Királyságban. 

Az FBI máris egyeztetett a CIA-vel, a Terrorelhárító Központtal és a 
Nemzetbiztonsági Hivatallal. Minden amerikai ügynökség, amely akár csak 
érintőlegesen is kapcsolódott a muszlim terrorizmushoz, megkapta az 
anyagot, de egyik sem reagált használható értesülésekkel. Ki ez az ember? 
Honnét jön? Hol veszi fel a tanításait? Csak úgy nevezték: 

, Prédikátor", miközben egyre feljebb kúszott a kiemelt célpontok 
listáján. 

Az Egyesült Államok területén egymilliónál jócskán több muszlim élt, 
aki már a saját életében vagy a szülei révén a Közel-Keletről és Közép- 
Ázsiából származott el, ily módon fogékony lehetett a Prédikátor ultra 
szélsőséges dzsihádista üzenetére, hogy igazhitűként mérjen csapást a Nagy 
Sátánra, mielőtt Allah oldalán elnyeri az örök boldogságot. 

A Prédikátor neve végül az Ovális Irodában tartott kedd reggeli 
egyeztetéseken is előkerült, innét pedig már egyenes út vezetett a 
halállistához. 

Az emberek sokféleképpen birkóznak meg a gyásszal. 

Egyesek szemében csak a jajveszékelés és hisztéria bizonyítja 
őszinteségét; mások zokogva adják át magukat a tehetetlenségnek, és a 
világtól várnak vigasztalást. S persze vannak, akik magukkal viszik 
fájdalmukat egy magányos helyre, ahogyan a sebesült vadállatok is félre 
szoktak vonulni. 

Az ilyenek egyedül gyászolnak, s hacsak nincs egy rokon vagy társ, akibe 
belekapaszkodhatnának, a szenvtelen falakkal osztják meg könnyeiket. Kit 
Carson meglátogatta apját a nyugdíjasotthonban, de miután Lejeune-ban 
állomásozott, nem maradhatott sokáig. 

Amikor egyedül maradt az üres házban, jobb híján a munkájába 
temetkezett; közben a végletekig túlhajtotta testét a magányos 
hosszútávfutásokkal és edzésekkel, míg a fizikai fájdalom el nem tompította 


a benne dúló vihart. Végül már a támaszpont orvosa is azt tanácsolta neki, 
hogy lassítson egy kicsit. 

Ő lett az egyik atyja a Harctéri Vadász Programnak, amelynek 
tengerészgyalogos résztvevői megtanulták, hogyan kövessék nyomon, és 
vadásszák le a szökevényeket a vadonban, vidéki vagy éppen városi 
környezetben. A vezérfonal: sose légy űzött vad, maradj mindig vadász. 
Ám miközben ő Portsmouthban és Lejeune-ban gyászolt, másutt nagy 
horderejű események zajlottak. 

9/11 tengernyi változást hozott abban, ahogyan az amerikai fegyveres 
erők és kormány akár a legkisebb potenciális fenyegetést is kezelte. Az új 
keletű éberség már-már a paranoia határát súrolta, ennek eredményeként 
pedig robbanásszerű növekedés zajlott le a , hírszerzés? világában. Az 
eredeti tizenhat ügynökségből több mint ezer ilyen-olyan szervezet lett. 

2012-re a hivatalos becslések szerint mintegy 850.000 amerikai kapott 
szigorúan titkos biztonsági minősítést, és az ország csaknem tízezer 
helyszínén több mint ezerkétszáz hivatalos szerv és kétezer magánvállalat 
dolgozott . szigorúan titkos projekteken, a  terrorelhárítással és 
nemzetbiztonsággal kapcsolatos feladatokon. 

2001-ben azt a célt tűzték ki, hogy soha többé ne fordulhasson elő, ami 
megtörtént — az alapszintű hírszerző szervek nem osztották meg egymással 
értesüléseiket, így fordulhatott elő, hogy tizenkilenc fanatikus a réseken 
átférkőzve amerikaiak ezreit mészárolja le ám egy évtizeddel később, olyan 
áldozat árán, amibe az egész gazdaság beleroppant, a helyzet jottányit sem 
javult 2001-hez képest. 

A nemzetvédelmi mechanizmus roppant mérete és összetettsége folytán 
ekkor már évente mintegy ötvenezer szigorúan titkos jelentést produkált, 
amit végigolvasni is képtelenség lett volna, nemhogy megérteni, elemezni, 
átszűrni vagy összevetni. Így egyszerűen csak iktattak mindent. 

A leggyökeresebb átalakulás az Egyesített Különleges Hadműveleti 
Parancsnokságot, a J-SOC-ot érintette, amely évekkel a 9/11 előtt is 
létezett, de csak kis jelentőségű, alapjában véve defenzív intézményként. 
Két férfi alakította át mindezt a világ legnagyobb, legagresszívabb és 
leghalálosabb magánhadseregévé. 

A , magánhadsereget" ezúttal úgy kell értelmezni, hogy csakis az elnök 
rendelkezett felette, senki más, így titkos háborúkat folytathatott mindenféle 
kongresszusi jóváhagyás nélkül; sok milliárd dolláros költségvetéssel 


rendelkezett, amibe még a beszerzési bizottság sem szólhatott bele, és 
bárkit megölhetett anélkül, hogy erre törvényi felhatalmazást kért volna. 
Mindezt természetesen a legnagyobb titokban. 

A J-SOC-ot elsőként Donald Rumsfeld védelmi miniszter alakította át. 
Ez a könyörtelen és hataloméhes washingtoni bennfentes mindig is 
neheztelt a CIA-re annak hatalma és kiváltságai miatt. Az ügynökségnek 
soha nem kellett felelnie a Kongresszusnak, csakis az elnöknek; SAD 
egységei a világon bárhol titkos és halálos hadműveleteket hajthattak végre, 
ha az igazgató úgy látta jónak. Rumsfeld mindenáron ezt a hatalmat, az 
igazi hatalmat akarta, csakhogy a Pentagon a Kongresszus felügyelete alatt 
állt, amely számtalan úton-módon beavatkozhatott a dolgaiba. 

Rumsfeldnek egy Kongresszus felügyeleti körén kívül eső eszköz kellett, 
ha rivalizálni akart George Tenettel, a CIA igazgatójával. Ez az eszköz a 
gyökeresen átalakított J-SOC lett. 

George W. Bush egyetértése mellett a J-SOC csak nőtt és nőtt, mind 
méretét, mind költségvetését, mind pedig hatalmát tekintve. Magába 
olvasztott minden különleges erőt: a SEAL-ek Hatos Egységét (amely 
később végzett Oszama bin Ladennel), a zöldsapkásokból toborzott DELTA 
Force-t, a 75.ranger ezredet, a légierő Különleges Hadműveleti Repülő 
Ezredét (az éjszakai lopakodókat és nagy hatótávolságú helikoptereiket). 
Még a TOSA-t is bekebelezte. 

2003 nyarán, miközben Irak egész területe lángokban állt, és csak 
kevesen tekintettek másfelé, két dolog is történt, ami teljessé tette a J-SOC 
újjáalakulását. Stanley McChrystal tábornok személyében új parancsnok 
került a szervezet élére. 

Ha bárki is azt hitte, hogy a J-SOC megmarad a belbiztonsági 
szerepkörben, a lépés véget vetett ennek a spekulációnak, azután 2003 
szeptemberében Rumsfeld megszerezte az elnöki felhatalmazást is. A 
nyolcvanoldalas elnöki rendelet mélyén eltemetve ott lapult a legmagasabb 
szintű mandátum, épp csak adott feltételekhez nem kötötték. Az elnök 
gyakorlatilag kinyilatkoztatta: csináljatok, amit akartok. 

Nagyjából ezzel egy időben egy sántikáló ranger ezredes, bizonyos Dale 
Curtis végére ért a harci sérülését követő egyéves rehabilitációnak. Ekkorra 
olyan szinten elsajátította a bal lábcsonkjára felhelyezett mesterséges lábfej 
használatát, hogy szinte alig lehetett észrevenni a bicegését, de a 75. ranger 


ezred ezzel együtt sem való olyanoknak, akik művégtaggal élnek. Úgy tűnt, 
a pályafutása véget ért. 

Ám ahogy a SEAL-ek, úgy a rangerek sem hagyják egymást magukra a 
bajban. McChrystal tábornok — szintén Tangerként, méghozzá a 75-ösök 
közül — hallott Curtis ezredesről. Épp akkor vette át a teljes J-SOC s benne 
a TOSA vezetését, amikor annak parancsnoka nyugállományba vonult. A 
parancsnoki tisztség nem kívánt harctéri jelenlétet, a munka íróasztal 
mögött zajlott. A kivételesen rövid egyeztetés után Curtis ezredes kapva 
kapott az alkalmon. 

A hírszerzők világában van egy mondás: ha valamit titokban akarunk 
tartani, ne próbáljuk elrejteni, valamelyik dögkeselyű a sajtótól úgyis 
kiszagolja. Inkább adjunk neki valami ártalmatlan nevet és tegyük minél 
unalmasabbá a munkaköri leírását. A TOSA feloldása: Műszaki 
Hadműveleti Támogató Tevékenység. 

Még csak nem is , ügynökség", , hivatal? vagy , szervezet". 

A támogató tevékenységbe pedig a villanykörték kicserélése éppúgy 
belefér, mint a problémás harmadik világbeli politikusok kiiktatása. Jelen 
eset inkább valószínűsítette az utóbbit. 

A TOSA már jóval a 9/11 előtt létezett; sokak mellett ez a szervezet 
végzett a kolumbiai kokainbáróval, Pablo Escobarral. Ilyesmiket csinál: 
levadássza, akikkel senki más nem boldogul. 

Alig kétszázötven főből áll, és  Észak-Virginiában, egy vegyi 
kutatóintézetnek álcázott telephelyen működik. Amit soha senki nem 
látogat. 

A nagyobb titokzatosság érdekében folyamatosan változtatja a nevét. Volt 
már egyszerűen , Tevékenység", de ugyanúgy Grantor Shadow, Centra 
Spike, Tóm Victor, Cemetery Wind és Gray Fox is. Utóbbit annyira 
kedvelte, hogy parancsnoka fedőneveként életben tartotta. Kinevezését 
követően Dalé Curtis ezredes eltűnt, és a helyébe Öreg Róka lépett. A cég 
később a Hírszerzési Támogató Ievékenység nevet kapta, de miután a 
, hírszerzés? túlságosan vonzotta a nem kívánt figyelmet, ismét változtatott 
— ekkor lett TOSA. 

Öreg Róka hat éven át vezette a szervezetet, amikor 2009-ben első számú 
fejvadásza nyugdíjba vonult, hogy szigorúan titkos értesüléseivel együtt 
átköltözzön egy montanai rönkkunyhóba, és a továbbiakban pisztrángokra 
vadásszon. Curtis ezredes csak az íróasztala mögül cserkészhetett, de egy 


számítógép és az amerikai védelmi rendszer összes kódjának birtokában így 
is hatékonyan végezte munkáját, mígnem egy hét után képernyőjén 
megjelent az arc, amelynek láttán feléledtek régi emlékei. Christopher , Kit" 
Carson alezredest látta — a tengerészgyalogost, aki a hátán vitte ki Shah-e- 
Kotból. 

Beleolvasott az életrajzába. Harctéri tapasztalat, diplomák sora, arab 
nyelvtudás, nyomozói munka. A telefon után nyúlt. 

Kit Carson nem akarta másodszor is elhagyni a tengerészgyalogságot, de 
a kérdést ezúttal is a feje felett vitatták meg, majd döntötték el. 

Egy héttel később belépett Öreg Róka irodájába, abban az alacsony 
irodaépületben, amely egy észak-virginiai erdő közepén állt. Megfigyelte, 
hogy vendéglátója sántítva indul a köszöntésére. Látta a sarokba támasztott 
botot és a 75-ös rangerek címerét is. 

— Emlékszik rám? -— tudakolta az ezredes. 

Kit Carson visszagondolt a dermesztő szélre, a bakancsa alatt görgő 
álnok kövekre, a hátán cipelt irdatlan tömegre, a végtelen és reményvesztett 
kimerültségre. 

— Rég volt — felelte. 

— Tudom, hogy nem akarja elhagyni a helyét — bólintott Öreg Róka -—, de 
szükségem van magára. Ha már itt tartunk: itt az épületen belül is csak 
keresztneveket használunk, de ami a külvilágot illeti, Carson alezredes 
megszűnik létezni. Mostantól csak úgy fogják ismerni: a Nyomkövető. 


KKK 


Az évek során a Nyomkövető egyedül és csapata kulcsfontosságú 
tagjaként a haza fél tucat régóta keresett ellenségét kapcsolta le. Baitullah 
Mehszúdot, a pakisztáni tálibot 2009-ben rakétával iktatták ki vidéki 
házában, Dél-Vazirisztánban; az al-Kaida-alapító Abu al-Jaziddal, a 9/11 
pénzügyi támogatójával 2010-ben, Pakisztánban szintén egy drón végzett. 

Elsőként ő azonosította al-Kuvaitit mint bin Laden személyes küldöncét, 
akit a kémdrónok követtek egyik hosszú autóútján, keresztül egész 
Pakisztánon, míg végül meglepő módon nem a hegyek felé fordult, hanem a 
másik irányba, hogy a fallal körülvett abbottabadi háznál kössön ki. 

Azután ott volt még az amerikai-jemeni Anvar al-Avlaki, aki angolul 
prédikált az interneten. Öt azért találhatták meg, mert meghívta amerikai 


honfitársát és a dzsihádista Inspire magazin szerkesztőjét, Szamír Khant, 
hogy csatlakozzon hozzá Észak-Jemenben. És al-Ouso, akinek nyomát 
egészen dél-jemeni otthonáig követték. Egy másik drón Hellfire rakétát 
küldött a hálószobájába, míg odabent aludt. 

A fa egyre több rügyet bontott, amikor 2014-ben Öreg Róka megmutatta 
azt az elnöki rendeletet, amit aznap reggel küldtek át az Ovális Irodából. 

— Egy újabb internetes prédikátor, Nyomkövető, de azért különös. Se név, 
se arc. Semmit sem tudunk róla. Tessék, a magáé. Ha bármi kell, csak 
szóljon. A parancsban benne van minden. — Azzal kibicegett. 

Az aktában nem sok mindent talált. A fickó két évvel korábban jelent 
meg a világhálón, nem sokkal azután, hogy az első internetes prédikátor öt 
társával együtt 2011. szeptember 2-án odaveszett Észak-Jemenben. S míg 
az Új-Mexikóban született és nevelkedett Avlaki érezhető amerikai 
akcentussal beszélt, a Prédikátor inkább britnek tűnt. 

Két nyelvi labor is próbát tett azzal, hogy a hang jellegzetességei alapján 
behatárolja a beszélő származási helyét. Az egyik a marylandi Fort Meade- 
ben, a kiterjedt Nemzetbiztonsági Ügynökség központjában működött. Az 
itt dolgozók képesek elcsípni bármilyen beszélgetésfoszlányt, amit a világ 
tetszőleges részén mobilon és vezetékes telefonon, faxon, e-mailen vagy 
rádión keresztül folytatnak, emellett fordítást készítenek ezer nyelvről és 
dialektusról. A másik intézmény a hadseregé, az arizonai Fort 
Huachucában. 

Mindkét vizsgálat ugyanarra az eredményre jutott. A legjobb becslés 
pakisztáni férfira utalt, aki kulturált és jómódú családba született. A 
Prédikátor éles szóvégei is brit gyarmati angolt sejtettek, csakhogy akadt 
egy probléma. 

Avlakival ellentétben, aki mindig kendőzetlen arccal beszélt, egyenesen 
bele a kamerába, az új célpont sosem fedte fel az arcát. Hagyományos arab 
shemaghot viselt, de miután az anyagot az arca elé vonta, és a másik 
oldalon megkötötte, csupán lángoló tekintete látszott. A kendő szövete, állt 
az elemzésben, tovább torzíthatja a hangot, így minden csak becslés. Az 
akcentusok azonosítására szolgáló, Echelon fedőnevű számítógép nem 
szolgáltatott egyértelmű eredményt a hang gazdájával kapcsolatban. 

A Nyomkövető szokott módon minden állomást és szolgálatot értesített, 
hátha valaki szolgál egy információmorzsával. 


Kérése eljutott a húsz tengerentúli hírszerző szervhez is, amely részt vett 
a szélsőséges muszlimok elleni harcban. 

Kezdve a britekkel, sőt elsősorban a britekkel, akik egykor egész 
Pakisztánt uralták, és még mindig jó kapcsolatokkal rendelkeztek arrafelé. 
A Titkos Hírszerző Szolgálat (SIS) nagy erőkkel képviseltette magát 
Iszlámábádban, és szorosan együttműködött a még befolyásosabb CIA-vel. 
Mindnyájan megkapták az üzenetet. 

Második lépésként letöltötte a Prédikátor online tanításainak teljes 
könyvtárát. Hosszú-hosszú órákon át hallgatta azokat a prédikációkat, 
amelyeket csaknem két év alatt töltöttek fel a dzsihádista oldalra. 

A Prédikátor egyszerű üzenetet közvetített, ezért is lehetett olyan sikeres 
abban, hogy az extrém szélsőségek felé terelte híveit. Aki jó muszlim akar 
lenni, mondta a kamerába, annak szívből és feltétel nélkül szeretnie kell 
Allahot (áldassék a neve) és prófétáját, Mohammedet (béke legyen vele). 
Mindennek kifejezésére a szavak nem elegendők — az igazhitű késztetést 
érez arra, hogy tettekkel is megmutassa szeretetét. 

Ez a tett pedig nem lehet más, mint azok megbüntetése, akik hadat 
viselnek Allah és kiválasztott népe, a világszerte élő muszlim umma ellen. 
Közülük is kiemelkedik a Nagy Sátán, az Egyesült Államok, és a Kis Sátán, 
az Egyesült Királyság. Amit tettek, és amit ma is tesznek, szigorú büntetést 
érdemel, amelynek végrehajtása isteni küldetés. 

A Prédikátor arra biztatta hallgatóit és híveit, hogy ne bízzanak 
egymásban, még azokban sem, akik azonos hitűnek vallják magukat. Még a 
mecsetekben is vannak hitszegők, akik készek elárulni az igazhitűeket a 
kuffarok aranyáért. 

Az igazhitűnek saját szellemi magányában kell megtérni az igaz iszlám 
hithez, mentesen minden külső befolyástól. 

Egyedül kell imádkoznia, és csak rá, a Prédikátorra figyelnie, aki 
megmutatja neki az egyetlen igaz utat. Azt az utat, amelyen járva mindenki 
egy-egy fájó csapást mérhet a hitetlenekre. 

Óvott a szövevényes tervektől, a veszélyes vegyszerektől és bűntársaktól 
— bárkinek feltűnhet, ha bombagyártáshoz való anyagokat vásárol vagy 
raktároz, miközben az összeesküvők bármelyike az árulója lehet. A 
hitetlenek börtönei tele vannak olyan testvérekkel, akiket kihallgattak, 
megfigyeltek, vagy éppen olyanok árultak el, akikben megbíztak. 


A Prédikátor üzenete éppoly egyszerű volt, mint amilyen veszélyes. 
Minden igazhitűnek azonosítania kell egy rangos kuffart abban a közegben, 
ahol él, s miután pokolra küldte a lelkét, Allah áldásával és abban a biztos 
tudatban fejezheti be földi életútját, hogy az örök paradicsomba kerül. 

Mindez túlmutatott Avlaki , tégy valamit" filozófiáján; átfogalmazta és 
még meggyőzőbbé tette az üzenetet. A terv végtelen egyszerűsége 
megkönnyítette a kivitelezést, a kiszámíthatatlan egyedi akciók növekvő 
számából pedig egyértelműen látszott, hogy ha üzenete csak a fiatal 
muszlimok töredékében talál táptalajra, akkor is sok ezres hadsereggel kell 
számolni. 

A Nyomkövető elemezte az összes amerikai és brit ügynökség válaszát, 
de senki nem tudott semmit; alkalmasabb elnevezés híján még magát a 
, Prédikátort" is a nyugatiak találták ki. Egy dolog tűnt csak biztosnak: 
valahol lennie kell, élnie kell és sugároznia kell. 

Kit Carson arra a következtetésre jutott, hogy a válasz ott rejtőzik a 
kibertérben, csakhogy ezzel még a Fort Meade-ben dolgozó számítógépes 
guruk is kudarcot vallottak. Bárki lőtte fel a tanításokat a netre, 
lenyomozhatatlan és követhetetlen maradt. Hiába tűnt ígéretesnek 
akármelyik forrás, hirtelen a világ túlsó felén bukkant fel egy újabb, 
mígnem száznál is több lehetséges helyszínnel kellett számolniuk, amelyek 
mindegyike hamisnak bizonyult. 

A Nyomkövető soha senkit nem fogadott erdei rejtekhelyén, lehetett 
bármilyen magas a biztonsági besorolása. Az egész egységet uraló paranoia 
őt is a hatalmába kerítette — ha lehetett, még azt is elkerülte, hogy a 
washingtoni ügynökségek irodáiba kelljen mennie; szívesebben vette, ha 
csak az látja, akivel beszélni akar. Tudta, egyre inkább különcként 
emlegetik, de akkor is olyan út menti kávézókat és éttermeket választott, 
ahol arctalan és névtelen maradhatott. A Fort Meade számítógépes ászával 
is a baltimore-i út egyik bárjában találkozott. 

Mindketten csendben kavargatták ihatatlan kávéjukat. A korábbi 
nyomozások révén már ismerték egymást. A Nyomkövetővel szemben ülő 
férfit a Nemzetbiztonsági Ügynökség legjobb számítógépes nyomozójának 
tartották, ami ebben a szakmában azért nem csekélység. 

— Szóval miért nem találjuk? — tette fel a kérdést a Nyomkövető. 

Az NSA-tól érkezett férfi gyászos pillantást vetett kávéjára, majd 
megrázta fejét a reménykedő pincérnő felé, aki újratöltésre kész kannával 


várakozott a közelben. A nő csalódottan visszavonult. Aki egyetlen 
pillantást is vetett a bokszuk felé, csak két középkorú férfit látott: egy 
egészségeset és sportosat, meg egy betegesen sápadtat, aki vészesen kezdett 
elhízni. 

— Mert rohadtul agyafúrt — felelte az utóbbi, aki gyűlölte, ha valaki túljárt 
az eszén. 

— Bővebben -— kérte a Nyomkövető. — És emberi nyelven, ha lehet. 

— A prédikációit feltehetően digitális kamerával vagy laptoppal rögzíti, 
ebben nincs semmi különös. Az anyagot egy Hidzsra nevű weboldalra teszi 
fel. így nevezik Mohammed kivándorlását Mekkából Medinába. 

A Nyomkövetőnek egy arcizma se rezdült, pedig nem szorult rá, hogy 
bemutassák neki az iszlámot. 

— Le tudja nyomozni a Hidzsrát? 

— Nincs rá szükség, ez csak egy eszköz. Egy ismeretlen kis delhi cégtől 
vette, amelyik rég megszűnt. Ha egy új prédikációt akar eljuttatni a 
világhoz, egyszerűen felteszi a Hidzsrára, épp csak a pontos földrajzi 
koordinátákat rejti el előlünk, amikor folyamatosan változtatja a forrást, 
ide-oda pattog a világban, számítógépek százain fordul meg, miközben ezek 
tulajdonosai nem is sejtik, milyen szerepet játszanak a folyamatban. így 
jutunk el odáig, hogy maga a tanítás szó szerint bárhonnét jöhet. 

— Hogyan tudja megakadályozni, hogy nyomon kövessük? 

— Létrehoz egy , proxy szervert", hogy hamis internetes protokollt adjon 
meg, márpedig az IP olyan, mint egy cím az irányítószámmal együtt. A 
proxyra feltesz egy malware-t vagy botnetet, ami végigpörgeti a világ 
összes IP-jét. 

— Érthetően. 

Az NSA-s fickó felsóhajtott. Egész életét azzal töltötte, hogy 
számítógépes zsargonban beszélt a kollégáival, akik mindig pontosan 
értették, mire gondol. 

— A malware egy rosszindulatú program vagy kód. Vírus. 

A bot a robot rövidítése. Egy olyan roboté, amelyik kérdés nélkül 
végrehajt mindent, és sosem árulja el, kinek dolgozik. 

A Nyomkövető végiggondolta mindezt. 

— Vagyis a nagy NSA-n is ki lehet fogni? 

Az ügynökség számítógépes guruja a legkevésbé sem örült a 
megjegyzésnek, de rábólintott. 


— Persze ez nem jelenti azt, hogy ne próbálkoznánk tovább. 

— Közben meg ketyeg az óra. Talán máshol kellene próbálkoznom. 

— Ahogy gondolja. 

— Hadd kérdezzek valamit, és most ne hallgasson a sértett hiúságára. 
Tegyük fel, hogy maga a Prédikátor. Ki az, akit nagyon nem szeretne 
magára haragítani? Aki miatt betegre aggódná magát? 

— Bárki lehet, aki jobb nálam. 

— Létezik ilyen? 

Az NSA-s fickó felsóhajtott. 

— Talán, valahol odakint. Esetleg az új generációból. A veteránoknak 
előbb-utóbb át kell adniuk a helyüket egy pelyhes állú kölyöknek. 

— Ismer ilyen pelyhes állú kölyköket? Esetleg egy adott kölyköt? 

— A helyzet az, hogy még sosem találkoztam vele, de a legutóbbi 
továbbképzésen hallottam egy fiúról, itt Virginiában. Az informátorom 
szerint csak azért nem jött el, mert a szüleivel él, és sosem hagyja el az 
otthonát. Szó szerint: soha. Igazi csodabogár. A mi világunkban csak egy 
idegroncs, akinek alig hallani a hangját, de a saját világában a legnagyobb 
ász. 

— És melyik világ ez? 

— A virtuális tér. 

— Neve is van? Esetleg címe? 

— Hát, egy próbát talán megér. — Előhúzott a zsebéből egy cetlit, és 
átcsúsztatta az asztalon, mielőtt felállt. — Aztán ne engem hibáztasson, ha 
nem lesz hasznára. Ez csak szóbeszéd, amilyenekkel a magamfajta kockák 
szórakoztatják magukat. 

Miután elment, a Nyomkövető kifizette a muffint és kávét, azzal távozott. 
Csak a parkolóban vetett egy pillantást a papírra. Roger Kendrick. És egy 
cím a virginiai Centreville-ből, a számtalan kis előváros egyikéből, ami az 
elmúlt két évtizedben nőtt ki a földből, majd a 9/11 után telt meg az 
ingázókkal. 

Minden fejvadásznak és nyomozónak, bárhol bárkit is üldözzön, 
szüksége van egy nagy áttörésre. Csak egyetlenegyre. Kit Carsonnak 
szerencséje lesz — mindjárt két lehetőséget is kap. 

Az elsőt egy fura kamasz képében, aki a gondolattól is halálra rémül, 
hogy elhagyja szülei centreville-i házának padlásszobáját; a másodikat egy 


öreg afgán földműves révén, aki a reumája miatt arra kényszerül, hogy 
letegye a fegyvert, és előjöjjön a hegyek közül. 


3.BEJEZEE 


A PAKISZTÁNI HADSEREGBEN SZOLGÁLÓ MUSARRAF ALI 
SHAH alezredes életében nagyjából az egyetlen rendhagyó és vakmerő 
dolog a házassága volt, vagyis nem annyira a házasság, mint inkább az 
általa elvett lány személye. 

1979-ben, huszonöt éves egyedülállóként rövid ideig az ország északi 
részének egy kietlen és vad vidékén, a Sziacsen-gleccsernél szolgált, ahol a 
Pakisztánt és halálos ellenségét, Indiát elválasztó határvonal húzódott. 
Később, 1984 és 1999 között kevés nyilvánosságot kapott, ám annál 
mocskosabb háború zajlott ezen a határszakaszon, ekkor azonban még nem 
volt több kietlen és vad vidéknél — nem kívánt állomáshelynél. 

Az akkor még hadnagyként szolgáló Ali Shah pandzsábi volt, ahogy 
Pakisztán lakóinak többsége, és feltételezte, hogy miként a szülei, ő is , jó" 
házasságot köt — talán elveszi egy magasabb rangú tiszt lányát, ami 
lendíthet a karrierjén, vagy egy gazdag kereskedőét, ami lendíthet a 
bankszámláján. 

Szerencsésnek vallhatta magát, ha bármelyik sikerült, mert semmilyen 
szempontból nem emelkedett ki az átlagból. Azok közé tartozott, akik betű 
szerint végrehajtják a parancsokat, tisztelik a hagyományt, és nélkülöznek 
minden képzelőerőt, a zord hegyek között azonban találkozott egy 
szemkápráztatóan szép lánnyal, Szórajával, akibe menthetetlenül 
beleszeretett. S akit saját családja engedélye és áldása nélkül vett el. 

A lány családja annál inkább örült a frigynek; remélte, hogy a hivatásos 
katonatiszttel való egyesülés révén beköltözhet valamelyik nagyvárosba: 
Ravalpindibe vagy akár magába Iszlámábádba. Sajnos Musarraf Ali Shah 
egész életében megmaradt engedelmes igavonónak, aki több mint 
harmincévnyi szolgálat után az alezredesi rangig jutott, s ennél feljebb 
nyilván már nem is lépett. 1980-ban született fia Zulhkar nevet kapta. 

Ali Shah hadnagy a páncélozott gyalogságnál szolgált, ahová 1976-ban, 
huszonegy évesen került. Miután lejárt a szolgálati ideje Sziacsenben — amit 
a legrosszabb helyek között tartottak számon -—, immár utolsó hónapban járó 
állapotos feleségével tért haza, ahol századossá léptették elő. 

Nagyon szerény szolgálati lakást kapott, a többi nős tiszt között, 
Ravalpindiben, alig néhány kilométernyire a fővárostól, Iszlámábádtól. 


Ali Shah soha többé nem tért le a számára kijelölt útról. A pakisztáni 
hadsereg tisztjeit ekkoriban két-három éves rendszerességgel vezényelték át 
új szolgálati helyekre, amelyek ,kemény"?" vagy , puha?" besorolást kaptak. 
Az olyan városok, mint Ravalpindi, Lahór vagy Karacsi, puhának és 
, családinak? számítottak. Annál rosszabb hírben állt Múltán és Kharian, az 
Afganisztánba vezető Hajbár-hágó torkánál fekvő Pesavar, vagy a táliboktól 
hemzsegő Szvat-völgy, ahová a tisztek még a családjukat sem vihették 
magukkal. A változások közepette a kis Zulhkar végig iskolába járt. 

Minden pakisztáni helyőrség közelében működött iskola, ahová a tisztek 
gyerekei is jártak. Három szint különült el: legalul helyezkedtek el az állami 
iskolák, azután jöttek a katonai iskolák, végül a tehetősebbek részére a 
magániskolák. 

Miután Ali Shah szerény fizetésén kívül nem számíthatott más bevételre, 
Zulhkar katonai iskolákba járt, amelyeket aránylag jól vezettek. Sok 
katonafeleség is ilyenekben tanított, és az oktatásért nem kellett külön 
fizetni. 

A fiú még tizenöt évesen végzett és felvételizett a tiszti iskolára, ahol 
apja kívánságának megfelelően mérnöknek tanult. Ezzel a végzettséggel 
automatikusan . alkalmazást és/vagy tiszti kinevezést kaphatott a 
hadseregben. Mindez 1996-ban történt. A szülők csak a harmadik évben 
kezdtek változásokat észlelni fiuk magatartásában. 

Az immár őrnagyi rangot viselő Ali Shah természetesen muszlim volt, 
aki ha nem is túlzott odaadással, de gyakorolta hitét. Elképzelhetetlen lett 
volna számára, hogy nincs ott minden pénteken a mecsetben vagy kihagy 
egyetlen rituális imádságot is, ám ennyivel beérte. Presztízskérdést csinált 
abból, hogy mindig egyenruhában járjon, de ha mégis civilben kellett 
lennie, hazája népviseletét hordta: feszes nadrágot és hosszú, elöl gombolós 
kabátot, ami együttesen alkotta a szalvar kamízt. 

Feltűnt neki, hogy fia elkezd ritkás szakállt növeszteni, és hordja az 
igazhitűek kis sapkáját. Napjában ötször a földre vetette magát, és azzal 
mutatta ki nemtetszését, amikor apja osztozott a tisztek szokásán, és 
whiskyt ivott, hogy kiviharzott a szobából. A szülők ezzel együtt úgy 
gondolták, a vallási vakbuzgóság csak múló hóbort nála. 

Zulfikar kezdte magát beleásni az írásokba, amelyek Kasmírral, a 
Pakisztán és India között húzódó, 1947 óta vitatott határövezettel 


foglalkoztak. Egyre inkább hajlott az erőszakos szélsőségek és a Laskar-e- 
Taiba terrorszervezet felé, amely a későbbi mumbai vérengzésért felelt. 

Apja próbált vigaszt meríteni abból, hogy fia abban az évben végez, és 
vagy belép a hadseregbe, vagy jó állást szerez magának mint képzett 
mérnök, akire mindig nagy szükség lesz Pakisztánban, Zulfikar azonban 
elbukott a záróvizsgákon, amit apja annak tudott be, hogy elhanyagolta 
tanulmányait, mert minden idejét a Koránnak szentelte és az arabnak, az 
egyetlen igaz nyelvnek, amelyen a Koránt tanulmányozni lehet. 

Ez lett az első a gyászos események sorában, ami egyre mélyebb 
szakadékot nyitott a fiú és apja között. Ali Shah őrnagy minden szálat 
megmozgatott, és azt bizonygatta, hogy fia sokat betegeskedett, ezért esélyt 
kell kapnia, hogy megismételhesse a vizsgákat. Azután jött szeptember 11. 

Miként a világ összes családja, amelyik rendelkezett tévével, ők is 
elborzadva nézték az Ikertornyokba csapódó repülőgépeket. Leszámítva a 
fiukat, Zulfikart. O leplezetlenül ujjongott, miközben a tévé újra és újra 
közvetítette a látványosságot. A szülők ekkor döbbentek rá, hogy fiuk nem 
csupán a szélsőséges eszmékre, a Szajjíd Outb és tanítványa, Azzám által 
terjesztett dzsihádista propagandára vevő, és a szomszédos India elleni 
akciókat helyesli, de szívből gyűlöli Amerikát és a Nyugatot is. 

Azon a télen az Egyesült Államok megszállta Afganisztánt, hogy az 
Északi Szövetség a Különleges Erők és az Amerikai Légierő támogatásával 
hat hét alatt megdöntse a tálib kormányt. Mialatt a tálibok vendégszeretetét 
élvező Oszama bin Laden a pakisztáni határ túloldalára menekült, a másik 
irányból a tálibok félszemű, bizarr vezére, Omár mollá szökött 
Beludzsisztán pakisztáni tartományába, és telepedett le Ouetta városában 
főtanácsával, a Sutával. 

Pakisztánban mindez távolról sem számított elvont elméleti problémának. 
A hadsereget és gyakorlatilag az összes fegyvernemet a pakisztáni 
titkosszolgálat, egyszerűbb nevén ISI uralta, amelyre így az országban 
minden egyenruhás félelemmel vegyes tisztelettel tekintett. Miközben ez a 
szervezet hívta életre a tálib mozgalmat. 

Az ISI tisztjeinek szokatlanul magas hányada képviselte a szélsőséges 
iszlámot, ők pedig az amerikai szövetség kedvéért sem voltak hajlandók 
lemondani a tálib mozgalomról vagy az al-Kaida támogatásáról, míg ha 
színleg így is tettek. Ennek köszönhetően alakult ki az a széthúzás, ami 
máig megmérgezi az amerikai-pakisztáni kapcsolatokat. Az ISI rangidősei 


nem csupán tudtak bin Laden fallal övezett abbotabadi szállásáról ők 
építették neki. 

2002 tavaszán egy magas rangú tisztekből álló ISI-delegáció Cuettába 
utazott, hogy tanácskozzon Omár mollával és a guettai Surával. A 
tábornokok más esetben nem alacsonyodtak volna le odáig, hogy elhívják 
magukkal a sótlan Ali Shah őrnagyot, csakhogy adódott egy körülmény: a 
két magas rangú ISI-tiszt nem beszélte a pastut, ahogyan a mollá és pastu 
követői sem az urdut. A pastut Ali Shah őrnagy sem beszélte — a fia viszont 
igen. 

Miután az észak vad hegyei közül származott, az őrnagy felesége 
anyanyelveként beszélte a pastut, amit a fiának is megtanított. Utóbbit 
teljesen megrészegítette a lehetőség, hogy a delegációval tarthat, majd 
amint visszatért Iszlámábádba, utoljára még összeveszett ultrakonzervatív 
apjával, aki szenvtelen arccal és szálegyenes derékkal meredt ki az ablakon, 
amíg ő elviharzott. A szülei akkor látták utoljára. 


KKK 


Amikor az idősebb Mr. Kendrick kinyitotta az ajtót, egyenruhás férfi állt 
a küszöbön. Ha nem is teljes uniformist, de ropogósra vasalt terepruhát 
viselt, rajta alakulat— és rangjelzéssel. 

Annyit még ő is látott, hogy a tengerészgyalogság ezredese látogatott el 
hozzájuk. 

Megtisztelve érezte magát. 

A Nyomkövető ezt is akarta elérni. A TOSA-nál csak ritka alkalmakkor 
hordott egyenruhát — csak magára vonta volna a figyelmet, amire új 
környezetében a legkevésbé sem vágyott —, Mr. Jimmy Kendrick azonban 
gondnokként dolgozott egy helyi iskolában. Ő tartotta karban a központi 
fűtést, és mosta fel a folyosókat, így a legkevésbé sem szokott ahhoz, hogy 
tengerészgyalogos ezredesek kopogtassanak be hozzá. 

Ámulatában nem is tudott hová lenni. 

— Mr. Kendrick? 

— Igen. 

— Jackson ezredes. Roger itthon van? — Gyakorta használta a James 
Jackson álnevet. 

A fiú természetesen otthon volt. Sosem ment sehová. 


Egyetlen gyermeke mérhetetlen csalódottságot okozott Jimmy 
Kendricknek, miután akut agorafóbiája miatt annyira rettegett a külvilágtól, 
hogy sosem hagyta el a padlásszoba meghitt környezetét és anyja 
közelségét. 

Persze. Fent van. 

— Válthatnék vele néhány szót? 

A férfi felvezette az egyenruhás ezredest. Szerény kis házban lakott: lent 
két szoba, fent két szoba, és egy alumíniumlétra a padlástér felé. Az apa 
felkiáltott az ürességbe. 

— Valaki látni akar, Roger. Gyere le! 

Csoszogás hallatszott, majd egy arc jelent meg a padlásajtó nyílásában. 
Egy sápadt, félhomályhoz szokott éjszakai teremtmény arca: fiatal, védtelen 
és ideges. A fiú tizennyolc-tizenkilenc lehetett. Szeme ide-oda rebbent, 
került minden kontaktust — most éppen a két férfi közé, a szőnyegpadlóra 
meredt. 

— Helló, Roger. Jamie Jackson vagyok. Szükségem lenne a tanácsodra. 
Beszélhetnénk? 

A fiú komolyan megfontolta a kérést. Nem adta jelét kíváncsiságnak, 
csak az idegen látogató és a kérés mérlegelésének. 

— Oké — bólintott végül. — Feljön? 

— Nincs fent semmi hely — mormolta maga elé az apa, majd hangosabban: 
— Gyere már le, fiam. — Azután a Nyomkövetőhöz: — Jobb lesz, ha a 
hálószobában beszélnek. Nem szeret lejönni a nappaliba, csak ha az anyja is 
itthon van. A szupermarketben pénztáros. 

Roger Kendrick leereszkedett a létrán, és besietett a hálószobájába. Itt 
leült az ágy szélére, és a padlóra meredt. A Nyomkövető elfoglalta az 
egyetlen széket. A kis szekrényen és komódon kívül más bútort nem látott — 
a fiú valódi élete odafent zajlott a padláson. A Nyomkövető vetett egy 
pillantást az apára, aki megvonta a vállát. 

— Asperger-szindróma — jegyezte meg tehetetlenül. 

Láthatóan nem tudott mit kezdeni a helyzettel, miközben mások fiai 
lányokkal randizgattak, és  autószerelőnek tanultak. A Nyomkövető 
biccentett felé. A gesztust nem lehetett félreérteni. 

— Betty most már nemsokára jön. Majd ő feltesz egy kávét. 

— Azzal távozott. 


A Fort Meade-i fickó beszélt a fiú különcségéről, de nem határozta meg 
közelebbről, ezért mielőtt idejött, a Nyomkövető kutatást végzett mind az 
Asperger-szindróma, mind a nyílt terektől való rögeszmés félelem, az 
agorafóbia terén. 

Akárcsak a Down-kórnak, ezeknek a betegségeknek is létezik enyhébb és 
súlyosabb lefolyású fajtája. Miután néhány percen át semmiségekről 
társalgott Roger Kendrickkel, a tábornok számára nyilvánvaló lett, hogy 
nem kell őt éretlen taknyosként kezelnie, és semmi szükség a gügyögésre. 

A fiatalember szélsőségesen viszolygott a személyes kapcsolatoktól, amit 
a külvilágtól való beteges félelme csak felerősített, ezért a Nyomkövető úgy 
gondolta, ha továbbtereli a társalgást a fiú számára otthonos közeg, az 
internet felé, egy egészen másik oldalát ismerheti meg. Igaza lett. 

Eszébe jutott a brit hacker, Garry McKinnon esete. 

Amikor az amerikai kormány bíróság elé akarta állítani, London azzal 
védekezett, hogy az utazáshoz is gyenge, a börtönről nem is beszélve. 
Ugyanaz a fickó, aki megszállta a NASA és a Pentagon legbelső 
szentélyeit, és úgy hatolt át a legösszetettebb tűzfalakon is, mint kés a 
vajon. 

- Van odakint egy ember, Roger, aki a virtuális térben rejtőzködik. 
Gyűlöli Amerikát. Prédikátornak hívják, és az interneten, angolul terjeszti a 
tanításait. Azt akarja, hogy mindenki vegye át az ő gondolkodásmódját, és 
öljön meg minél több amerikait. Az én feladatom, hogy megtaláljam és 
megállítsam. Csakhogy ez nem megy. Odakint okosabb nálam. Azt hiszi 
magáról, hogy ő a legokosabb a neten. 

Észrevette, hogy a fiú abbahagyta a piszmogást. Most először emelte fel a 
tekintetét, és nézett bele a szemébe. Máris azon járt az esze, mikor térhet 
vissza a Saját világába, az egyetlen világba, ahonnét a könyörtelen 
Természet nem zárta ki. A Nyomkövető elővett egy pendrive-ot. 

— Az interneten prédikál, Roger, de titokban tartja az IP címét, ezért senki 
sem tudja, hol van. Pedig ha tudnánk, megállíthatnánk. 

A kamasz eljátszadozott a kis adattárolóval. 

— Azért jöttem, Roger, hogy megkérdezzem, segítenél-e nekünk. 

— Megpróbálhatom — vont vállat a fiú. 

— Mondd csak, Roger, milyen felszerelésed van? 

Roger elmondta. Talán nem a legalacsonyabb szintet képviselte, de 
legjobb esetben is közepesnek számított. 


— És ha valaki megkérdezné, hogy mit szeretnél igazából? Milyen lenne 
az álomgéped, Roger? 

A fiú azonnal felélénkült, még az arca is kigyúlt a lelkesedéstől. Újra az 
ezredes szemébe nézett. 

— Igazából egy hatmagos rendszert szeretnék 32 giga RAM-mal, amin a 
Red Hat Enterprise Linux kereskedelmi verziója fut, hatos vagy annál 
magasabb verzióban. 

A Nyomkövető nem jegyzetelt. A kitüntetésébe rejtett parányi mikrofon 
felvett mindent, ami nem volt haszontalan, mert fogalma sem volt róla, 
miről beszél a fiú. 

A többi kocka majd tudja. 

— Meglátom, mit tehetek — állt fel. — Nézd meg az anyagot. Lehet, hogy 
nem tudod feltörni, de hálás vagyok, amiért megpróbálod. 

Két napon belül három szerelő és egy furgonra való nagyon drága 
számítógépes alkatrész érkezett a kis centreville-i házhoz. A szerelők addig 
ténykedtek a kis padlásszobában, amíg fel nem installáltak mindent. Miután 
elmentek, a tizenkilenc éves nagykamasz sokáig meredt a monitorra, és a 
hetedik mennyországban érezte magát. 

Majd miután tucatnyi webes tanítást végignézett, gépelni kezdett. 


KKK 


A gyilkos ráhajolt robogójára, és úgy tett, mintha a motort bütykölgetné, 
mialatt a szenátor előjött házából, a csomagtartóba dobta golfütőit, és beült 
a volán mögé. Alig múlt hét óra ezen a tündöklően napos reggelen. A 
szenátor nem vette észre az őt követő robogót. 

A gyilkosnak nem kellett rátapadnia; korábban kétszer is megtette ezt az 
utat, igaz, akkor még farmerben és kapucnis pulóverben, hogy ne keltsen 
feltűnést. Nyolc kilométeren át követte az autót, át Virginia Beachen, 
egészen a golfpályáig. 

Látta, ahogy a szenátor leparkolt, fogta a golfütőit, és eltűnt a 
klubépületben. 

A gyilkos elhúzott a golfklub bejárata előtt, és balra fordult a Linkhom 
Drive-on, ahol eltűnt a fák között. Kétszáz méter után újra balra 
kanyarodott, ezúttal a Willow Drive-ra. 

Egy autós szembejött vele, de nem tűnt fel neki szokatlan öltözéke. 


Pedig tetőtől talpig hófehér arab köntösbe burkolózott, míg kopaszra 
borotvált fején kis horgolt sapkát viselt. Miután több családi házat elhagyott 
a Willow Drive-on, azon a ponton ért ki a fák közül, ahol a Cascade nevű 
ötödik lyuknál az első ütéssel kezdeni szokták a játékot. Itt lehúzódott az 
útról, és a magas aljnövényzetbe rejtette robogóját. 

Néhányan már játszottak a többi lyuknál, de annyira belemerültek ebbe, 
hogy nem vették észre. A fehérbe öltözött fiatal férfi nyugodt léptekkel 
áthaladt az ütőhelyet és célterületet elválasztó természetes mezőn, majd 
miután a kis hídon átkelt a vízfolyás felett, a bokrok közé rejtőzött, és 
várakozni kezdett. Korábbi megfigyeléseiből tudta, hogy a negyedik lyuk 
után a játékosok mindig áthaladnak a kis hídon. 

Félórás várakozása közben két pár teljesítette a negyedik szakaszt, majd 
lépett tovább az ötödikre. Rejtekéből figyelte, és továbbengedte őket. 
Azután meglátta a szenátort. A férfi hasonló korú társával versenyzett. A 
klubépületben zöld széldzsekit húzott, és ellenfele is hasonló öltözéket 
viselt. 

Amint a két idősebb férfi átkelt a hídon, a fiatal előjött a bokrok közül. 
Egyik golfozó se lassított, noha mindketten vetettek rá egy futó pillantást, 
észlelve rendhagyó öltözékét és hűvös nyugalmát. Csak azután szólította 
meg az egyikük, hogy háromlépésnyire megközelítette őket. 

— Segíthetek, fiam? 

Csak akkor vette elő jobb kezét a köntöse alól, majd tartotta előre, mintha 
csak megkínálná őket valamivel. Ez a , valami" egy pisztoly volt, amit 
elsütött, mielőtt a két férfi tiltakozhatott volna. Miután kissé megzavarta őt 
a hasonló baseballsapka és széldzseki, közvetlen közelről mindkét férfira 
leadott egy-egy lövést. 

Az egyik lövedék így is annyira célt tévesztett, hogy sosem találták meg. 
Kettő a koros szenátor mellkasába és nyakába talált, azonnali halált okozva, 
míg a fennmaradó golyó a mellkasa közepén találta el a másik golfozót. 

Mindketten összecsuklottak, egyik a másik után. A merénylő ekkor 
felemelte tekintetét a makulátlanul kék égboltra, és maga elé mormolta, 
hogy , Allah akbar", azzal szájába vette a pisztoly csövét, és meghúzta a 
ravaszt. 

Egy négyfős csapat a negyedik lyuknál, a Bald Cypressnél játszott. 
Elmondásuk szerint valamennyien rögtön a lövések felé fordultak, és még 
látták, amint az öngyilkos merénylő vére az ég felé fröccsen, mielőtt a férfi 


elvágódik. Ketten szaladni kezdtek felé, míg harmadik társuk a golfautót 
választotta, és a halk elektromos járművel siklani kezdett a kettős 
gyilkosság helyszíne felé. A negyedik néhány pillanatig még értetlenül, 
tátott szájjal meredt maga elé, mielőtt elővette mobilját, és hívta a 911-et. 

A hívást a Princess Anne Road-i rendőrségi központ mögött, a 
Kommunikációs Központban fogadták. Az ügyeletes lejegyezte a 
részleteket, és riasztotta a központot, továbbá a mentőket. Mindkét 
járműben olyan tapasztalt sofőrök ültek, akik útbaigazítás nélkül is 
eltaláltak a Princess Anne Golfklubhoz. 

Elsőként egy járőrautó érkezett a helyszínére, amely a hívás előtt az 
Ötvennegyedik utcán cirkált. A rendőrök már a Linkhom Drive-ról látták a 
negyedik és ötödik lyuk között összecsődült bámészkodókat, és minden 
teketória nélkül áthajtottak a pályán, egészen a bűntett helyszínéig. A 
központból tíz perccel később érkezett meg Ray Hall ügyeletes nyomozó, 
hogy átvegye az irányítást. Az egyenruhások már biztosították a helyszínt, 
amikor az öt kilométerre húzódó Viking Drive-ról, a Pinehurst Központból 
kiérkeztek a mentők. 

Hall nyomozó megállapította, hogy két férfi kétséget kizáróan halott. A 
szenátort azonnal felismerte; a lapokban időről időre megjelenő képekről 
éppúgy, mint a hat hónappal korábban tartott kitüntetési ceremóniáról. 

A bozontos, fekete szakállat viselő fiatal férfi, akit négy halálra vált 
golfozó is a gyilkosként azonosított, szintén meghalt, és pisztolyát még 
most is a kezében szorongatva, az áldozatoktól ötméternyire feküdt. A 
másik golfozó, akit a lövedék a mellkasa közepén talált el, nem festett túl 
jól, de még lélegzett. Hall hátralépett, hogy a mentősök végezhessék a 
munkájukat. Hárman szálltak ki, plusz a sofőr. 

A mentősök egyetlen szakértő pillantással megállapították, hogy a még 
mindig harmatos füvön fekvő három férfiból csupán egy szorul azonnali 
ellátásra; a másik kettő ráér kivárni, amíg beszállítják a hullaházba. Azzal 
sem húzták az időt, hogy újraélesztéssel próbálkozzanak, mint egy 
vízbefúlásnál vagy gázmérgezésnél, csak berakodták a sebesültet, és már 
indultak is. 

A mentőautót felszerelték az életfunkciókat fenntartó berendezésekkel, s 
ezeket használniuk is kellett, ha időben akartak a öt kilométerre eső Virginia 
Beach-i központi kórházba érni. Száguldás közben egy pillanatra sem 
kapcsolták le a szirénát. 


Kevesebb mint öt perc alatt jutottak túl a First Colonial Roadig vezető 
kilométereken. Ilyenkor kora reggel kevesen jártak az utakon, és hétvége 
lévén az ingázók sem hátráltatták őket. A sziréna eltakarította az útból a 
maradék néhány járművet is, így a sofőr egész úton szinte le sem vette lábát 
a gázpedálról. 

A kocsi hátuljában két mentős lehetőség szerint stabilizálta az élet és 
halál közt lebegő férfi állapotát, míg a harmadik rádión előre közölt minden 
részletet. A sürgősségi bejáratánál máris összegyűlt az életmentő csapat. 

Az épületben előkészítettek egy műtőt, beöltöztek a sebészek. Alex 
McCrae érsebész is félbehagyta reggelijét, hogy a sürgősségire siessen. 

A negyedik lyuknál Hall nyomozó hátramaradt a két holttesttel, és az 
érteden és döbbent Virginia Beach-i lakosok tömegével meg egy rakás 
rejtéllyel. Amíg társa, Lindy Mills feljegyezte a neveket és címeket, őt 
leginkább két dolog foglalkoztatta. Először is, valamennyi szemtanú váltig 
állította, hogy egyetlen merénylő követte el a gyilkosságot, aki közvetlenül 
ezután önmagával is végzett. Úgy tűnt tehát, nincs értelme bűntársak után 
kutatni. A közelben nemsokára ráakadtak az (egyszemélyes robogóra is.) 
Másodszor, valamennyi szemtanú érett, értelmes ember benyomását 
keltette, akitől joggal várható, hogy használható és megbízható vallomással 
szolgáljon. S itt kezdődtek a rejtélyek, kezdve mindjárt a legelsővel: mégis 
mi az ördög történt itt? 

Akármi legyen, még nem fordult elő a csendes, nyugodt és 
törvénytisztelő Virginia Beachben. De ki lehet a gyilkos és ki az áldozat, aki 
most is az életéért küzd? 

Hall nyomozó a második kérdést vette előre. Bárki legyen is a sebesült, 
feltehetően van egy otthona, ahol most is várja a felesége, a családja vagy a 
legközelebbi hozzátartozója. A sebesülés jellegét tekintve pedig nem ártana, 
ha napnyugtára előkerítenék ezt a rokont. 

A sárga szalagokkal körülkerített helyszínen túl láthatóan senki sem 
tudta, ki lehet a szenátor golfpartnere. A tárcája, hacsak nem hagyta a 
klubépületben, a kórház felé száguldott, így amíg Lindy Mills és a két 
egyenruhás rutinszerűen feljegyezte a szemtanúk adatait, addig Ray Hall 
egy villamos kisautóval a klubház felé indult. Itt a halálra vált 
alkalmazottaktól végre választ kapott az egyik égető kérdésre. 

A halott szenátor golfpartnere egy nyugalmazott tábornok; özvegyember, 
aki néhány kilométernyire, egy fallal körülzárt nyugdíjas lakóparkban él. A 


tagok nyilvántartása alapján pillanatok alatt megadták a pontos címét. 

Hall felhívta Lindyt a mobilján, és megkérte az egyik egyenruhást, hogy 
maradjon vele, a másikat pedig arra, hogy hozza a járőrkocsit. 

Menet közben Hall nyomozó a rendőrségi sávon értekezett a kapitánnyal. 
A központnak le kellett szerelnie a riportereket, akik máris kiértek a 
helyszínre, hogy olyan kérdéseket tegyenek fel, amelyekre senki sem tudta 
a választ. 

Emellett a központra hárult a feladat, hogy tájékoztassa a néhai szenátor 
feleségét, mielőtt még a rádióból értesül a történtekről. 

Hall azt is megtudta, hogy egy szerényebb kivitelű mentő már elindult, 
elszállítani a két holttestet a városi hullaházba, ahol a törvényszéki 
halottkém felkészült a fogadásukra. 

— Kérem, százados, inkább a gyilkosra koncentráljunk nyögött fel Hall. — 
Az öltözéke alapján feltehetően muszlim szélsőséges. Egyedül dolgozott, de 
mások is lehetnek a háttérben. Tudnunk kell, mivel van dolgunk, magányos 
merénylővel vagy egy egész hálózattal. 

Amíg ő kiszállt a tábornok otthonába, azt akarta, hogy a gyilkos 
ujjlenyomatait vegyék le, és táplálják be az automatikus ujjlenyomat- 
azonosító rendszerbe, a robogót pedig ellenőrizzék a Virginia állami 
járműnyilvántartó adatbázisában. Igen, pontosan tudja, hogy hétvége van, 
és ilyenkor a legtöbben még alszanak. Csak nem érdekli. 

A golfklubban megadott címen, a fallal övezett nyugdíjasparkban 
láthatóan még senki sem hallott arról, ami a Bald Cypress nevű negyedik 
lyuknál történt. Mintegy negyven elegáns ház állt itt a fákkal beültetett és 
gondosan rendben tartott pázsiton, a központi mesterséges tó és gondnok 
háza körül. 

A gondnok épp végzett késői reggelijével és készült füvet nyírni. Fehér 
lett, mint a meszelt fal, lerogyott egy kerti székbe, s csak annyit motyogott 
maga elé, hogy , Ó, istenem?, de azt tucatszor egymás után. Végül 
leakasztott egy kulcsot a falról, hogy elvezesse Hall nyomozót a tábornok 
házához. 

A takaros kis házat gondosan ápolt pázsit vette körül, néhány 
agyagedényben virágzó  díszbokrokkal, ami ízléses, de nem túl 
munkaigényes összeállítás. A ház belső tere ugyanilyen rendezettnek tűnt; 
lakója szemlátomást rendhez és fegyelemhez szokott. Hall nekilátott 


viszolyogtató feladatának, hogy beleássa magát egy ember magánéletébe. A 
gondnok tőle telhetőén segített. 

A tengerészgyalogság tábornoka öt évvel korábban költözött a 
lakóparkba, nem sokkal azután, hogy a felesége rákban elhunyt. 

— Család? — tette fel a kérdést Hall, miközben átkutatta az íróasztalt, hogy 
leveleket és életbiztosításokat keressen — bármit, ami a legközelebbi 
hozzátartozóra utalhatott. A tábornok azonban olyan embernek tűnt, aki 
ügyvédnél vagy széfben tartja legbizalmasabb iratait. A gondnok felhívta a 
sebesült tábornok legközelebbi ismert barátját, a szomszédban lakó 
nyugdíjas építészt, akinek a felesége gyakran meghívta őt családias 
hangulatú vacsoráira. 

Az építész felvette a telefont, és teljes döbbenettel értesült a történtekről. 
Azonnal be akart autózni a kórházba, de Hall nyomozó átvette a kagylót, és 
lebeszélte erről, mondván, hogy úgysem engednék barátja közelébe. 

— Viszont mit tud a legközelebbi hozzátartozójáról? ragadta meg az 
alkalmat. Van két lánya, valahol nyugaton, felelte az építész, meg egy fia, 
aki alezredesként szolgál a tengerészgyalogságnál, de ennél többet nem tud 
róla. 

Miután a központba ért, Hall visszakapta Lindy Mills és saját jelöletlen 
autóját. És megtudta a hírt. Lenyomozták a robogót. Egy huszonkét éves 
diákhoz tartozott, aki arab, de legalábbis arabosan hangzó nevet viselt. 
Amerikai állampolgárként a michigani Dearbomból származott, jelenleg 
pedig egy Norfolktól huszonnégy kilométerre délre eső egyetem mérnöki 
szakán tanult. A járműnyilvántartó fényképet is küldött róla. 

Bozontos szakáll nélkül és sértetlen arccal nemigen emlékeztetett arra, 
amit Ray Hall a fűben látott. Annak az arcnak hiányzott a hátsó fele, 
vonásait eltorzították a kirobbanó lőszer által keltett lökéshullámok, de az 
egyezőség így sem lehetett kérdéses. 

Felhívta telefonon az Amerikai Tengerészgyalogság központját, amely az 
Arlington temető közelében, a Potomac túlsó partján, Washington DC-vel 
szemközt állt, és nem hagyta lerázni magát, amíg nem beszélhetett a PR- 
kapcsolatokért felelős egyik őrnaggyal. Elmagyarázta a férfinak, hogy 
kicsoda, honnét beszél, és mi történt úgy öt órával korábban a Princess 
Anne golfpályán. 

— Nem -— rázta a fejét —, nem várok hétfőig. Az sem érdekel, kicsoda. 
Most kell beszélnem vele, őrnagy, haladéktalanul. 


Már az is kész csoda lesz, ha az apja megéri a holnap reggelt. 

Hosszú csend állt be. Végül a hang egyszerűen közölte: 

— Maradjon telefonközeiben, nyomozó. Nemsokára értesítjük. 

Öt percbe sem telt. Ezúttal egy másik hang jelentkezett, egy másik 
őrnagy, egy másik osztályról. A kérdéses személy nem elérhető, árulta el. 

Hall kezdett dühbe gurulni. 

— Hacsak nincs az űrben vagy a Mariana-árok fenekén, akkor elérhető, 
ezt mindketten tudjuk. Megadtam a mobilszámomat. Kérem, továbbítsák 
felé, és mondják meg neki, hogy hívjon fel, de mielőbb. — Azzal lecsapta a 
telefont. 

Most már a seregen múlt minden. 

Lindy társaságában elhagyta a központot, hogy bemenjen a kórházba, 
csak egy energiaszeletet és egy üdítőt vett magának az automatából. Ennyit 
az egészséges étkezésről. A First Colonialről lefordult egy mellékútra, a 
fura nevű Will otthe Wisp Drive-ra, hogy hátulról kerüljön a sürgősségi 
bejáratához. Elsőként a patológiára látogatott el, ahol a halottkém épp 
végzett. 

A két holttest acéltálcákon feküdt, lepedővel letakarva. A beteghordó épp 
készült betolni őket a hűtőbe, de a halottkém megállította, és hátrahajtotta 
az egyik lepedőt. Hall nyomozó megnézte. Ha eltorzultan is, de ugyanaz az 
arc nézett vissza rá, amelyik a járműnyilvántartó fényképéről. 

Felfelé meredező bozontos szakállal, lezárt szemekkel. 

— Tudják már, kicsoda? — érdeklődött a halottkém. 

— Igen. 

— Hát, akkor többet tudnak nálam, de talán én is okozhatok némi 
meglepetést. — Lehúzta a lepedőt a férfi bokájáig. — Lát valamit? 

Ray Hall hosszan, és alaposan megvizsgálta. 

— Nincs rajta testszőr. Leszámítva a szakállát. 

A halottkém visszahúzta a lepedőt, majd biccentett segítőjének, hogy 
betolhatja az acéltálcákat a hűtőbe. 

— Személyesen még nem láttam, de egy felvételen igen. 

Két éve, a muszlim fundamentalistákról szóló egyik továbbképzésen. A 
rituális megtisztulás jele, felkészülés Allah paradicsomára. 

— Öngyilkos merénylő? 

— Magányos merénylő — igazította ki a halottkém. — Aki elpusztítja a 
Nagy Sátán egyik fontos szolgáját, hogy megnyíljon előtte a mennyek 


kapuja, és sadídként, vértanúként bevonulhasson. Az Államokban nem sok 
ilyet látni, de a Közel-Keleten, Pakisztánban és Afganisztánban annál 
gyakoribb. Volt erről egy egész előadás. 

— De ő itt született és nőtt fel — szállt vitába Hall nyomozó. 

— Hát, akkor valaki bizony megtérítette. Amúgy a labor levette az 
ujjlenyomatait. Ezt leszámítva nincs másunk, csak a fegyver, az meg már a 
ballisztikusnál van. 

Hall nyomozó legközelebb az emeleten állt meg. Az irodájában találta dr. 
Alex McCraét, aki kései ebédjét, a büféből felhozott tonhalas szendvicset 
fogyasztotta. 

— Mire kíváncsi, nyomozó? 

— Mindenre — felelte Hall. 

A sebész elmondta. 

Amint a súlyosan megsebesült tábornok bekerült a sürgősségire, dr. 
McCrae azonnal intravénás infúzióra köttette, azután ellenőrizte csak az 
életjeleket: oxigéntelítettséget, pulzust, vérnyomást. 

Az aneszteziológus keresett és talált egy jó vénát, amelyen át behelyezték 
a nagy keresztmetszetű kanült, és a szervezetbe juttatták a sóoldatot, amit 
kétegységnyi RH-negatív vér követett. Végezetül a páciens vérmintáját 
elküldték összevetésre a laborba. 

Miután a páciens állapotát időlegesen stabilizálták, dr. McCrea leginkább 
azt akarta tudni, mi zajlik a mellkasában. A lövedék nyilván itt rekedt meg, 
miután tisztán lehetett látni a bemeneti nyílást, kimeneti sebet azonban nem 
találtak. 

Vívódott a röntgen és a CT használata között, míg végül úgy döntött, 
nem kockáztatja meg a páciens mozgatását, és beérte azzal, hogy 
becsúsztatta a lemezt az öntudatlan test alá, és felülről készített egy 
röntgenképet. 

Ebből az derült ki, hogy a tábornok tüdőlövést kapott, és a lövedék 
mélyen belefúródott a tüdő gyökerébe, a hílusba. Ez három kockázatos 
lehetőséget hagyott nyitva. A kardiopulmonáris bypass kivitelezhető volt, 
de vélhetően további károsodást okozott a tüdőben. 

Második lehetőségként azonnal feltárhatnák az érintett területet, ami 
megnyitja az utat a lövedék kiemelése előtt, de ez is túlzottan kockázatos 
megoldásnak tűnt, miután a károsodás teljes mértékét nem sikerült 
megállapítani, így a beavatkozás akár végzetes is lehetett. 


Az érsebész így a harmadik megoldás mellett döntött: minden 
beavatkozás nélkül további huszonnégy órát pihentette a pácienst abban a 
reményben, hogy - bár az eddig elszenvedett traumák vészesen 
legyengítették az idős férfi szervezetét — a részleges felépülés tovább 
stabilizálhatja az állapotát. Ily módon jobb eséllyel lehetett végrehajtani 
rajta a műtéti beavatkozást. 

Ezt követően a tábornokot az intenzív osztályra szállították, ahol jelenleg 
is feküdt, míg a nyomozó a sebészt faggatta állapotáról. 

A nyaka egyik oldalára kapcsolták az elsődleges vénás tápcsatornát, az 
intravénás kanül maradt a másik oldalon. A folyamatos oxigénellátásról az 
orrlyukakba vezetett csövek gondoskodtak. A vérnyomást és a pulzust az 
ágy mellé állított monitor jelenítette meg, amely kijelezte a szívverés 
ütemét is. 

Végezetül csövet vezettek a mellkasba, a bal hónalj alatt, az ötödik és 
hatodik borda között. Ez fogta fel az átlőtt tüdőből szivárgó levegőt, majd 
vezette a padlóra állított, vízzel egyharmadáig feltöltött nagy üvegedénybe. 
A kiszivattyúzott levegő így elhagyhatta a mellüreget, hogy a víz alól a 
felszínre bugyogjon, és nem térhetett vissza a mellhártyához, hogy 
beomlassza a tüdőt és megölje a pácienst, aki mindeközben az orrán át 
jutott az éltető oxigénhez. 

Miután megtudta, hogy az elkövetkező napokban semmi szín alatt nem 
tud beszélni a tábornokkal, Hall nyomozó távozott. A kórház hátsó 
bejáratánál fekvő parkolóban arra kérte Lindyt, hogy vezessen helyette, 
amíg ő elintéz néhány hívást. 

Először a Willoughby Főiskolát hívta fel, ahol a gyilkos, Mohammed 
Barre tanult. Kapcsolták a felvételi irodára. 

Amikor megerősítést kért, hogy Mr. Barre csakugyan a Willoughbyn 
tanult, készséggel megadták, de miután elárulta, mi történt a Princess Anne 
golfklubban, csak döbbent hallgatás volt a válasz. 

A gyilkos személyazonosságát még nem hozták nyilvánosságra. Húsz 
perc múlva ott lesz a főiskolán, tudatta. Szüksége lesz az összes 
nyilvántartásra, valamint belépőre a diákszálláshoz. Az iskola addig nem 
adhat tájékoztatást senkinek, még a diák Michiganben élő szüleinek sem. 

Másodjára a technikusokat hívta. Igen, tökéletes tízujjas mintát kaptak a 
halottkémtől, már le is futtatták a rendszeren. 

Nincs egyezés; a halott diák nem szerepel az adatbázisban. 


Harmadikként jött a ballisztikus. A fegyver egy Glock 17-es automata, 
svájci gyártmány, a teli tárból öt lőszer hiányzik. 

Még próbálják lenyomozni a bejegyzett tulajdonost, akit nem Barrénak 
hívnak, viszont a marylandi Baltimore közelében él. Ellopták? Eladták? 
Közben megérkeztek a főiskolára. 

A halott diák családja Szomáliából származott. Akik ismerték Barrét, úgy 
emlékeztek, hogy fél évvel korábban teljesen megváltozott a személyisége, 
és szokványos, bulizós diákból hallgatag, visszahúzódó különccé vált. Ügy 
tűnt, a fordulatnak vallási oka volt. Két másik muszlim diák is tanult a 
főiskolán, de ők nem mentek keresztül ilyen átalakuláson. 

A halott diák kezdte elhagyni a farmert és széldzsekit a hosszú köntös 
kedvéért. Követelte, hogy az imádságok idejére elhagyhassa az órákat, amit 
azonnal engedélyeztek neki. A főiskola példát mutatott vallási 
toleranciából, még bozontos fekete szakállát is elnézte. 

A nap folyamán Ray Hall másodszor kapta magát azon, hogy egy idegen 
személyes holmija között kutat, ám ezúttal akadt egy nem elhanyagolható 
különbség — a tankönyveket leszámítva minden arab nyelvű vallási 
értekezésnek bizonyult, amiből Hall nyomozó egy szót sem értett. Bár 
híven begyűjtött minden anyagot, a kulcs mégis inkább a számítógép lett. 
Ray Hall itt legalább részben ismerős terepen mozgott. 

Egyik tanítást a másik után nyitotta meg, amelyek nem arabul hangzottak 
el, hanem folyékony és igencsak meggyőző angolsággal. A hanghoz egy 
álarcos férfi tartozott, lángoló szemmel és az üzenettel, amely az Allah 
iránti teljes engedelmességre, az érte való harcra és érte elszenvedett 
vértanúhalálra buzdított. S mindenekelőtt: a nevében elkövetett 
gyilkosságokra. 

Hall nyomozó még sosem hallott a Prédikátorról, de azért összecsukta és 
lefoglalta a számítógépet is. Miután mindent hivatalos jegyzékbe vett, azzal 
távozott a főiskoláról, hogy engedélyezte a szülők értesítését, de kérte, hogy 
tájékoztassák, amint a szülők délre kívánnak utazni, hogy elvigyék fiuk 
ingóságait. A dearborni rendőrség tájékoztatását magára vállalta. Két zsákra 
való könyvvel, papírral és a laptoppal tért vissza a központba. 

A számítógépen más érdekesség is akadt, például egy keresés a Craig/s 
listen olyan személy után, aki pisztolyt kíván eladni. Miután a hivatalos 
papírokat nem töltötték ki, ez felvetette az eladó bűnrészességét, de ezzel 
később is ráérnek foglalkozni. 


Azután este nyolckor megcsörrent Hall telefonja, és egy hang a meglőtt 
tábornok fiaként mutatkozott be. Nem árulta el, kicsoda, csak annyit 
mondott, hogy hallotta a hírt, és egy helikopteren már úton van. 

Mostanra besötétedett. A rendőrségi központ mögött ugyan akadt elég 
hely a leszálláshoz, de megfelelő világítás aligha. 

— Hol van a flotta legközelebbi bázisa? — kérdezte a hang. 

— Óceániában -— felelte Hall. — El tudja intézni, hogy engedjék leszállni? 

— Igen, el tudom intézni. Egy óra múlva ott vagyok. 

— Elmegyek magáért. — Az első fél órában, amíg várakozott, rákeresett a 
rendőrségi jelentésekben, másfelé történt-e hasonló eset. Legnagyobb 
meglepetésére négyet is talált, a golfpályás vérengzés már az ötödik volt. A 
korábbi négy esetből kettőben a gyilkosok azonnal végeztek önmagukkal is; 
a másik kettőben élve elfogták őket, jelenleg a tárgyalásukra várnak. 
Mindnyájan egyedül követték el tettüket. S mindannyian az internetes 
prédikációk hatására váltak gyilkossá. 

Miután kilenckor Óceániában felvette a tábornok fiát, egyenesen a 
Virginia Beach-i kórházhoz hajtott vele. Útközben elmondta neki, ami 
reggel fél nyolc óta történt. 

Vendége alapos tájékoztatást kért arról, mit talált Mohammed Barre 
kollégiumi szobájában, majd annyit suttogott maga elé: ,,a Prédikátor". Hall 
nyomozó azt hitte, a foglalkozására utal, nem egy fedőnévre. 

— Feltehetően. — Néma csendben hajtottak a kórház főbejáratához. 

Az ügyeletes felszólt telefonon, hogy megérkezett az intenzíven ápolt 
férfi fia, így nem sokkal később Alex McCrae is megjelent. Amíg lementek 
az intenzív osztályra, újra elmagyarázta, miért zárta ki a sérülés súlyossága 
az azonnali műtéti beavatkozást. 

— Így is csak halvány esély van a felépülésére — tette hozzá. — Nem 
tudjuk, mi lesz. 

A fiú bement a kórterembe, közelebb húzott egy széket, és a borongós 
fényben sokáig meredt az öreg viharvert arcra, messze-messze járó apjára, 
akit csak a gépek tartottak életben. 

Egész éjjel nem moccant, csak az idős férfi kezét fogta. 

Valamivel hajnali négy előtt a nyugalmazott tábornok szeme kinyílt. 
Gyorsulni kezdett a szívverése. A fiú épp csak a padlóra állított nagy 
üvegedényt nem látta, amely gyorsan kezdett feltelni az élénkvörös artériás 


vérrel. Valahol a mellkas mélyén felrepedt egy nagy véredény. A tábornok 
túl gyorsan vérzett el ahhoz, hogy megmenthessék. 

Fia erőtlen nyomást érzett a saját kezén, amellyel apjáét szorongatta. 
Miközben a szeme a mennyezetre tapadt, az ajka lassan megmozdult. 

— Semper Fi, kölyök — mormolta. 

— Semper Bi, apa. 

A monitoron a kiugrások lassan egyenes vonallá lapultak; a szaggatott 
hang átadta helyét a folyamatos sípolásnak. Az ajtóban megjelent az 
újjáélesztő csapat, az élén Alex McCraeval, aki elsietett a tábornok fia 
mellett, és vetett egy pillantást az ágy mögött álló üvegre. Azután felemelt 
kézzel megállította a többieket, és lassan megrázta a fejét. A mentőcsapat 
visszavonult. 

Néhány perc múlva a fiú felállt, és elhagyta a szobát. Nem szólt semmit, 
csak biccentett a sebész felé. Az intenzív osztály egyik nővére lepedővel 
letakarta az arcot. A fiú leereszkedett a parkolóba vezető négyemeletnyi 
lépcsőn. 

Hall nyomozó, aki húszméternyire ült a kocsijában, megérzett valamit, és 
felriadt felszínes álmából. A tábornok fia ekkor vágott át a parkolón, majd 
megtorpant, és felnézett. 

Még két óra maradt virradatig, és az ég sötéten borult föléjük, mióta a 
hold lenyugodott. A távolban tűhegynyi csillagok szikráztak, fényesen, 
ridegen és örökkévalóan. 

Ahogy a parkolóban álló férfi felnézett, ajka lassan megmozdult. A 
virginiai nyomozó nem hallhatta, de a Nyomkövető ezt suttogta maga elé: 

— Ez mostantól személyes ügy, Prédikátor. 


Második rész 


A bosszú 


4. FEJEZET 


ABBAN A VILÁGBAN, AHOL FEDŐNEVEK LEPLEZIK A VALÓDI 
személyazonosságot, a Nyomkövető az Ariel nevet adta új segítőjének. 
Tudatosan választotta Shakespeare A viharjának légi szellemét, aki képes 
láthatatlanul átröppenni a levegőégen, és megtehet bármilyen huncutságot. 

Ha Roger Kendrick küszködött is a földhözragadt valóságban, minden 
kötöttséget levetkőzött a kincset érő berendezések előtt, amelyekkel az 
amerikai adófizetők lepték meg. Ahogyan a Fort Meade-i fickó előre 
megmondta: igazi ász volt, akit odaültettek a létező legjobb elfogó 
vadászgép kormányához. 

Két napon át tanulmányozta a módszert, amellyel a Prédikátor leplezte az 
IP-címét és ily módon a tartózkodási helyét. A tanításokat is megnézte, s 
egy dologban kezdettől nem kételkedett. A számítógépes guru nem lehetett 
ugyanaz, mint az álarcos férfi, aki a gyűlölet vallását hirdette. Kellett lennie 
még valakinek, az igazi ellenségének, a másik ásznak, aki kiszúrta az általa 
elkövetett legkisebb hibát is, hogy utána kizárja őt a rendszerből. 

Anélkül, hogy ezt bárki tudta volna, Ariel ellenségét Ibrahim Szamímak 
hívták. Iraki szülők gyermekeként Nagy-Britanniában született, és a 
UMIST-en, a Manchesteri Tudományos és Műszaki Intézet Egyetemén 
tanult. Kendrick kezdettől úgy gondolt rá, mint a Trolira. 

ITroli találta ki a proxy szervert, hogy létrehozza a hamis IP-címeket, 
amelyek mögé gazdája valódi tartózkodási helyét rejtette, ám egyszer, az 
egész prédikációs hadjárat kezdetén, lennie kellett egy valóságos IP-nek. Ha 
ezt megszerzi, Ariel pontosan be tudja határolni a forrást, bárhol is legyen a 
Földön. 

Gyorsan felismerte azt is, hogy odakint van egy komoly rajongói tábor — 
lelkes tanítványok, akik képesek üzeneteket továbbítani a Prédikátornak. 
Elhatározta, hogy csatlakozik hozzájuk. 

Tudta, sosem lesz képes átverni a Trolit, ha alteregója nem tökéletes 
minden apró részletében, ezért létrehozott egy Fahad nevű fiatal amerikait, 
két jordániai bevándorló fiát, aki Washington körzetében született és nőtt 
fel. Előtte azonban alaposan felkészült. 

A rég halott terrorista, al-Zarkavi hátterét használta fel, aki jordániaiként 
az al-Kaida iraki szárnyát vezette, amíg a különleges erők egyik légicsapása 


véget nem vetett pályafutásának. A neten mindent megtalálhatott róla. 
Zarka jordániai falujából származott, Ariel pedig kreált két szülőt, akik 
ugyanebben a faluban és ugyanebben az utcában éltek. 

Ha kérdőre vonták, az internetes információk segítségével válaszolhatott. 

Önmagát is újjáalkotta. Két évvel azután született, hogy a szülei 
megérkeztek az Egyesült Államokba, és gond nélkül felhasználhatta az 
általa kijárt valóságos iskolákat, miután valóban sok muszlim fiú járt oda. 

Online nemzetközi kurzusokon tanulmányozta az iszlámot, azt a 
mecsetet, ahová állítása szerint a szüleivel járt, még az ottani imám nevét is 
tudta. Ezután kérte csak felvételét a Prédikátor rajongói klubjába. 
Kérdéseket kapott; nem magától a Trolitól, hanem egy másik, Kaliforniában 
élő tanítványtól. Megfelelt rájuk. Ezután napokig nem történt semmi. Míg 
végül felvették. S mindeközben végig bevetésre készen rejtegette a saját 
vírusát, a maga rosszindulatú robotját. 


KR 


Négy tálib harcos gyűlt a téglaépületbe, közel Ghaznihoz, az azonos nevű 
afgán tartomány fővárosához. Székek helyett a földön foglaltak helyet, 
ahogyan hagyományosan tették. 

Szorosan összevonták magukon köntösüket és köpenyüket bár már benne 
jártak a májusban, a hegyek közt dermesztő maradt a szél, és a téglából 
épült kormányzati épületben nem fűtöttek be. 

Ugyanitt ült három kabuli kormánytisztviselő és két ferindzsi tiszt a 
NATO-tól. A hegyi emberek nem mosolyogtak. Sosem mosolyognak. Eddig 
csak a Kalasnyikov irányzékában láttak ferindzsi (külföldi, fehér) 
katonákat, mindez azonban megváltozott, amikor a faluba jöttek. 

Afganisztánban fut egy kevesek által ismert program, amit egyszerűen 
Reintegrációnak neveznek. A kabuli kormány és a NATO közös 
vállalkozása ez, amit egy David Hook nevű brit vezérőrnagy irányít. 

A nagy koponyák már rég eljutottak arra a következtetésre, hogy a 
tálibok irtása nem egyenlő a győzelemmel. Az angol-amerikai 
parancsnokoknak arra sem marad idejük, hogy gratuláljanak egymásnak az 
újabb egy-két-háromszáz tálib megöléséhez, máris újak állnak a helyükre. 

Sokan az afgán parasztok közül kerülnek ki, ahogy mindig. Mások 
önként jelentkeznek, miután egy félretévedt rakéta, egy elhibázott 


légicsapás vagy egy gondatlanul kivitelezett tüzérségi támadás végez 
valamelyik rokonukkal (márpedig ebben a társadalomban a kiterjedt család 
tagjainak száma a háromszázat is elérheti). Megint másokat a törzs vénjei 
küldenek a harcba. A többségük fiatal férfi, alig több éretlen fiúnál. 

Azután ott vannak még a pakisztáni diákok, akik tömegével érkeznek a 
vallási iskolákból, ahol éveken át mást se tanulnak, csak a Koránt, és másra 
se figyelnek, csak a szélsőséges imámokra, míg csak meg nem érnek a 
harcra és a halálra. 

A tálib hadsereg nem is hasonlítható semmi máshoz. 

Egységei a végletekig kötődnek a régióhoz, ahonnét érkeznek, a veterán 
parancsnokok tekintélye pedig  megkérdőjelezhetetlen. Vonjuk ki a 
képletből a veteránokat, térítsük meg a klánok vezetőit, és állítsuk át a 
törzsfőket egész ország méretű térségek hagynak fel a harccal. 

A brit és amerikai különleges egységek afgánnak beöltözött tagjai — 
abból kiindulva, hogy nem az egyszerű átlagemberek jelentik a problémát — 
évek óta járják a hegyeket, hogy egyenként kiiktassák a közép- és 
felsőszintű tálib vezetőket, a fejvadászattal párhuzamosan azonban a 
Reintegrációs Program is megpróbálja rávenni a veteránokat arra, hogy 
fogadják el a kabuli kormány által feléjük nyújtott olajágat. 

Azon a napon, Ouala-e-Zai falujában, Hook vezérőrnagy és ausztrál 
segítője, Chris Hawkins százados ez utóbbi erőfeszítést támogatta. A velük 
szemben a falnál kuporgó négy összeaszott tálib vezért is azért csalogatták 
elő a hegyek közül, hogy visszaillesszék a békés vidéki életbe. 

Ahogy a horgászatnál általában, itt is elkel a csali. A , reintegráltnak" 
részt kell vennie egy ideológiai kurzuson, cserébe ingyen kap egy házat és 
egy gazdálkodáshoz elegendő birkacsordát, amnesztiát és heti száz dollár 
afgán megfelelőjét. 

Ezen a fagyosan hideg májusi napon meghívóik arról próbálták 
győzködni a veteránokat, hogy a vallási propaganda, amit oly sok éven át 
hallgattak, alapvetően hamis. 

Pastuként nem olvashatták a Koránt, így mint a legtöbb nem arab 
terrorista, ők is olyan dzsihádista vezetők szavára tértek át, akik sokszor 
imámnak vagy mohának adták ki magukat, pedig közük sem volt ezekhez. 
Éppen emiatt egy pastu mollá vagy maulvi is eljött, hogy elmagyarázza a 
veteránoknak, milyen rútul átverték őket: a Korán valójában a béke könyve, 


amelyben csak néhány bekezdés foglalkozik az ,öléssel", a terroristák 
ezeket ragadják ki szövegkörnyezetükből. 

A sarokban egy tévékészülék állt, a hegyi emberek ámulatának tárgya, 
hogy megjelenítse a hozzákapcsolt DVD-lejátszó képét. A tévében látható 
szónok angolul beszélt, a mollá pedig megnyomta a pillanat állj gombot, 
hogy megállítsa a szóáradatot, és elmagyarázza, mit mondott a prédikátor, s 
hogy ez mennyire nem egyezik a Szent Koránnal. 

A négy afgán között ott kuporgott Mahmud Gul, aki már a 9/11 idején is 
rangidős parancsnoknak számított. Még nem töltötte be az ötvenet, de a 
hegyek közt leélt tizenhárom év megöregítette: fekete turbánja alatt 
megbúvó arca olyan ráncos lett, akár a mazsola, ujjai begörbültek, és 
sajogtak a kezdődő ízületi gyulladástól. 

Már fiatal emberként átnevelték, de nem a britek és amerikaiak ellen, 
akikről tudta, hogy segítettek népének megszabadulni az oroszoktól. Bin 
Ladenről és az arabokról annál kevesebbet tudott, s az sem tetszett neki; 
amikor hírét vette annak, ami sok évvel korábban Manhattanben történt, 
mélyen helytelenítette a dolgot. Csak azért lett tálib, hogy az Északi 
Szövetséghez tartozó üzbégek és tádzsikok ellen harcoljon. 

Az amerikaiak azonban nem értették a pastunváli törvényét, a házigazda 
és a vendég viszonyának kőbe vésett szabályait, amelyek lehetetlenné tették 
Omár mollá számára, hogy mások könyörületére bízza al-Kaidás vendégeit. 
Ezért szállták meg a hazáját, ő pedig ezért harcolt ellenük — egészen 
mostanáig. 

Mahmud Gul öregnek és fáradtnak érezte magát. Oly sok férfit látott 
meghalni; némelyeket ő maga váltott meg nyomorúságuktól, miután olyan 
szörnyű sebet kaptak, amivel legfeljebb még néhány gyötrelmes óráig vagy 
napig maradhattak életben. 

Gyilkolta a briteket és amerikaiakat, már a számukat sem tudta, mígnem 
öreg csontjai sajogni kezdtek, és ujjai karmokká görbültek. Néhány éve 
eltört csípőcsontja egy perc békességet sem hagyott neki a hosszú hegyi 
teleken. A fél családja elpusztult, és csak úgy láthatta unokáit, ha éjjelente 
kiszökött barlangjából, hogy lopott pillantásokat vessen rájuk. 

Ki akart szállni. Elég volt ez a tizenhárom év. Közelgett a nyár, ő pedig 
melegségre vágyott, és hogy játszhasson a gyerekekkel. Azt akarta, hogy a 
lányai ételt hozzanak neki, ahogyan az öregeknek szokás, úgy döntött hát, 
hogy elfogadja a kormány ajánlatát, az amnesztiát, a házat, a jószágot és a 


nyugdíjat — még ha ehhez végig is kell hallgatnia egy újabb ostoba mollát 
vagy egy tévében száj aló álarcos prédikátort. 

Amíg a tévé elhallgatott, hogy helyét a mollá vegye át, Mahmud Gul a 
bajsza alatt suttogott valamit pastuul. Chris Hawkins mellette ült, és szintén 
beszélte a nyelvet, ha a ghazi hegyi dialektust nem is. Alighanem jól 
hallotta a dolgot, de nem volt benne biztos. Miután a találkozó véget ért, és 
a mollá testőreivel elhajtott az autóján, felszolgálták a teát. 

Feketén és erősen. A ferindzsi tisztek cukrot is hoztak, ami külön öröm. 

Hawkins százados odacsusszant Mahmud Gul mellé, akivel kedélyes 
csendben teázgattak, míg végül az ausztrál megszólalt: 

— Mit is mondott, amikor a tanítás véget ért? 

Mahmud Gul megismételte. Lassan beszélt és nem a bajsza alatt, így a 
szavai csak egy valamit jelenthettek. 

— Ismerem ezt a hangot. 

Chris Hawkins két napot töltött Ghazniban, és még egy reintegrációs 
tárgyaláson részt kellett vennie valahol máshol. 

Azután irány Kabul. Volt egy barátja a brit követségen, akiről szinte 
biztosan tudta, hogy a titkosszolgálat, az MI6 tagja. Úgy gondolta, 
megemlíti neki a dolgot. 

Ariel helyesen mérte fel Irolit. A Manchesterből származó iraki végtelen 
arroganciával tette a dolgát. A kibertérben nem akadt ellenfele, s ezt tudta 
is. Minden, amihez csak nyúlt ebben a világban, magán viselte a 
tökéletességre való törekvés nyomát. Ragaszkodott ehhez; ez lett az ő 
védjegye. 

Nem csupán rögzítette a Prédikátor tanításait, de ő egyedül sugározta szét 
a világban, ki tudja, hány néző monitorjára. 

Emellett kezelte az egyre gyarapodó rajongótábort. A feltörekvő tagokat 
alapos ellenőrzésnek vetette alá, mielőtt elfogadott egy kommentet vagy 
méltóztatott válaszolni ugyanakkor még most sem figyelt fel a vírusra, ami 
a virginiai Centreville egy kis padlásszobájából fertőzte meg a rendszerét. 
Ahogyan programozója eltervezte, ez csak egy héttel később aktiválódott. 

Ariel malware-e csupán annyit tett, hogy lelassította a Iroli weboldalát, 
azt is csak időszakosan és alig észrevehetően. Ennek eredményeként néha 


akadozott a kép, miközben a Prédikátor beszélt. A Troli azonnal kiszúrta a 
rendellenességet, ami meg-megakasztotta a munkáját. 

Elfogadhatatlannak találta; bosszantó jelenségnek, ami idővel alaposan 
felhúzta. 

Próbálta kijavítani a hibát, de az újra jelentkezett. Végül úgy döntött, 
hogy ha az egyik webhely javíthatatlanul hibás, létre kell hoznia egy 
másikat. Ezt is tette. Azután pedig átköltöztette a rajongói oldalt erre a 
címre. 

Mielőtt kitalálta a proxy szervert, hogy hamis IP-címet hozzon létre, 
rendelkezett egy valós internetes protokollal, ami felért egy teljes 
postacímmel. Amikor átköltöztette a teljes weboldalt az új helyre, érintenie 
kellett ezt a valós IP-t, ha csak a másodperc századrészére is. 

Igen, költözés közben az eredeti IP egy elképzelhetetlenül rövid időre 
védtelenné vált, mielőtt újra ködbe veszett. Ariel csak arra várt, hogy ez a 
rés megnyíljon. Az IP-cím azonosította az országot és kiosztóját, a Francé 
Telecomot. 

Ahogy a NASA szuperszámítógépei sem jelentettek akadályt Gary 
McKinnonnek, úgy a France Telecom sem tarthatta fent sokáig Arielt. Egy 
napon belül feltörte az adatbázist anélkül, hogy erről bárki tudomást 
szerzett volna, s mint minden okos betörő, semmilyen nyomot nem hagyott 
maga után. Megtudta a hosszúsági és szélességi fokot, ami egy város 
kooordinátái voltak. 

Üzenetet kellett küldenie Jackson ezredesnek, de jobban értette a dolgát 
annál, hogy e-mailen keresztül tegye. Az emberek figyelik az ilyesmit. 

Az ausztrál századosnak két szempontból is igaza lett: a tálib veterán 
megjegyzését valóban érdemes volt megemlíteni, és a barátja valóban az 
egész brit nagykövetséget behálózó  titkosszolgálatnak dolgozott. 
Haladéktalanul továbbította is a tippjét, ami így titkosított vonalon jutott el 
Londonba, majd onnét a TOSA-hoz. 

Nagy-Britanniában ekkorra már három gyilkosságot is elkövettek 
olyanok, akiket a névtelen és arctalan Prédikátor tüzelt fel, ráadásul a baráti 
ügynökségek felhívása széles körben ismertté vált. S tekintetbe véve, hogy 
a Prédikátor feltehetően Pakisztánból származott, az iszlámábádi és 
szomszédos kabuli brit SIS-állomások régóta hegyezték a fülüket egy ilyen 
hírre. 

Huszonnégy óra sem telt el, a J-SOC egyik Grumman Golfstream 500- 
asa a fedélzetén egyetlen utassal felszállt a Washingtonhoz közeli Andrews 
támaszpontról. A gép a nagybritanniai Gloucestershire-ben, a Fairford 
bázison, majd a katari Dohában tankolt meg. Harmadik megállója is egy 
amerikai bázis lett Bagramban, Kabultól északra. 

A Nyomkövető úgy döntött, nem megy be Kabulba — nem volt rá 
szüksége, és Bagramban nagyobb biztonságban is érezte magát, mint a 
kabuli nemzetközi repülőtéren —, az elvárásait azonban előre közölte. Ha a 
reintegrációs programot érték is pénzügyi megszorítások, ez a J-SOC-ra 
nem vonatkozott, a dollár pedig megtette a magáét. Hawkins századost 
helikopterrel szállították Bagramba, majd ugyanez a gép tankolás után 
továbbvitte őket, és a biztonságukról gondoskodó rangercsapatot Oala-e- 
Zaiba. 

Dél körül szálltak le az elszegényedett faluban, amikor a tavaszi nap már 
melegen sütött. Mahmud Gul végre azzal foglalkozhatott, amivel oly rég 
szeretett volna: ücsörgött a napon, és az unokáival játszott. 

Amikor meglátták a dübörgő Blackhawkot, majd az abból kiözönlő 
fegyvereseket, miután a gép leszállt a szérűn, az asszonyok bemenekültek a 
házakba. Ajtók és ablakok csapódtak be. Néma, rezzenéstelen arcú férfiak 
álltak a falucska egyetlen utcáján, és nézték, ahogy a ferindzsik megszállják 
az otthonukat. 

A Nyomkövető azt az utasítást adta a kommandósoknak, hogy 
maradjanak a gépnél. Csak Hawkins századost vette maga mellé mint 
tolmácsot és a hely ismerőjét, amikor nekiindult az utcának, biccentett a 
helybeliek felé, és a hagyományos szalemmel köszöntötte őket. Néhányan 
vonakodva viszonozták a figyelmességet. Az ausztrál tudta, hol él Mahmud 
Gul. A veterán odakint üldögélt. A gyerekek ijedten szétrebbentek, csak egy 
hároméves kislányban kerekedett felül a kíváncsiság, és a nagyapja 
ruhájába kapaszkodva, csodálkozó szemmel nézett fel rájuk. A két férfi 
keresztbe tett lábbal leült a veterán harcos elé, és szívélyes hangon 
köszöntötte. A férfi viszonozta az üdvözlést. 

Azután mindkét irányban végigmérte az utcát. Katonákat sehol sem 
lehetett látni. 

— Nem félnek? -— kérdezte. 


— Tudjuk, hogy egy békeszerető ember otthonában vagyunk -— felelte a 
Nyomkövető. 

Hawkins lefordította a szavait pastura. Az idős férfi bólintott, majd 
odakiáltott valamit a szomszédjainak. 

- Azt mondja a falusiaknak, hogy nincsenek veszélyben suttogta 
Hawkins. 

A százados tolmácsolásával a Nyomkövető emlékeztette Mahmud Gult 
az előző heti reintegrációs találkozóra, amire a pénteki imádság után került 
sor. Az afgán sötét szeme meg sem rebbent. Végül lassan bólintott. 

— Sok év telt el, de az a hang nem változott. 

— Csakhogy a tévében angolul beszélt. Ön nem beszél angolul. Hogyan 
ismerheti mégis? 

Mahmud Gul megvonta a vállát. 

- Azt ismerem, ahogyan beszél — felelt, mintha egyedül csak ez 
számítana. Ezt nevezik abszolút hallásnak, amikor valaki képes tökéletesen 
felidézni az általa hallott hangokat. 

Mahmud Gul talán egész életében megmaradt tudatlan afgán parasztnak, 
de ha jól sejtették, rendelkezett ezzel a különleges képességgel. 

— Kérem, mondja el, amit tud. 

Az öreg férfi sokáig nem válaszolt. Tekintete a csomagra tévedt, amit az 
amerikai magával hozott. 

— Ideje ajándékozni — suttogta az ausztrál. 

— Bocsásson meg. — A Nyomkövető kibontotta a csomagot, és 
szétterítette tartalmát, a két, gyapjúval bélelt meleg bőrkabátot, amit egy 
helyi indián ajándékboltból szerzett be. 

— A hazám népe régen a húsáért és a prémjéért vadászott a bölényre. Ez a 
legmelegebb irha, ami létezik. Télen mindig viseljen ilyet. Amikor alszik, 
az egyikre feküdjön, a másikkal takarózzon be, és soha többé nem fázik fel. 

Mahmud Gul ráncos arca lassan mosolyra húzódott; amióta Hawkins 
százados ismerte, most először. Csak négy foga maradt, de ezekkel is 
szélesen vigyorgott, ahogy beletúrt a vastag prémbe. Sába királynőjének 
kincsesládája sem okozhatott volna neki nagyobb örömet. így már 
készséggel elmondta a történetét. 

- Az amerikaiak ellen vívott háborúban történt, miután megszálltak 
minket, hogy megdöntsék Omár mollá hatalmát. 


Északkeleten özönlöttek a tádzsikok és üzbégek. Velük még elbírtunk 
volna, de jöttek velük az amerikaiak meg a repülőgépeik, hogy bombákkal 
és rakétákkal támadjanak minket az égből. Az amerikai katonák tudtak 
beszélni a repülőikkel, megmondták nekik, hol vagyunk, így ritkán 
tévesztettek célt. Rossz idők jártak. Bagramtól északra, ahogy a Szalang- 
völgyben vonultam vissza, nyílt terepen értek. Egy amerikai vadászgép 
többször is tüzet nyitott rám. A sziklák mögé rejtőztem, de amikor elment, 
láttam, hogy golyót kaptam a csípőmbe. Az embereim Kabulba vittek. Ott 
egy teherautóra tettek és még délebbre szállítottak. Áthaladtunk 
Kandaháron, és Szpín Boldaknál átkeltünk a határon Pakisztánba. Ott 
barátok fogadtak, akik menedéket adtak. 

Ouettába mentünk. Először itt látott orvos, ő tette helyre a csípőmet. 
Tavasszal újra tudtam járni. Akkoriban még fiatal voltam és erős, gyorsan 
begyógyultak a csontjaim, de sokat szenvedtem, és egy botra kellett 
támaszkodnom. Tavasszal meghívtak a guettai Surába, ott ültem a mollá 
főtanácsában. 

Akkor tavasszal küldöttség jött Iszlámábádból Ouettába, hogy tárgyaljon 
Omár mollával. Két tábornok jött, de nem beszéltek pastuul, csak urduul, 
ezért az egyik tiszt elhozta a fiát. Még csak éretlen kölyök volt, de 
folyékonyan beszélte a pastut, a sziacseni dialektusban. Ő fordította a 
pandzsábi tábornokoknak. Elmondták, hogy úgy kell tenniük, mintha az 
amerikaiaknak dolgoznának, de sosem fognak elhagyni minket, és nem 
engedik, hogy szétverjék a tálib mozgalmat. 

És így is lett. Akkor beszéltem az iszlámábádi fiúval, akit a képernyőn 
láttam. Ő van az álarc mögött. És borostyánszínű a szeme. 

A Nyomkövető köszönetét mondott neki, és távozott, visszaindult az 
utcán a szérű felé. A férfiak néma csendben álltak vagy ültek, csak a 
tekintetükkel követték, míg az asszonyok félve kémleltek ki a spaletták 
résein. A gyermekek apjuk vagy bácsikájuk mögé bújtak. Senki sem 
próbálta megállítani a jövevényeket. 

A rangerek kifelé fordulva kört alkottak. Visszaengedték a két tisztet a 
gépre, majd ők is felkapaszkodtak. A Blackhawk felemelkedett, minden 
irányban széthordta a port és pelyvát, ahogy Bagram felé fordította az orrát. 
A támaszponton a Nyomkövetőt kényelmes tiszti szállás várta, rendes 
kajával, bár alkohol nélkül. Csak egy valamire vágyott: tízórányi alvásra. 
Amíg pihent, üzenete átment a kabuli követségen működő CIA-állomáson. 


Mielőtt elhagyta az Államokat, a Nyomkövető megbizonyosodott róla, 
hogy a belső rivalizálás ellenére a CIA a legteljesebb mértékben az ő 
oldalukon áll. Erre két okból is nagy szüksége volt. 

Először, az ügynökség nagy erőkkel képviseltette magát Kabulban és 
Iszlámábádban, a fővárosban, ahol minden ide látogató amerikait szigorú 
rendőri megfigyelés alatt tartott. 

Másodszor, odahaza Langleyben az ügynökség fenntartott egy remek 
intézményt, hogy bármilyen külföldön használatos iratot elő tudjon állítani. 

Mire felébredt, a CIA-állomás helyettes vezetője már odarepült Kabulból, 
hogy találkozzon vele, ahogy kérte. A Nyomkövető listába szedte, mi 
mindenre kell odafigyelnie a hírszerző tisztnek. Az adatokat még aznap 
titkosítva küldték Langleynek, s miután a kért iratok elkészültek, azokat egy 
küldöncnek személyesen kellett leszállítania az Államokból. 

Miután a CIA embere visszatért Kabulba a helikopteren, amely a bagrami 
légi bázisról egyenesen a nagykövetségre szállította, a Nyomkövető is 
felszállt a J-SOC sugárhajtású gépére, hogy Katarba, a Perzsa-öböl nagy 
amerikai támaszpontjára repüljön. Ami a hivatalos feljegyzéseket illeti, 
Carson nevet viselő személy meg sem fordult az országban. 

Ugyanez állt Katarra is, ahol az amerikai támaszpont területén kivárhatta 
azt a három napot, ami alatt az új papírok elkészültek. Miután leszállt a 
Doha közelében fekvő bázison, hazaküldte az Államokba a Grumman V- 
öst, majd a támaszpontról megbízást adott két repülőjegy vásárlására. 

Az egyik egy olcsó helyi járatra és csak rövid útra, Dubaiig szólt, ezt Mr. 
Christopher Carson nevére állították ki. A másik, amit egy ötcsillagos 
szállodában működő másik utazási irodától szereztek be, a British Airways 
járatának első osztályán repítette Dubaiból London érintésével 
Washingtonba. 

Ezt a jegyet bizonyos John Smith használta fel. Amint megkapta az 
üzenetet, amire várt, fel is szállt a dubai nemzetközi repülőtérre tartó 
járatra. 

Leszállás után egyenesen a tranzitváróba ment, ahol a hatalmas 
vámmentes övezetben ezernyi más utas hemzsegett, miközben áthaladt a 
Közel-Kelet legnagyobb légi csomópontján. Anélkül, hogy jelentkezett 
volna a pultnál, besétált az üzletembereknek fenntartott különváróba. 

A Langley-ból érkezett futár a megbeszélt helyen, a férfimosdó 
bejáratánál várta. Kicserélték a jelszavakat, ami talán ódivatú, százéves 


procedúra, de még mindig működik. Ezután kerestek egy csendes sarkot és 
két félreeső fotelt. 

Mindkettejüknél csak kézipoggyász volt. Nem ugyanaz a típus, de ez 
nem számított. A küldönc egy John Smith névre kiállított eredeti amerikai 
útlevéllel és az ugyanerre a névre szóló amerikai repülőjeggyel utazott. 
Miután az Emírségbe érkezett, John Smith a figyelemreméltóan rövid 
átszállást követően hazaindult egy másik légitársasággal, amitől senki sem 
lett okosabb. 

Csomagot is cseréltek. Amit a Nyomkövető adott a futárnak, nem 
számított, kapott viszont egy kerekes kézi bőröndöt, benne ingekkel, 
zakókkal, pipereholmikkal, cipőkkel és egyéb utazási kellékekkel. A ruhák 
és a reptéren vásárolt krimik között különféle számlák és levelek lapultak, 
amelyek Mr. Daniel Priestként azonosították a bőrönd tulajdonosát. 

Átadott a futárnak minden olyan papírt, amit Carson nevére állítottak ki. 
Ezek szintén láthatatlanul tértek vissza az Államokba. Cserébe kapott egy 
tárcát, melynek tartalmát az ügynökségnek három napjába telt elkészíteni. 

A tárcában lapult egy útlevél, amelynek tulajdonosa, Mr. Daniel Priest a 
Washington Post vezető tudósítójaként dolgozott. Az útlevél tartalmazta a 
washingtoni pakisztáni konzulátus érvényes vízumát, ami lehetővé tette Mr. 
Priest számára, hogy belépjen Pakisztánba. A vízum azt is jelentette, hogy a 
pakisztáni rendőrség tudott az érkezéséről, és már várta őt. Minden ingatag 
rezsimnek alapvető érdeke, hogy jó kapcsolatot ápoljon az újságírókkal. 

A Post kiadója hivatalos levélben erősítette meg, hogy Mr. Priest egy 
fontos cikksorozaton dolgozik, , Iszlámábád - egy sikeres modern 
nagyváros születése" címmel. A visszaútra szóló repülőjegy is olyan járatra 
szólt, ami érintette Londont. 

Akadt még több hitelkártya, egy jogosítvány, továbbá minden olyan irat 
és plasztikkártya, ami elvárható egy törvénytisztelő amerikai állampolgártól 
iszlámábádi Serena Hotelben már várják, és autót küldenek elé a reptérre. 

A Nyomkövető jobban ismerte a helyet annál, semhogy bevegye magát 
az iszlámábádi nemzetközi repülőtér és a kinti utcák forgatagába, majd 
hagyja, hogy betuszkolják valami lerobbant taxiba. 

A küldönc átadta neki a Washingtonból Dubaiba szóló beszállókártya 
maradékát, valamint a felhasználatlan jegyet Dubaiból , Slammybe", 
ahogyan a különleges erők tagjai egymás közt Iszlámábádot nevezték. 


Ha átkutatják a szobáját — amiben biztos volt —, csupán annyit deríthetnek 
ki, hogy Mr. Dan Priest Washingtonból érkezett külpolitikai tudósító, aki 
törvényesen és okkal tartózkodik Pakisztánban, ráadásul csak néhány napig 
marad, mielőtt hazarepül. 

Miután személyazonosságot cserélt, a két férfi külön úton indult le a 
földszintre, hogy a légitársaság pultjánál kiváltsa a beszállókártyáját. 

Éjfél körül járt, és a Nyomkövető EK612-es számú járata csak 3.25-kor 
szállt fel. A váróban ütötte agyon az időt, majd egy órával indulás előtt 
lement a beszállókapuhoz, ahol félrehúzódott, hogy felmérje utastársait. 

Ahogy gyanította, a turistaosztályon túlnyomórészt pakisztáni munkások 
tértek haza, akik két éven át robotoltak az itteni építkezéseken, és most járt 
le a szerződésük. A munkaközvetítők szokás szerint elvették tőlük az 
útlevelüket, amikor az országba érkeztek, s csak a kétéves terminus lejárta 
után adták vissza nekik. 

Ez idő alatt a munkások lerobbant viskókban, a létező legrosszabb 
körülmények között laktak és a félelmetes hőségben izzadva, keményen 
küzdöttek nyomorúságos bérükért, amelynek egy részét próbálták 
hazajuttatni. Ahogy a kapunál tülekedtek, máris orrában érezte izzadtságuk 
áporodott és az állandó curryfogyasztástól maró bűzét. Szerencsére a 
turista- és az első osztály utasait hamarosan különválasztották, így újra 
átadhatta magát a kényelemnek , elöl", az arab és pakisztáni üzletemberek 
között. 

Az út valamivel több mint három óráig tartott, míg végül az Emirates 
Boeing 777-300-asa helyi idő szerint 7.30-kor leszállt. A beguruló gép 
ablakából látta elsuhanni a C-130 Hercules katonai teherszállítót és az 
elnöki Boeing 737-est. 

Az útlevél-ellenőrzésnél különvált a tülekedő pakisztániaktól, és beállt a 
külföldieknek fenntartott sorba. A Daniel Priest nevére kiállított új iratot, 
amelybe a pakisztáni vízum mellett csak alig néhány európai ország 
bélyegzője került, különleges gonddal, lapról lapra megvizsgálták. Az 
udvarias hangon feltett rutinkérdéseket könnyen megválaszolta. 

Miután a Serena visszaigazolását is bemutatta a szállásfoglalásról, a civil 
ruhás rendőrök hátraléptek, és átengedték. 

Fogta kézipoggyászát, és abban a tudatban küzdötte át magát a 
csomagkiadó környékén tülekedő, lökdösődő, zajongó embertömegen, hogy 


mindez még pedáns rend a kinti káoszhoz képest. A pakisztániak nem 
hisznek a sorban állásban. 

Az utolsó csarnokon túl ragyogott a nap. Ezrek jöttek ki, egész családjuk 
társaságában, hogy köszöntsék az Öbölből visszatérőket. A Nyomkövető 
tekintetével végigpásztázta a tömeget, amíg ki nem szúrta a Priest feliratú 
táblát, amit a Serena libériáját viselő sofőr tartott fel. Miután odalépett 
hozzá, a férfi a terminál közvetlen közelében, a kis VIP-parkolóban álló 
limuzinhoz kísérte. 

Minthogy a repülőtér a régi Ravalpindi területén fekszik, kerítésein túl az 
iszlámábádi országút vezet a főváros felé. A Serena, Slammy egyetlen 
földrengésbiztos szállodája a város peremén fekszik, ezért a Nyomkövetőt 
meglepte, amikor a jármű kacsázni kezdett: jobbra, balra, át a biztonsági 
kapun ami csak a hotel saját limuzinja előtt nyílt meg automatikusan —, 
majd fel egy rövid, ám annál meredekebb rámpán, egészen a főbejáratig. 

A recepción a nevén köszöntötték, majd felkísérték a szobájába. Itt egy 
levél várt rá, papírján az amerikai követség emblémájával. Széles mosollyal 
fizette ki a hordárt, és úgy tett, mint aki nem tudja, hogy a helyi 
titkosszolgálat előre bepoloskázta a szobáját, sőt felnyitotta a levelet is. 
Utóbbi a követség sajtóattaséjától jött, aki köszöntötte őt Pakisztánban, és 
aznap estére meghívta vacsorára az otthonába. Aláírás: Gerry Byme. 

A szálloda központjától kérte, hogy hívják fel neki a követséget, majd 
miután kérte Gerry Byrne-t, megfutotta a kötelező köröket. Igen, jó volt a 
repülőút, jó a szálloda, jó a szoba; igen, szívesen átmegy vacsorára. 

Gerry Byme örült a hírnek. A városban lakik, az F-7 zónában, a 43. 
utcában, annyira bonyolult helyen, hogy inkább küld egy autót. Meglátja, 
remekül fogja érezni magát. Csak néhány barát lesz jelen, amerikaiak és 
pakisztániak vegyesen. 

Mindketten tudták, hogy a beszélgetést egy harmadik fél is hallja, csekély 
lelkesedéssel, inkább csak unottan. Egy konzolnál ül az alagsor mélyén, az 
egyik pázsitok és szökőkutak közt álló agyagbarna épületben, amely 
társaival . együtt inkább emlékeztet egyetemi — campusra vagy 
magánklinikára, mint a titkosrendőrség központjára. Pedig a Khayaban-e- 
Suhrawardy úton álló komplexum, az ISI otthona éppen ilyen. 

A Nyomkövető visszatette a kagylót. Eddig minden rendben, gondolta. 
Lezuhanyozott, megborotválkozott és átöltözött. Késő délelőttre járt. Korai 
ebéd, majd az azt követő pihenés mellett döntött, hogy bepótolja az előző 


éjszakát. Ebéd előtt kért egy hideg sört a szobájába, és aláírta a 
nyilatkozatot, miszerint nem muszlim. Pakisztán szigorúan muszlim és 
, Száraz" ország, a Serena azonban rendelkezik az italmérési engedéllyel, de 
kizárólag csak a külföldi vendégek részére. 

Pontban hétkor megérkezett az autó, egy négyajtós és okkal jellegtelen 
japán szedán képében. Sok ezernyi ilyen kavargott Slammy utcáin, így ez 
sem vonta magára a figyelmet. A volánnál egy követség alkalmazásában 
álló pakisztáni sofőr ült. 

A sofőr ismerte az utat — fel az Atatürk sugárúton, keresztül a Dzsinna 
sugárúton, majd balra a Nazim-ud-din úton. A Nyomkövető sem tévedt 
volna el, de csak mert a Langley-ból érkezett futár a dubai reptéren az erre 
vonatkozó anyagot is átadta. Fő az elővigyázatosság! A Serenától 
egysaroknyira kiszúrta az ISI őket követő kocsiját, amely hűségesen a 
nyomában maradt, miközben a szedán elhaladt a toronyházak mellett és a 
Marvi úton eljutott a 43. utcáig. 

Eddig semmi meglepetés. A Nyomkövető nem szerette a meglepetéseket, 
csak ha ő okozta. 

A házra talán nem írták ki, hogy , kormánytulajdon", de akár meg is 
tehették volna. A kellemes, tágas épület egyike volt annak a tucatnyi 
háznak, amit a követség területén kívül élő tucatnyi amerikai 
rendelkezésére bocsátottak. Odabent Gerry Byme és felesége, Lynn 
köszöntötte, aki elvezette a hátsó kertre néző teraszra, és itallal kínálta. 

Akár egy amerikai családi ház teraszán is lehettek volna, leszámítva 
néhány apró részletet. A 43. utca minden egyes házát kétméteres betonfal 
vette körül, amelyen ugyanilyen magas acélkapuk nyíltak, méghozzá 
minden csengetés nélkül, mintha valaki odabentről állandóan figyelne. A 
kapus sötét egyenruhát, baseballsapkát és oldalfegyvert viselt. Épp, mint 
egy átlagos kertvárosban. 

Előtte pakisztáni pár érkezett, egy orvos és a felesége. 

Lassan mások is befutottak. Egy követségi autó behajtott a kapun, míg 
társa odakint az utcán parkolt le. Egy segélyszervezetnek dolgozó pár 
lelkesen ecsetelni kezdte, milyen harcot kell vívni a  vakbuzgó 
muszlimokkal odafent Badzsaúrban, amíg engedik beoltani a gyermekeiket 
a paralízis ellen. A Nyomkövető tudta, hogy csak egyvalakivel kell 
feltétlenül találkoznia, de ő még nem érkezett meg. A többi vendég csak 
álca, ahogyan az egész vacsora is. 


A hiányzó férfi a szüleivel érkezett. Az apa nyíltnak és szívélyesnek tűnt. 

Bányászati engedélyt szerzett féldrágakövekre Pakisztánban, sőt 
Afganisztánban, és készséggel ecsetelte, hogy a jelenlegi helyzet mennyire 
megnehezíti az üzletet. 

Fia harmincöt körül járhatott, és beérte annak közlésével, hogy a 
hadseregnél van, bár most civil ruhát visel. A Nyomkövetőt róla is 
tájékoztatták. 

A másik amerikai diplomata Stephen Dennis kulturális attaséként 
mutatkozott be. Ő tette teljessé az álcát, hiszen magától értetődött, ha 
meghívták az amerikai sztárújságíró tiszteletére adott rögtönzött fogadásra. 

A Nyomkövető eközben tudta róla, hogy valójában a CIA-állomás 
második embere. Az állomás fejét mindig , bevallják", ami azt jelenti, hogy 
a CIA egyetlen pillanatig sem próbálja eltitkolni, ki ő és mivel foglalkozik. 
Ha egy követség ilyen trükkös helyen dolgozik, a legjobb móka annak 
találgatása, kik lehetnek azok, akiket ,nem vallanak be?. Persze a 
vendéglátó kormányok is szívesen tippelnek, néha egész pontosan, de 
biztosak sosem lehetnek a dolgukban. Az ilyen be nem vallott ügynökök 
végzik a hírszerzői munkát, általában olyan helyiek bevonásával, akik 
készek teljesíteni új alkalmazóik óhajait. 

A kellemes hangulatú vacsorán folyt a bor és a fekete címkés Johnny 
Walker, amelyről kiderült, hogy a teljes tiszti állomány nagy kedvence, 
vallási hovatartozástól függetlenül. 

Mialatt a vendégek kávéztak, Steve Dennis bólintott a Nyomkövetőnek, 
és kisétált a teraszra. A Nyomkövető utánament. Harmadikként a fiatal 
pakisztáni csatlakozott hozzájuk. 

Róla néhány mondat után nyilvánvaló lett, hogy nemcsak a hadseregnél 
van, de az ISI-nél is. A nyugati taníttatás miatt, amit apja meg tudott adni 
neki, őt választották ki arra, hogy beépüljön a város brit és amerikai 
közösségébe, majd jelentsen bármi hasznosat, amit hall. Mint kiderült, 
ennek éppen az ellenkezőjét tette. 

Miután Steve Dennis kiszúrta és beszervezte, Dzsavad a CIA beépített 
embere lett az ISI-ben. Hozzá irányították a Nyomkövető kérését is, ő pedig 
szép csendben bement a nyilvántartóba, hogy átnyálazzon minden 
feljegyzést a 2002-es évről és Omár molláról. 

Akárki is legyen a forrása, Mr. Priest — vágott bele a teraszon jó az 
emlékezete. 2002-ben csakugyan sor került egy titkos tárgyalásra 


Ouettában, Omár mollá részvételével. Az akkor még egycsillagos tábornok, 
Savkat vezette, aki ma már hadseregparancsnok. 

— És a fiú, aki beszélte a pastut? 

— Ott volt, bár róla nem történik említés. Csak annyi, hogy Musarraf Ali 
Shah őrnaggyal, a páncélozott gyalogság tisztjével érkezett. A gép 
ülésrendje és az alapján, hogy Ouettában az apjával lakott egy szobában, 
csak az őrnagy fia, Zulfikar lehetett. — Elővett egy cetlit, és felé nyújtotta, 
rajta egy iszlámábádi címmel. 

— Bármilyen további utalás a fiúra? 

— Csak néhány. Ellenőriztem a saját nevén és a nemzetségén is. Úgy 
tűnik, rossz útra tévedt. Értesüléseink szerint elhagyta az otthonát, és a 
törzsi területekre ment, hogy csatlakozzon Laskar-e-Taibához. Hosszú 
éveken át sok ügynökünk beépült ide. Ezen a néven egy olyan vakbuzgó 
fiatal fanatikusról számoltak be, aki mindenáron harcolni akart. Végül 
sikerült is felvetetnie magát a 313-as brigádhoz. 

A Nyomkövető hallott a 313-as brigádról, amit a harcosairól neveztek el, 
szám szerint éppen 313-ról, akik a Próféta ellenségeinek százait irtották ki. 

— Ezután nyoma veszett. Forrásaink említik azt a szóbeszédet, hogy 
csatlakozott a Hakkani klánhoz, amiben segítségére lehetett, hogy beszélte a 
pastut, az egyetlen általuk ismert nyelvet, de hogy hol lehet? Valahol a 
három törzsi területen... Észak— és Dél-Vazirisztánban vagy Badzsaúrban. 
Azóta semmi, csak a néma csend. Ali Shahot mintha elnyelte volna a föld. 

Mások is csatlakozni akartak hozzájuk a teraszon. A Nyomkövető eltette 
a cetlit és köszönetét mondott Dzsavadnak. Egy órával később a követségi 
autó visszavitte a Serenába. 

A szobában ellenőrizte a három-négy apró árulkodó jelet: a hajszálakat, 
amelyeket nyállal rögzített a fiókhoz és a bőrönd zárjához. Mind eltűnt. A 
szobáját átkutatták. 


5. FEJEZET 


A NYOMKÖVETŐNEK RENDELKEZÉSÉRE ÁLLT EGY NÉV, egy 
cím, meg egy iszlámábádi utcatérkép, amit még John Smith hozott neki a 
dubai tranzitváróba. Azt is biztosan tudta, hogy amikor másnap reggel 
elhagyja a szállodát, a nyomában lesznek. 

Mielőtt lefeküdt, feltárcsázta a portát, és kért egy taxit másnap reggelre. 
A recepciós megkérdezte, hová akar menni. 

— Ó, csak egy kis városnézésre, megtekinteni a legfontosabb látnivalókat 
— felelte. 

Reggel nyolckor már várta a taxi. Sugárzó , ártalmatlan amerikai turista?" 
mosollyal üdvözölte a sofőrt, mielőtt elindultak. 

— Szükségem lesz a segítségére, barátom — hajolt előre bizalmaskodva. — 
Mit javasolna? 

A kocsi az Alkotmány sugárúton haladt, elhagyva a francia és japán 
követségeket. A Nyomkövető, aki emlékezetébe véste az egész térképet, 
lelkesen bólogatott, amint megmutatták neki a Legfelsőbb Bíróságot és a 
Nemzeti Könyvtárat, az elnöki rezidenciát és a parlament épületét. 

Jegyzetelt, közben többször is visszanézett a hátsó ablakon. 

Nem követték őket. Felesleges is lett volna. Az ISI embere ült a volánnál. 

Az egyórás körutat csak két szünet szakította meg. A sofőr elvitte a 
valóban impozáns Fejszál-mecsethez, ahol a Nyomkövető megkérdezte, 
szabad-e fényképezni, majd mikor a sofőr igennel felelt, az ablakból 
elkattintott egy tucat képet. 

Ezután áthajtottak a Kék Zónán, a felkapott üzletekkel teli utcákon. 
Először a British Suiting nevű elegáns férfiruhaüzletnél álltak meg. 

A Nyomkövető elárulta a sofőrnek, hogy egy barátja szerint ezen a 
helyen alig két nap alatt pazar méretre készült öltönyt lehet szerezni. A 
sofőr megerősítette a hírt, majd követte tekintetével az amerikait, amint 
eltűnt odabent. 

A személyzet figyelmesnek és készségesnek bizonyult. A Nyomkövető 
kiválasztott egy sötétkék kamgam szövetet diszkrét halszálkákkal, mire 
melegen gratuláltak remek ízléséhez, ő pedig sugárzó mosollyal fogadta a 
bókot. A méretet alig negyedóra alatt levették, és már másnap jöhetett az 


első próbára. Mindenki nagy örömére dollárban fizette ki az előleget, majd 
mielőtt távozott, még megkérdezte, használhatja-e a férfimosdót. 

Ezt várható módon hátul, a szövetraktáron túl találta, és az ajtaja mellett 
közvetlenül egy másik is nyílt. Miután magára hagyta az eladó, aki idáig 
kísérte, tett vele egy próbát. A hátsó mellékutcára nyílt. Becsukta, és 
használta a mosdót, mielőtt visszatért az üzletbe. A bejáratig kísérték. 
Odakint várt rá a taxi. 

Amit nem látott, ám annál inkább sejtett: amíg hátul volt, a sofőr 
bekémlelt az üzletbe, hogy ellenőrizze. Itt közölték vele, hogy az ügyfél 
, hátul?" van. Miután a próbafülkék is itt helyezkedtek el, a férfi csak 
bólintott, és visszatért a taxijához. 

Ezután már csak egy másik nagy látványosságnál, a Kohszár piacon 
álltak meg. A Nyomkövető itt kifejezte óhaját, hogy inna egy jó feketét, 
mire a Glória Jeans kávézóba irányították. Kávé után az AM Grocersnél 
eredeti brit csokis kekszet vásárolt, majd közölte a sofőrrel, hogy most már 
visszamehetnek a Serenába. 

Amikor fizetett, csinos borravalót adott a sofőrnek, amiről gyanította, 
hogy nem az ISI kasszájába, hanem a sofőr zsebébe vándorol. Egy órán 
belül elkészülhetett a jelentés, és megeresztettek egy telefont a British 
Suitingbe is. Biztos, ami biztos. 

Odafent a szobájában összeállított egy cikket a Washington Postnak, 
, Lenyűgöző reggeli séta Iszlámábádban" címmel. Látványosan unalmasra 
sikerült, és biztosan soha sehol nem jelent meg. 

Számítógépet nem hozott magával, mert nem akarta, hogy kivegyék és 
átvizsgálják a merevlemezét. Inkább használta a Serena távközlési 
eszközeit. Az elküldött cikket valóban elfogták és elolvasták, méghozzá 
ugyanaz az alagsorban kuksoló ügynök, aki a sajtóattasé levelét is lemásolta 
és iktatta. 

Miután megebédelt a hotel éttermében, a recepcióspulthoz lépett és 
közölte, hogy sétál egyet. Alig indult a kijárat felé, egy nálánál tíz évvel 
fiatalabb, de máris hízásnak indult fickó felküzdötte magát az előtér egyik 
kanapéjáról, elnyomta cigarettáját és összehajtotta újságját, mielőtt a 
nyomába eredt. 

A Nyomkövető lehetett idősebb, valaha tengerészgyalogosként szolgált 
és élvezte az erőltetett tempót. A második hosszú sugárút végén kullancsa 
már csak kocogva bírt lépést tartani vele, miközben fújtatott, zihált, és 


egész testét kiverte a veríték. Amikor végül elvesztette szem elől emberét, a 
fickónak eszébe jutott a reggeli jelentés. A kiruccanás során az amerikai 
egyértelműen a British Suiting felé haladt, ezért ő is arra vette az irányt, 
miközben végigszorongta az egész utat. Főnökei nem elnéző természetükről 
voltak híresek. 

Amikor bedugta a fejét a ruhaüzlet ajtaján, nyugtalansága egy csapásra 
elillant. Igen, az amerikai valóban itt van, csak ,hátul?". A rendőr 
visszavonult, és keresett egy barátságos kapualjat, ahol nekidőlt a falnak, 
széthajtogatta az újságot, és rágyújtott. 

A Nyomkövető valójában egy pillanatot sem töltött a próbafülkében. 
Amint köszöntötték az üzletben, pironkodva bevallotta, hogy valami nincs 
rendben a gyomrával, ezért muszáj lesz megint a mosdójukat használni. 
Igen, már ismeri az utat. 

A gyomorrontás a ferindzsik körében éppoly kiszámítható, mint a 
napkelte. A Nyomkövető kisurrant a hátsó ajtón, végigsietett a hátsó 
sikátoron, és kiért a főutcára. 

Az első taxi csikorgó fékekkel állt meg az intésére. Ezúttal igazi taxival 
utazott, amit egy hétköznapi pakisztáni vezetett, aki valóban ebből élt. A 
hozzá hasonlók mindig szép nagy kerülővel vitték a külföldieket, még ha ők 
nem is tudták. A dollár az dollár. 

A Nyomkövető tudta, hogy le fogják húzni, de még mindig inkább ez, 
mint cirkuszt csinálni abból, hogy öt dollár helyett húszat kell fizetnie. 
Cserébe eljutott oda, ahová akart: egy kereszteződésbe a Rózsaszín 
Zónában, Ravalpindi peremén, a tiszti lakótelepen. Miután a taxi elment, 
gyalogosan tette meg a hátralévő kétszáz métert. 

Szerény kis villát látott maga előtt, takaros, de nem túl nagy épületet, 
amelyen angol és urdu nyelvű névtáblát helyeztek el: M. A. Shah ezds. 
Bekopogott. Csoszogó hang hallatszott, majd az ajtó, résnyire nyílt. 
Sötétség fogadta, a mélyén egy még sötétebb, aggodalmasan összeráncolt 
arccal, ami egykor gyönyörű lehetett. Mrs. Shah? Szolgálóra ezek szerint 
nem telik. 

— Jó napot, asszonyom. Azért jöttem, hogy beszéljek Ali Shah ezredessel. 
Itt van? 

Odabentről egy férfihangot hallott. Urduul kérdezett valamit, mire az 
asszony elfordult, és válaszolt. Az ajtó szélesre tárult, és a keretében 
középkorú férfi jelent meg. 


Kurtára nyírt haj, ápolt bajusz, simára borotvált arc — az ezredes nagyon 
katonás jelenségnek tűnt, s bár otthon uniformis helyett civil ruhát viselt, 
így is sugárzott róla a határozottság. Ugyanakkor a sötét öltönyös amerikai 
felbukkanása őszintén meglepte. 

— Jó napot, uram. Abban a megtiszteltetésben van részem, hogy Ali Shah 
ezredessel beszélek? 

A férfi csak alezredesi rangot viselt, de eszébe sem jutott tiltakozni. Egy 
kis hízelgés sosem árt. 

— Nos, igen... Micsoda szerencse, uram. Telefonáltam volna, csak sajnos 
nem tudom az otthoni számát, így jobb híján azért imádkoztam, nehogy 
rosszkor jöjjek. 

— Nos, nem, de mi is... — A dolog úgy áll, ezredes úr, hogy tegnap este a 
vacsoránál jó barátom, Savkat tábornok említést tett önről, mint 
olyasvalakiről, aki talán a segítségemre lehet. Esetleg... A Nyomkövető 
intett a ház felé, mire a tökéletesen értetlen tiszt elhátrált az útból, és nyitva 
tartotta előtte az ajtót. 

Kis híján a hadseregparancsnok nevének említésére is feszes vigyázzba 
vágta magát. Savkat tábornok és az amerikai együtt vacsoráztak, ez már 
tényleg valami! 

— Természetesen, hová is tettem a jó modorom? Kérem, fáradjon be. 

Mutatta az utat a szerényen berendezett nappali felé, míg felesége a 
közelben toporgott. , Csajt" — vakkantotta el magát az ezredes, mire az 
asszony elsietett, hogy elkészítse a teát, amivel a nagybecsű vendéget 
errefelé hagyományosan köszöntötték. 

A Nyomkövető átadta névkártyáját, amelyre Dan Priestnek, a Washington 
Post veterán tudósítójának nevét nyomták. 

—- Nos, uram, a szerkesztőm azzal a feladattal bízott meg, hogy a 
kormányuk szíves engedélyével megrajzoltam Omár mollá portréját. 
Nyilván tudja, hogy ennyi év elteltével is csak keveset tudunk róla, annyira 
a háttérbe húzódik. A tábornoktól úgy értesültem, hogy ön találkozott és 
beszélt is vele. 

— Nos, nem igazán tudom. . . 

— Ó, ugyan már, ne szerénykedjék. A tábornoktól tudom, hogy tizenkét 
éve elkísérte őt Ouettával, és döntő szerepet játszott az ott folytatott 
tárgyalásokban. 


Ali Shah alezredes mind jobban kihúzta magát, ahogy az amerikai 
elhalmozta bókjaival. Hát Savkat tábornok mégiscsak felfigyelt rá? 
Csettintett egyet, és elismerte, hogy valóban tárgyalt a félszemű tálib 
vezérrel. 

Megérkezett a tea. Miközben az asszony felszolgálta, a Nyomkövető 
megfigyelte, hogy Mrs. Ali Shahnak egészen hihetetlen smaragdzöld szeme 
van. Hallott már erről korábban. A hegyi törzsek tagjai ilyenek, akik 
Afganisztán és Pakisztán vad határvidékén, a Durand-vonal mentén élnek. 

Mondják, hogy kétezerháromszáz évvel ezelőtt Nagy Sándor, a makedón 
Iszkander, a civilizáció hajnalának ifjú istene átmasírozott e hegyek között, 
hogy India meghódításának előjátékaként szétzúzza a Perzsa Birodalmat, 
emberei azonban belefáradtak a szünet nélküli harcokba, ezért az indiai 
hadjáratból hazafelé tartva tucatjával dezertáltak. S miután Makedóniába 
nem térhettek vissza, az itteni hegyekben és völgyekben telepedtek le; innét 
választottak maguknak asszonyt, és itt művelték gazdag földjeiket, hogy 
soha többé ne kelljen menetelniük és harcolniuk. 

A kisgyermeknek, aki Cala-e-Zai falujában Mahmud Gul mögé bújt, 
tündöklő kék szeme volt, nem barna, mint a pandzsábiknak. Hát az eltűnt 
fiúnak? 

A tea még nem fogyott el, mire a beszélgetés véget ért. 

Nem sejtette, hogy ilyen gyorsan bekövetkezik. 

s. Úgy tudom, a fia is elkísérte, ezredes, aki beszél pastuul. 

A katonatiszt felpattant helyéről, és szálfaegyenesen, láthatóan vérig 
sértve megállt előtte. 

— Rosszul tudja, Mr. Priest. Nekem nincs fiam. 

A Nyomkövető is felállt, hogy szabadkozva letegye a csészéjét. 

— De nekem azt mondták... hogy egy Zulfikar nevű fiú... Az ezredes az 
ablakhoz lépett, és hátratett kézzel kinézett az utcára. Ujjai reszkettek 
indulatában, de hogy kire haragudott, látogatójára vagy a fiára, azt nem 
tudta volna megmondani. 

— Megismétlem, uram, nekem nincs fiam. Attól tartok, nem tudok önnek 
segíteni. 

A szobában szinte megfagyott a levegő. Az amerikai egyértelmű 
felszólítást kapott arra, hogy távozzon. Vetett egy tehetetlen pillantást az 
ezredes feleségére. 


A smaragdzöld szemek megteltek könnyel. Nyilvánvalóan egy évek óta 
zajló családi drcráma újabb fejezete bontakozott ki előtte. 

Miután megpróbálkozott egy esetlen bocsánatkéréssel, a Nyomkövető a 
kijárat felé indult. A feleség kísérte ki. Ahogy kinyitotta előtte az ajtót, a 
Nyomkövető odasúgta neki: 

— Annyira sajnálom, asszonyom. Rettenetesen sajnálom. 

Az asszony láthatóan nem beszélt angolul, talán még arabul sem, a 
, sajnálom?" szó mégis annyira nemzetközi, hogy felfogni látszott az 
értelmét. Csillogó szemmel felnézett rá, látta tekintetében az együttérzést, 
majd lassan bólintott. 

Azzal visszahúzódott, és az ajtó becsukódott utána. 

A Nyomkövető majd? egy kilométert gyalogolt, míg eljutott a reptéri 
útig, ahol leintett egy taxit. A hotelszobájából felhívta a kulturális attasét. 
Ha a hívást le is hallgatták — ahogyan biztosan tették —, az sem számított. 

— Helló, itt Dan Priest. Eszembe jutott, hogy sikerült-e megszereznie azt 
az anyagot a hagyományos pandzsábi és törzsi népzenével kapcsolatban. 

— Hát persze — felelte a CIA embere. 

— Remek. Szükségem van rá a cikkhez. Le tudná adni itt a Serenában? 
Esetleg együtt teázhatnánk? 

— Miért is ne, Dan. A hét óra megfelel? 

— Pompás. Akkor legyen hét. 

Aznap este a tea mellett a Nyomkövető elmondta, mire lesz szüksége 
másnap. Péntek lévén az ezredes nyilván elvonul a mecsetbe, hogy a szent 
napon együtt imádkozzon a többi muszlimmal. Biztosan nem hagyná ki az 
alkalmat, az asszonyok jelenléte azonban nem kívánatos. Ez itt nem Camp 
Lejuene. 

Miután a CIA-ügynök elment, a recepcióssal helyet foglaltatott magának 
az Etihad esti katari járatára, hogy az emírség érintésével és a British 
Airways gépével Londonban repüljön. 

Az autó már várta másnap reggel, amikor egyetlen poggyászával kilépett 
a szállodából. A szokásos jellegtelen autó ezúttal diplomata rendszámot 
viselt, hogy ne zaklassák feleslegesen utasait. 

A volánnál középkorú ősz hajú amerikai ült — veterán követségi 
alkalmazott, aki eleget vezetett már a városban, hogy minden utcáját 
ismerje. Vele tartott egy fiatal és zöldfülű külügyes is, aki még odahaza 


mesteri szinten elsajátította a pastut. A Nyomkövető beült hátra, és megadta 
a címet. 

Amint lehajtottak a Serena rámpájáról, az ISI követőautója beállt 
mögéjük. 

Ali Shah alezredes utcájának végén leparkoltak, majd kivárták, amíg 
minden férfi elindul a mecsetbe, a pénteki imádságra. A Nyomkövető csak 
ezután kérte, hogy tegyék ki az ajtó előtt. 

Ezúttal is Mrs. Shah nyitott ajtót, aki ezúttal is felindultnak tűnt. Közölte, 
hogy a férje nincs itthon; egy óra vagy még több, mire hazaér. Pastu 
nyelven beszélt. A követség embere azt felelte, hogy az ezredes arra kérte 
őket, várják meg. Az asszony ugyan nem kapott felhatalmazást, hogy 
beengedje őket, mégis megtette, és bekísérte őket a nappaliba, ahol nem ült 
le, csak zavartan toporgott. Nem hagyta őket magukra. A Nyomkövető a 
szemközti székre mutatott. 

— Kérem, Mrs. Shah, ne féljen tőlem. Azért jöttem, hogy bocsánatot 
kérjek a tegnap történtekért. Nem akartam felzaklatni a férjét. Ezzel a kis 
ajándékkal is szeretném kimutatni a megbánásomat. 

Egy palack fekete címkés Johnny Walkert helyezett az asztalra. A whisky 
az autóban várta, ahogyan kérte. Az asszony idegesen elmosolyodott, amint 
a tolmács lefordította a szavait, majd leült vele szemben. 

— Nem tudtam, hogy ilyen mély szakadék van apa és fia között — folytatta 
a Nyomkövető. — Ez rettenetes lehet. Ha jól tudom, a fiuk, Zulfikar nagyon 
tehetséges, angolul is ugyanolyan remekül beszél, mint urduul és pastuul. . . 
Az utóbbit nyilván öntől tanulta meg ilyen kiválóan. 

— Az asszony bólintott, miközben újabb könnyek szöktek a szemébe. 

— Mondja csak, nincs véletlenül egy gyermekkori képe Zulfikarról? Nem 
baj, ha egészen kicsi rajta. 

Kövér könnycsepp buggyant ki az asszony szeméből, hogy 
végiggördüljön az arcán. Egy anya sem tudja kitörölni magából annak a 
gyönyörű kisgyermeknek az emlékét, akit egykor az ölében ringatott. Az 
asszony lassan bólintott. 

— Esetleg láthatnám? Kérem. 

Az asszony felkelt, és elhagyta a szobát. Valahol lehetett egy rejtekhelye, 
ahol a férje akaratával dacolva megőrizte rég elvesztett fiáról őrzött 
emlékeit. Amikor visszatért, egy bőrkeretbe foglalt fényképet tartott a 
kezében. 


A fotó a fiú ballagásán készült. Két kamaszkorú fiú mosolygott szélesen 
a fényképészre. A kép a boldog békeidőket idézte, még a dzsihád előttről; a 
gondtalan vakációk és az őszinte barátság letűnt korát. Nem kellett 
rákérdeznie, melyik az ő fia. A balról álló fiú borostyánszínű szeme szinte 
világított. Visszaadta a fényképet. 

— Joe — szólalt meg halkan -, hívja fel mobilon a sofőrt, és mondja neki, 
hogy kopogjon be. 

— De odakint vár. . . — Csak tegye, amit mondtam, kérem. 

A tolmács elintézte a hívást. Mrs. Shah az egész szóváltásból semmit sem 
értett. Néhány perccel később éles kopogtatás hallatszott odakintről. Mrs. 
Shah riadtan rezzent össze. Nem lehetett a férje — túl korán lett volna, és ő 
különben is csak bejönne -—, látogatót pedig nem várt. Felállt, és tehetetlenül 
körülnézett, majd kihúzta a fal mellett álló komód fiókját, hogy abba rejtse 
a képet. Amikor a kopogtatás megismétlődött, magukra hagyta őket. 

A Nyomkövető két hosszú lépéssel átkelt a szobán, kivette a fotót, és két 
felvételt készített róla az iPhone-jával. Mire Mr. Shah visszatért az értetlen 
sofőrrel, az idősebb látogató már visszatért a helyére, míg a fiatalabb 
zavartan  toporgott mellette. A Nyomkövető szívélyes mosollyal 
egyenesedett fel. 

— Azt hiszem, ideje mennünk. E! kell érnem a gépemet. 

Sajnálom, hogy nem találkozhattunk a férjével. Kérem, adja át neki 
üdvözletemet, és még egyszer bocsásson meg, amiért felzaklattam. 

Miután a tolmács lefordította mindezt, az asszony kikísérte őket. Ahogy 
elmentek, Mrs. Shah visszatért becses fényképéért, és újra eldugta a 
rejtekhelyén. 

Úton a repülőtér felé a Nyomkövető megnyitotta, és hosszan vizsgálta a 
képet. Nem volt könyörtelen ember, nem szívesen csapta be ezt az egykor 
gyönyörű, tündöklőén zöld szemű asszonyt, de hogyan is mondhatta volna 
el egy anyának, aki még mindig rég elvesztett kisbabáját gyászolja, hogy az 
ő feladata levadászni és megölni a szörnyeteget, akivé vált? 


kk :k 
Húsz órával később leszállt a washingtoni Dulles nemzetközi repülőtéren. 


A Nyomkövető a centreville-i kis ház padlásszobájának szűkös terében 
kuksolt, és a monitorra meredt. Ariel mellette ült a billentyűzeténél, mint 


egy zongorista élete nagy koncertje előtt. Itt igazán elemében érezte magát; 
a TOSA felszerelésének birtokában uralta az egész világot. 

Ujjai végigszáguldottak a billentyűkön, s miközben jöttek-mentek a 
képek, elmagyarázta, mit csinál éppen. 

— A Troli internetes forgalma innét indul ki — közölte. 

A képeket a Google Earthről szerezte, de valahogy sikerült kitisztítania 
őket, s ettől úgy suhantak a földfelszín felé, mint az ejtőernyős fenegyerek, 
Félix Baumgartner. Előbb az Arab-félsziget és Afrika Szarva töltötte ki a 
képernyőt, majd mindez elsuhant a fülük mellett, ahogy szédítő iramban 
zuhantak tovább, míg az őrült ugrás végén megállapodtak egy szögletes, 
halványszürke tető felett. Maguk alatt kis udvart és kaput láttak. Elöl két 
kisteherautó parkolt. 

— A Prédikátor nincs Jemenben, ahogy gondolták. Szomáliában van. Ez 
itt Kismayo, az ország déli partvidékén. 

A Nyomkövető lenyűgözve meredt a képre. Mindenki tévedett — a CIA, a 
TOSA, a Terrorelhárító Központ amikor azt hitte, hogy ellensége 
Pakisztánból Jemenbe költözött. 

Nyilván járt ott, de továbbment, és nem az al-Kaidánál vagy az Arab- 
félszigeten keresett menedéket, hanem azoknál a fanatikusoknál, akik a 
szomáliai al-Kaidát — más néven al-Shabaabot, a mudzsahedin ifjúsági 
mozgalmat — uralták, s vele Szomália déli részét, a világ egyik 
legveszélyesebb vidékét. 

Sok mindennek utána kellett járni. Amennyire tudta, a főváros, 
Mogadishu zárt enklávéján túl Szomália teljes káoszba fulladt, amióta a 
Blackhawk Down néven elhíresült incidensben tizennyolc rangert 
mészároltak le, hogy az emlék örökre bevésődjön az amerikai katonák 
fejébe. 

Ha Szomáliát bármi másról is ismerték, a kalózoknak köszönhette, akik 
évtizedek óta háborítatlanul csaptak le az erre közlekedő hajókra, hogy 
aztán a rakománnyal és a legénységgel együtt csak súlyos milliókért 
szolgáltassák vissza. Igaz, a kalózok az északi Puntföldön ténykedtek, azon 
kietlen vidéken, amelynek lakóit a viktoriánus kori felfedező, Sir Richard 
Burton egykor a világ legvadabb bennszülötteinek nevezte. 

Kismayo a déli országrész mélyén feküdt, alig  háromszázhúsz 
kilométerre a kenyai határtól. A gyarmati időkben virágzott itt a 


kereskedelem, mára azonban egyetlen nyomornegyeddé vált az egész, ahol 
a dzsihád legfanatikusabb hívei vetették meg a lábukat. 

— Tudjuk, mi ez az épület? — kérdezte Arieltól. 

— Nem. Raktár, fészer, bármi lehet, csak az biztos, hogy a Iroli innét 
irányítja az oldalát. Itt van a számítógépe. 

— Tudja, hogy te is tudod? 

A fiú szerényen elmosolyodott. 

— Ó, nem. Nem szúrt ki. Még mindig üzemelteti a rajongói oldalát. Rég 
lelőtte volna, ha gyanítaná, hogy figyelik. 

A Nyomkövető kihátrált a padlásszobából, és a létrán leereszkedett a lenti 
lépcsőfordulóba. Mindezt továbbítania kellett a TOSA felé. Napokon belül 
egy drón kezdett el némán körözni a ház felett, hogy kihallgassa a 
beszélgetéseket, testhő alapján érzékelje a mozgásokat, és lefényképezze, ki 
jön-megy. A képek valós időben jelentek meg a nevadai Creech vagy a 
floridai Tampa légitámaszpontjának monitorjain, miközben haladéktalanul 
eljutottak a TOSA-hoz is. Addig pedig lefoglalhatták magukat azzal, amit 
Iszlámábádból hozott. 

A Nyomkövető órákon át meredt a fotóra, amit a Mrs. Shah által 
kincsként őrzött fényképről készített. A laborban addig javítottak a 
minőségén, amíg tökéletesen éles nem lett. 

Elnézte a két mosolygós arcot, és azon tűnődött, merre lehetnek. A jobb 
oldali nem számított, de a borostyánszemű fiút úgy tanulmányozta, ahogyan 
a második világháborúban Montgomery tábornok tanulmányozhatta 
Rommelt, a német sivatagi rókát, miközben próbálta kitalálni, mi lesz a 
következő lépése. 

A fiú a képen tizenhét éves volt. A fotó még azelőtt készült róla, hogy 
szélsőséges fanatikussá vált — még a 9/11, Ouetta és az előtt, hogy elhagyta 
a családját, s inkább vállalt közösséget Laskar-e- Taiba gyilkosaival, a 313- 
as brigáddal, a Hakkani klánnal. 

A megpróbáltatások, a gyűlölet, az elkerülhetetlen gyilkosságok, a törzsi 
hegyvidék nehézségei mind hosszú-hosszú éveket öregíthettek az 
önfeledten nevető fiú arcán. 

A Nyomkövető elküldött egy tiszta képet a mostani Prédikátorról és az 
egykor volt iszlámábádi fiúról egy nagyon különleges egységnek. A 
nyugat-virginiai . Clarksburben, az  FBI-hoz tartozó Büntetőjogi 


Tájékoztatási Szolgálat egyik laborjában olyan szakértők dolgoztak, akik 
arcokat öregítettek meg. 

Őket kérte arra, hogy alkossanak képet — egy mai képet. 

Azután indult, hogy találkozzon Öreg Rókával. 


KKK 


A TOSA igazgatója elismerően tanulmányozta a bizonyítékokat. Végre 
tudnak egy nevet. Hamarosan egy arc is társul hozzá. Meg egy ország, 
esetleg egy város. 

— Maga szerint itt él, ebben a kismayói raktárban? — tette fel a kérdést. 

— Kétlem. Rögeszmésen fedezi magát. Szerintem máshol bujkál, és egy 
kis szobában, a felvételeken is látható Korán feliratos háttér előtt, a saját 
kamerájával veszi fel a prédikációkat, azután átadja az anyagot az egyik 
segítőjének, akit mi Trolinak hívunk, hogy magával vigye, és Kismayóból 
leadja. 

Őt még nem sikerült megtalálnunk, távolról sem. 

— Akkor, hogyan tovább? 

—- Szükségem van egy drónra, hogy szünet nélkül megfigyelés alatt 
tartsuk a raktárt. Mondanám, hogy az egyik gépünk repüljön be, és 
térképezze fel a helyet, hátha van a raktáron valamilyen név, de tudom, 
hogy csak az időt vesztegetnénk. Viszont akkor is meg kell tudnunk, kinek 
a birtokában van. 

Öreg Róka elnézte az űrből készült felvételt. Kellően tisztának tűnt, de a 
katonai technológia birtokában még a tető szegecseit is megszámolhatták 
egy tizenhét kilométer magasból készült felvételen. 

- Szólok a drónos fiúknak. Délen Kenyában, nyugaton Etiópiában, 
északon Dzsibutiban van indítóállásuk, és működik egy titkos CIA-egység a 
mogadishui körzetben is. 

Megkapja a képeit. Most, hogy megvan az arca, amit mindenáron el akar 
titkolni előlünk, és tudjuk a nevét is, ki fogjuk adni az adatait? 

— Még nem. Jobb ötletem van. 

— Maga tudja, Nyomkövető. Csak csinálja. 

— Még valami. Kérhetném én is, de a J-SOC tekintélye sokat lendítene a 
dolgon. Van a CIA-nek vagy valaki másnak titkosügynöke Szomália déli 
részén? 


KR 


Egy héttel később négy dolog történt. A Nyomkövető az eltelt időt azzal 
töltötte, hogy beleásta magát Szomália tragikus történelmébe. Az ország 
valaha három részből állt. Az északi Francia-Szomáliföldön — amely azóta 
Dzsibutivá alakult máig érezni lehetett az erős francia befolyást, még az 
idegenlégiós laktanya is megmaradt, a gazdaság szempontjából 
létfontosságú amerikai támaszponttal együtt. Szintén északon feküdt az 
egykori Brit-Szomáliföld, ma már csak Szomáliföld, a csendes, békés, sőt 
demokratikus országrész, amelyet bizarr módon sosem ismertek el önálló 
nemzetállamként. 

A legnagyobb részt az egykori Olasz-Szomáliföld hasította ki, amelyet a 
második világháború végén elvettek a fasiszta Itáliától, majd miután egy 
ideig a britek igazgatták, függetlenné vált. Néhány évnyi, errefelé 
hagyományos diktatúra után az egykori nyüzsgő és elegáns gyarmat, ahová 
a vagyonos olaszok egykor vakációzni jártak, véres polgárháborúba 
süppedt. Klánok harcoltak klánokkal, törzsek törzsekkel, hadurak 
hadurakkal. 

Végül amikor Mogadishuból és Kismayóból nem maradt más, csak 
egyetlen hatalmas törmelékhegy — a külvilág feladta az ország jobbítására 
tett próbálkozásokat. 

Szomália kétes hírneve akkor terjedt el ismét, amikor az elszegényedett 
északi halászok kalózkodásba fogtak, délen pedig elharapódzott az iszlám 
fanatizmus. Az al-Shabaab nem az al-Kaida szárnyaként, bár annak szoros 
szövetségeseként emelkedett fel, és hódította meg a déli részeket. Eközben 
Mogadishu megmaradt a segélyeken élősködő korrupt politikusok névleges 
fővárosának, ám a körülvett enklávét kenyai, etiópiai, ugandai és burundi 
katonáknak kellett őrizniük. 

A megerősített határvonalon belül a külföldről érkezett támogatásokon 
különféle sötét érdekcsoportok osztozkodtak. 

Miközben a Nyomkövető fejcsóválva olvasta mindezt, és a helyszínen 
készült képeket nézte irodai tévéjén, egy RO-4 Global Hawk felvette 
pozícióját Kismayo felett. Fegyvert nem vitt magával, minthogy egészen 
más jellegű küldetést teljesített. 

A nagy magasságban cirkáló gép a közeli kenyai bázisról szállt fel. Itt a 
trópusi hőségben maroknyi amerikai katona és technikus izzadt, akiket légi 


úton láttak el, s akik olyan légkondicionált konténerlakásokban éltek, mint a 
filmes stábok a forgatások helyszínén. Négy Global Hawkkal rendelkeztek, 
s ezek közül kettő teljesített küldetést. 

Az egyik akkor is repült, amikor az új megbízás befutott — a kenya- 
szomáliai határt és a parti vizeket figyelte, behatolások és határsértések 
árulkodó nyomait kereste. Az új parancs szerint Kismayo egykori 
kereskedelmi negyedét is megfigyelés alá kellett helyezni, így — miután a 
Hawkok egymást váltották — mind a négy gépet bevetették. 

A Global Hawk rendkívüli módon akár harmincnégy órát is 
egyhuzamban a levegőben tölthet, így ha közeli bázisról indítják, harminc 
órán át folyamatosan körözhet a célterület felett. Hatvanezer lábon, azaz 
tizennyolc kilométeren repül, csaknem kétszer olyan magasan, mint egy 
utasszállító gép; naponta több mint százezer négyzetkilométert képes 
végigpásztázni. Vagy éppen tíz négyzetkilométerre szűkíti a területet, és 
borotvaéles képet rajzol. 

A Kismayo felett köröző Hawkot ellátták szintetikus apertúrájú radarral, 
valamint elektrooptikai és infravörös érzékelővel, hogy éjjel-nappal, tiszta 
és felhős időben is hatékonyan működjön; emellett kihallgathatta a létező 
leggyengébb rádiójelet is, s hőtérkép alapján felismerte az emberi mozgást. 
Az általa begyűjtött adatok a pillanat tört része alatt jutottak Nevadába. 

A második esemény: a képek visszaérkeztek Clarksburgből. A 
technikusok megfigyelték, hogy a képernyőn látható férfi álarca alul mintha 
kidudorodna. 

Ebből arra következtettek, hogy az archoz alighanem tömött fekete 
szakáll társul, ezért két változatot is küldtek, szakállast és szakáll nélkülit. 

Ráncokat vittek fel a homlokra és a szemek köré, így a frissített arckép 
egy idősebb férfit ábrázolt, a szája sarkában és az állán engesztelhetetlenül 
zord barázdákkal. A fiú önfeledtsége és vidámsága mostanra nyom nélkül 
elpárolgott. 

A Nyomkövetőnek alig maradt ideje, hogy tanulmányozza a képet, 
amikor üzenetet kapott Arieltól. 

— Úgy tűnik, egy másik számítógép is van abban az épületben — tudta 
meg de nem ez közvetíti a prédikációkat. 

Akárki használja, s szerintem a Troli lehet az, egy köszönőlevelet küldött 
róla. Nem tudni, miért, de e-mailen keresztül valaki más is kommunikál 
azzal a raktárral. 


Végezetül Öreg Róka is bejelentkezett. Minden fronton teljes kudarc. 
Egyetlen ügynök sem épült be az al-Shabaabba. 

— Gyakorlatilag azt üzenték: ha be akar menni oda, akkor magára lesz 
utalva. 


6. FEJEZET 


ADDIG  KELLEIT VOLNA  GONDOLNIA ERRE, AMÍG 
ISZLÁMÁBÁDBAN volt; kárhoztatta is magát, amiért nem tette. Dzsavad, 
az ISI-ben ténykedő CIA-ügynök azt mondta, hogy az ifjú Zulfikar Ali 
Shahot elnyelte a föld, miután 2004-ben csatlakozott a Kasmír-ellenes 
terroristacsoporthoz, a Laskar-e-Taibához. 

Azóta a nagy semmi. A nagy semmi — de csak ezen a néven. 

Miközben elnézte az aktualizált fényképet, felötlött benne valami. 
Megkérte a CIA-t, hogy egy rövid kérdés erejéig lépjen újra kapcsolatba 
Dzsavaddal, és tudja meg, hogy a terepen beépült ügynökök közül hallott-e 
bárki egy olyan terroristáról, akinek borostyánszínű a szeme. 

Mindeközben elintézett még egy hívást, hogy megismételje a kérést, 
amivel hiába kereste meg Langley-t. 

Hivatalos autóval ment, ezúttal civil ruhában, ingben, nyakkendőben. 
9/11 óta a Massachusetts sugárúton álló brit nagykövetséget is nagy erőkkel 
védték. A grandiózus épület az amerikai alelnöknek otthont adó, így szintén 
szigorúan őrzött Haditengerészeti Obszervatórium közelében állt. 

A nagykövetséget a homlokzati oszlopcsarnok felől nem, csak az egyik 
mellékutcáról lehetett megközelíteni. Miután megállt a sorompónál, a kocsi 
letekert ablakán át kiadta igazolványát. Gyors telefonos egyeztetés 
következett. A válasz tisztázta annyira, hogy a sorompó felemelkedjen, ő 
pedig behajthasson a kis parkolóba. A kevésbé fontos személyek odakint 
álltak meg, és gyalogosan léptek be. A földterület itt kivételes értéknek 
számított. 

Az ajtó kevésbé nagyszerű benyomást tett, mint a biztonsági okokból 
csak nagyritkán használt főbejárat, amelyen át kizárólag a nagykövet és 
különféle rangú amerikai látogatói közlekedtek. Odabent a Nyomkövető az 
üvegfalú recepción újra felmutatta igazolványát, amelyet egy bizonyos 
James Jackson ezredes nevére állítottak ki. 

Újabb telefonos egyeztetés következett, mielőtt megkérték, hogy 
foglaljon helyet. Két perc elteltével kinyílt a felvonó ajtaja, és egy fiatal, 
láthatóan alacsony rangú férfi lépett ki rajta. 

— Jackson ezredes? — Rajta kívül nem várt más az előtérben. 


A fiatal férfi is megvizsgálta az igazolványát. — Kérem, jöjjön velem, 
uram. 

A Nyomkövető tudta, hogy az ötödik emeletre tartanak, a védelmi attasé 
szintjére, ahová amerikai takarítók sosem léphetnek be. A munkát a 
legalacsonyabb rangú, ám brit állampolgárságú követségi alkalmazottak 
végezték. 

Az ötödiken a fiatal férfi végigvezette a Nyomkövetőt egy hosszú 
folyosón, ahol a legtöbb ajtónál kis réztábla nevezte meg az iroda lakóit, 
mígnem elérkeztek egy jeltelen ajtóhoz, amelyet kilincs helyett 
kártyaleolvasó nyitott. A férfi bekopogott, majd a bentről felhangzó 
engedélyre lehúzta a kártyáját, hogy benyisson, és előreengedje a 
Nyomkövetőt. Ő maga nem lépett be, csak halkan betette mögötte az ajtót. 

Az elegáns szoba golyóálló ablakai a lenti sugárútra néztek. 

Irodának tűnt, de semmiképp sem olyan , buboréknak", ahol kizárólag 
kozmikus jelentőségű tárgyalásokat folytattak — az ilyeneket mind a hat 
oldalról vákuum veszi körül, s nincsenek ablakai sem. Az oroszok már a 
hidegháború idején használták azt a módszert, amellyel sugárnyalábot 
irányítottak az ablaktáblára, és az üveg apró rezgéseiből rekonstruálták az 
odabent zajló beszélgetést; a moszkvai amerikai nagykövetséget is ezért 
kellett teljesen átépíteni. 

A férfi, aki üdvözlésre nyújtott kézzel felegyenesedett az íróasztala 
mögül, öltönyt viselt csíkos nyakkendővel, amiről a Nyomkövető londoni 
évei óta tudta, hogy általában a kiemelkedően jó iskolák védjegye, bár 
annyira nem értett a témához, hogy felismerje a Harrow színeit. 

— Jackson ezredes? Örvendek. Még nem találkoztunk, ha jól tudom. 
Konrad Armitage. Bátorkodtam kávét rendelni. Ön hogyan szereti? 

Megkérhette volna az ezen a szinten alkalmazott bármelyik dekoratív 
titkárnőt, hogy lépjen be egy oldalsó ajtón, és szolgálja ki őket, de ő úgy 
döntött, maga teszi meg. A Londonból nemrég érkezett Konrad Armitage a 
brit titkosszolgálat, a SIS itteni irodáját vezette. 

Elődjétől pontosan tudta, kit tisztelhet látogatójában, mi több, örült a 
találkozásnak. A közös ügy, a közös érdek és a közös ellenség egy zászló 
alá terelte őket. 

— Nos, mit tehetek önért? 

— Furcsa kérdés, viszont rövid és velős. A szokott módon is intézhettem 
volna, de egyszer úgyis találkoznunk kellett, úgyhogy az egyszerűbb utat 


választottam. 

— Értem. Mi lenne a kérdés? 

— Van az ön szolgálatának kapcsolata, vagy ami még jobb, ügynöke a 
szomáliai Al-Shabaabban? 

— Hát, ez tényleg nem mindennapi kérdés. Nem az én területem, de 
persze van rá emberünk. Utána kell járnom. 

— Megkérdezhetem, hogy a Prédikátorról van-e szó? 

Armitage nem olvasott mások gondolataiban, csupán tudta, ki a 
Nyomkövető, és mivel foglalkozik. Nagy-Britanniában nemrég követték el 
a negyedik gyilkosságot, amire a Prédikátor online tanításai buzdítottak (az 
amerikaiak hétnél tartottak), és mindkét titkosszolgálat tudta, hogy 
kormánya véget akar vetni a sorozatnak. 

— Még az is lehet — felelte a Nyomkövető. 

— Nos, ez remek. Mint tudja, Mogadishuban éppúgy jelen vagyunk, mint 
a barátai Langley-ből, de ha lenne emberünk odakint a vadonban, 
meglepne, ha nem ajánlanák fel közös hasznosításra. Mindazonáltal holnap 
reggelre továbbítom a kérését Londonba. 

Két napba telt, míg megkapta ugyanazt a választ, amit korábban a CIA- 
tól. Armitage-nak lett igaza: ha bármelyik országnak lenne forrása Szomália 
déli részén, egy ilyen értéket feltétlenül megosztana másokkal — 
költségkímélés és hatékonyság szempontjából egyaránt. 

Dzsavad válasza az ISI-ből már hasznosabbnak bizonyult. 

Azok egyikének, akiknek színleg az amerikaiak után kémkedett, volt egy 
kapcsolata a hírhedt S szárnnyal, amely minden szempontból megfigyelés 
alatt tartotta a Kasmír és Ouetta közötti határszakasz milliónyi dzsihádista 
és terrorista sejtjét. 

Dzsavad persze nem kérdezhetett rá egyenesen a dologra, mert ezzel 
leleplezhette volna magát, és felfedhette valódi megbízóját, viszont a 
munkaköréhez tartozott, hogy rendszeresen fölvette a kapcsolatot az 
amerikaiakkal, ezért úgy tett, mintha egy koktélpartin kihallgatta volna a 
jenki diplomaták beszélgetését. Az S szárny ügynökei merő kíváncsiságból 
utánanéztek a régi aktáknak, Dzsavad pedig, aki történetesen az ügynök 
mögött állt, megjegyezte az általa elkért akta számát. 

Miután az S ügynök utánajárt a dolognak, arra utasította, hogy mondja 
azt a jenkiknek, nincs ilyen nyom. Az éjszaka során aztán Dzsavad újra 
belépett az adatbázisba, hogy elővegye az aktát. 


Egyetlen említést talált, azt is évekkel korábbról. Az ISI egyik kémjétől 
eredt, aki beépült Iljasz Karmíri fanatikus gyilkosokból álló 313-as 
brigádjába. Ő említett egy Laskar-eTaibától érkezett fickót, aki túlságosan 
puhánynak találta a Kasmír elleni fellépéseket. A fiatal férfi arabul és 
pastuul éppoly jól beszélt, mint urduul, ami megkönnyítette betagozódását a 
313-asba. A brigádot főként arabok alkották, akik szorosan együttműködtek 
a pastu nyelvű Hakkani klánnal. A jelentés megemlítette, hogy a jövevény 
hasznosnak bizonyult ugyan, de harcosként még nem bizonyította érdemeit. 
Viszont borostyánszínű volt a szeme, és Abu Azzamnak hívatta magát. 

Hát ezért veszett nyoma tíz évvel korábban. 

Terrorszervezetet és nevet váltott. 

Az amerikai Terrorelhárító Központ tekintélyes adatbázisban tartotta 
nyilván a dzsihádhoz köthető szervezeteket, és Abu Azzam nevére találatok 
tucatjait kapta. 

Afganisztán szovjet megszállása idején hét olyan nagy hadúr, mudzsáhid 
akadt, akiket a Nyugat ,igaz  hazafiként",  , partizánként? és 
, szabadságharcosként?" támogatásra méltónak talált. Ők és csakis ők 
hatalmas mennyiségű készpénzt és fegyvert kaptak azért, hogy kiűzzék a 
szovjeteket a hegyeik közül, ám miután az utolsó tank is átgördült 
Oroszországba, közülük ketten visszavedlettek azokká az ádáz gyilkosokká, 
akik mindig is voltak. Az egyik a Gulbuddin Hakmatjar, a másik a 
Dzsalaluddin Hakkini nevet viselte. 

Amikor a tálibok félresöpörték a hadurakat, és megszerezték a hatalmat, 
Hakkini szűkebb pátriája, Paktia vezetőjének segítségével átállt, és az itteni 
tálib erők parancsnoka lett. 

Miután az amerikaiak és az Északi Szövetség legyőzte, megint 
továbbállt; a határon átkelve a pakisztáni Varizisztánban telepedett le, ahol 
három fiával létrehozta a Hakkini-hálózatot — alapjában véve a pakisztáni 
Talibánt. 

Ez a terrorhálózat határon átnyúló támadásokat intézett az amerikai és 
NATO erők, valamint az Egyesült Államokkal szövetséget kötő Pervez 
Musharraf pakisztáni kormánya ellen. A szervezet magába tömörítette az 
al-Kaida még életben lévő, nem bebörtönzött tagjait és a dzsihád más 
szélsőséges híveit is. Közéjük tartozott Iljasz Karmíri, aki magával hozta 
313-as brigádját is, mint az Árnyékhadsereg részét. 


A Nyomkövető megtudta, hogy a fanatikus és felemelkedésre áhítozó 
Zulfikar Ali Shah — vagy, ahogy immár nevezte magát, Abu Azzam — ehhez 
a csapathoz tartozott. Azt viszont nem tudta, hogy Abu Azzam, noha 
mindig óvakodott a halálos veszélytől, amivel az afganisztáni rajtaütések 
jártak, rákapott az öldöklésre, és a 313-as brigád leglelkesebb hóhérjává 
vált. 

A Hakkani, a tálibok, az al-Kaida és a brigád vezéralakjait az amerikaiak 
egyenként beazonosították, lokalizálták, és a dróntámadások célpontjává 
tették. Hegyvidéki erődjeikben egy hagyományos hadsereg nem sokat 
árthatott nekik — amint azt súlyos veszteségek árán a pakisztániak is 
felfedezték —, de még itt sem rejtőzhettek el a fáradhatatlan, pilóta nélküli 
drónok elől, amelyek hangtalanul és láthatatlanul megfigyeltek, 
lefényképeztek és kihallgattak mindent. 

A kiemelt célpontokat rendre felrobbantották, amikor pedig másokat 
állítottak a helyükre, őket is felrobbantották, míg végül a vezetőszerep 
egyet jelentett a halálos ítélettel. 

Csakhogy a pakisztáni ISI S szárnyával sosem szakadt meg a kapcsolat. 
Eredendően az ISI hívta életre a tálibokat, és soha nem is mondott le róluk, 
abból kiindulva, hogy az összes óra a jenkiké lehet, az idő akkor is neki 
dolgozik. Úgy számította, az amerikaiak egy napon végül csak 
összecsomagolnak és hazamennek — akkor a tálibok visszafoglalhatják 
Afganisztánt, Pakisztán pedig nem akar egyszerre két ellenséget a határai 
mentén: Indiát és Afganisztánt. Egy is éppen elég, ami India lesz. 

A Nyomkövető által előásott adattömegben ott rejtőzött még egy fontos 
részlet. A 313-as brigádot és vezetőit, köztük Kasmírit kivégezhették, ám a 
szervezet helyét a még fanatikusabb és erőszakosabb Khoraszán vette át, 
annak kemény magjában Abu Azzammal. 

A Khoraszán, amely alig kétszázötven szélsőségest számlált — jobbára 
arabokat és üzbégeket —, azokra a helybéliekre hajtott, akik értesüléseket 
szállítottak az amerikaiak által fizetett ügynököknek, különös tekintettel a 
kiemelt célpontok tartózkodási helyére. S bár a Khoraszán nem rendelkezett 
hírszerző képességekkel, annál hatékonyabban működött az elrettentés 
terén. 

Valahányszor egy drónról indított rakéta becsapódott valamelyik 
terrorista vezér lakóhelyére, a Khoraszán kiszállt, hogy találomra 
begyújtson néhány helybélit, majd az elektrosokk, fúrógépek és izzó vasak 


révén kicsikart vallomások alapján , törvényt" üljön felettük. A bíróság élén 
gyakran valamelyik önjelölt imám vagy mollá állt, s miután csak kevesen 
álltak ellen a kínvallatásnak, mindig kellő számú halálos ítélet született. 

Az ítéletet szokás szerint a nyak átvágásával hajtották végre. A procedúra 
kíméletes alkalmazásakor a kés oldalról hatol be, élével előre, hogy 
egyetlen gyors nyisszantással átmetssze a nyelőcsövet, a légcsövet és a 
nyaki verőeret, ami azonnal halállal jár. 

Csakhogy a kecskét sem így ölik meg, mert a hús omlósságához 
szükséges a kivéreztetése, ezért a torkot fűrészelő mozdulatokkal, 
fokozatosan nyitják fel. Annak érdekében, hogy az elítéltek szenvedése 
elrettentsen mindenkit, ez utóbbi módszert alkalmazták. 

Miután kimondta az ítéletet, a bíróságon elnöklő pap leült, és végignézte 
annak végrehajtását. Ami többek között Abu Azzamra hárult. 

Akadt még egy részlet az aktában. 2009 táján egy vándorprédikátor 
kezdett tanítani az Észak— és Dél-Varizisztán csúcsai közt megbúvó 
mecsetekben. A nevét nem lehetett tudni, csak azt, hogy urduul, arabul és 
pastuul egyformán jól beszélt, s hogy beszédeivel a vallási lelkesedés 
korábban nem ismert magaslataiba repítette hallgatóságát. Egészen addig, 
míg 2010 táján nyoma veszett. Azóta se hallottak róla Pakisztánban. 


KKP 


A washingtoni Mandarin Orientál bárjának sarkában ülő két férfi nem 
vonta magára a figyelmet. Nem is szándékoztak ilyet tenni. Mindketten a 
negyvenes éveik közepén jártak és sötét öltönyt viseltek, inggel és semleges 
színű nyakkendővel. 

Mindkettő szívósnak és keménynek, valóban katonás jelenségnek tűnt; 
egész lényükből sugárzott, hogy megjárták a harctereket. 

Az egyikük James Jacksonként, a másik Simon Jordanként mutatkozott 
be. Utóbbi nem szívesen találkozott idegenekkel a követség területén, ha 
azon kívül is meg tudta oldani. így kerültek ebbe a diszkrét bárba. 

Odahaza a férfi csakugyan a Simon keresztnevet viselte, vezetéknevének 
ugyanakkor semmi köze nem volt a bibliai folyóhoz. Simon Jordan az 
izraeli követség Moszad állomásának élén állt. 

A Nyomkövető tőle is ugyanazt kérdezte, amit Konrad Armitage-tól, és 
ugyanazt a választ is kapta. Simon Jordan természetesen pontosan tudta, 


hogy ő kicsoda, és mivel foglalkozik a TOSA. Izraeliként helyeselte 
mindkettőt — épp csak válasszal nem tudott szolgálni. 

— Odahaza értelemszerűen van olyan emberünk, aki a világnak ezzel a 
részével foglalkozik, csak időbe telik, amíg továbbítom neki a kérdését. 
Felteszem, sürgős az ügy. 

— Amerikaiak vagyunk. Nekünk mi nem sürgős? 

Jordan őszinte elismeréssel nevetett. Tetszett neki az önirónia. Nagyon is 
izraeli. 

— Késedelem nélkül felteszem neki a kérdését. — Feltartotta Jackson 
névjegyét, amit a Nyomkövetőtől kapott. — Ha jól sejtem, ez a szám 
biztonságos. 

— Nagyon. 

Akkor felhívom. Az egyik biztonságos vonalunkon. 

Pontosan tudta, hogy az amerikaiak lehallgatnak mindent, ami csak 
elhangzik az izraeli követségen, de mint szövetségesek, igyekeztek 
fenntartani a szívélyesség látszatát. 

Távoztak. Az izraelit autó várta, a volánjánál sofőrrel. A kocsi egyenesen 
a bejáratig vitte. Nem szeretett fontoskodni, de tudta, hogy felismerhetik. 
Az ő helyzetében nem bölcs dolog vezetni vagy taxit fogni, hacsak nem 
akarja, hogy elrabolják. Akkor már inkább egy kommandós a volánnál, meg 
egy Uzi a hátsó ülésen. Másfelől, a legkevésbé sem örült neki, hogy 
ugyanúgy át kell esnie a szigorú biztonsági ellenőrzéseken, mint minden 
kevésbé fontos embernek. 

A Nyomkövető, akinek ezt a szokását hivatalos helyeken nem nézték jó 
szemmel, próbálta elkerülni, hogy egy sofőr furikázza mindenhová. Azt 
sem szerette, ha órákat aszalódott a csúcsban, amíg Washington 
belvárosából kijutott zöldövezeti munkahelyére, éppen ezért motorral járt, 
az ülés alatt lehajtható szemellenzős bukósisakkal. S nem valami guruló 
fotellel, hanem egy Honda Fireblade-del, amivel nem sokan kelhettek 
versenyre. 

Miután elolvasta Dzsavad jelentését, a Nyomkövető úgy vélte (habár 
biztos nem lehetett benne), hogy Abu Azzam átmenekült a túlzottan 
veszélyessé vált afgán-pakisztáni határvidékről Jemen békésebb éghajlatára. 

2008-ban az arab-félszigeti al-Kaida még gyerekcipőben járt, de már 
vezetői közé tartozott az Amerikában nevelkedett jemeni, Anvar al-Avlaki, 
aki amerikai akcentussal, folyékonyan beszélt angolul. Al-Avlaki 


kivételesen hatékony szónoknak bizonyult, aki sikeresen szólította meg a 
Nagy-Britanniában és az Egyesült Államokban élő fiatalokat. O lett a 
mentora az újonnan érkezett, angolul szintén beszélő pakisztáninak. 

Avlaki jemeni szülők gyermekeként Uj-Mexikóban született, ahol apja 
ösztöndíjasként tanult. A hétköznapi amerikai srácként nevelkedett al- 
Avlaki először hétévesen, 1978-ban járt Jemenben. A középiskolát is itt 
járta ki, mielőtt visszatért az Egyesült Államokba, hogy coloradói és San 
Diegó-i egyetemeken tanuljon. 1993-ban, huszonkét évesen utazott 
Afganisztánba, és alighanem itt tette magáévá a dzsihádisták szélsőséges 
eszméit. 

Miként a legtöbb terrorista, ő sem ismerte behatóan a Koránt — beérte a 
szélsőséges propaganda terjesztésével —, ezzel együtt az Államokban 
imámként sikerült elhelyezkednie előbb San Diego, majd a virginiai Falls 
Church mecsetében. 

Amikor okirat-hamisításért le akarták tartóztatni, Nagy-Britanniába 
menekült. 

Itt zavartalanul utazgathatott, mígnem jött a 9/11, és a Nyugat végre 
kezdett feleszmélni. Amikor 2004-ben szorulni kezdett a hurok, Avlaki 
visszatért Jemenbe. Itt rövid időre letartóztatták, hogy emberrablás és 
terrorizmus vádjával börtönbe is vessék, de befolyásos törzsének nyomására 
szabadon bocsátották. 2008-ra végül felfedezte az igazi feladatát — az 
internetet szószékként használva harcra szólította fel az egész világot. 

Nem eredménytelenül — sok gyilkosságot követtek el olyan , ultrák", 
akiket éppen az ő gyilkosságra és pusztításra buzdító prédikációi 
lelkesítettek fel. Emellett kapcsolatba került a tehetséges szaúdi 
bombagyárossal, Ibrahim al-Aszirivel. Avlaki győzte meg a fiatal nigériai 
Abdulmutallabot, hogy öngyilkos bombamerényletet kíséreljen meg egy 
Detroit felett átrepülő utasszállító fedélzetén, és Aszirit, aki hagyományos 
módszerekkel láthatatlan bombát épített a merénylő alsóneműjébe. 

Csak a bomba meghibásodása mentette meg a gépet — nem úgy a nigériai 
nemi szervét. 

Ahogy Avlaki tanításai egyre hatékonyabbá váltak a YouTube-on (egy- 
egy videót százötvenezerszer is letöltöttek), Asziri úgy lett egyre ügyesebb 
a bombakészítésben. Végül 2010 áprilisában mindketten felkerültek a 
halállistára. Avlakihoz ekkorra már csatlakozott titokzatos és öntudatos 
pakisztáni tanítványa is. 


Két kísérlet történt Avlaki becserkészésére és kiiktatására. 

Az elsőben a jemeni hadsereg is részt vett, mely hagyta őt elszökni egy 
körülvett faluból; másodszorra egy amerikai drón rakétája robbantotta fel a 
házat, ahol a hírek szerint tartózkodott — csakhogy akkorra már távozott. 

A végzet végül Eszak-Jemen egy félreeső részén, 2011. szeptember 30-án 
érte utol. Khasef falujában azonosította őt egy fiatal tanítványa, aki jó 
amerikai dollárokért elárulta. 

Néhány órán belül, a határon túl fekvő szaúdi sivatagból elindult felé egy 
Predator. 

Nevadából tekintetek tapadtak a falu főterén álló három Toyota 
Landcruiserre (az al-Kaida választott járművére), de a kilövési engedélyt 
visszatartották, miután nők és gyerekek is tartózkodtak a közelben. 
Harmincadikán hajnalban azután látták Avlakit, amint beszállt az élen 
haladó terepjáróba. A kamerák olyan éles képet közvetítettek, hogy amikor 
felnézett, az arca az egész  plazmatévét betöltötte a  Creech 
légitámaszponton. 

Két Landcruiser elindult, a harmadik azonban láthatóan elromlott. 
Felnyitották a motorháztetőt, és valaki ügyködött a motorján. A 
megfigyelők tudta nélkül három másik személy is várakozott abban a 
járműben, akiket az amerikaiak szintén szívesen kiiktattak volna. 

Egyikük maga a bombakészítő, Asziri volt. A másik Fahd el— Ouso, 
Avlaki helyettese az arab-félszigeti al-Kaidában egyike azoknak, akik 
megtervezték az ádeni kikötőben horgonyzó Colé romboló elleni 2000-es 
merényletet, amelynek tizenhét tengerész esett áldozatul. Ő végül 2012 
májusában, egy másik dróntámadásban veszett oda. 

A harmadik személyt az amerikaiak sem ismerték. Sosem nézett fel, és 
elkendőzte az arcát, így senki sem láthatta borostyánszínű szemét. 

A két élen haladó terepjáró nekiindult Dzsavf tartomány poros útjainak, 
de miután tisztes távolságot tartott egymástól, Nevadában nem tudták, 
melyikre csapjanak le. Végül reggeli időben megálltak, és egymás mellé 
parkoltak. Nyolcan vették körül a járműveket: két sofőr és négy testőr. 
Rajtuk kívül két amerikai tartózkodott a helyszínen: maga Avlaki, és Szamír 
Khan, az Inspire angol nyelvű online iszlámista újság szerkesztője. 

Creechből tudatták a döntéshozókkal, hogy befogták a célpontot. 
Washingtonban egy hang azt mormolta: , Akkor lőjenek." AJ-SOC egyik 


őrnagya adta ki a parancsot — civilben kisgyerekes anyuka, aki épp készült 
esti fociedzésre vinni a kölykeit. 

Nevadában meghúzták a ravaszt. Észak-Jemen felett, tizennyolc 
kilométer magasan a tündöklő napsütésben két Hellfire rakéta vált le a 
Predatorról és szagolt bele a levegőbe, mint egy vadászkutya, mielőtt éles 
szögben lebukott a sivatag felé. Tizenkét másodperccel később a két 
Landcruiser és a nyolc férfi helyén csak a füst gomolygott. 

Hat hónapon belül a J-SOC elegendő bizonyítékot szerzett arra, hogy a 
még most is csak harmincéves Asziri tovább gyártja a bombákat, amelyek 
egyre kifinomultabbak — ráadásul olyan testbe ültethető bombákkal is 
kísérletezik, amelyeket semmilyen szkenner nem tud kiszúrni. 

Saját öccsét küldte el, hogy végezzen a szaúdi terrorelhárítás fejével, 
Mohammed bin Nadzsef herceggel. Az ifjú állította, hogy torkig van a 
terrorizmussal, haza akar térni, és rengeteg információval rendelkezik, amit 
hajlandó megosztani. A herceg beleegyezett, hogy felkeresse. 

Amint a helyiségbe lépett, az ifjú Asziri egyszerűen felrobbantotta magát. 
A hercegnek szerencséje volt: a detonáció hátravetette a merénylőt az ajtón 
át, amelyen érkezett, így ő megúszta néhány kisebb sebesüléssel. 

A fiatal Asziri egy apró, ám annál hatásosabb bombát rejtett az ánuszába. 
Detonátorként a határ túloldalán egy mobiltelefon szolgált, amit a tulajdon 
testvére tervezett és működtetett. 

Eközben Avlaki sem maradt utód nélkül. Az interneten felbukkant egy 
férfi, akit csak Prédikátorként ismertek, s aki éppoly hatásosan, éppoly 
gyűlölettől fűtve szónokolt. Jemen tehetetlen vezetője ezalatt az Arab 
Tavasz áldozata lett; a helyébe érkező fiatalabb, céltudatosabb elnök készen 
állt rá, hogy a tekintélyes fejlesztési alapokért cserébe szorosan 
együttműködjön az Egyesült Államokkal. 

Jemen felett sűrűsödött a drónforgalom. Szaporodtak az amerikaiak 
zsoldjában álló ügynökök, a hadsereg is fellépett az al-Kaida vezetői ellen, 
ennek ellenére továbbra is feltételezték, hogy a Prédikátorként ismert 
terrorista Jemenben maradt. Egészen mostanáig. Egy centreville-i padláson 
kuksoló kamasznak hála, a Nyomkövető immár tudta az igazat. 

Amint a Nyomkövető becsukta Avlaki aktáját, jelentés jött azoktól, akiket 
Öreg Róka egyszerűen , a drónos fiúknak" nevezett. A maga akcióihoz a J- 
SOC nem a CIA nevadai drónállomását használta, hanem a saját egységét a 
légierő Popé bázisán, az észak-karolinai Fayettville közeiében. 


A rövid jelentés a lényegre szorítkozott. Teherautókat észleltek a 
kismayói fészemél/raktámál. Megrakodva érkeztek, és üresen távoztak. 
Kettő nyitott platóval állt a rakodási területen. Úgy tűnt, gyümölcsöt és 
zöldséget szállít. Ennyi. 

A Nyomkövető elfordult, és a Prédikátor falra szegezett képére nézett. 
Mire kellhet neki a zöldség és gyümölcs?, tűnődött el. 

Kinyújtózott, felállt, és kisétált a nyári melegbe. Ügyet sem vetett azokra, 
akik megmosolyogták, csak felült Fireblade-jére, fejébe csapta a 
bukósisakot, és lehúzta a szemellenzőt, mielőtt kiviharzott a kapun. Amint 
elérte a főutat, délnek fordult a főváros felé, mielőtt lekanyarodott 
Centreville irányába. 

Szeretném, ha megnéznél nekem valamit kuporodott le Ariel mellé a 
félhomályban. — Valaki zöldséget és gyümölcsöt vásárol Kismayóban. Ki 
tudod deríteni, honnét származik, és hová tart? 

Másokat is megkörnyékezhetett volna a kéréssel, ám az ipari kémkedést 
nagyban űző és egymással rivalizáló szabad szájú hackerekkel szemben 
Arielnek két felbecsülhetetlen előnye is volt: csak egy valakinek felelt, és 
soha senki előtt nem jártatta a száját. Ariel ujjai táncolni kezdtek a 
billentyűzeten. Szomália térképe jelent meg a monitoron. 

Nem az egész ország sivatag — mutatott előre. — A Dzsuba alsó 
folyásának völgyében mindkét parton vannak erdők és ültetvények. Látja, 
ezek itt mind farmok. 

A Nyomkövető tanulmányozta a gyümölcsösök és ültetvények tarka 
szőttesét, az egyetlen zöld foltot az unalmasan egyhangú okkersárga 
sivatagban. Az ország éléskamrája. Ha a szállítmányok ezekről a 
területekről származtak, és teherautón Kismayóba szállították őket, mi lett 
velük a továbbiakban? A helyi piacokra kerültek vagy exportra? 

Nézzük meg Kismayo kikötőjét. 

Miként a város többi része, ez is romhalmazzá vált. Az egykor nyüzsgő 
kikötőben tucatnyi helyen feltöredezett a rakpart, a régi hajódaruk oldalt 
dőltek és használhatatlanná váltak. 

Teherhajó csak elvétve járt erre, akkor se kirakodni. Mivel tudott volna 
fizetni az Al-Shabaab csődbe ment miniállama? 

De ha inkább elszállítottak valamit? Mondjuk zöldséget és gyümölcsöt? 
Talán, de az úti cél akkor is ismeretlen. 

Különben meg mi értelme lenne az egésznek? 


Indíts el egy keresést, Ariel. Lássuk, van-e olyan cég, amelyik 
Kismayóval kereskedik. Netán zöldséget és gyümölcsöt szállít, ami a 
Dzsuba völgyében termett. Ha igen, kié a cég? 

Talán övé a raktár is. 


KKK 


Tel-Aviv északi peremvidékén, a herzlijai út mentén, a piactól nem 
messze eső egyik mellékutcában jellegtelen irodaépület áll, amit az itt lakók 
egyszerűen így neveznek: az Iroda. Ez a Moszad központja. Két nappal 
azután, hogy a Nyomkövető a Mandarin Orientalban találkozott Simon 
Jordannel, három férfi ült rövid ujjú és kigombolt nyakú ingben az igazgató 
irodájában. Az a helyiség látott már néhány emlékezetes tárgyalást. 

1972 őszén, miután a müncheni olimpián lemészárolták az izraeli 
sportolókat, Zvi Zamir itt rendelte el, hogy a szuronyok kutassák fel, és 
végezzék ki a Fekete Szeptember felelőseit, bár hivatalosan Golda Meir volt 
az, aki döntött az , Isten haragja?" hadműveletről. Több mint negyven évvel 
később a hely még ugyanolyan lepusztultnak tűnt. 

A három férfi különféle rangot viselt, és különböző korosztályhoz 
tartozott, mégis keresztnéven szólították egymást. A legidősebb közülük 
húsz éve dolgozott itt, de egy kezén meg tudta számolni, hányszor hallott 
vezetékneveket. 

A morózus igazgató Úri volt, a David-hadművelet főnöke, míg a 
legifjabb Benny, aki Afrika Szarváért felelt. 

— Az amerikaiak a segítségünket kérik — vágott bele Úri. 

— Micsoda meglepetés — mormolta David. 

— Úgy tűnik, lenyomozták a Prédikátort. 

Nem kellett elmagyaráznia a kijelentést. Az iszlamista terroristák számos 
célpontot kijelöltek maguknak, és az Egyesült Államok mellett Izrael is a 
lista előkelő helyén szerepelt. 

Minden jelenlévő ismerte az első ötven célpontot, még ha délen a 
Hámász, északon a Hezbollah, keleten pedig az iráni Al-Oudsz terroristái 
versengtek is az elsőségért. A Prédikátor talán elsősorban Amerika és 
Nagy-Britannia ellen harcolt, de azért jól tudták, kicsoda. 

— Ha minden igaz, Szomáliában van, az Al-Shabaab rejtegeti. A kérdés 
nagyon egyszerű. Van beépített emberünk Szomália déli részében? 


Mindkét rangidős Benny felé fordult. A fiatalabb férfi korábban az elit 
Sayeret Mátkái kommandóban szolgált, és olyan folyékonyan beszélte az 
arabot, hogy észrevétlenül átjutott a határon, így került az izraeli védelmi 
erők terrorelhárító szervezetéhez. Hosszasan elnézte a kezében tartott 
ceruzát. 

— Nos, Benny, van? — noszogatta David. 

Mind tudták, mi következik, és tartótisztként nem szívesen bízták egy 
másik ügynökségre embereiket. 

— Igen, van. Egyetlenegy. Kismayo kikötőjében épült be. 

— Hogyan kommunikál vele? — kérdezte az igazgató. 

— Rendkívül nehezen — ismerte el Benny. — És lassan. Időbe telik. Nem 
üzengethetünk neki csak úgy. Még az internetes adatforgalmat is 
lehallgathatják. Az a hely tele van öngyilkos merénylőkkel. 

— Nyugaton tanultak, az információs társadalomban nőttek fel. Miért? 

— Ha a jenkik használni akarják, fel kell gyorsítanunk a kommunikációt. 
Egy miniatűr adóvevővel. És meg kell kérnünk az árát — tette hozzá David. 

— Ó, sokba fog nekik kerülni — bólintott az igazgató de ezt bízza csak 
rám. Majd azt mondom, , lehet", azután megalkudunk az árban. 

Nem pénzre gondolt. Segítséget várt egy sor más ügyben, főként az iráni 
atomprogrammal és a titkosított katonai technológiák átadásával 
kapcsolatban. Egész kis bevásárlólistát állított össze. 

— Neve is van? — érdeklődött David. 

— Opál — felelte Benny. — Opál ügynök. Felvigyázó a dokkban. 

Öreg Róka nem vesztegette az időt. 

— Szóval beszélt az izraeliekkel — vágott bele. 

— Igen. 

— Máris válaszoltak? 

— A maguk módján. Van egy emberük, aki mélyen beépült Kismayóban. 
Készek segíteni, de arcátlan követelésekkel álltak elő. Ismeri az izraelieket. 
A Negev homokját se adnák ingyen. 

— Alkudozni akarnak? 

— Igen — bólintott Öreg Róka —, de nem velünk. Ez már bőven nem a mi 
szintünk. Az emberük a követségről egyenesen a J-SOC parancsnokához 


ment. 

William McRaven tengernagyra utalt. 

— Ő meg szépen elküldte? 

—- Meglepő módon nem. Elfogadta a követeléseket. Vagyis zöld utat 
kapott. A kapcsolata a követségi Moszad állomás főnöke lesz. Ismeri? 

— Igen, futólag. 

Akkor rajta! Mondja meg neki, mit vár, ő pedig szállítja. 

Amikor visszatért az irodájába, üzenet várta Arieltól. 

—- Úgy tűnik, csak egy valaki vásárol nagyban szomáliai zöldséget, 
gyümölcsöt és fűszert. A cég neve Masala Pickles. 

Csípős csatnit és mártásokat készítenek, amilyenekkel a britek eszik a 
curryt. A hozzávalókat a kismayói üzemben palackozzák és fagyasztják le, 
mielőtt átszállítják a központi gyárba. 

A Nyomkövető felhívta. Külső hallgató számára a beszélgetés semmiről 
sem árulkodott, ezért nem is titkosította. 

— Megkaptam az üzenetet, Ariel. Szép munka. Csak még valami. Hol van 
a központi gyár? 

— Ó, elnézést, ezredes. Karacsiban. 

Karacsiban. Pakisztánban. Hol másutt? 


7. FEJEZET 


A KÉTMOTOROS, LÉGCSAVAROS BEECH KING AIR MÉG 
HAJNAL előtt felszállt Sde Dovból, a Tel-Avivtől északra fekvő katonai 
repülőtérről, hogy délkeletnek forduljon, és emelkedni kezdjen. Elhaladt 
Beersheva mellett, átrepült a dimonai atomerőmű feletti tiltott zónán, 
mielőtt Eilattól délre kilépett az izraeli légtérből. 

A hófehér géptörzsre az , Egyesült Nemzetek Szervezete? szavakat 
festették, míg a farokra a Világélelmezési Program rövidítése, a WFP 
került. Ha bárki utánanézett a lajstromszámnak, azt találta, hogy a gép egy 
Nagy-Kajmán-szigeteken működő fedőcég tulajdona, amely hosszú távra 
bérbe adta a WFP-nek. 

Mindebből persze egy szó sem volt igaz. 

A gépet a Moszad különleges egységei használták, így abban a Sde Dov-i 
hangárban állt, ahol egykor az izraeli légierőt megalapító Ezer Weizman 
fekete Spitfire-e. 

Az Akabai-öböltől délre a King Air olyan pályára állt, amelyet keletről 
Szaúd-Arábia, nyugatról Egyiptom és Szudán fogott közre. A gép a Vörös- 
tenger mentén végig nemzetközi légtérben maradt, míg végül áthaladt 
Szomáliföld partvonalán, és berepült Szomália fölé. 

Egyik ország sem rendelkezett elfogó egységekkel. 

A fehér gép Mogadishutól északra újra keresztezte Szomália indiai- 
óceáni partvonalát, majd délnyugat felé fordult, hogy ezerötszáz méter 
magasan a parttal párhuzamosan repüljön. 

Avatatlan külső szemlélő feltételezte volna, hogy valamelyik közeli 
polgári bázisról szállt fel, miután nem rendelkezett pót üzemanyagtartállyal, 
ami erősen behatárolta a hatósugarát, ám ugyanez a szemlélő nem tudhatta, 
hogy a gép belső terét két hatalmas üzemanyagtartály töltötte meg. 

Mogadishutól délre a kamera operátora felkészült, majd Marka után 
filmezni kezdett. Remek felvételek készültek az egész partvonalról, 
Markától egészen háromszázhúsz kilométeren át, egy Kismayótól nyolcvan 
kilométerre északra eső pontig. 

Miután az operátor leállította a kamerát, a King Air elvált a parttól. 
Visszafelé indult ugyanazon az útvonalon, miközben a hazatéréshez 
felhasználta a póttartályban lévő üzemanyagot. Tizenkét órányi repülés után 


épp csak tankolni állt meg Eilatban, azután már ment is tovább Sde Dovba. 
Innét motoros futár vitte a kameracsomagot a Moszad elemzőihez. 

Benny megkapta, amit akart: egy eltéveszthetetlen találkahelyet a part 
menti úton, ahol találkozhatott Opál ügynökkel, hogy ellássa az új 
utasításokkal és a szükséges eszközökkel. Olyan helyet keresett, ami a parti 
útról és a tengerről egyaránt szembeüötlött. 

Miután megtalálta ezt, előkészítette az üzenetet Opál számára. 

Doherty börtönigazgató tisztességesen próbálta vezetni a rábízott 
intézményt, így természetesen börtönkáplánja is volt, mégsem akarta, hogy 
a lánya esküvőjén ő legyen a pap. Örömapaként eltökélte magában, hogy 
igazán emlékezetessé teszi a napot, ezért a ceremóniára a Xavéri Szent 
Ferenc katolikus templomban, míg a fogadásra a belvárosi Clarendon 
Hotelben került sor. 

A Phoenix Republic társasági rovatában is említés történt az esküvőről, 
annak helyszínéről és időpontjáról, így nem csoda, ha a kíváncsiak és a 
jóakarók nagy tömegben gyülekeztek a templom főkapuja előtt, amikor az 
ifjú pár megjelent. 

Senki sem figyelt arra a sötét bőrű fiatal férfira, aki hosszú fehér köntöst 
viselt, és furcsán üveges szemmel meredt a távolba — legalábbis amíg át 
nem furakodott a bámészkodók között, hogy odaszaladjon az örömapához, 
mintha adni akarna neki valamit. 

Csakhogy a kezében nem ajándékot, hanem  egy.45-ös  Coltot 
szorongatott. A férfi négy lövést adott le Doherty börtönigazgatóra, akit a 
négy becsapódás hátravetett, míg végül élettelenül rogyott össze. 

Ahogy mindig, amikor ilyen megmagyarázhatatlan rettenet történik, két 
másodpercre átható és érteden csend lett. Azután következtek csak a 
reakciók: sikoltások, üvöltések, s ezúttal a további lövések, amelyeket a két 
ügyeletes phoenixi rendőr adott le. A merénylő szintén összecsuklott. 
Többen földre vetették magukat a kirobbanó káoszban, mialatt Mrs. 
Doherty hisztérikusan sikoltozott, a zokogó arát elvezették, a helyszínre 
szirénázó mentők és járőrautók érkeztek, a pánikba esett tömeg pedig 
egyszerre rohant a létező összes irányba. 


Azután működésbe lépett a , rendszer". Kordonokat vontak, fegyvereket 
gyűjtöttek be és tettek átlátszó műanyag zacskókba, mielőtt azonosították a 
merénylőt. 

Az arizonai híradások nyomán egész Amerika megtudta, hogy újabb eset 
történt. S hogy munkahelye, egy autószerelő-műhely feletti bérelt lakásában 
megtalálták a merénylő laptopját, rajta a Prédikátor tanításainak teljes 
gyűjteményével. 

Az amerikai hadsereg filmes egysége a TRADOC (Kiképző és Ideológiai 
Parancsnokság) nevet viseli, és a virginiai Fort Eustisban található. 
Általában oktató- és dokumentumfilmeket készít, amelyekben bemutatja a 
hadseregben végzett különféle munkák és feladatok természetét, így 
parancsnoka nem habozott beleegyezni a kérésbe, hogy találkozzon egy 
bizonyos Jamie Jackson ezredessel, aki a J-SOC központjában, az észak- 
karolinai Fort Braggben szolgál. 

A Nyomkövető ezúttal sem érezte szükségét, hogy felfedje: ő valójában 
Kit Carson ezredes, aki a TOSA-tól jön, és ugyanabban az államban, alig 
néhány mérfölddel odébb dolgozik. Ezt nevezik , titoktartásnak". 

— Egy rövidfilmet szeretnék — kezdte —, de a projekt szigorúan titkos, a 
kész anyagot is csak egy rendkívül szűk kör láthatja. 

Az igazgatót érdekelte a dolog, kicsit talán hízelgett is neki, hogy rá 
gondoltak, mégsem hagyta, hogy ez befolyásolja. Büszke volt egységének 
szakértelmére és tehetségére. Ilyen különös felkérés még egyszer sem 
érkezett hozzá, ami még izgalmasabbá tette a megbízást. 

A szükséges stúdiók és hangrögzítő eszközök rendelkezésére álltak a 
bázison. 

Nagyon rövid film lesz, mindössze egy jelenettel. Nem lesznek külső 
felvételek. Csak egyetlen díszlet kell, lehetőleg a bázison kívül. Kamerák 
sem kellenek, csak egyetlen camcorder, ami egyszerre adja a képet és a 
hangot. Az eredmény csak az interneten lesz látható, ennek megfelelően kis 
csapatban gondolkodom, legfeljebb hat főben, akik mind titoktartási 
fogadalmat tesznek. Egy fiatal filmesre lenne szükségem, aki jól ismeri a 
mozifilmeket — tette még hozzá a látogató. 

A Nyomkövető megkapta, amit akart: Damian Mason századost. Az 
igazgató nem kapta meg, amit akart: választ a kérdéseire — helyette kapott 
egy hívást valamelyik nagykutyától, aki közölte, hogy teljesítenie kell a 
férfi minden óhaját. 


Damian Mason fiatal volt és lelkes, vérbeli mozirajongó, amióta az eszét 
tudja, itt a New York-i White Plainsben. 

Miután leszolgálta az idejét a TRADOC-nál, nyugatra, Hollywoodba 
akart menni, hogy igazi filmeket forgasson, igazi sztorival és igazi 
sztárokkal. 

— Oktatófilm lesz, uram? — kérdezte. 

- Remélem, sokan okulni fognak belőle — adott kitérő választ a 
tengerészgyalogos ezredes. — Mondja csak, van olyan nyilvántartás, 
amelyben szerepel az ország összes rendelkezésre álló színésze? 

— Hát, majdnem. 

— Szerintem a Filmakadémia nyilvántartására gondol, amit minden 
szereposztó asszisztens használ. 

— Van ilyen a bázison? 

— Nem hinném, uram. Nem használunk hivatásos színészeket. 

— Most már igen, egyet legalábbis. Be tud szerezni egy példányt? 

— Persze, ezredes. 

Két napba telt, amíg a FedEx-szel megérkezett. A vaskos kötet oldalain 
vég nélkül sorjáztak a feltörekvő színészek és színésznők, az ifjoncoktól 
egészen a veteránokig. 

Egy másik fontos tudományág, amit mind a rendőrségeken, mind pedig a 
titkosszolgálatoknál — világszerte használnak, az  arcfelismerés és 
összehasonlítás. Ez segít lenyomozni a szökésben levő bűnözőket, akik 
igyekeznek elváltoztatni a külsejüket. 

A számítástechnika fejlődésével a véletlenszerű rendőri ösztön önálló 
tudományággá intézményesült. Az Egyesült Államokban ennek 
megnyilvánulása az ECHELON —- az a szoftver, amelyet az FBI 
Elektronikus Kutatási Részlege üzemeltet a marylandi Ouanticóból. 

A rendszer több száz egyedi azonosító jelet raktároz. A fül önmagában 
felér az ujjlenyomattal (nincs két teljesen egyforma), a hosszú haj azonban 
nem mindig teszi láthatóvá. A pupillák közötti távolság viszont, amit 
mikronpontossággal mérnek le, a másodperc tört része alatt kimutathatja az 
egyezőséget — de legalábbis segíthet az azonosításban. Az Echelont még 
azok sem tudták átverni, akik átfogó plasztikai műtétnek vetették alá 
magukat. A drónok kamerái által befogott terroristákról is másodpercek 
alatt kiderült, hogy csúcskategóriás célpontok-e, vagy csak futárok. 
Takarékoskodni kell a drága rakétákkal. 


A Nyomkövető visszarepült keletre, és munkára fogta az Echelont. 
Olvasd be az összes férfiszínész arcát a nyilvántartásból, és találd meg egy 
adott ember hasonmását. Utóbbiként a Prédikátor szakáll nélküli változatát 
adta meg. A szakáll ráért. 

Az Echelon csaknem ezer arcot szkennelt be, míg végül előállt azzal, 
amelyik mindennél inkább hasonlított egy Abu Azzam nevű pakisztánihoz. 
Egy spanyol-amerikait, bizonyos Tony Suarezt dobott ki, aki önéletrajza 
szerint feltűnt már néhány jelenetben, dolgozott statisztaként, és egy 
grillsütő reklámjában mondott is néhány szóból álló szöveget. 

A Nyomkövető visszatért az irodájába, ahol már várta Ariel jelentése. Az 
apja talált egy üzletet, ahol import élelmiszert árultak, vett is egy üveg 
Masala szószt meg egy adag mangós csatnit. A számítógép elárulta, hogy a 
bennük található szinte összes gyümölcs és fűszer a Dzsuba-völgyből 
származik. 

Más is akadt. A kereskedelmi adatbázisokból kiderült, hogy a Masala 
rendkívül sikeres Pakisztánban és a Közel-Keleten, de még a fűszeres 
ételeket és indiai curryt nagyra értékelő Nagy-Britanniában is. A cég 
jelenleg is alapítója, Mr. Musztafa Dardari birtokában volt, aki Karacsiban 
és Londonban is fenntartott egy kisebb palotát. A Nyomkövető egy fotót is 
kapott a mágnásról, amit hivatalos portréjáról nagyítottak ki. 

Sokáig vizsgálta az arcot. A simára borotvált áll, a sugárzó mosoly — 
mintha ismerős lenne. Elővette a fiókból a fényképet, amit még 
Iszlámábádban készített az iPhone-jával, hogy félbehajva kitakarja a nem 
kívánt részt. Most éppen ez kellett neki. A másik vigyorgó végzős, tizenöt 
évvel korábbról. 

Egykeként a Nyomkövető is tudta, hogy ha ketten ilyen szoros 
kapcsolatba kerülnek az iskolában, a kötelék néha örökre megmarad. 
Felidézte magában Ariel figyelmeztetését: valaki e-maileket küldözget a 
kismayói raktárba, a Iroli pedig köszönettel nyugtázza ezek vételét. A 
Prédikátornak tehát van egy befolyásos barátja Nyugaton. 

Mason százados tanulmányozta a feltételezett Prédikátort, a korábbi 
Zulfikar Ali Shahot, a korábbi Abu Azzamot. Majd egy másik fényképen a 
gyanútlan Tony Suarezt, az állástalan statisztát, aki egy  malibui 
nyomortanyán élt. 

Persze, meg lehet csinálni — döntötte el végül. Sminkkel, stylisttal, 
jelmezekkel,  kontaktlencsével,  próbafelvételekkel,  súgógéppel... — — 


Megkocogtatta a Prédikátor fotóját. — Szokott ez a fickó beszélni? 
— Néha. 
— A hangjáért nem felelek. 
— Azt bízza csak rám — bólintott a Nyomkövető. 

A civil ruhákba öltöztetett, Mr. Masonné átlényegült Mason százados egy 
köteg pénzzel repült Hollywoodba, és Mr. Suarezzel tért vissza. A férfit egy 
hotellánc kényelmes lakosztályában helyezték el, harminckét kilométerre 
Fort Eustistől. Annak érdekében, hogy ne kószáljon el, beosztottak mellé 
egy szédítő mosolyú szőke tizedest, aki megtudta, hogy azzal teszi a 
legnagyobb szolgálatot a hazájának, ha megakadályozza, hogy a kaliforniai 
vendég az elkövetkező negyvennyolc órában kisétáljon a szállodából vagy 
besétáljon az ő hálószobájába. 

Nem számított, Mr. Suarez elhiszi-e, hogy a szolgálataira egy művészfilm 
előkészítő munkálatai során van szükség, amit valamelyik pénzes közel- 
keleti megrendelő kívánságára forgatnak le. A forgatókönyv a legkevésbé 
sem tartozott rá — igaz, nem is nagyon izgatta, amíg ott lubickolt egy 
fényűző lakosztályban, többévnyi grillsütőreklámnak megfelelő pénzt 
kapott, és ráadásnak egy olyan asszisztens társaságát, aki a mosolyával 
leállította a forgalmat. Mason százados ugyanebben a hotelben kibérelte a 
konferenciatermet, továbbá közölte, hogy a , próbafelvételre?" másnap kerül 
SOT. 

A TRADOC stábja két jelöletlen kocsival és egy költöztető autóval 
érkezett, és elfoglalta a konferenciatermet, ahol minden ablakot fekete 
papírral és maszkolószalaggal fedett le. Miután ez megtörtént, itt épült fel a 
világ legegyszerűbb díszlete. 

Alapjában véve csak egy fekete lepedőt szegeztek a falra, amelyre kurzív 
arab írással Koránból vett idézeteket írtak. A lepedőt Fort Eustis stúdióinak 
egyik műhelyében készítették el, a Prédikátor által használt háttér mintájára. 
Elé egyszerű fa karosszéket állítottak. 

A terem másik végébe asztalokat, székeket és lámpákat hoztak, hogy 
elkülönítsék az öltözésre és sminkelésre szolgáló részt. Eközben senki sem 
tudta, hogy ezek milyen célt szolgálnak majd. 


Az operatőr a karosszékkel szemben felállította a camcordert. Egyik 
kollégája mellette foglalt helyet, hogy segédkezzen a mélységélesség, 
fókusz és élesség beállításánál. A hangmérnök belőtte a , szinteket". A 
súgógépet kezelő technikus elhelyezte a kijelzőt, hogy az objektív alá 
kerüljön, ily módon a beszélő egyenesen a kamerába nézzen. 

Mr. Suarezt bevezették és az öltözőbe vitték, ahol egy nyugdíjazás előtt 
álló őrmesternő — aki mindenki mással egyetemben civil ruhát viselt — 
ráadta a köntöst és a fejviseletet. Ezeket maga a Nyomkövető válogatta ki a 
TRADOC tekintélyes jelmeztárából, és egy varrónő a Prédikátor fényképei 
alapján elvégezte rajtuk a szükséges kisebb módosításokat. 

— Ugye, nem kell majd arabul beszélnem? — vetette fel Tony Suarez. — 
Senki sem mondta, hogy arabul kell beszélnem... Szó sincs róla — 
biztosította róla , Mr." Mason, aki a rendező szerepét vállalta. — Vagyis 
legfeljebb néhány szót, de ne törődjön a kiejtéssel. Tessék, itt vannak, hogy 
gyakorolhasson. — Átadott egy kártyát Suareznek, rajta néhány arab szóval. 

— A francba, ember, ezek nagyon nehezek. 

A fal mellett némán ácsorgó idősebb férfi előrelépett. 

— Próbálja utánam mondani. — Úgy ejtette az idegen szavakat, mint egy 
született arab, Suarez pedig tett néhány esetlen próbát. A szavak nem úgy 
hangzottak, ahogy kellett volna, de az ajkak megfelelően mozogtak. 

Az utószinkron majd elvégzi a többit. Tony Suarez átült a sminkeshez, 
aki egy teljes órát szánt rá. 

A profi sminkes elmélyítette a bőrtónust, hogy valamivel füstösebbnek 
tűnjék, mielőtt felhelyezi az álbajuszt és álszakállt. A shemagh elfedte az 
egész fejtetőt. A színész végezetül megkapta a kontaktlencsét, amitől a 
tekintete tüzes borostyánszínben játszott. 

Amikor felkelt és megfordult, még a Nyomkövető is úgy érezte, mintha 
szemtől szemben állna a Prédikátorral. 

Tony Suarezt a karosszékhez vezették, és leültették. 

Apró állítások a camcorderen és a hangszinten, a fókuszon és a 
súgógépen. A színész, miután több mint egy órát töltött az előkészületekkel, 
tanulmányozta a szöveget, amit a súgógépről kellett felolvasnia. A zömét 
megjegyezte, s bár az arab nyelvű részeknél egyáltalán nem tűnt született 
arabnak, valahogy ezeken is túlevickélt. 

— És tessék — szólt Mason százados, ahogyan álmaiban oly sokszor Brad 
Pittnek és George Clooney-nak. 


A statiszta beszélni kezdett. 

A Nyomkövető belesúgott Mason fülébe. 

- Ünnepélyesebben, Tony — utasította a színészt Mason. Ez egy 
töredelmes vallomás. Maga nagyvezír, aki elmondja a szultánnak, hogy 
félreértett mindent, és sajnálja az egészet. Oké, elölről. És tessék. 

Nyolc nekifutás után Suarez elérte a legjobb formáját, majd fakulni 
kezdett. A Nyomkövető bólintott. 

— Oké, emberek, végeztünk is — jelentette be Mason. A stáb szétszedett 
mindent, amit felépített. Tony Suarez visszavedlett farmerba és pulóverbe, 
újra sima lett az arca, és az arcfesték eltávolításához használt krémtől 
illatozott. Az öltöztető és a sminkes összepakolt, a kellékek visszakerültek a 
költöztető autóra. Leszedték és felgöngyölték a hátteret. Az ablakokról 
lefejtették a fekete papírt és a maszkoláshoz használt szalagot. 

Amíg mindez megtörtént, a Nyomkövető az operatőrrel visszanézte az öt 
legjobban sikerült felvételt. 

Kiválasztotta a számára megfelelőt; a többit letörölték. 

A színész hamisítatlan kaliforniai akcentussal beszélt, de a Nyomkövető 
ismert egy brit tévés utánzóművészt, aki az ámuldozó közönség szeme 
láttára alakult át egyik hírességből a másikká. Kellő fizetségért rájuk 
áldozta egy napját, a beszéd szinkronizálását pedig elvégezték a 
technikusok. 

Visszaadták a kibérelt konferenciatermet a szállodának. 

Tony Suarez sajnálkozva kiköltözött a lakosztályából, hogy kivigyék a 
washingtoni nemzetközi repülőtérre, ahonnét egy éjszakai járattal tért vissza 
Los Angelesbe. 

A Fort Eustis-i csapat sokkal közelebb volt az otthonához, napnyugtára 
oda is ért. 

A technikusok remekül szórakoztak, miközben egy szót sem hallottak a 
Prédikátorról, és nem is sejtették, mit csináltak. A Nyomkövető annál 
inkább tudta, hogy amint nyilvánosságra hozza a felvételt, az iszlámista 
szélsőségesek köreiben teljes lesz a káosz. 

A szomálit felületesen ismerő férfi, aki a mogadishui repülőtéren egy 
török gép fedélzetéről szállt le, az útlevele szerint dán volt. Ot nyelven, 


köztük szomáliul kiállított iratai alapján a Mentsük Meg a Gyermekeket 
Alapítványnak dolgozott. 

Valójában persze nem Jensennek hívták, és a Moszad ügynökeként 
dolgozott. Előző nap a Ben Gurion reptérről érkezett a ciprusi Lamacába, 
ahol nevet és szülőhazát váltott, mielőtt továbbrepült Isztambulba. 

Az első osztályú tranzitváróból csak hosszú és kimerítő várakozás után 
jutott fel a járatra, amely Dzsibuti érintésével Szomáliába repítette. A 
Turkish Airlines maradt az egyetlen légitársaság, amely menetrend szerint 
közlekedett Mogadishuba. 

Reggel nyolc órakor máris sütött az aszfalt. Az ötven utas a terminál 
épülete felé vette az irányt, és a turistaosztályon utazó szomáliaiak a 
vállukkal lökdösték félre az útjukba eső három első osztályú utast. A dán 
nem sietett, kivárta a sorát az útlevél-ellenőrzésen. 

Vízummal természetesen nem rendelkezett; a vízumot mindig érkezéskor 
kellett megvásárolni, amint azt korábbi tapasztalatai alapján már tudta. A 
határőr tanulmányozta a megelőző be— és kilépések pecsétjeit, majd 
összevetette a nevet egy listával. Semmi sem tiltotta a Jensenek 
beléptetését. 

A dán egy ötvendollárost csúsztatott be az üveg alatt. 

— A vízumra — mormolta angolul. Az útlevélellenőr már felé csúsztatta 
volna a bankjegyet, amikor az útlevélben meglátott egy másik ötvenest. 

— Azon meg vegyen valamit a gyerekeknek — suttogta a dán. 

A férfi bólintott. Nem mosolygott, de bepecsételte a vízumot, vetett egy 
pillantást az oltási papírokra, majd összecsukta és visszaadta az útlevelet. A 
gyerekek örülni fognak. Ebből telik valami tisztességes ajándékra. Végre 
egy európai, aki érti, hogyan mennek errefelé a dolgok. 

Odakint két lerobbant taxi várakozott. A dán bedobta kézipoggyászát az 
elsőbe, és bemászott az ülésre. 

— A Peace Hotelbe, kérem. 

A sofőr elindult a kerítéssel övezett repülőtér kapuja felé, ahol ugandai 
katonák posztoltak. 

A reptér az Afrikai Unió katonai támaszpontjának közepén, a mogadishui 
enklávé belső övezetében fekszik, amelyet szögesdrót kerítések és 
homokzsákok, betonfalak és a köröttük járőröző Casper páncélozott szállító 
járművek védelmeznek. Az erődön belül egy további erőd áll: a Bancroft 
tábor, ahol a , fehérek?" élnek — néhány száz szerződéses alvállalkozó, a 


segélyszervezetek és hírügynökségek alkalmazottai, meg az egykori 
zsoldosok, akik elszegődtek a nagykutyák testőrének. 

Az amerikaiak saját körletben laknak, a kifutó túlsó végén. Itt, a 
nagykövetség mellett tisztázatlan célú hangárok állnak, mellettük az iskola, 
ahol a fiatal szomáliaiakat képzik ki, hogy egy szép napon amerikai 
ügynökökként csempésszék őket vissza Szomália veszélyes részeibe. Akik 
régóta ismerik Szomáliát, pontosan tudják, mennyire hiú remény ez. 

Szintén a belső szentélyben, a mozgó jármű ablaka előtt sorjáztak az 
ENSZ, az Afrikai Unió és az Európai Unió minitelepei, sőt egy lerobbant 
brit követség is, amely mindig hevesen cáfolta, hogy kizárólag kémkedés 
céljából létezne. 

A dán Jensen nem mert Bancrofton belül maradni, ahol bármikor 
belefuthatott egy másik dánba vagy a Mentsük Meg a Gyermekeket 
valamelyik munkatársába. Ezért vette az irányt a biztonsági kerítésen kívül 
eső egyetlen hotel felé, ahol egy fehér még viszonylag biztonságban 
érezhette magát. 

A taxi áthaladt az utolsó őrzött kapun (még több piros-fehér csíkos 
pózna, még több ugandai), és rátért a Mogadishu központjába vezető egy 
mérföldes főútra. 

Noha nem először járt itt, most is rácsodálkozott a törmeléktengerre, 
amivé a húsz éve tartó polgárháború az egykor elegáns afrikai nagyvárost 
silányította. 

A taxi befordult egy mellékutcába, ahol egy fizetett utcakölyök 
félrevonta a szögesdrótot, mire a háromméteres acélkapu csikorogva 
kinyílt. Egyetlen szó sem hangzott el; valaki egy kémlelőnyíláson keresztül 
belülről figyelte őket. 

Miután kifizette a fuvart, a dán bejelentkezett, azzal fel is vezették 
szobájába, egy apró, éppen csak lakható helyiségbe tejüveg ablakokkal 
(hogy ne lehessen felismerni lakóját) és összevont függönyökkel (a hőség 
ellen). Levetkőzött, és hosszú ideig állt a zuhanyból szivárgó langyos víz 
alatt, legjobb képessége szerint megmosdott, megszárítkozott, majd tiszta 
ruhát húzott. 

A papucsban, farmernadrágban és hosszú, gomb nélküli pamutingben 
nagyjából úgy festett, mint a szomáliaiak. 

Hátizsákot vetett a vállára, és sötét napszemüveget tett a szemére. Az 
izraeli nap barnára sütötte a kezét, de sápadt arca és lenszőke haja így is 


ékesen árulkodott európai származásáról. 

Ismert egy helyet, ahol robogót lehetett bérelni. Egy másik taxi, amit a 
Peace Hotelhez hívott, elvitte oda. A taxiban kivette zsákjából a shemaghot. 
Az egyszerű arab fejviselet alá rejtette szőke fürtjeit, az arca elé húzta 
szabadon maradó végét, és betűrte a másik oldalon. Ezt senki sem találhatta 
gyanúsnak; a shemagh viselői gyakran így védekeztek az állandó por és 
homok ellen. 

Kibérelt egy roskatag fehér Piaggio mopedet. A kölcsönzős már ismerte a 
korábbi látogatásokról. 

Mindig tekintélyes letétet hagyott, és mindig sértetlenül hozta vissza a 
járművet, cserébe eltekintett az olyan nevetséges formaságoktól, mint a 
jogosítvány. 

A dán besorolt a forgalomba, a szamárfogatok, utolsókat rúgó teherautók, 
furgonok és egyéb robogók közé. 

Sikeresen kerülgette a tevéket és gyalogosokat, és pontosan ugyanúgy 
festett, mint a többi szomáliai, amint végigpöfögött a Maka-el-Mukaramán, 
amely egyenes vonalban szelte ketté Mogadishu központját. 

Elhagyta a csillogóan fehér Iszbahajsziga-mecsetet, amely csodával 
határos módon sértetlen maradt, és elnézett az út másik oldalán fekvő, 
kevésbé vonzó látványosság felé. A Daravísza menekülttáborban a helyzet 
mit sem javult legutóbbi látogatása óta — a nyomorúságos kalyibák még 
most is tízezer éhező és halálra rémült menekültnek adtak otthont, akik 
alapvető közművek, élelem, munka és remény nélkül maradtak, s akiknek a 
gyerekei a vizelettócsák közt játszottak. Frantz Fanon szavaival élve ők 
csakugyan a világ nyomorultjaiként éltek — és a Daravísza csak egy volt az 
itteni tizennyolc szegénynegyed közül. A nyugati segélyszervezetek ugyan 
próbálkoztak, de szélmalomharcot vívtak. 

A dán vetett egy pillantást olcsó karórájára. Még nem késett el. A 
találkozókra mindig délben kerül sor. A férfi, akihez jött, a szokott helyen 
várja, ha pedig nincs ott — mint az esetek kilencvenkilenc százalékában —, 
tovább végzi a dolgát. Ha viszont ott van, jeleznek egymásnak. 

A moped elvitte a romos olasz negyedbe. Ide csak a legostobább fehérek 
merészkedtek komolyabb fegyveres kíséret nélkül. A veszélyt nem annyira 
gyilkosok, inkább az emberrablók jelentették. Egy európai vagy amerikai 
akár kétmillió dollárt is érhetett, de a szomáliai szandálban, afrikai ingben 


és az arcát leplező shemaghban az izraeli ügynök biztonságban érezhette 
magát — amíg rövidre fogta a találkozót. 

A halak minden reggel az Uruba Hotellel szemközti kis patkóöbölben 
kerültek partra, ahol az Indiai-óceán hullámai sodorták partra a kis 
bárkákat, hogy a szikár, sötét bőrű férfiak — akik egész éjjel a nyílt vízen 
halásztak — elvigyék zsákmányukat a helyi piacra, hátha akad rá vevő. 

Az öböltől alig kétszáz méternyire feküdt a piac, harmincméteres 
kivilágítatlan csarnokként, amely csak úgy bűzlött a friss és kevésbé friss 
halaktól. A dán ügynöke ebben a csarnokban felügyelt. Pontban délben, 
miután ezért kapta a fizetségét, Mr. Kamal Duale kilépett az irodájából, és 
tekintetével végigmérte a piac közönségét. 

Sokan jártak ide vásárolni, de még nem most. Aki meg tudta fizetni, friss 
halra vágyott, márpedig a negyvenfokos hőségben, hűtés nélkül a hal 
gyorsan megbüdösödött. 

Ha Mr. Duale meg is lepődött tartótisztje láttán, nem adta jelét. Csak 
meredten nézett, majd lassan bólintott. 

A Piaggión ülő férfi visszabólintott, azzal mellkasa elé emelte kezét. 
Szétterítette, összezárta, majd újra szétnyitotta az ujjait. Két további 
bólintás után a robogós távozott. Megbeszélték a találkozót: a szokott 
helyen, holnap délelőtt tízkor. 

Másnap reggel a dán nyolckor lement reggelizni a hotel éttermébe. 
Szerencséje volt: szereztek tojást, így rántottát kapott, kenyérrel és teával. 
Nem akart túl sokat enni; lehetőleg próbálta elkerülni, hogy használnia 
kelljen a mellékhelyiséget. 

A robogó a fal mellett parkolt. Fél tízkor berúgta, kivárta, amíg megnyílt 
előtte az acélkapu és kieresztette, azután visszaindult az Afrikai Unió tábora 
felé. Ahogy közeledett a beton— fal és az őrház felé, lerángatta fejéről a 
shemaghot. Szőke haja azonnal elárulta. 

A bódéból ugandai katona lépett elő, puskával a kezében, de mielőtt a 
sorompóhoz ért volna, a szőke motoros félrekapta a kormányt, és 
odakiáltotta neki: dzsambo. 

Szuahéli anyanyelve hallatán az ugandai leeresztette a fegyvert csak egy 
újabb lökött mzungu. 

Legszívesebben hazament volna, de a munka jól fizetett, nemsokára talán 
megengedhet magának néhány jószágot és egy asszonyt. A mzungu 


bekanyarodott a kapu melletti kávézó parkolójába, leállította a motort, és 
bement. 

A halpiac felügyelője az egyik asztalnál kávézott. A dán a pulthoz lépett, 
és ugyanazt rendelte, miközben jóleső érzéssel gondolt az aromás, telt 
feketére, amit tel-avivi irodájában szokott kortyolgatni. 

Szokás szerint a kávézó mosdójában kellett megejteniük a cserét. A dán 
kötegnyi dollárt vett elő, ami a világ közös fizetőeszköze, még az ellenséges 
területeken is. A szomáliai elégedetten nézte, ahogy leszámolta a bankókat. 

A pénz egy része a halászhoz vándorol majd, aki reggel elviszi az 
üzenetet Kismayótól délre, de őt a gyakorlatilag értéktelen szomáliai 
shillinggel is kifizetheti. A dollárokat megtartotta magának; félretette arra a 
napra, amikor besokall, és örökre itt hagyja ezt a helyet. 

Megkapta a küldeményt is, egy rövid alumíniumcsövet, amilyenben a 
szivarokat szokták tartani, csak ezt sokkal erősebbre és ellenállóbbra 
készítették. Duale elrejtette az öve mögött. 

Az irodájában kis aggregátor működött, amit titokban az izraeliek 
adományoztak neki. A legkétesebb eredetű kerozint használta, de működött, 
és elég áramot termelt a légkondihoz meg a fagyasztóhoz. Az egész 
halpiacon ő volt az egyetlen, aki frissen tarthatta a halakat. 

Ezek közé tartozott az egyméteres makréla, amit aznap reggel vett, és 
mostanra sziklakeményre fagyasztott. 

Este a halász magával viszi, a zsigerek közé rejtett alumíniumhengerrel 
együtt, hogy dél felé hajózva, egész úton halászva két nappal később 
eljusson a kismayói halászkikötőbe. 

Ott aztán eladja a már kevéssé friss makrélát a piaci felvigyázónak, és 
közli vele, hogy egy barátjától van. 

Nem tudja, mi ez az egész, de nem is érdekli. Csak egy újabb 
szerencsétlen szomáliai, aki próbálja felnevelni a négy gyermekét, hogy 
idővel majd ők halásszanak helyette. 

A két férfi kilépett a kávézó mosdójából, megitták a kávéjukat, mielőtt 
egymás után távoztak. Mr. Duale hazavitte a fémcsövet, és mélyen bedugta 
a fagyos makrélába. A szőke férfi feje és arca köré kerítette a shnemaghot, 
azzal visszakerekezett a kölcsönzőhöz. 

Leadta a Piaggiót, cserébe visszakapta a letét nagyobbik részét, és a 
kölcsönzős a hotelbe is elvitte. A környéken nem jártak taxik, ő pedig nem 
akart elveszíteni egy ilyen jó, bár ritka ügyfelet. 


A dánnak másnap reggel nyolcig kellett várnia, amíg a Turkish Airlines 
gépe felszállt. A szobájában ütötte agyon az időt, egy angol nyelvű regényt 
olvasgatva. 

Azután jött egy tányér teveragu, majd a lefekvés. 

Szürkületkor a halász bedobta a makrélát a rekeszbe, de még előtte 
belevágott a farkába, hogy meg tudja majd különböztetni azoktól, amiket 
később fog. Azzal nekiindult a tengernek, délnek fordult, és kivetette a 
hálóit. 

Másnap kilenckor, a szokásos beszállítási cirkusz után a török utasszállító 
gép felemelkedett a kifutóról. A dán elnézte, ahogy a Bancroft tábor 
épületei és erődítményei elmaradnak alattuk. Délen a halászhajó kifeszítette 
a szélben latin vitorláját, ahogy lassan maga mögött hagyta Markát. A 
repülőgép északi irányba fordult, Dzsibutiban megtankolt, és a délután 
közepe táján leszállt Isztambulban. 

A Mentsük Meg a Gyermekeket dán munkatársa nem hagyta el a 
biztonsági zónát, csak végigment a tranzit ellenőrzési procedúrán, és még 
éppen elcsípte a lamacai járatot. Szállodai szobájában nevet, útlevelet és 
jegyet váltott, hogy a másnapi első járattal hazautazzon Tel-Avivba. 

— Volt valami? — tudakolta a Benny néven ismert őrnagy. 

Ő küldte Mogadishuba a ,, dánt" az Opálnak szóló friss utasításokkal. 

Semmi. Rutin — felelte a dán, aki visszavedlett Moshévé. 

Titkosított e-mail ment az irodából Simon Jordannek, a washingtoni 
állomás vezetőjének, aki elolvasása után találkozott a Nyomkövetőként 
ismert amerikaival. O is a szállodák bárjait kedvelte, és minden alkalommal 
változtatott az előző helyszínen. A második találkozásra így a georgetowni 
Four Seasonsben került sor. 

Nyár közepén jártak, így a kerthelyiségben, a ponyvatető alatt ültek le. 
Más középkorú férfiak is itt koktéloztak, miután megszabadultak 
zakójuktól, bár mindnyájan puhánynak tűntek a bár hátuljában helyet 
foglaló két fickóhoz képest. 

— Úgy értesültem, hogy a déli barátunk immár mindent tud — kezdte 
Simon Jordan. — Fel kell tennem tehát a kérdést: pontosan mit vár tőle? 


Figyelmesen hallgatta, amint a Nyomkövető kifejtette a tervet. Közben 
elgondolkodva kevergette ásványvizét. 

Szemernyi kétsége sem volt afelől, milyen sorsot szán az egykori 
tengerészgyalogos a Prédikátornak — az biztos, hogy nem küldi el nyaralni 
Kubába. 

— Az emberünk talán tud segíteni — bólintott —, de ha a legkisebb veszélye 
is fennáll annak, hogy a rakétatámadásban a célponttal együtt ő is 
megsemmisül, számíthat rá, hogy hosszú ideig meg fogunk tagadni önöktől 
mindennemű együttműködést. 

— Ilyesmit sosem tennék -— rázta a fejét a Nyomkövető. 

— Csak szeretném, ha értenénk egymást. Szóval akkor minden tiszta? 

- Akár a jégkocka az italában. Csak akkor támadunk, ha Opál 
mérföldekre lesz a helyszíntől. 

— Remek. Gondoskodom róla, hogy megkapja az utasításait. 

— Oda akar menni? — kérdezte Öreg Róka. 

- Csak Londonba. Ők legalább annyira el akarják hallgattatni a 
Prédikátort, mint mi. Úgy tűnik, a külső segítője is ott él. Közelebb akarok 
lenni az eseményekhez. Úgy érzem, lassan közeledünk a végjátékhoz. 

— Megemlítettem a dolgot Konrad Armitage-nak. Azt mondja, örömmel 
látnak, és az emberei megtesznek mindent, amit lehet. Nem leszek messze, 
csak egy telefonnyira. 

— Tartsuk a kapcsolatot, Nyomkövető. A tengernagy tudni akar 
mindenről. 

A kismayói dokkban egy sötét bőrű fiatalember füzettel a kezében a 
tengerről érkezett halászok arcát fürkészte. 

A kormánypárti erők által 2012-ben elveszített Kismayót az Al— Sharaab 
véres harcok árán foglalta el, és azóta a szélsőségesek az éberségben is 
fanatikusnak bizonyultak. 

Vallási rendőrségük mindenhová beszivárgott, hogy istenfélelmet 
ültessen a lakosok szívébe, miközben az északi kémektől való beteges 
félelem kezdett járványos méreteket ölteni. A rettegés még az egyébként 
büszke és független halászokat sem hagyta érintetlenül. 


A fiatal férfi kiszúrt egy ismerős arcot, amelyet hetek óta nem látott. 
Füzetével és használatra kész tollával elindult az ismerős férfi felé, hogy 
számba vegye rakományát. 

Allah akbar — köszöntötte. — Mid van? 

Csak sügérek meg három makréla, insallah — felelte a halász. Intett az 
egyik makréla felé, amelyik rég elveszítette a frissen fogott halak ezüstös 
fényét, és a farkán is vágás éktelenkedett. — A barátodtól mormolta. 

Opál jelezte, hogy valamennyi halat áruba bocsáthatja. 

Amíg a halász kirakodott, becsúsztatta a megjelölt példányt egy 
zsákvászon táskába. A felvigyázónak még itt, Kismayóban is megengedték, 
hogy hazavigyen egy halat vacsorára. 

Amint magára maradt part menti kunyhójában, a város szélén, a férfi 
kiemelte az alumíniumhengert és lecsavarta a tetejét. Két kis csomagot 
kapott: egy szorosan összetekert dollár— köteget és az utasításokat. 

Utóbbit memorizálás után elégette, míg a bankókat elásta a földpadlóba. 

A tíz százdolláros bankjegy bőven lehetővé tette, hogy végrehajtsa az 
utasításokat. 

, A pénzből szerezzen egy megbízható robogót, kismotort vagy mopedet, 
és egy teli üzemanyagkannát. Motoroznia kell." , Másodszor, szerezzen be 
egy jó rádiót, amivel befoghatja a Kol Israelt. Vasárnap, hétfőn, szerdán és 
csütörtökön van egy késő éjszakai beszélgetős műsor a Nyolcas csatornán. 
23.30-— kor kezdődik, a címe Yanshufim (Éjszakai baglyok)." , Előtte 
mindig időjárs-jelentés van. Fent a parti úton, Marka felé kijelöltünk egy új 
találkozási pontot. A csatolt térképen láthatja a pontos helyet. Nem lehet 
eltéveszteni." , Amikor meghallja a kódolt utasítást, várjon másnapig. 
Szürkületkor induljon. Hajtson el a találkozási ponthoz, virradatra érjen 
oda. A kapcsolata már ott lesz a további eszközökkel és utasításokkal." ,,A 
kódolt üzenet, amit az  időjárás-jelentésben hallani fog: xHolnap 
szórványosan eshet Askelón környékén." Sok szerencsét, Opál." 


8. FEJEZET 


A HALÁSZHAJÓ ÖREGNEK ÉS VIHARVERTNEK TŰNT, DE ÉPP 
EZT A hatást kívánták vele elérni. 

Tudatosan nem törődtek a rozsdával és a festés hiányával. A bárka nem 
riíhatott ki a többi közül. 

Az éjszaka közepén húzta fel a horgonyt abban az eilati kis öbölben, ahol 
azelőtt Ráfi Nelson tengerparti bárja üzemelt. Hajnalra az Akabai-öböltől 
délre járt, lassan bepöfögött a Vörös-tengerre, és elhagyta az egyiptomi 
partszakasz búvárparadicsomait. A nap már magasan járt, mire maga 
mögött tudta a Tabai-magaslatot és Dahabot. Néhány korai búvárhajó már 
kiért a zátonyokhoz, de senki sem fordított figyelmet a zord arcú izraeli 
halászokra. 

Amíg a kapitány a kormánynál állt, első tisztje kávét főzött a 
hajókonyhában. A fedélzeten csak két igazi tengerész tartózkodott — két 
igazi halász, akik a köteleket és hálókat kezelték, miután a hajó 
megérkezett. A többi nyolc a Sayeret Mátkái kommandóból került ki. 

Az egész rakteret kimosták és fertőtlenítették, hogy szállást biztosítsanak 
számukra: a falak mellé nyolc tábori ágyat állítottak, amelyek kis étkezőt 
fogtak közre. 

A fedélzeti nyílásokat lezárták, hogy miközben a perzselő nap magasra 
emelkedik az égen, a légkondicionáló lehűthesse a szűkös belső teret. 

Mialatt a Vörös-tengeren siklott, Szaúd-Arábia és Szudán között, a hajó 
nevet váltott — Omar al-Dhofari lett, Szalalah ománi kikötőjéből. A 
legénység tagjai külsőre és nyelvtudásuk alapján egyaránt elmehettek 
öbölbéli arabnak. 

A Dzsibuti és Jemen közötti szorosban a hajó megkerülte Perim jemeni 
szigetét, mielőtt befutott az Ádeni-öbölbe. Itt ugyan már a kalózok 
felségterületén járt, de gyakorlatilag teljes védettséget élvezett. A szomáliai 
kalózok kereskedelmi értékkel bíró hajókra és fizetőképes tulajdonosokra 
vadásztak. Egy kis ománi halászhajó nem tartozott ebbe a kategóriába. 

A fedélzeten tartózkodók látták a nemzetközi haditengerészeti flotta 
egyik fregattját, amely szélsőségesen megnehezítette a kalózok dolgát, de 
ez sem állította meg őket. A napfény megcsillant a távcsöveken, ahogy 


alaposan megvizsgálták a hajót, de ennél több nem történt. Omániként a 
kalózvadász hajót sem érdekelték. 

A harmadik napon megkerülték a Guard-fokot, az afrikai kontinens 
legkeletebbre eső pontját, ahol déli irányba fordultak, a jobb oldalukon már 
Szomáliával, hogy Mogadishu és Kismayo között elfoglalják a helyüket. 
Miután ez megtörtént, a halászok munkához láttak. Hálókat vetettek ki, 
hogy fenntartsák a látszatot, miközben rövid és ártalmatlan e-mail ment az 
Irodába, egy Miriam nevű képzeletbeli barátnőnek, amiből kiderült, hogy 
készen állnak. 

A részleg vezetője, Benny is délnek tartott, csak sokkal gyorsabban. 
Előbb Rómába repült, majd ott átszállt egy Nairobiba tartó gépre. A 
Moszad régóta nagy erővel képviseltette magát Kenyában, ahol Bennyt a 
helyi állomás civil ruhát viselő és jeltelen autón érkező vezetője fogadta. 
Egy hét telt el, amióta a szomáliai halász átadta a bűzlő makrélát Opálnak, 
és Benny őszintén remélte, hogy ennyi idő alatt be tudott szerezni egy 
alkalmas járművet. 

Csütörtök volt, aznap éjjel szokás szerint az Éjszakai baglyok ment, 
előtte az időjárás-jelentéssel. Kiderült, hogy az ország legtöbb részén 
tapasztalható hőhullám ellenére Askelón környékén szórványos esőzésekre 
lehet számítani. 

A Nyomkövetővel való szorosabb brit együttműködés önmagától 
adódott. Az Egyesült Királyságban máris négy gyilkosságot követtek el a 
Prédikátor dicsőségre, Paradicsomra vagy mindkettőre áhítozó fiatal 
tanítványai, ezért az itteni hatóságok éppúgy le akarták zárni az ügyet, mint 
az amerikaiak. 

A Nyomkövető az amerikai követség egyik biztonságos házába költözött 
- egy apró, de gondosan megválasztott épületbe, Mayfair egyik 
macskaköves kis utcájába. 

Rövid találkozóra került sor a követség védelmi stábjának J-SOC-ot 
képviselő tagjával és a helyi állomás CIA-főnökével, ezután vitték csak el 
Vauxhall Crossba, a titkosszolgálat londoni központjába. A Nyomkövető 
már kétszer is járt a Temze partján emelt homokkő monstrumban, de ezzel 
az emberrel még nem találkozott. 


Adrian Herbert vele egykorú lehetett, jó negyvenes, így még egyetemre 
járt, amikor 1991-ben Borisz Jelcin kinyírta az orosz kommunizmust és az 
egész — Szovjetuniót. Miután az oxfordi Lincoln Kollégiumban 
történészdiplomát szerzett, majd egy évet tanult a londoni Keleti és Afrikai 
Tanulmányok Iskolájában, Herbert gyorsan emelkedett a ranglétrán. Közép- 
Ázsia specialistájaként beszélt urduul és pastuul, meg egy kicsit arabul. 

A gyakran, ám tévesen MI6-nek hívott titkosszolgálat, a SIS vezetője — 
akit mindig mindenki csak Főnökként emlegetett — bedugta fejét az ajtón, 
hogy köszönjön, azután magára is hagyta Adrian Herbertet a vendégével. 

Mintegy előzékenységből a Biztonsági Szolgálat vagy MI5 képviselője is 
átugrott a Thames House-ból, amely ötszáz méterrel odébb, a folyó északi 
partján állt. 

A már-már rituális kávézgatás és kekszezés után Herbert egy pillantással 
végigmérte három amerikai vendégét. 

— Nos, miben tudnánk segíteni? 

A két követségi alkalmazott a Nyomkövetőre hagyta a választ. Habár a 
jelenlévők között senki sem akadt, aki ne tudta volna, milyen munkát végez 
a TOSA embere, a Nyomkövető nem látta szükségét, hogy kifejtse, mit tett 
eddig, hogyan jutott el idáig, vagy éppen mit tervez a továbbiakban. 

A titoktartás még barátok és szövetségesek között is titoktartás. 

— A Prédikátor nem Jemenben, hanem Szomáliában van — felelt. — 
Egyelőre nem tudjuk, pontosan hol, de azt igen, hogy a számítógépe s így 
az internetes tanítások forrása egy palackozóüzemként működő raktárban, 
Kismayo kikötővárosában található. Ezzel együtt nem hinném, hogy ő maga 
is ott rejtőzködne. 

— Azt hiszem, Konrad Armitage már közölte, hogy nincs senkink 
Kismayóban -— vetette közbe Herbert. 

— Úgy tűnik, másnak sincs — hazudta a Nyomkövető de nem is ezért 
vagyok itt. Kiderült, hogy valaki kommunikál azzal a raktárral, és az 
üzeneteit vissza is igazolják. A raktár tulajdonosa a Karacsiban bejegyzett 
Masala Pickles. Talán már hallott róla. 

Herbert bólintott. Kedvelte az indiai és pakisztáni konyhát; ha Londonba 
látogattak, néha ügynökeivel is curry-éttermekben találkozott. A Masala 
mangós csatnija népszerű terméknek számított. 

— A dolgok véletlen összjátéka folytán, amiben egyikünk sem hisz, a 
Masala száz százalékban Mr. Musztafa Dardari tulajdonában áll, aki nem 


más, mint a Prédikátor legjobb gyermekkori barátja még Iszlámábádból. 
Szeretném, ha lenyomoznák a fickót. 

Herbert vetett egy pillantást az MI5 képviselőjére, aki bólintott. 

— Lehet róla szó — mormolta. — Itt él? 

A Nyomkövető tudta, hogy bár az MI5 minden fontosabb külföldi 
állomáson jelen van, elsődleges feladata mégis a belbiztonság. A SIS-nek, 
noha névlegesen a kémtevékenységért és a kémelhárításért felel — s mint 
ilyen, őfelsége külföldi ellenségei ellen harcol —, szintén megvannak az 
eszközei, hogy érvényesüljön a hazai pályán. 

Azt is tudta, hogy — miként a CIA és az FBI esetében — a , külső" és 
,belső? titkosszolgálatok közötti versengés olykor nyílt ellenségeskedésbe 
csap át, bár az iszlámista szélsőségesek és az elburjánzó terrorizmus közös 
fenyegetése az elmúlt tíz évben szorosabbra fűzte a szervezetek 
együttműködését. 

— Nem marad sokáig egy helyen — árulta el a Nyomkövető. 

— Van egy háza Karacsiban, meg itt Londonban, a Pelham Crescenten is. 
Amennyire tudom, harminchárom éves, egyedülálló és társaságkedvelő 
fickó, aki ki is veszi részét a társasági életből. 

— Mintha találkoztam volna vele — gondolkodott el Herbert. — Egy 
pakisztáni diplomata magánvacsoráján, talán két éve. Úgy rémlik, nagyon 
simulékony természet. Azt akarja, hogy figyeljük meg? 

— Azt akarom, hogy törjenek be hozzá. Szeretném, ha bepoloskáznák a 
házát, látni és hallani szeretnénk mindent, de legfőképpen: a számítógépe 
kell. 

Herbert gyors pillantást vetett Laurence Firthre, az MI5 emberére. 

— Közös akció? — vetette fel. 

Firth bólintott. 

—- Az eszközeink természetesen megvannak rá. Még engedélyt kell 
kérnem a feletteseimtől, de nem hinném, hogy ezzel gond lenne. A 
célszemély a városban tartózkodik? 

— Nem tudom - ismerte el a Nyomkövető. 

— Rendben, akkor majd utánajárunk. Felteszem, az egész bulinak teljesen 
titokban kell maradnia. 

Igen, gondolta a Nyomkövető, szigorúan titkos bulinak kell lennie. 
Mindkét titkosszolgálat tudta, hogy olyan koromfekete akcióra kap 
felhatalmazást, amit hivatalosan egyik felügyelő szerv sem szentesít — más 


szóval teljesen törvénytelen. Ezzel együtt a kémek biztosak lehettek abban, 
hogy amiatt a sok vér miatt, ami már a Prédikátor kezéhez tapadt, 
minisztériumi szinteken sem fog akadékoskodni senki. A politikusok 
legfeljebb a szokásos feltételt fogalmazzák meg: csináljatok, amit akartok, 
csak ne tudjak róla. A látszat mindenekfelett. 

Miközben hazafelé tartott a követségi autón, a Nyomkövető úgy 
számította, hogy immár két lehetséges útvonalon is eljuthatnak a Prédikátor 
pontos tartózkodási helyére. Az egyik Dardari számítógépe, amennyiben 
sikerül megfigyelni az adatforgalmát. A másik egyelőre talonban marad. 

Másnap, valamivel hajnal után az MV Malmö kihajózott a göteborgi 
kikötőből, és a nyílt tenger felé vette az irányt. A teherszállító a maga 
huszonkétezer tonnájával a kereskedelmi árufuvarozás világában még 
, kompakt?" méretűnek számított. Svédország sárga és kék zászlaja lobogott 
a tatján. 

A Malmö Harry Andersson tekintélyes flottájához tartozott, aki szinte 
utolsó mohikánként képviselte a svéd hajómágnások egykor fényes kasztját. 
Sok évvel korábban egyetlen lerobbant gőzössel alapította meg cégét, 
amelynek negyven teherhajója mára az ország legnagyobb szállítmányozási 
vállalkozójává tette. 

Az adók ellenére sosem költözött külföldre; a költségek ellenére sosem 
vonta fel más országok zászlóit a hajóira. 

Csakis a tengeren úszott az árral, de nem a részvénypiacokon. Egy 
személyben uralta az Andersson Line-t, s ami Svédországban ritka, 
önerejéből lett milliárdos. Két házasságából összesen hét gyermeke 
született, de csak a legkisebb — aki unokája lehetett volna — mutatott 
érdeklődést a tengeri szállítmányozás iránt. 

A Malmö előtt hosszú út állt. Volvo gépjárműveket szállított az 
ausztráliai Perthbe. A hídján Stig Eklund kapitány parancsolt; első— és 
másodtisztje Ukrajnából, főgépésze Lengyelországból származott. A tízfős 
Fülöp-szigeteki legénység a szakács és a steward mellett nyolc matrózból 
állt. 

Egyetlen létszámon felüliként Öve Carlsson kadét tartózkodott a 
fedélzeten, aki tengerésztisztnek tanult, s most először, alig tizenkilenc 


évesen indult ilyen hosszú útra. Valódi kilétét a hajón csak ketten ismerték: 
ő maga és Eklund kapitány. Az öreg mágnás eltökélte magát, hogy ha 
legkisebb fia tengerre akar szállni, akkor ne köthessenek bele valami régi 
nézeteltérés miatt, se előnyt ne élvezzen a származása miatt. 

Így hát az ifjú kadét édesanyja leánykori nevén utazott. 

Egy kormányhivatalban dolgozó barát valódi útlevelet intézett neki ezen 
a hamis néven, amelynek birtokában már minden más iratot beszerezhetett a 
svéd kikötői hatóságoktól. 

A négy tiszt és a kadét a hídon állt ezen a nyári reggelen, s miközben a 
steward kávét hozott nekik, a Malmö belefúrta tompa orrát a Skagerrak 
dagadozó hullámaiba. 


KR 


Opál ügynöknek sikerült szereznie egy leharcolt kismotort az egyik 
szomáliaitól, aki kétségbeesetten ki akart jutni az országból feleségével és 
gyermekeivel, és égető szüksége volt a pénzre, hogy Kenyában 
újrakezdhesse az életet. Amire a szomáliai készült, az Al-Shabaab törvényei 
szerint főbenjáró bűnnek számított. Ha elkapják, a férfira korbácsolás vagy 
még rosszabb vár, de ő úgy gondolta, régi kisteherautójával át tud lógni a 
határon, ha csak éjszaka vezet, nappal pedig elrejtőzik a Kismayo és a 
kenyai határ közötti sűrű növényzetben. 

Opál a hátsó csomagtartóra egy nagy vesszőkosarat kötözött, amilyenben 
bárki más fuvarozná szerény javait, ám ez esetben egy nagy benzinkanna 
rejtekhelyéül szolgált. 

A makrélából kibányászott térkép szerint tartótisztje egy olyan 
találkozási pontot választott, ami a parton csaknem száz kilométerrel 
északabbra esett. A kátyús, nyomvályús part menti úton szürkület és 
virradat között éppen le tudott küzdeni ekkora távot. 

A kapott pénzből beszerzett egy régi, de még működőképes tranzisztoros 
rádiót, amelyen több külföldi csatornát is befoghatott — amit az Al-Shabaab 
szintén szigorúan tiltott, de félreeső kis kunyhójában, ha levette a hangerőt, 
úgy hallgathatta a fülére szorított kis rádiót, hogy senki sem vette észre. így 
értesült az Askelón környékén várható esőzésről. 

Az említett város lakói másnap talán értetlenül tekintettek fel a kéklő 
égboltra, ahol híre-hamvát sem látták felhőnek, de ez legyen az ő gondjuk. 

Benny máris átszállt a halászhajóra. Helikopteren érkezett, amelyet 
papíron egy másik izraeli cég üzemeltetett, hogy egy gazdag turista kérésére 
Nairobiból a Malinditől északra eső Waitamuba, az ottani Óceán Sports 
Hotelbe repüljön. 

Valójában a gép túlrepült a parton, a Lamu-sziget után északnak fordult, 
keletre a szomáliai Rasz Kambodi-szigettől, amíg a GPS nem lokalizálta 
odalent a hajót. 

A helikopter hat méter magasan lebegett, amíg Bennyt sietve leengedték 
a hajó imbolygó fedélzetére, ahol erős kezek ragadták meg. 

Opál aznap éjjel a sötétség leple alatt elindult. Péntek lévén alig jártak az 
utcákon, az esti imádság a forgalmat is meggyérítette. Kétszer, amikor 
fényszórók kévéjébe került, az ügynök lehúzódott az út szélére, és kivárta, 
amíg a teherautó elhaladt. Ugyanígy cselekedett, amikor a fények előtte, a 
láthatáron bukkantak fel. S kizárólag a hold fényénél tájékozódott. 

Korán indult. Amikor tudta, hogy már csak néhány mérföld választja el a 
találkozási ponttól, újra lehúzódott, és kivárta a pirkadatot. Az első 
fényeknél továbbindult, de csak óvatosan; azután meg is érkezett. 

A balján kiszáradt vádi húzódott, elég szélesen ahhoz, hogy kiérdemeljen 
egy felette átívelő hidat. A közelgő monszun idején a folyómeder feltelt, 
ilyenkor a híd alatt fékevesztetten tombolt az áradat. Az országutat a parttól 
óriás kazuárfák választották el. 

Letért az útról, és megtette motorján a víz széléhez vezető százméteres 
utat. Azután fülelni kezdett. 

Negyedóra múlva meghallotta egy hajómotor tompa moraját. Gyors 
egymásutánban kétszer felvillantotta a lámpát. A hang felé fordult, amíg a 
sötét tenger felől egy merevfalú gumicsónak alakja rajzolódott ki. Elnézett 
maga mögé, az út felé. Senki. 

Benny partra szállt. Jelszót váltottak, azután megölelte ügynökét. Mohón 
várt híreket hozott otthonról. Szó esett a feladatról, a felszerelésről. 

Utóbbinak Opál különösen örült, bár természetesen ezt is el kellett ásnia 
kunyhójának földpadlójába. Egy apró csúcstechnológiás adóvevő. 


Üzeneteket fogadott Izraelből, s azokat fél órán át tárolta, amíg 
lejegyezték vagy megjegyezték őket. Ezután automatikusan megsemmisített 
mindent. 

A készülék emellett továbbította Opál üzeneteit az irodába. Az átlagos 
beszédsebességgel felmondott szöveget tizedmásodpercnyi hangmintába 
tömörítette, amit csak egy hasonlóan csúcstechnológiás eszköz csíphetett el. 
A jelet Tel-Avivben alakították vissza normál beszéddé. 

Azután jött az eligazítás. A raktár. Ki lakik benne, szokott-e bárhová 
menni, s ha igen, hová. Leírás a járművekről, amelyeket a raktár lakói vagy 
az ide érkező látogatók használnak. A rendszeres látogatók lakóhelyének 
pontos helye és leírása. 

Opál nem tudhatta és Benny is csak feltételezte, de valahol odafent lennie 
kellett egy amerikai drónnak, Predatornak, Global Hawknak, esetleg egy új 
típusú Sentinelnek, amely lassan körözött, és mindent látott, ami odalent 
történt, de Kismayo útvesztőszerű utcáiban még ez is szem elől 
téveszthetett egy járművet — hacsak nem rendelkeztek a részletes leírásával. 

Az utolsó ölelést követően elváltak. A négy fegyveres kommandóssal 
biztosított gumicsónak tovasiklott a tengeren. Opál újratankolta a motort, és 
déli irányba, a kunyhója felé indult, hogy elássa az adóvevőt és a telepét, 
amit napelemek tartottak feltöltött állapotban. 

Benny egy leeresztett kötélhágcsón újra felkapaszkodott a helikopterre. 
Miután távozott, a kommandósok egy teljes napot testedzéssel, úszással és 
halászattal töltöttek, csak hogy elűzzék az  unalmukat. Nagy 
valószínűséggel nem volt már rájuk szükség, de a biztonság kedvéért 
maradniuk kellett. 

Bennyt kitették a nairobi repülőtérnél, ahonnét Európába és a kontinens 
érintésével Izraelbe repült. 

Opál felfedezte a raktár környékét, és talált egy kiadó szobát. A redőny 
egyik repedésén át megfigyelés alatt tarthatta a kétszárnyú kaput. 

Folytatnia kellett a munkáját, különben felkelthette volna a gyanakvást, s 
közben időt kellett szakítania az evésre és alvásra is. Mindezek mellett 
legjobb képessége szerint rátapadt a raktárra. És remélte, hogy történik 
valami. 


Londonban a Nyomkövető mindent elkövetett azért, hogy így legyen. 

A Pelham Crescent-i ház biztonsági rendszerének szerelői annyira nem 
kételkedtek szakértelmükben, hogy még a nevüket is világgá kürtölték — az 
eresz alatt falra csavarozott ízléses réztábla adta tudtuk ,Az ingatlan 
védelméről a Daedalus Security Systems gondoskodik." A félköríves utca 
kis lombos parkjából az épülettel együtt ezt is lefényképezték. 

Daedalus, tűnődött el a Nyomkövető, amíg a képet nézte, görög 
mérnökként nem túl megbízható szárnyat tervezett fiának, aki bele is zuhant 
a tengerbe, amikor a tollakat összetartó viasz megolvadt a melegben — 
viszont megalkotott egy kivételesen eredeti labirintust a krétai Minósz 
királynak. Nem lehetett kétséges, hogy modem kori örököse melyik 
munkáját tekintette példaértékűnek, amikor megtervezte a ház betörésbiztos 
rendszerét. 

A mérnök, Steve Bamping, aki az árulkodó nevű biztonság— technikai 
céget megalapította, és máig vezette, felkapott szakembernek számított, és 
egy sor vagyonos ügyfele volt. Az MI5 G részlegének igazgatója 
engedélyezte Firthnek és a Nyomkövetőnek, hogy látogatást tegyenek nála. 
A férfi első kérésre nemes egyszerűséggel visszautasította őket. 

Amíg Firth beszélt, a Nyomkövető elővett egy köteg fényképet, és két 
sorban kiteregette őket Mr. Bamping íróasztalán. A Daedalus Security feje 
értetlenül meredt az összesen tizenkét fotóra, amelyek kivétel nélkül 
halottakat ábrázoltak, csukott szemmel, a halottkém boncolóasztalán. 

— Kik ezek? — nyögött fel. 

— Halottak — felelte a Nyomkövető. — Nyolc amerikai és négy brit. 
Kivétel nélkül ártatlan állampolgárok, akik csak tették a dolgukat. S kivétel 
nélkül olyan fanatikus szélsőségesek gyilkolták meg őket, akiket egy 
internetes prédikátor tüzelt fel. 

— Mr. Dardari? Azt azért nem hinném. 

— Nem, a Prédikátor a Közel-Keletről folytatja a gyűlöletkampányát, az 
viszont biztosnak tűnik, hogy itteni segítője nem más, mint az ön ügyfele. 
Miatta utaztam ide. 

Steve Bamping tovább meredt a tizenkét halott arcra. 

— Szent isten — mormolta maga elé. — És mit várnak tőlem? 

Firth elmondta neki. 

— Van felhatalmazásuk? 


— Kabinetszintű — bólintott Firth —, és nem, nem tudok olyan papírt 
mutatni a belügyminiszter aláírásával, ami ezt bizonyítja, de ha beszélni 
szeretne az MI5 főigazgatójával, megadhatom a közvetlen számát. 

Bamping megrázta a fejét. Már látta Firth igazolványát, ami az MI5 
terrorelhárító részlegének ügynökeként azonosította a férfit. 

— Ez sosem szivároghat ki — szögezte le. 

— Mi senkinek nem mondjuk el — biztosította Firth. Soha, semmilyen 
körülmények között. 

A Pelham Crescent-i ház biztonsági rendszerét az Arany Menüből 
választották ki. Minden ajtót és ablakot láthatatlan sugarakkal vezérelt 
riasztóval láttak el, amelyek egy központi számítógéphez kapcsolódtak. Ha 
a rendszert aktiválták, maga a tulajdonos is csak a főbejáraton át léphetett 
be. 

A bejárati ajtó átlagosnak tűnt, kulccsal nyitható Bramah zárat kapott. 
Amikor élesített riasztó mellett kinyitották, csipogó hang hallatszott. A 
rendszer harminc másodpercig nem riasztott senkit, azután a csipogás 
elhallgatott, de néma riasztás ment a Daedalus eseti központjába. Innét 
értesítették a rendőrséget, és saját kocsit küldtek ki. 

A becsvágyó betörők kedvéért, akik itt akarták próbára tenni a 
szerencséjüket, a szekrénybe rejtett csipogó az egyik irányból szólt, míg a 
számítógép egészen más irányban helyezkedett el. A tulajdonosnak harminc 
másodperce volt arra, hogy a megfelelő szekrényhez lépjen, kihúzza a 
számítógép megvilágított billentyűzetét és beüsse a hatjegyű kódot. A 
milliónyi lehetséges kombináció közül csupán egyetlenegy állította le a 
csipogást, és deaktiválta a rendszert. 

Ha a tulajdonos elvétette a kódot és a harminc másodperc letelt, egy 
négyjegyű hívószámmal még feltárcsázhatta a cég központját, és 
megadhatta a személyi azonosítókódját, hogy lefújja a riasztást. 

Egyetlen téves szám elárulhatta a központnak, hogy személyes 
fenyegetettség alatt van, és a hívást nyugtázó válasz ellenére életbe lépett a 
, fegyveres behatoló a területen? procedúra. 

Két további elővigyázatossági lépést is tettek. A szalonokat és a 
lépcsőházakat további láthatatlan sugarak szelték át, amelyek megszakítása 


beindította a riasztást, miniatűr kapcsolóikat azonban a számítógépes doboz 
mögé rejtették el. Még ha pisztolyt szegeztek is a fejének, a fenyegetett 
tulajdonosnak nem kellett deaktiválnia ezeket a sugarakat. 

Végezetül egy tűhegynyi lyukon keresztül az egész előteret biztonsági 
kamera figyelte, amelyet egy pillanatra sem kapcsoltak le. Mr. Dardari a 
világ bármely táján beüthetett egy telefonszámot, hogy iPhone-ján élőképet 
lásson a saját halijáról. 

Csakhogy, mint azt Mr. Reynold később mérhetetlen sajnálattal az ügyfél 
tudomására hozta, még a csúcstechnológiás eszközök is meghibásodhatnak. 
Egy téves riasztás esetén, amikor ugyan Londonban, de nem otthon 
tartózkodott, Mr. Dardarit haladéktalanul értesíteni kellett, aminek 
egyáltalán nem örült. A Daedalus nem győzött elnézést kérni, a rendőrök is 
kivételesen előzékenyen viselkedtek, így végül belement abba, hogy egy 
technikus helyrehozza az apró hibát. 

Beengedte a cég embereit, és figyelte, ahogy ügyködni kezdenek a 
számítógépen, majd elunta magát, és átment a nappaliba, hogy keverjen egy 
italt. 

Amikor a két technikus — mindkettő az MI5 számítógépes specialistája — 
bejelentette, hogy végzett, letette az italát, és beleegyezett a próbaüzembe. 
Kiment, azután újra benyitott a házba. A csipogó megszólalt. A 
szekrényhez lépett, és elnémította, majd a biztonság kedvéért megállt az 
előtérben, és felhívta saját kémkameráját. A kijelzőn önmagát látta a két 
technikus társaságában, akiknek köszönetét mondott, mielőtt távoztak. Két 
nappal később ő is elment, ezúttal egy hétre Karacsiba. 

A számítógép alapú rendszerekkel az a gond, hogy a számítógép irányít 
mindent. Ha pedig ez , megvadul", nemcsak haszontalanná válik, de akár az 
ellenséggel is szövetkezhet. 

Amikor kiszállt, az MI5 csapata nem a helyi gázművek vagy a 
telefontársaság furgonját használta álcaként. A szomszédok tudhatták, hogy 
a mellettük élő férfi egy időre elutazott, ezért hajnali kettőkor jöttek, néma 
csendben, sötét öltözékben és gumitalpú cipőben. 

Néhány pillanatra még az utcai lámpák fénye is elhalványult. Pillanatok 
alatt bejutottak, miközben a félköríves utcán sehol sem gyúltak fények. 

Az élen haladó férfi sietve deaktiválta a riasztót, majd benyúlt a doboz 
mögé, és kikapcsolta az infravörös sugarakat is. Néhány további utasítás 
nyomán a kamera képe kimerevedett, és a teljesen kihalt előteret mutatta. 


Ha Mr. Dardari rátelefonál, csak az üres hallt láthatja. 

Ami azt illeti, még most is a repülőn ült. 

Ezúttal négyen jöttek, és gyorsan dolgoztak. Parányi mikrofonokat és 
kamerákat helyeztek el a három legfontosabb helyiségben: a nappaliban, az 
étkezőben és a dolgozószobában. Odakint még koromsötét volt, mire 
végeztek. 

Egy hang a csapat vezetőjének fülhallgatójában megerősítette, hogy az 
utca üres. 

Észrevétlenül távoztak. 

Most már csak a pakisztáni üzletember személyi számítógépe jelentett 
gondot, ami vele együtt utazott. 

Viszont a férfi hat nap múlva visszatért, és kettővel ezután egy fogadáson 
vett részt. A harmadik látogatás lett a legrövidebb. A számítógép az 
íróasztalon várta őket. 

Kivették belőle a merevlemezt, és áthelyezték egy másolóeszközbe, amit 
a technikusok csak , dobozként?" emlegettek. Mr. Dardari merevlemeze 
került az egyik fiókba, egy üres meghajtó a másikba. Négy percbe került, 
míg a lemez teljes tartalmát duplikálták, azután az eredeti meghajtót minden 
árulkodó nyom nélkül visszaszerelték. 

Ekkor egy USB-meghajtót helyeztek be, és elindították a számítógépet. 
Az így feltelepített rosszindulatú kód utasította a számítógépet, hogy a 
jövőben jegyezzen fel minden leütést, és másolja le a beérkező e-mailek 
tartalmát. Az így begyűjtött adatokat a gép továbbította a Biztonsági 
Szolgálat saját számítógépére, amely új naplófájlt nyitott, valahányszor a 
pakisztáni használta a gépet. Anélkül, hogy bármit sejtett volna. 

A Nyomkövető készséggel elismerte, hogy az MI5 emberei értik a 
dolgukat. Tudta, hogy a lopott adatok eljutnak a gloucestershire-i 
Cheltenham közelében álló fánk alakú épületbe, az Állami Kommunikációs 
Központba, a Fort Meade brit megfelelőjébe. A  kriptográfusok 
tanulmányozták a lementett másolatot, hogy lássák, ,,tiszta-e? vagy kódolt. 
Ha az utóbbi, feltörik a kódot. A két szervezet ászai előtt a pakisztáni 
életének egyetlen részlete sem maradhatott titok. 

A Nyomkövető még valamit kért, amit vendéglátói készséggel 
teljesítettek. Az eddigi adatok és minden jövőbeli leütés eljutott ahhoz a 
fiatal fiúhoz, aki egy félhomályos centreviile-i padláson kuksolt a gépe 
előtt. 


Különleges utasításokat is kiadott, amelyek kizárólag Arielhez jutottak el. 

Hamar gyűlni kezdtek az adatok. A leghalványabb kétség sem férhetett 
hozzá, hogy Musztafa Dardari állandó kapcsolatot tart fenn a szomáliai 
Kismayóban álló raktárral és az ott működő számítógéppel. 

Értesüléseket, figyelmeztetéseket cserélt a Trollal, és a virtuális térben is 
képviselte a Prédikátort. 

Mindeközben a kódfejtők azon dolgoztak, hogy kiderítsék, pontosan 
miket mond, és a Troli miket válaszol neki. 

Opál ügynök egy héten át tartotta megfigyelés alatt a raktárt, mielőtt az 
alvásmegvonás végre kifizetődött. 

Ezúttal nem egy üres áruszállító kocsi hajtott ki a kapun, hanem régi és 
viharvert, nyitott platójú kisteherautó, amilyet Szomália északi és déli felén 
egyformán előszeretettel használtak — a platón általában egy géppuskával és 
körötte féltucatnyi törzsi harcossal. 

Ahogy kikémlelt a redőny résén, Opál szeme láttára egy üres platós 
változat gördült el az utcán, a fülkében egyetlen sofőrrel. 

A kisteherautót a Iroli vezette, noha Opál ezt nem tudhatta. O csak a 
tartótisztje parancsait követte. Ha bármi távozik, kivéve az áruszállító 
teherautókat, kövesse. Elhagyta a bérelt szobát, kilakatolta kismotorját, és 
elindult. 

Hosszú, brutálisan hosszú út állt előtte, át az egész éjszakán, bele a 
hajnalba. Az első részét már ismerte. A parti út északkeletnek vezetett, 
végig a partvonalon, túl a kiszáradt folyómedren és a kazuárfákon, ahol 
Bennyvel találkozott, majd tovább Mogadishu felé. Már bent jártak a 
délelőttben, és kis híján a benzintartály is kiürült, mire a kisteherautó 
lekanyarodott a parton fekvő Matka felé. 

Akárcsak Kismayo, Marka is az Al-Shabaab fellegvárának számított, míg 
2012-ben a  Szomáliáért Afrikai Misszió támogatását élvező 
kormánycsapatok vissza nem foglalták a szélsőségesektől. 2013-ban azután 
újabb fordulat következett: a fanatikusok visszatértek, hogy véres közelharc 
árán újra meghódítsák a városokat és az őket elválasztó területeket. 

Opál a kimerültségtől szédelegve követte a kisteherautót, míg az meg 
nem állt egy kapunál, ami fallal körülvett udvarra nyílt. A kisteherautó 


vezetője kétszer tülkölt. A kémlelőnyílásban egy sötétbe burkolózó arc 
jelent meg, azután a kapu lassan megnyílt. 

Opál leszállt, lekuporodott a motor mellé, és úgy tett, mintha az első 
kereket vizsgálgatná, miközben átkémlelt a küllők között. A sofőrt 
ismerhették, mert szívélyesen köszöntötték, amint begördült. A kapu 
záródni kezdett. Mielőtt a kapuszárnyak elrejtették előle az udvart, Opál 
még felismert három alacsony, piszkosfehér épületet, lezárt redőnyökkel. 

Ezernyi hasonló építmény alkotta Markát: csupa alacsony, fehérrel 
meszelt kocka az okkerszínű dombok és a tündöklőén kék óceánt keretező 
homokos part között. Ennél magasabbra csak a mecsetek minaretjei nőttek. 

Opál néhány szemetes sikátorral arrébb talált némi árnyékot, ahová 
elmenekülhetett a kíméletlen hőség elől, majd itt fejébe húzta shemaghját, 
és elaludt. 

Miután felébredt, addig járta a várost, míg nem talált valakit egy hordó 
benzinnel és egy kézi pumpával. 

Ezúttal nem fizethetett dollárral — túl veszélyes lett volna a mutava, a 
vallási rendőrség miatt, melynek gyűlölettől fűtött tagjai éppen az ilyenekre 
vadásztak. 

Inkább elővett egy nagy köteg shillinget. 

Ezután motorjával nekivágott a hűvös éjszakának, s még épp időben 
érkezett az éjszakai műszakra. Csak délután fogalmazta meg a rövid szóbeli 
üzenetet, ásta elő a vászonba bugyolált adóvevőt, kötötte rá a frissen 
feltöltött telepet, és nyomta le a , küldés? gombot. Az üzenetet, miután 
megérkezett a tel-avivi Irodába, a megállapodás értelmében a TOSA-nak is 
továbbították Virginiába. 

A jemeni bázisról útnak indított amerikai Global Hawk egy napon belül 
rátalált a fallal övezett udvarra. 

Eltartott egy ideig, de a Moszad üzenete részletes említést tett az udvartól 
száz méterre fekvő gyümölcspiacról, ahol asztalokon és a földön árulták a 
helyi terményeket, a kétsaroknyira álló minaretről és az olaszok által épített 
régi körforgalomról, egyenes vonalban hatszáz méternyire északi irányban, 
amerre a mogadishui út megkerülte a várost. Eltéveszteni sem lehetett. 

A Nyomkövető az amerikai követség révén csatlakozhatott rá a tampai J- 
SOC drónvezérlő központ vonalára. Ott ült és a falak közt álló három házra 
meredt. Melyik az? Egyik sem? De még ha a Prédikátor itt lapul, akkor is 
biztonságban érezheti magát. Egy Hellfire vagy Brimstone tucatnyi 


környékbeli házat tenne a földdel egyenlővé; ártatlan nők és gyerekek 
vesznének oda. Nem ellenük harcolt, s különben sem lehetett biztos 
semmiben. 

Bizonyítékot akart, s úgy vélte, amint a kódfejtők végeznek a karacsi 
csatnimágnás számítógépével, meg is kapja. 

Kismayói kunyhójában Opál mélyen aludt, amikor az MV Malmö beállt a 
sorba, a Szuezi-csatornánál várakozó többi teherszállító mögé. Amíg 
mozdulatlanul vesztegelt a rekkenő egyiptomi hőségben, két Fülöp- 
szigeteki kivetette a horgot, hátha fog friss halat vacsorára. 

Társaik a radiátorként funkcionáló konténerek között, kifeszített ponyvák 
alatt ejtőztek, csak az európaiak maradtak odabent, ahol az aggregátorról 
üzemeltetett légkondicionáló elviselhetőbbé tette az életet. Az ukránok 
kártyáztak, a lengyel visszavonult a gépterembe, Eklund kapitány e-mailt 
küldött a feleségének, míg Öve Carlsson kadét navigációt tanult. 

Messze délre egy elvakult dzsihádista, akit eltöltött a Nyugat és istentelen 
életmódja iránti gyűlölet, végigfutotta azokat a kinyomtatott üzeneteket, 
amelyeket idáig hoztak neki Kismayóból. 

Ezalatt a Garacadi-öböl mögötti hegyek egyik vályogerődjében az Al- 
Afritként, az Ördögként ismert szadista klánvezér azt tervezte, a 
kockázatokkal dacolva visszaküldi a tengerre tucatnyi fiatal emberét, hadd 
vadásszanak tovább a prédára. 


9. FEJEZET 


DARDARI LONDONI ÉS A TROLL KISMAYÓI SZÁMÍTÓGÉPE 
VALÓBAN kódolt formában kommunikált egymással, jóllehet a két férfi 
színleg , tisztán" beszélt, hiszen tudta, hogy az angliai GCHO és a 
marylandi Fort Meade egyformán gyanakszik mindenre, amit nyilvánvalóan 
kódoltak. 

A kibertérben olyan léptékű kereskedelmi és ipari adatforgalom zajlott, 
hogy képtelenség lett volna mindent alapos vizsgálatnak alávetni, ezért 
mindkét adatellenőrző központ az egyértelműen gyanús üzeneteket vette 
előre. Miután Szomália előkelő helyen szerepelt a terroristákat támogató 
országok listáján, megkülönböztetett figyelmet kapott, de az ártalmatlannak 
tűnő üzeneteket így sem tették ki szigorúbb vizsgálatoknak, ennek 
köszönhetően a London-Kismayo adatforgalom rejtve maradhatott. 

Legalábbis egészen mostanáig. 

Az adatforgalmat látszólag a nagy élelmiszergyártó vállalat londoni feje 
és a helyi nyersanyagok beszerzéséért felelős helyi vezető generálta. 
Londonból rendre azután érdeklődtek, rendelkezésre áll-e a megfelelő 
mennyiségű zöldség, gyümölcs és fűszer, s ha igen, mennyiért. Válaszként a 
helyi kisfőnök közölte a kért adatokat. 

A kód megfejtéséhez a kulcsot az árlista szolgáltatta. 

Cheltenham és Ariel nagyjából egy időben jött rá erre. 

Akadtak következetlenségek — némelykor az árak túl magasnak tűntek, 
máskor meg túl alacsonynak, de az biztos, hogy nem követték az adott 
termények árának világpiaci mozgását. lIaláltak a valóságnak megfelelő 
számokat, de eltérő adatokat is. Ez utóbbi kategóriában a számok betűket 
jelöltek, a betűk szavakká álltak össze, a szavak pedig üzeneteket 
közvetítettek. 

A londoni West Enden álló elegáns palota és a kismayói raktár közötti 
üzenetváltások igazolták, hogy Musztafa Dardari a Prédikátor külső embere 
— egyszerre pénzügyi támogató és informátor, aki hasznos tanácsokat ad, és 
figyelmeztet a veszélyekre. 

Olyan szakkiadványokra fizetett elő, amelyek kimerítően foglalkoztak a 
Nyugat terrorellenes stratégiájával. Tanulmányozta a kapcsolódó intézetek 
munkáját; publikációkat szerzett be a londoni Királyi Egyesült 


Szolgáltatások Intézettől és a Stratégiai Ianulmányok Nemzetközi 
Intézetétől, illetve ezek amerikai megfelelőitől. 

Barátjának — küldött  e-mailjeiből kiderült, hogy a társasági 
összejöveteleken gyakran kereste azok társaságát, akik a fogadásaikra 
magas rangú köztisztviselőket, katonai vagy biztonsági vezetőket is 
meghívhattak. Mindent egybevetve, pontosan úgy viselkedett, mint egy 
kém. A nyugati nagyvilági üzletember álarca mögött hamisítatlan szalafista 
és iszlámista rejtőzött, aki ugyanolyan szélsőséges maradt, mint 
Szomáliában élő gyerekkori barátja. 

Ariel másra is felfigyelt. A szövegekben akadtak egybetűs félreütések, 
csakhogy nem véletlenszerűen. 

Nem szakmabeliek csak kivételes esetben tudnak úgy legépelni egy-egy 
hosszabb bekezdést, hogy ne ejtsenek hibát — a lapoknál és a kiadóknál 
éppen ezek kiszúrására alkalmaznak korrektorokat —, ám amíg a szöveg 
egyértelműen értelmezhető, az ilyen elütéseknek nincs túl nagy jelentősége. 

Kivéve ha szándékosak, mint a Iroli esetében. Minden küldeményben 
csak egyszer-kétszer fordultak elő, ugyanakkor bizonyos ritmust követve: 
nem pont ugyanazokon a helyeken, de összhangban a korábbi üzenetek 
hibáival. Ariel arra a következtetésre jutott, hogy ezek árulkodó jelek, 
amelyek figyelmeztették a levél olvasóját, ha a küldő külső behatásra írt 
vagy a számítógépét az ellenség használta. 

A levelek két dolgot mégsem erősítettek meg, bármennyire szerette volna 
a Nyomkövető. Az üzenetek éltek a , testvérem" megszólítással, de a 
muszlimok egyébként is így szólították egymást; utaltak , barátunkra", de 
név szerint sosem említették Zulfikar Ali Shahot vagy Abu Azzamot. És 
egyszer sem erősítették meg, hogy nem Kismayóban, hanem a fallal 
körülvett markai házak valamelyikében él. 

Csak úgy szerezhették meg ezt a bizonyítékot és általa a felhatalmazást a 
légicsapásra, ha egy megbízható forrás egyértelműen azonosítani tudja a 
célpontot, vagy arra kényszerítik a Prédikátort, hogy végzetes hibát 
elkövetve, a házából lépjen fel az internetre. A Marka felett köröző Global 
Hawk azonnal kiszúrná, és elcsípné az üzenetet. 

Az első cél teljesüléséhez kellett valaki, jellegzetes fejviseletben vagy 
baseballsapkában, aki megáll az udvaron, felnéz az égre és bólint. Tampa 
látná az arcát, ahogyan Creech is látta felnézni Anvar al-Avlakit — a teljes 
képernyőt kitöltötte a nevadai föld alatti bunkerben. 


Ami a másodikat illeti: a Nyomkövető még nem játszotta ki az aduját. 

Az MV Malni kihajózott a Szuezi-csatornából a Vörös-tengerre. Eklund 
köszönetét mondott az egyiptomi révkalauznak, amint az lemászott a rá 
várakozó kis hajóra. Órákon belül egy másik teherhajó fedélzetén már újra 
északnak tartott. 

A Malmö, immár ismét Eklund parancsnoksága alatt, délnek, Bab el- 
Mandeb felé tartott, mielőtt keletről behajózott az Ádeni-öbölbe. 

Eklund kapitány elégedetten nyugtázta, hogy eddig jó időt futnak. 

Opál hazatért a munkából, és megbizonyosodott arról, hogy teljesen 
egyedül van, csak azután ásta elő az adóvevőt. Tudta, hogy ezek a napi 
rutinellenőrzések amelyek során megállapította, érkezett-e újabb üzenet 
mindennél veszélyesebbé teszik az életét, miközben az Al-Shabaab 
fellegvárában kémkedik. 

Elővette az adóvevőt, rácsatlakoztatta a telepre, és feltette a fejhallgatót, 
majd tollat és füzetet fogott, készen arra, hogy lejegyezze a szöveget. 
Miután az hallgatható sebességre lassult, alig néhány percig tartott, ő pedig 
szorgalmasan rótta a papírra a héber betűket. 

Az üzenet lényegre törően gratulált a kisteherautó követéséhez, de ha az 
legközelebb Marka felé indul, nem követheti azonnal. Elő kell vennie az 
adóvevőt és riasztania a központot, mielőtt utána ered. Ennyi. 

A tajvani halászhajó a szomáliai partoktól messze keletre haladt el, és 
nem lassított. Miért is tette volna? 

Egy alacsonyan járőröző gép, amellyel a nemzetközi haditengerészeti 
erők igyekeztek kiszúrni a kereskedelmi hajókat fenyegető szomáliai 
kalózokat, lejjebb ereszkedett, de miután semmi érdekeset nem talált, 
tovább is repült. 

A jármű pontosan annak tűnt, aminek látszott: Tajpejből indult 
vontatóhálós halászhajónak. A hálóját ugyan nem vetette ki, de nincs abban 
semmi különös, ha bőségesebb zsákmánnyal kecsegtető vizeket keres. 

Al-Afrit hetekkel korábban zsákmányolta a hajót. Az eltűnését azóta 
bejelentették, méghozzá az igazi neve alatt — csakhogy ez a név azóta 


megváltozott. A kínai halászokat fenyegetéssel vették rá, hogy új nevet 
fessenek az orra és a tatra. 

Az eredeti legénység két tagja — akiknél több nem is kellett — most is a 
hídon állt, míg a tíz szomáliai kalóz a hajófenékben lapult. A járőröző 
repülőgép személyzete, miután távcsövével végigpásztázta a hajót, csak két 
kínait látott a kormánynál, és nem gyanított semmit. A két halászt pedig jó 
előre figyelmeztették, hogy ha megpróbálnak bármi módon jelezni a 
gépnek, elbúcsúzhatnak az életüktől. 

Lehetett bármennyire szakállas ez a trükk, a nemzetközi erők továbbra is 
csak nagy nehézségek árán ismerték fel. 

Ha egy szomáliai kalózhajó ártalmatlan halászhajónak próbálta kiadni 
magát, az észlelést és elfogást követően rövid úton lelepleződött. A 
legénysége  tiltakozhatott, hogy csak önvédelemre tart AK-47 
Kalasnyikovokat, ugyanezt aligha lehetett állítani a vállról indítható 
rakétákról. A perdöntő mindig a könnyű alumíniumlétra lett, ami nem kell a 
halászathoz, annál inkább a nagy teherhajók oldalán történő felmászáshoz. 

A szomáliai kalózok jó néhány megsemmisítő csapást elszenvedtek. A 
legtöbb nagy és értékes hajót immár profi zsoldosok csapata őrizte, és az 
egykori hivatásos katonák nem féltek használni fegyverüket. A hajók 
mintegy nyolcvan százalékát védték ily módon. A Dzsibutiból felszálló 
pilóta nélküli dcrónok eközben naponta százezer négyzetkilométert tudtak 
végigpásztázni. A négy nemzetközi flotta hadihajóit nagy hatótávolságú 
felderítő helikopterek is segítették, így az egyre nagyobb számban elfogott 
kalózokat egyszerűen bíróság elé állították, bűnösnek találták, és 
nemzetközi segédlettel a Seychelle-szigeteken börtönözték be. Véget értek 
a régi szép idők. 

Egy trükk azonban még működött: az anyahajó. A Shan-Lee 08, ahogyan 
most nevezték, ilyen jármű volt. 

Messze tovább a tengeren maradhatott, és nagyobb távolságokba 
eljuthatott, mint bármelyik közönséges halászhajó. A támadáshoz használt, 
nagy teljesítményű hajómotorokkal felszerelt csónakok pedig ott lapultak az 
alsó fedélzeten. Tűnhetett a hajó bármennyire ártalmatlannak, a támadók 
perceken belül vízre szállhattak róla. 

Miután a Vörös-tengerről áthajózott az Ádeni-öbölbe, Eklund kapitány 
kiemelt gondot fordított arra, hogy ne térjen le a nemzetközileg ajánlott 


tranzitfolyosóról, ahol a veszedelmes Ádeni-öblöt átszelő kereskedőhajók a 
legnagyobb védelmet élvezték. 

A Korridor párhuzamosan fut az ádeni és ománi parttal, a keleti 45. és 43. 
hosszúsági fok között. E nyolc hosszúsági zónán áthaladva a hajó túljut 
Puntföld északi partján, ahol a kalózparadicsom kezdődik, és messze kerül 
a Hom-foktól. Ha egy hajó meg kívánja kerülni India déli csücskét, messze 
fel kell mennie északra, mielőtt délre fordulhatna, hogy keresztülvágjon az 
Indiai-óceánon, viszont az itt járőröző hadihajók biztonságossá teszik ezt az 
útvonalat. 

Eklund kapitány követte a kijelölt átjárót az 53. hosszúsági fokig, majd 
abban a tudatban, hogy biztonságban van, délkeletnek, India felé fordult. A 
drónok csakugyan napi százezer négyzetkilométernyi területet fésülnek át, 
az Indiai-óceán azonban több millió négyzetkilométer, márpedig ekkora 
térben bármelyik hajó könnyen eltűnhet. A NATO és az EU 
Haditengerészeti Erő (EU Navfor) összevonhatja erőit a Korridorban, de 
nincs az az erő, ami a végtelen óceánon ne szóródna szét. Egyedül a 
franciáknak van külön flottája az Indiaióceánra. Úgy nevezik, Hindién. 

A Malmö kapitánya úgy gondolta, túl messze járnak már ahhoz, hogy a 
szomáliai partok felől bármilyen fenyegetés érhetné. A napok, de még az 
éjszakák is perzselően forróvá váltak. 

Szinte minden errefelé hajózó teherszállítót úgy terveznek, hogy 
kialakítsanak egy belülről záródó acélajtókkal ellátott belső erődöt, amit 
több napra elegendő élelemmel és vízzel, — priccsekkel és 
mellékhelyiségekkel látnak el. A hajtóműveket innét függetleníteni lehet 
minden külső behatástól, vagyis a hajó irányítható marad. S ha ez sem lenne 
elég, a főárboc csúcsára egy vészhelyzeti jeladót is elhelyeznek. 

A belső erődben — már ha sikerül idejében bezárkóznia a legénység biztos 
lehet abban, hogy hamarosan kiszabadítják. A kalózok, még ha el is 
foglalják a hajót, nem tudják irányítani, és nem kényszeríthetik a 
legénységet — igaz, megpróbálhatnak betörni. A legénység ilyenkor csak 
abban reménykedhet, hogy egy fregatt vagy romboló még idejében érkezik. 

Ahogy a Malmö délnek haladt a Laccadive-szigeteknél, a legénység már 
a kabinok nagyobb kényelmét élvezte. 

A matrózok nem látták vagy hallották a farvizén érkező gyorscsónakokat, 
sem a tatnak csapódó létrákat, amelyeken át a szomáliai kalózok felmásztak 
a fedélzetre. A kormányos riadót fújt ugyan, de már elkésett. Sötét, gyorsan 


mozgó alakok surrantak végig a fedélzeten, fel a hídra. Öt percen belül 
elfoglalták a Malmöt. 

Opál azután is figyelte a raktárépület kapuját, hogy a nap lement, így látta 
az előbukkanó kisteherautót. 

Ugyanazt, amelyiket korábban is. Ugyanabba az irányba fordult, amerre 
korábban is.  Felpattant  motorjára, és  követte-  Kismayo északi 
peremkerületéig, míg meg nem győződött róla, hogy a part menti 
országúton Marka felé tart, azután visszatért a kunyhójába, hogy kiemelje a 
padló alól az eltemetett adóvevőt. Előre felvette az üzenetet, és egyetlen 
rövid hangmintába tömörítetté, így miután levette a telepet a napelemes 
töltőről, és csatlakoztatta a készüléket, csak a , küldés? gombot kellett 
megnyomnia. 

Az üzenetet az Iroda éjszakai ügyeletese vette, dekódolta, majd 
továbbította Bennynek, aki — minthogy Kismayóval egy időzónában 
dolgozott — még most is az íróasztalánál ült. Az általa megfogalmazott 
rövid utasítást kódoltan sugározták tovább a hajónak, amely húsz 
mérföldnyire a szomáliai partoktól shalalahi halászbárkának álcázta magát. 

Néhány perccel később merevfalú gumicsónak vált el a halászhajótól, és 
indult nagy sebességgel a part felé. A csónakban hét kommandós és a 
csapat kapitánya utazott. Csak azután vettek vissza a teljes fordulatból, 
hogy a holdfényben kirajzolódtak a part menti homokdűnék, arra az esetre, 
ha valaki éppen ezen az elhagyatott partszakaszon hallgatózna. 

Amint a csónak partot ért, a kapitány és hat embere kiugrott, majd futva 
az út felé indultak. Már ismerték a helyet: itt feszült betonhíd a kiszáradt 
vádi felett, és itt álltak a kazuár— fák. Az egyik katona háromszáz méternyit 
elkocogott Kismayo felé, és keresett egy rejtekhelyet a sásban, ahol 
lefeküdt, és az útra irányította nagy teljesítményű éjjellátó készülékét. 

Tudta, milyen járművet keresnek, ismerte még a rendszámát is. Messzebb 
a csapat többi tagja elrejtőzött az út mellett. 

A kapitány fekve is kezében szorongatta adóvevőjét, hogy biztosan ne 
kerülje el figyelmét a pulzáló vörös fény. Négy jármű is elment, egyik sem 
az övék. 


Azután megérkezett. Az út mellett lapuló kommandós az éjjellátó 
készülék zöld fényében sem téveszthette el. 

A koszos fehér szín talán nem azonosította a járművet a szemüvegen át 
minden zöldben játszott —, de a viharvert hűtőrács és az elcsavarodott 
lökhárító igen. 

Vagy éppen az előre megadott rendszám. Lenyomta jeladóján a , küldés" 
gombot. 

Távolabb a kapitány meglátta a vörös jelzést, és a , Kadima? szót 
sziszegte embereinek, akik mindkét oldalon felpattantak a földről, hogy 
kifeszítsenek maguk között egy széles, piros-fehér szalagot, ami a sötétben 
leginkább sorompóra emlékeztetett. A kapitány ez elé állt be, földre 
irányított zseblámpájával és magasba emelt kezével. 

A kommandósok nem terepruhát viseltek, hanem hosszú fehér köntöst és 
szomáliai fejkendőt. Mindnyájuk oldalán Kalasnyikov lógott. Egyetlen 
szomáliai sem hajtott át olyan útzáron, amit a vallási rendőrség, a mutava 
emberei őriztek. A közeledő kisteherautó motorja köhögni kezdett, ahogy a 
sofőr visszaváltott. 

A kalózok két emberüket hagyták hátra a tajvani halászhajó és elrabolt 
első tisztjének őrzésére; a többi nyolc átszállt a Malmö? re. Egyikük törve, 
de beszélt angolul. A garacadi kalóztanyáról érkezett, s miután ez már a 
harmadik fogása volt, jól ismerte a rutint ellentétben Eklund kapitánnyal, 
akit Göteborgban csak röviden tájékoztattak erről az eshetőségről. 

A kapitánynak annyi ideje még maradt, hogy kabinjában lenyomja a 
vészjelző gombját, így tudta, hogy az árboccsúcs vészhelyzeti jeladója 
mostanra riasztott minden közelben tartózkodót. 

A kalózok huszonnégy éves vezére, akit Dzsimalinak hívtak, szintén 
tudta, de nem törődött vele. Hadd jöjjenek csak a hitetlenek. Most már késő. 
Úgysem támadnak, mert nem kockáztatnak meg egy vérfürdőt. 

Tudta, milyen rögeszmésen ragaszkodnak a kuffarok az emberi élethez, 
és mélyen megvetette őket ezért. Egy igazi szomáli nem fél sem a 
fájdalomtól, sem a haláltól. 

Az öt tisztet és a tíz Fülöp-szigeteki matrózt kiterelték a fedélzetre. 
Eklund kapitánnyal közölték, hogy ha bárki is elrejtőzött odalent, vízbe 


dobják az egyik tisztet. 

— Nincs más — közölte a kapitány. — Mit akarnak? 

Dzsimali az embereire mutatott. 

— Etel. Nem disznó — felelte. 

Eklund kapitány utasította a filippínó szakácsot, hogy menjen a 
hajókonyhába, és készítsen valamit. Az egyik kalóz vele tartott. 

— Te. Jönni. — Dzsimali magához intette a kapitányt, és felment vele a 
hídra. — Kormányozni Garacad, te életben. 

A kapitány konzultált a térképével, végigpásztázta a szomáliai partot, és 
megtalálta a falut, száz mérföldnyire délre egy másik kalózfészektől, Eyltől. 
Kiszámította a hozzávetőleges irányt, és elfordította a kormányt. 

A Hindien egyik francia fregattja talált rájuk elsőként, nem sokkal hajnal 
után. Megfigyelő pozíciót vett fel a hajó bal oldala mellett, és csökkentette 
a sebességét, hogy együtt maradjanak. A francia kapitány nem szándékozott 
bevetni a tengerészeit a Malmö visszafoglalására, s ezt Dzsimali is tudta. A 
hídról meredt a másik hajóra, dacos tekintettel, mintha csak arra biztatná a 
hitetleneket, hogy támadják meg. 

Messze a látszólag ártalmatlan tengeri felvonulástól francia fregatt kísért 
egy svéd teherhajót, nyomában tajvani halászhajóval — az éterben hirtelen 
felélénkült a forgalom. 

A Malmö automata azonosító rendszerének vészjelét azonnal befogták, a 
dubai brit Iengeri Kereskedelmi  Hadműveleteknél éppúgy, mint 
Bahreinben, az amerikai MARLO-nál, a Tengerészeti Összekötő 
Részlegnél. Tucatnyi NATO- és EU- hajót riasztottak egyszerre, de mint 
azt Dzsimali is tudta, egyik sem támadhatott. 

Az Andersson Line huszonnégy órás ügyeletet tartott Stockholmban, ahol 
azonnal értesültek az incidensről. 

A központból felhívták a Malmöt, Dzsimali pedig intett Eklund 
kapitánynak, hogy fogadhatja a hívást, de csak ha kihangosítja, és kizárólag 
angolul tárgyal. Még mielőtt a kapitány megszólalt volna, Stockholm már 
tudta, hogy fegyveres szomáliaiak jelenlétében beszél, ezért minden szavára 
vigyáznia kell. 

Eklund kapitány megerősítette, hogy a Malmöt az éjszaka folyamán 
elfoglalták. Az emberei biztonságban vannak, jól bánnak velük. Személyi 
sérülés nincs. A kalózok utasítására Szomália partvonala felé tartanak. 


A hajómágnás Harry Anderssont a reggelije mellől riasztották, amit 
fényűző otthonában, a stockholmi Östermaln fallal övezett parkjában álló 
palotában fogyasztott volna el. Az autóban öltözött fel, amíg elvitték a 
központba, ahol egyenesen a műveleti irodába ment. Az éjszakás ügyeletes 
bent maradt, ő mondott el mindent a vészhelyzeti protokollról, és 
továbbította Eklund kapitány szavait. 

Mr. Andersson két rendkívül hasznos képessége folytán vált sikeres és 
gazdag üzletemberré. Először: hihetetlen gyorsasággal alkalmazkodott 
bármilyen szituációhoz, s amint ezt megtette, a realitások, nem pedig az 
ábrándok alapján kovácsolt új tervet; másodszor: ezt véghez is vitte. 

Most gondolataiba merülve állt a műveleti iroda közepén. Senki sem 
merte megzavarni. A hajóját kalózok rabolták el, ami először történt meg 
vele. Egy fegyveres támadás a tengeren hamar vérengzésbe torkollhat, amit 
senki sem kockáztatott meg, azért a Malmö zavartalanul folytathatta útját 
szomáliaig, hogy ott horgonyozzon le. A legfontosabb most a tizenöt fős 
személyzet, azután lehetőség szerint a hajó és a rakomány megmentése. S 
akkor még nem esett szó a személyzet különleges tagjáról, aki történetesen 
a fia. 

— Hozzák a kocsimat — adta ki az utasítást. — Hívják Björnt, akárhol is 
legyen, és mondják meg neki, hogy álljon készen a felszállásra. A cél 
Northolt, London. 

— Foglaljanak nekem egy lakosztályt a Connaughtban. Itt van az útlevele, 
Hannah? Akkor jöjjön velem. 

Néhány perccel később a Bentley hátsó ülésén, maga mellett személyi 
asszisztensével már a Bromma repülőtér felé tartott, miközben terveket 
kovácsolt a helyzet kezelésére. 

Az ügy átkerült a biztosítókhoz. Egy különleges, a Lloydshoz tartozó 
szindikátus biztosította a hajóit, amely nyilván mindent megtett a rendezés 
érdekében, hiszen most már a saját pénze forgott kockán. 

Andersson ezért fizetett minden évben egy kisebb vagyont. 

Mielőtt felszállt volna, megtudta, hogy a biztosító nevében egy Chauncey 
Reynolds nevű cég fog tárgyalásokba bocsátkozni, és nyilván nem először 
csinál ilyet. Mint kiderült, jóval korábban leszállt Londonban, mint hogy a 
hajó Szomáliába érhetett. 

Mielőtt a Learjét elérte a brit partokat, rövid megbeszélést tartott 
ügyvédjeivel. 


Most aztán megdolgozhattak a pénzükért. 

Amíg ő siklópályára állt Northolt felett, a Chauncey Reynolds is 
munkához látott. A cég felhívta surrey-i otthonában választott túszmentőjét, 
aki félig visszavonult már e különös hivatásból. A felesége a kerti 
méhkasok közül hívta elő. 

A csalókán kimért beszédű walesi férfi még a fővárosi rendőrségnél 
sajátította el a túszmentés tudományát. 

Gareth Evansnek hívták. 

A Iroli már meghalt, mire Opál odaért. Az út mentén őrködő katona 
előre kiszúrta, a kapitány pedig azonnal ráismert, miután Bennynél 
korábban találkozott vele. 

Az adóvevő újra vörösen lüktetni kezdett a kezében, mire ismét felállt az 
útzár. 

Opál hirtelen egy csapatnyi fehér ruhás alakot látott a lámpa erőtlen 
fényében, azután az elemlámpa a fegyverek csövével együtt rászegeződött. 
Miként minden ügynökön, aki az ellenséges vonalak mögött ténykedik, és 
lelepleződése esetén gyötrelmes halálra számíthat, rajta is úrra lett egy 
kisebb pánikroham. 

Rendben vannak a papírjai? Megáll majd a meséje, hogy munkát keres 
Markában? Egyáltalán, mit keres a mutava idekint az éjszaka közepén? 

Az elemlámpás férfi közelebb lépett, és az arcára meredt. A hold 
előbukkant a felhők közül, amelyek már a közelgő monszunt jelezték. Két 
sötét arc nézett farkasszemet — az egyik természetes barnán, a másik a 
kommandósok arcfestékével bemázolva. 

— Shalom, Opál. Menjünk le az útról. Jön egy teherautó. 

A férfiak eltűntek a fák között, és meglapultak az aljnövényzetben, ahová 
a kismotort is elrejtették. A teherautó elvonult. Ezután a százados 
megmutatta Opálnak a baleset helyszínét. 

A Troli kisteherautójának első kereke látszólag durrdefektet kapott — a 
szög még most is kiállt a gumiból, ahová a szorgos kezek bekalapálták. Az 
irányíthatatlanná vált jármű nyilván élesen kitört jobbra. A balszerencse 
folytán minderre a betonhíd közepén került sor. 


A jármű így nagy sebességgel áttört a korláton, és becsapódott a kiszáradt 
folyómeder meredek oldalába. 

Ütközéskor a sofőr olyan erővel vágódott a szélvédőnek és a 
kormánynak, hogy a fejét és a mellkasát egyaránt szétzúzta. Valaki 
szemlátomást kiszabadította a fülkéből, és a jármű mellé fektette; holtában 
meredten és vakon nézett fel a kazuárfák csúcsára, amint a hold felé 
mutattak. 

Most már beszélhetünk. — A kapitány felidézte Opálnak, amit a 
biztonságos vonalon keresztül Benny üzent a halászhajónak Tel-Avivból. 
Szóról szóra. Azután átadott egy köteg papírost és egy piros baseballsapkát. 
— A haldokló ezt adta neked, mielőtt kiszenvedett. Te mindent megtettél 
érte, de már nem volt remény. Túlságosan súlyos sérüléseket szenvedett. 
Kérdés? 

Opál megrázta a fejét. A sztori megállhatott. Eltette a papírokat a 
széldzsekijébe. A Sayeret Mátkái századosa kezet nyújtott neki. 

— Vissza kell térnünk a tengerre. Sok szerencsét, barátom. 

— Mazeltov. 

Néhány perc alatt az utolsó lábnyomot is feltakarították a porból, kivéve 
azokat, amiket Opál hagyott. Azzal el is tűntek, a sötét óceánon át 
visszatértek a halászhajóra. 

Opál kibányászta kismotorját a bokrok közül, és folytatta az utat észak 
felé. 

Akik a Chauncey Reynolds irodájában összegyűltek, mind jól ismerték a 
kalózkodás egy évtizede alatt intézményesült rituálét. A kalózok 
valamennyien a puntföldi klánok fejei voltak, akik egy ezerháromszáz 
kilométeres partszakaszon tevékenykedtek, az északi Boosaaso és a déli, 
Mogadishutól valamivel feljebb eső Mareeg között. 

A pénzért csinálták az egészet, semmi másért — azon az alapon, hogy a 
dél-koreai és tajvani flották évekkel korábban teljesen lehalászták a 
vizeiket, megfosztva őket a megélhetésüktől. Akár joggal, akár jog nélkül, 
de a kalózkodást választották, s ezáltal jócskán nagyobb bevételre tettek 
szert, mint ami a tonhalakból befolyhatott. 


Kezdetben csak a közvetlenül a part mentén elhaladó hajókra csaptak le, 
ám idővel, ahogy egyre tapasztaltabbá váltak, egyre távolabb merészkedtek 
kelet és dél felé. Eleinte kisebb hajókat zsákmányoltak, nehézkesen 
tárgyaltak, a dollárral teli táskákat pedig egy-egy Kenyából felszálló 
kisrepülőgép dobta le nekik a megadott zónában. 

Csakhogy errefelé senki sem bízik senkiben. Ezekben a tolvajokban 
végképp nincs tisztesség. Egy rivális klán képes volt elcsaklizni a másik 
által elrabolt hajót, miközben keserves közelharc folyt minden ledobott és a 
vízen lebegő táskáért — más módszert kellett keresni. 

Az elfogott hajó legénységét csak a legritkább esetben szállították partra; 
a hajót olykor a parttól három és fél kilométernyire horgonyozták le. A 
tisztek és a legénység viszonylag rendes körülmények között lakott a 
fedélzeten, csak éppen tucatnyi fegyveres vigyázott rájuk, amíg az érdekelt 
felek — a hajó tulajdonosa és a klán feje — lefolytatták a tárgyalást. 

Nyugati részről a biztosítók, ügyvédek és túszmentők egyes cégei nagy 
tapasztalatra és szakértelemre tettek szert ezen a téren, de a másik oldalon is 
megjelentek a képzett szomáliai — s az adott klánt képviselő tárgyalók. 

Az alkudozás modem eszközök, számítógépek és iPhone segítségével 
zajlott. Ma már pénzbombákat se dobtak le csak úgy — a szomáliaiak 
bankszámlákat nyitottak, ahonnét a pénz a tranzakciót követően azonnal 
továbbvándorolt. 

Habár idővel a tárgyalók mindkét oldalon kezdték kiismerni egymást, 
csak az érintett egyik fél akarta mielőbb elvégezni a munkát. Az adu ász így 
a szomáliaiak kezében maradt. 

A biztosítók szemében a késleltetett rakomány egyenlő az elveszett 
rakománnyal, míg a hajótulajdonosok számára a forgalomból kivont hajó 
csak üzemi veszteséget termel. Ha mindehhez hozzáadjuk a legénység 
helyzetét és a családtagok kétségbeesését, az alku lezárása mindenki 
számára sürgető kényszerré válik. A szomáliaiak persze tudják ezt — 
miközben övék a világ minden ideje. Ez hát a zsarolás alapja: az idő. 

Némelyik hajó éveket vesztegelt a part mentén. 

Gareth Evans tíz különböző értékű hajó és rakomány felszabadításában 
működött már közre. 

Ügy tanulmány ozta Puntföldet és szerteágazó törzsi felépítését, mintha 
ebből írná a nagydoktoriját. Amikor hallotta, hogy a Malmö Garacad felé 
tart, tudta, melyik törzs uralja az adott partszakaszt, és hány klán alkotja az 


adott törzset. Közülük többen ugyanazt a tárgyalót használták, a sima 
modorú, nagyvárosi szomáliait, Mr. Ali Abdit, aki az egyik középnyugati 
amerikai egyetemen szerzett diplomát. 

Mindezt elmondták Harry Anderssonnak is, miközben a nyári szürkület 
lassan Londonra telepedett, és a világ másik felén a Malmö tovább haladt 
Garacad felé. Egy kínai étteremből hozattak gyorsételeket a tárgyalóterem 
magas fényű asztalára, és a titkárnő, Mrs. Bulstrode belement az éjszakai 
műszakba, hogy egyik adag kávét a másik után főzze le. 

Egy szobát elkülönítettek Gareth Evans számára. Ha kijelölik a szomáliai 
tárgyalót, Eklund kapitánnyal tudatják, melyik londoni számot kell 
megadnia. 

Gareth Evans megvizsgálta a helyzetet, megismerte a Malmö adatait, és a 
vadonatúj  luxusautókból álló rakomány  figyelembevételével úgy 
számította, valahol ötmillió dollár környékén meg tudnak állapodni. Tudta, 
hogy az első követelés ennek a sokszorosa lesz, miként azt is, hogy a 
túlságosan lelkes beleegyezés nyomán azonnal kétszeresére szökik fel az 
összeg. A sürgetés szintén nem válik be, csak feljebb hajtja az árat. Ez a 
foglyul ejtett legénység szempontjából nem túl jó hír. 

Nincs más, mint türelmesen kivárni az alku végét. 

A hazatért tengerészek történetei alapján a hajót elfoglaló szomáliaiak — 
többnyire írástudatlan, hegyi vademberek — a megszállás hetei alatt bűzlő 
pöcegödörré változtatták az egykor makulátlanul tiszta hajót. A vécét nem 
ismerték; akkor és ott ürítettek, amikor és ahol rájuk jött — lehettek akár 
bent, akár kint. 

A hőség elvégezte a többit. Miután a generátorokból kifogyott az olaj, 
leállt a légkondicionálás. Fagyasztás híján az étel is gyorsan megromlott, 
így kényszerűségből a legénység is szomáliai kecskét evett, amit 
természetesen a fedélzeten vágtak le. A tengerészek jobb híján 
horgászással, táblajátékokkal, kártyával vagy olvasással csaphatták agyon 
az időt, de ezzel is csak ideig-óráig tartották maguktól távol a végtelen 
unalmat. 

A tárgyalócsapat este tízkor oszlott fel. Ha teljes sebességgel halad, ami 
valószínű, a Malmö londoni idő szerint délben ér a garacadi öbölbe. Nem 
sokkal ezután megtudhatják, ki rabolta el, és ki lesz a kinevezett tárgyaló. 
Ezután, ha a szükség úgy kívánta, Gareth Evans bemutatkozott, azzal 
kezdetét vette a szövevényes alkudozás. 

Mire Opál megérkezett Markába, a kora délutáni hőségben a városlakók 
már visszavonultak sziesztázni. 

Megtalálta a kaput és bekopogott. A fallal körülvett udvar lakói nem 
aludtak. Hangokat és sietős lépteket hallott, mintha régóta várnának valakit, 
aki késik. 

A súlyos kapu kémlelőnyílásában egy arc jelent meg. 

Arab arc, nem szomáliai. A szemek végigpásztázták az utcát, de sehol 
sem látták a várt kisteherautót. Végül megállapodtak Opálon. 

Igen? — csattant fel egy ingerült hang, amiért egy ágrólszakadt senki 
bebocsátást kért. 

Iratokat hoztam a sejknek - felelt Opál arabul. 

Miféle papírokat? — mordult fel a hang gazdája ellenségesen. 

Nem tudom. Az ember az úton azt mondta, hogy ha kérdeznek, ezt 
feleljem. 

A kapu mögül lázas szóváltás hangjai szűrődtek ki. Az első arc 
félrehúzódott, hogy egy másik vegye át a helyét. 

szomáliai férfi volt, nem arab, mégis arabul beszélt. 

Talán pakisztáni? 

Honnét jössz, és milyen papírokról beszélsz? 

Opál kutatni kezdett a széldzsekijében, amíg elő nem ásta a lepecsételt 
papírköteget. 

Markából jövök. Találkoztam egy férfival az úton. Karambolozott a 
teherautójával. Ő kérte, hogy hozzam el ezeket, és megmondta, hogyan 
találok ide. Ez minden, amit tudok. 

Megpróbálta betuszkolni a papírokat a kémlelőnyíláson. 

Ne, várj! — kiáltott fel az arab, azzal a kapu megnyílt. 

Négy szakállas férfi állt mögötte. Az egyik megragadta és berángatta, 
miközben egy kamasz fiú kiszaladt az utcára, hogy felállítsa és betolja a 
motorját. A kapu ezzel be is zárult. Ketten fogták közre. A férfi, akit 
pakisztáninak gondolt, fenyegetően magasodott fölé. 

Ahogy elnézte a csomagot, vett egy nagy levegőt. 

Honnét szerezted ezeket, kutya? Mit csináltál a barátunkkal? 

Opál eljátszotta a halálra rémült senkit, ami nem is esett nehezére. 


A teherautós férfitól, uram. Attól félek, meghalt... Idáig jutott, mielőtt 
egy erőteljes ütés nyomán elterült a földön. Lázas kiabálás kezdődött, 
amiből egy szót sem értett, noha héber anyanyelvén felül angolul, szomáliul 
és arabul is beszélt. Egyszerre hárman is megragadták, és vonszolni 
kezdték. A kerítésfalhoz valamilyen fészert ragasztottak, ide hajították be, 
mielőtt hallotta a reteszzár csattanását. Sötét, bűzös helyen találta magát. 

Tudta, hogy végig kell játszania szerepét, ezért letérdepelt az öreg, 
foszlott zsákok közé, és a teljes megadás jeleként a kezébe temette arcát. 

Fél óra is eltelt, mire visszajöttek. A két-három fős testőri kíséret nem 
maradt el, de egy új valaki is csatlakozott hozzá. Ez a szomáliai férfi 
kulturált hangon beszélt, mint aki jó iskolákba járt. Intett Opálnak, aki 
hunyorogva botorkált ki az éles napfénybe. 

Gyere — kérte szomáliul. — A sejk látni kíván. 

A kíséret a kapuval szemközt álló központi épületbe terelte. Az előtérben 
gyorsan és gyakorlottan megmotozták. Elvették rongyos tárcáját, és átadták 
a szomáliainak, aki kiemelte és átfutotta a szokványos papírokat, majd 
összevetette a szemcsés fényképet az arcával. Azután bólintott, és zsebre 
tette a tárcát, mielőtt elfordult és továbbindult. Opált utána taszították. 

Ízlésesen berendezett nappaliba vezették, ahol hatalmas ventilátor forgott 
a mennyezeten. íróasztalt látott, rajta papírokkal és írószerekkel. Az ajtónak 
háttal egy férfi ült forgószékében. A szomáliai közelebb lépett hozzá, és 
belesúgott a fülébe. Opál megesküdött volna rá, hogy visszaváltott arabra, 
miközben átnyújtotta a férfinak a tárcát és az iratokat. 

Opál látta, hogy az általa hozott csomagot felbontották, több lapja az 
íróasztalon hever. Az ülő férfi megfordult, felemelte tekintetét a tárcáról, és 
végigmérte. Tömött fekete szakálla felett valósággal világított 
borostyánszínű szeme. 


10. FEJEZET 


A MALMÖ ALIG VETETT HORGONYT A GARACADI-ÖBÖL 
HÚSZ ÖL mély vizében, a falu felől máris három alumíniumfalú bárka 
indult felé. 

Dzsimali és hét kalóztársa alig várta, hogy visszatérjen a szárazföldre. 
Húsz napja voltak tengeren, ennek java részét a tajvani halászhajón, 
bujdokolással töltötték. 

Friss élelmük rég elfogyott, két hete európai és Fülöp-szigeteki konyhán 
éltek, amit ki nem álltak. Újra érezni akarták az omlós kecskehús ízét és a 
homokot a talpuk alatt. A közelgő bárkákon a váltás utazott, amely a hajót 
és legénységét őrizte, ameddig csak kellett. 

Csupán egy valaki nem tartozott a rongyos hegylakók közé. A harmadik 
bárka végében takarosán öltözött, jó szabású vászonöltönyt viselő szomáliai 
utazott, a térdén aktatáskával. Al-Afrit tárgyalója, Mr. Abdi. 

— Csak most kezdődik — sóhajtott fel Eklund kapitány. 

Angolul beszélt, a fedélzeten utazó svédek, ukránok, filippínók és a 
lengyel gépész közös nyelvén. Türelmesnek kell lennünk. A beszédet 
hagyják rám. 

— Nem beszéd — csattant fel Dzsimali. Nem szerette, ha foglyai akár 
angolul is beszéltek egymáshoz, mert korántsem értett minden szót. 

Létrát eresztettek le a hajó oldalán, hogy a jobbára tizenéves őrök 
felkapaszkodjanak, de olyan könnyedén, mintha nem is érintenék a fokokat. 
Mr. Abdi, aki egy mérföldnyire sem szeretett kint lenni a tengeren, ráérősen 
haladt, és szorosan markolta a hágcsót. Amint a fedélzetre lépett, feladták 
neki aktatáskáját. 

Eklund kapitány nem ismerte, de öltözéke és modora alapján legalább 
kulturált ember benyomását keltette. 

Előrelépett. 

— Eklund kapitány vagyok — mutatkozott be, Mr. Abdi felé nyújtva a 
kezét. 

Ali Abdi, a szomáliai fél kijelölt tárgyalója. — Folyékonyan, némi 
amerikai akcentussal beszélte az angolt. Ön korábban még nem... hogy is 
fogalmazzak? Nem élvezte a szomáliai vendégszeretetet? 

— Nem - felelt a kapitány —, és most is szívesen lemondanék róla. 


— Hát persze. Az ön szempontjából ez módfelett kellemetlen, de hát előre 
tájékoztatták erről az  eshetőségről, nem? Nos, vannak bizonyos 
formaságok, amiken át kell esnünk, mielőtt megkezdődnének az érdemi 
tárgyalások. S minél előbb jutunk közös megegyezésre, annál hamarabb 
mehet az útjára. 

Eklund kapitány tudta, hogy munkaadója máris csapatba tömörült a 
biztosítókkal és ügyvédekkel, akik kijelölték a maguk tárgyalóját. Remélte, 
hogy mindkettő tapasztalt szakértő, így gyorsan megállapodnak a 
váltságdíjban, azután elengedik őket. 

Ebből is látszott, mennyire nem ismerte a játékszabályokat. A gyorsaság 
itt egyedül az európaiaknak számított. 

Mialatt a hídra kísérték, Abdit egyelőre csak az érdekelte, hogy a hajó 
műholdas telefonján kapcsolatot létesítsen a stockholmi műveleti 
központtal, majd pedig a tárgyalóval, aki feltehetően Londonban, a Llloyd"s 
otthonában, az egész alkufolyamat epicentrumában tartózkodik. Ahogy a 
hídról végigmérte a fedélzetet, csak annyit jegyzett meg: 

—- Talán nem ártana kifeszíteni néhány vásznat a fedélzet fölé. Így a 
legénysége anélkül szívhatna friss tengeri levegőt, hogy szénné ég a napon. 

Stig Eklung hallott a Stockholm-szindrómáról, amikor emberrabló és 
fogoly között a kényszerű közelség okán barátság szövődik. O maga nem 
szándékozott engedni abból a gyűlöletből, amit a hajóját elorozó vadak iránt 
érzett, de Ali Abdi képében olyan jól öltözött, tanult és ékesszóló 
szomáliaira ismert, akivel legalább civilizáltan lehetett társalogni. 

— Köszönöm — bólintott. Első és másodtisztje mögötte állt, megértette a 
hallottakat. Amint biccentett feléjük, elindultak alkalmas vásznakat keresni. 

— S most, ha lehetséges, szeretnék beszélni a stockholmi embereikkel — 
kérte Abdi. 

Stockholm másodperceken belül jelentkezett a műholdas telefonon. Abdi 
arca felderült, amikor meghallotta, hogy a hajó tulajdonosa Londonban van, 
a Chauncey Reynoldsnál. A cég közvetítésével kétszer is tárgyalt már — 
igaz, más törzsi vezetők megbízásából —, és mindkét esetben alig néhány 
hét késedelem árán nyélbe ütötték az egyezséget. Miután megkapta a 
számot, arra kérte Eklund kapitányt, hogy hívja fel neki a londoni 
ügyvédeket. Maga Julián Reynolds vette fel a kagylót. 

— A, Mr. Reynolds, hát újra beszélünk. Itt Mr. Ali Abdi a Malmö hídjáról 
és Eklund kapitány társaságában. 


Julián Reynolds is elégedettnek tűnt. Befogta a kagylót, amíg tudatta: 

— Megint Abdi az. — Megkönnyebbült sóhaj hallatszott, még Gareth 
Evans részéről is. A londoniak mind tudták, milyen veszett híre van Al- 
Afritnak, a Garacadot uraló kíméletlen vén zsarnoknak. A művelt Abdi 
kinevezése felcsillantott a sötétben egy halvány reménysugarat. 

— Jó reggelt, Abdi. Szalem alejkum. 

— Alejkum szalem -— felelt Abdi az éteren át. Gyanította, hogy a svédek és 
britek szíves-örömest kitekernék a nyakát, ha módjuk lenne rá, ezzel együtt 
értékelte a muszlim köszöntést. Ahogyan a civilizáltság minden apró jelét. 

— Átadom valakinek, akit szerintem már ismer. — Miután odanyújtotta a 
kagylót Gareth Evansnek, Reynolds kihangosította a telefont. A szomáliai 
partokról érkező hang kristálytisztán szólt. Nemcsak itt, de Fort Meade-ben 
és Cheltenhamben is, ahol mindent rögzítettek. 

— Helló, Mr. Abdi. Itt Mr. Gareth. Hát újra találkozunk, ha csak az 
éterben is. Engem kértek fel, hogy intézzem az itteni dolgokat. 

Londonban a hangszórók útján öt ember — a hajótulajdonos, két ügyvéd, 
egy biztosító és Gareth Evans — hallotta Abdi nevetését. 

— Mr. Gareth, barátom. Annyira örülök, hogy ön az. Így bizonyosan jó 
kimenetele lesz az ügynek. 

Abdi oly módon talált középutat a fagyos hivatalosság és túlzott 
bizalmaskodás között, hogy mindenki neve elé odabiggyesztett egy 
, mistert?". Gareth Evansre is mindig Mr. Garethként hivatkozott. 

— Itt a londoni irodában elkülönítettek számomra egy irodát — jelezte 
Evans. — Szóval, ha gondolja, kezdhetjük is. 

Ez így túl gyors volt Abdinak. Nem szabad engedni a formalitásból. 
Érzékeltetni kell az európaiakkal, hogy itt egyedül nekik van okuk a 
sietségre. Abdi tudta, Stockholmban máris kiszámították, mennyibe kerül 
naponta a Malmö veszteglése, s ugyanezt tették a biztosítók is, szám szerint 
hárman. 

Külön cég biztosította a hajótestet és meghajtó rendszert, egy másik a 
rakományt, egy harmadik a legénységet. Mindnyájan különféle 
módszerekkel számolták ki időarányos és függő veszteségeiket. Hát csak 
számolgassanak még egy kicsit, gondolta. 

— Ah, Mr. Gareth, barátom, nagyon előreszaladtunk. Szükségem van egy 
kis időre, hogy felmérjem a Malmöt és a rakományt, mielőtt előállók egy 
méltányos ajánlattal, amit a megbízója elé terjeszthet. 


Korábban eltöltött némi időt az interneten, abban az irodában, ami az Al- 
Afrit fellegváraként szolgáló hegyi erődben különítettek el számára. Tudta, 
hogy olyan tényezőket kell számításba vennie, mint a teherhajó kora és 
állapota, a rakomány romlandósága és az elmaradt üzleti nyereség. 

Miután mindezt felmérte, úgy döntött, a kiindulási alap huszonötmillió 
lesz. Tudta, hogy ez végül négyre olvad — legfeljebb ötre, ha a svédek 
nagyon sietnek. 

— Mr. Gareth, hadd javasoljam, hogy kezdjük holnap reggel. Mondjuk 
londoni idő szerint kilenckor? Az errefelé már dél. Addigra visszatérek a 
partra. 

— Legyen így, barátom. Akkor várom a hívását. 

— Műholdas hívás lesz számítógépen keresztül. A Skype szóba sem 
kerülhet. A mimika túlságosan is árulkodó. 

—- Még valami, mielőtt mára elbúcsúzunk. Garanciát tud nyújtani arra 
nézve, hogy a legénységet, beleértve annak filippínó tagjait is, biztonságos 
helyen őrzik, ahol nem éri őket semmilyen sérelem? 

A többi szomáliai nem hallotta ezt, miután valamennyien hallótávolságon 
kívül tartózkodtak, de egyébként sem beszéltek angolul. Abdi annál inkább 
értette, miről van szó. 

Alapjában véve a szomáliái hadurak és törzsfők emberségesen bántak 
foglyaikkal, de akadt egy-két említésre méltó kivétel. Al-Afrit közéjük 
tartozott, mi több, a legrosszabb és legkönyörtelenebb vadember hírében 
állt. 

Abdi a maga részéről szívesen dolgozott Al-Afritnak, hiszen húsz 
százalékot kapott a kialkudott összegből ennek köszönhetően már ilyen 
fiatalon dúsgazdag embernek tarthatta magát —, ám ez nem jelentette, hogy 
kedvelnie is kellett megbízóját. Nem is kedvelte. Sőt, megvetette. Rá nem is 
kellett a nap minden percében tucatnyi testőrnek vigyáznia. 

— Biztos vagyok abban, hogy a legénységet itt tartják a hajón, ahol 
senkinek sem esik bántódása — felelte, mielőtt véget vetett a hívásnak. 
Imádkozott, hogy igaza legyen. 

A borostyánszínű szemek hosszú időn át időztek a fiatal foglyon. Néma 
csend telepedett a szobára. Opál érezte maga mögött a tanult szomáliait, aki 


kiengedte az udvarra, ahogy a két pakisztáni testőrt is. Az előtte ülő férfi 
végül meglepően gyengéd hangon, arabul szólalt meg. 

— Mi a neved? 

Opál megmondta. 

— Ez szomáliai név? 

A mögötte álló szomáliai megrázta a fejét. A pakisztániak egy szót se 
értettek. 

— Nem, sejk, Etiópiából származom. 

— Az jórészt a kuffarok országa. Te is keresztény vagy? 

— Hála legyen Allahnak, a könyörületesnek és irgalmasnak, nem, nem, 
sejk. Ogadenből, a határ mellől származom. Ott mindnyájan muszlimok 
vagyunk, emiatt üldöznek is. 

A borostyánszemű férfi helyeslően bólintott. 

— Ezért jöttél ide Szomáliába? 

— Azt beszélték a faluban, hogy erőszakkal besoroznak minket az etiópiai 
hadseregbe, és le akarják rohanni Szomáliát. Elszöktem, és idejöttem, hogy 
csatlakozzam testvéreimhez Allahban. 

— A múlt éjjel Kismayóból utaztál Markába? 

— Igen. 

— Miért? 

— Munkát keresek, sejk. Jelenleg felvigyázóként dolgozom a kikötőben, 
de reméltem, hogy Markában találok valami jobbat. 

— És hogyan jutottál ezekhez a papírokhoz? 

Opál felmondta a betanult szöveget. Azért utazott éjjel, hogy elkerülje a 
vakító hőséget és a nappali homokviharokat. 

Észrevette, hogy a motorból kezd kifogyni a benzin, ezért megállt, hogy a 
kannából feltöltse a tankot. Ez merő véletlenségből a kiszáradt vádi felett 
átívelő hídon történt. 

Elhaló kiáltást hallott. Azt gondolta, csak a szél jajgat a kazuárfák között, 
de azután újra meghallotta. Mintha a híd alól érkezett volna. 

Lemászott a meredek hegyoldalon a vádihoz, ahol egy teljesen összetört 
kisteherautóra bukkant. Úgy tűnt, lezuhant a hídról, és becsapódott a vádi 
partoldalába. A volánnál ülő férfi szörnyű sérüléseket szenvedett. 

— Próbáltam segíteni rajta, sejk, de már nem volt mit tenni. A motoromon 
ketten nem fértünk volna el, és a vádiból se tudtam volna felhozni. 


Kihúztam a fülkéből, nehogy bent égjen, ha berobban a benzin, de már 
haldoklott, insallah. 

A haldokló, mint testvéréhez, hozzá könyörgött, hogy vigye el a táskáját 
Markába. Leírta neki, hol várnak rá: közel az utcai piachoz, az olasz 
körforgalomnál, a fallal körülvett udvaron. 

— A karomban tartottam, amíg kiszenvedett, sejk. Senki sem tudta volna 
megmenteni. 

A köntöst viselő férfi hosszan elgondolkodott, mielőtt elfordult, hogy 
átforgassa a táskából származó papírokat. 

— Kinyitottad a táskát? 

— Nem, sejk. Nem tartozott rám, mi van benne. 

A borostyánszínű szemek fürkészve méregették. 

— Pénz is volt abban a táskában. Talán egy becsületes emberrel van 
dolgunk, mit gondolsz, Dzsamma? 

A szomáliai gúnyosan elvigyorodott. A Prédikátor urdu nyelven utasítást 
adott pakisztáni embereinek, akik előreléptek, és megragadták Opált. 

— Az embereim elmennek arra a helyre. Megvizsgálják a roncsot, ami 
bizonyára még most is ott van. Ahogy a szolgám holtteste is. Ha hazudtál, 
azt fogod kívánni, bár soha ne jöttél volna ide. Addig is, itt maradsz, és 
megvárod, amíg visszatérnek. 

Újra bezárták, ám ezúttal nem a roskadozó udvari fészerbe, ahonnét egy 
elevenebb fickó az éj leple alatt könnyen megszökhetett. A homokpadlós 
pincébe vitték, ott fordították rá a kulcsot. Két napot és egy éjszakát töltött 
itt, a koromsötétben. 

Csak egy műanyag palackra való vizet kapott, amit takarékosan 
kortyolgatott . világtalan börtönében. Amikor végül kiengedték, és 
felkísérték az emeletre, vadul hunyorgott, hogy kizárja a bántóan és 
vakítóan éles napfényt. Ezúttal is a Prédikátor elé vitték. 

A köntöst viselő alak tartott valamit a kezében, amit tűnődve forgatott 
ujjai között. Tekintete végül felé fordult, és megállapodott rajta. 

—- Úgy tűnik, igazat mondtál, ifjú barátom — szólt arabul. Szolgám 
csakugyan a vádiba zuhant teherautójával, ott is halt meg. S miért? — 
Felmutatta a kezében tartott apró tárgyat. Egy szög miatt. Az embereim ezt 
találták az abroncsban. 

Igazat mondtál. — Felkelt, és átszelte a szobát, hogy megálljon a fiatal 
etiópiai előtt, és eltűnődve lenézett rá. — Hogyan tanultál meg arabul? 


— A szabadidőmben, sejk. Azt akartam, hogy jobban el tudjam olvasni, és 
meg tudjam érteni a Szent Koránt. 

— Más nyelvet is beszélsz? 

— Egy kicsit angolul, uram. 

— Azt hogyan tanultad? 

- A falum közelében volt egy iskola, egy Angliából érkezett 
misszionárius nyitotta. 

A Prédikátor veszedelmes némaságba burkolózott. 

— Egy hitetlen. Egy kuffar. A Nyugat imádatát is eltanultad tőle? 

— Nem, uram, éppen ellenkezőleg. Megtanultam gyűlölni őket mindazért 
a szenvedésért, amit az évszázadok során a népünknek okoztak, és 
megértettem, hogy számunkra csak Mohammed próféta lehet követendő 
példa, béke és áldás lengje körül. 

A Prédikátor végiggondolta a hallottakat, majd lassan elmosolyodott. 

— Adva van tehát egy ifjú — intézte a szavait szomáliai titkárához —, aki 
elég becsületes ahhoz, hogy ne nyúljon a pénzhez, elég könyörületes, hogy 
teljesítse egy haldokló utolsó kívánságát, és nincs más vágya, mint a 
Prófétát szolgálni. Amellett beszél szomáliul, arabul és egy kicsit angolul. 
Mit gondolsz, Dzsamma? 

A titkár veszélyt szimatolt. Hogy a kedvére tegyen, egyetértett — valóban 
szerencsés fordulat ez a felfedezés —, ám ez mit sem változtatott a lényegen: 
a Prédikátor elveszítette számítógépes szakemberét és futárát, aki elhozta 
neki a Londonból érkező üzeneteket. Ily módon eddig senki sem 
gyaníthatta, hogy a Prédikátor Markában van, nem Kismayóban, és most 
egyedül Dzsamma pótolhatta őt Kismayóban. A többiek nem is konyítottak 
a számítógéphez. 

A Prédikátor tehát éppen akkor maradt titkár nélkül, amikor a véletlen 
folytán találkozott egy írástudó, az ogadeni dialektuson felül három nyelven 
beszélő fiatal férfival, aki történetesen munkát keresett. 

A Prédikátor évtizedek óta üldözési  mániával határos 
elővigyázatosságának köszönhette, hogy életben maradt; ezalatt végignézte, 
hogyan követik le, veszik célba és semmisítik meg a legtöbb társát a 
Laskar-e-Taibából, a 313-as brigádból, a khoraszáni ítéletvégrehajtók közül, 
a Hakkani klánból és az arab-félszigeti al-Kaidából. Több mint a felüket 
rútul elárulták. 


Úgy félt a kamerától, mint a pestistől; állandóan változtatta a lakóhelyét 
és a nevét; elrejtette az arcát. És életben maradt. 

Csak olyanokat tűrt meg maga mellett, akik megszolgálták a bizalmát. 
Négy pakisztáni testőre az életét adta volna érte, ám ezen felül nem értettek 
máshoz. Dzsamma pedig ugyan okos volt, de neki olyanra volt szüksége, 
aki képes felügyelni a két kismayói számítógépet. 

Tetszett neki a jövevény. Bizonyítva látta őszinteségét, egyenességét. Ha 
alkalmazza, amúgy is éjjel-nappal megfigyelés alatt tartják, nem beszélhet 
senkivel. Neki pedig kellett egy személyi titkár. Az, hogy az előtte álló 
fiatal férfi éppenséggel zsidó kém, egy pillanatra sem ötlött fel benne. 

Úgy döntött, vállalja a kockázatot. 

— Szeretnél a személyi titkárom lenni? — kérdezte halkan, miközben 
hallotta Dzsamma méltatlankodó nyögését. 

— Elmondhatatlan tisztesség lenne számomra, uram. 

Hűségesen fogom szolgálni, insallah. 

Elhangzottak a parancsok. Dzsamma fogta az egyik furgont, és 
Kismayóba utazott, hogy ott átvegye a Masala raktár és a prédikációkat 
sugárzó számítógép felügyeletét. 

Opál beköltözött Dzsamma szobájába, és átvette a feladatkörét. Egy 
órával később felhúzta a harsány vörös, New York emblémás 
baseballsapkát, amit a roncsnál kapott. A sapkát korábban a halászhajó 
utolsó izraeli kapitánya hordta, akinek azután kellett lemondania róla, hogy 
parancs érkezett Tel-Avivből. 

Az udvaron begurította motorkerékpárját a lerobbant fal menti fészerbe, 
hogy mégse a tűző napon álljon. Félúton megtorpant és felnézett. Azután 
lassan bólintott, mielőtt továbbment. 

Tampa közelében, a föld alatti irányítóteremben érzékelték az apró 
alakot, kilométerekkel a magasban köröző Global Hawk alatt. Riadót fújtak, 
és a képet továbbították a londoni amerikai nagykövetségre. 

A Nyomkövető elnézte az arab köntöst és piros sapkát viselő alakot, 
ahogy a távoli Markából feltekintett az égboltra. 

— Szép munka, kölyök — mormolta. 

Opál ügynök bejutott az erődbe, és elküldte a megerősítést, amire várt. 

Az utolsó gyilkos nem töltött fel áruházi polcokat és nem dolgozott 
szervizben. Szíriában született, jó egyetemeken tanult és fogászdiplomát 
szerzett, majd fogtechnikusként helyezkedett el egy sikeres vállalkozónál, a 
virginiai Fairfax zöldövezetében. Tarek Husszeinnek hívták. 

Tíz évvel korábban Aleppóból érkezett, méghozzá nem menekültként 
vagy diákként, hanem mint törvényes bevándorló, aki teljesítette a hivatalos 
beléptetés minden feltételét. Azt nem sikerült megállapítani, hogy ekkor 
már magában hordozta-e az engesztelhetetlen gyűlöletet Amerika és 
általában az egész Nyugat iránt, amiről írásai tanúskodtak, amelyeket a 
Virginiai Állami Rendőrség és az FBI csak azután ismert meg, hogy 
átkutatta takaros rendben tartott, zöldövezeti házát. 

Az útlevele csupán annyit árult el, hogy az elmúlt évtizedben háromszor 
is járt a Közel-Keleten, így jobb híján arra következtettek, hogy e 
látogatások során , fertőződhetett" meg a haraggal és gyűlölettel. Naplója és 
laptopja választ adott néhány égető kérdésre, de korántsem mindenre. 

Munkaadóit, szomszédjait és ismerőseit kimerítő vallatásnak vetették alá, 
de úgy tűnt, Tareknek mindenkit sikerült lóvá tennie. Pedig az udvarias, 
mosolygó fogorvos álarca mögött igazi, vakbuzgó szalafista rejlett, aki a 
dzsihád legnyersebb, legkérlelhetetlenebb irányzatát képviselte. írásai 
minden során átsütött az amerikai életforma iránt érzett mély megvetés és 
gyűlölet. 

Mint a legtöbb szalafista, ő sem érezte szükségét, hogy hagyományos 
arab öltözéket viseljen, szakállt növesszen, és naponta ötször imádkozzon. 
Minden reggel simára borotválta állát, és divatos, rövid frizurában hordta 
hollófekete haját. 

Egyedül lakott kis, családi házában, — mindazonáltal  összejárt 
munkatársaival és másokkal, akik — minthogy az amerikaiak szeretik az 
ilyen kedveskedő beceneveket — Terry Husszeinnek szólították. 

Barátai a helyi bárban annak tudták be absztinenciáját, hogy , formában 
akart maradni", amit el is fogadtak. Az pedig fel sem tűnt nekik, hogy 
sosem eszik disznóhúst, vagy sohasem ül olyan asztalhoz, ahol éppen ezt 
teszik. 

Egyedülálló lévén több lány is szemet vetett rá; őket mindig előzékenyen 
és gyengéden, de visszautasította. A környékbeli bárba egy-két meleg férfi 
is járt, de amikor rákérdeztek, hogy az ő ligájukban játszik-e, szokott 


udvariasságával tagadta ezt, miközben sejttette, hogy csak ki akarja várni az 
, igazit". 

Naplójába eközben azt írta, hogy a melegeket szerinte a lehető leglassabb 
módon halálra kellene kövezni, mély viszolygást érez, ha csak arra gondol, 
hogy egy ágyban kellene feküdnie valamelyik kövér, fehér, disznózabáló 
hitetlen tehénnel. 

Nem a Prédikátor tanításai élesztették fel benne ezt az indulatot és 
gyűlöletet, viszont ezek mutatták meg mihez kezdjen velük. Laptopja 
tanúsága szerint két éven át odaadóan követte a Prédikátort, bár sosem 
árulta el magát azzal, hogy belépett rajongói táborába, akármennyire 
vágyott is erre. Végül úgy döntött, enged a Prédikátor ösztönzésedének: 
Allah és a Próféta iránti rajongása végső bizonyítékaként elszánta magát a 
legnagyobb áldozatra, hogy ennek jutalmakét csatlakozhasson hozzájuk az 
örök Paradicsomban, miközben a lehető legtöbb amerikait viszi magával a 
halálba, mikor. sahidot hal a hitetlen rendőrök keze által. Ehhez azonban 
fegyvert kellett szereznie. 

Rendelkezett virginiai vezetői engedéllyel, ami a legfontosabb fényképes 
igazolvány, ám ezt Husszein névre állították ki. Miután a média máris 
hatalmas hírverést csapott a tavasszal és nyáron elkövetett gyilkosságok 
körül, úgy vélte, hogy ez problémát okozhat. 

Ahogy elnézte arcát a tükörben, ráébred sötét hajával, sötét szemével és 
sötétbarna bőrével úgy fest, mint aki most érkezett a Közel-Keletről. A 
vezetékneve is csak felerősítette az előítéleteket. 

Akadt viszont egy munkatársa a laborban, aki külsőre hasonlított rá, noha 
Mexikóból származott, ezért eltökélte magát, hogy jogosítványt szerez egy 
spanyolosan hangzó névre. Nekiállt kutakodni a neten. 

Meglepte, milyen egyszerűen ment. Nem kellett személyesen 
megjelennie, még csak levelet sem írt, csupán vezetői engedélyért 
folyamodott az új-mexikói Míguel , Mickey" Hernandez nevében. 

Persze fizetnie azt kelletett hetvenkilenc dollárt a Global Intelligence ID 
Card Solutio cégnek, és további ötvenkilenc dollárt a gyorspostáért. Az 
, elveszett? virginiai vezetői engedély pótlása így levélben érkezett meg a 
címére. 

Az interneten elsősorban mégis alkalmas fegyver után kutatott. Órákat 
töltött azzal, hogy a különféle fegyvermagazinok oldalait forgatta. Többé- 


kevésbé tudta, mire van szüksége, és mit kell tennie, csak azt nem tudta, 
milyen fegyvert válasszon. 

Elidőzött a Sandy Hookban is használt Bushmasternél, de ezt a könnyű 
5.6 mm-es lőszer miatt elvetette. Valami fajsúlyosabbat, hatékonyabbat 
keresett. Végül a Heckler and Koch G3-asnál, az A4-es katonai 
támadófegyver egyik variánsánál állapodott meg, amelynek NATO-ban 
szabványosított 7.62 mm-es lövedéke még a vaslemezt is átütötte. 

Az internetes kutatások révén kiderítette, hogy az amerikai törvények 
értelmében nem vásárolhat magának teljesen automata kivitelt, de céljaira a 
félautomata is megfelelt, amely az elsütőbillentyű minden mozgására kilőtt 
egy lövedéket. Arra, amit tervezett, ennyi éppen elég volt. 

Ha meglepte, milyen könnyű vezetői engedélyt igényelni, attól szinte 
ledöbbent, mennyire egyszerű beszerezni egy fegyvert. Csak a Prince 
William megyei vásártéren tartott fegyverbemutatóra kellett elmennie, az 
alig egy órára, még mindig Virginiában fekvő Manassasbe. 

Némiképp zavartan sétálgatott az elárusítóbódék között, amelyek egy 
kisebb háború megvívásához elegendő fegyvert kínáltak eladásra, míg 
végül ráakadt a KH G3-asra. A vezetői engedély láttán a rámenős eladó 
örömmel kezébe adta a , vadászpuskát", amiért készpénzzel fizetett. Csak 
fogta és betette a csomagtartójába. Még a szemöldökét se vonta fel senki. 

A tárba való húsz lőszert ugyanilyen könnyen vette meg, bár ezt már egy 
Church Falls-i szaküzletben. Itt vásárolt száz töltényt, egy plusztárat és a 
tárkapcsot, ami összefogta a két tárat, így kisebb megszakítással összesen 
negyven lövést adhatott le. Miután mindent beszerzett, csendben visszatért 
kis otthonába, ahol felkészült a halálra. 

Al-Afrit a harmadik napon látogatott el új szerzeményére. A Malmö 
hídjáról Eklund kapitány is látta a nagy halászbárkát, amely már félúton járt 
a part és a hajó között. Távcsövével kiszúrta a ponyvatető alatt álló öltönyös 
Mr. Abdit, maga mellett egy fehér köntöst viselő alakkal. 

Dzsimalit és kalóztársait időközben másik tucat fiatal váltotta fel, akik 
olyan gyakorlatot honosítottak meg a fedélzeten, amilyet a svéd tengerjáró 
még sehol sem látott. Amikor megérkezett, az új csapat nagy kötegekben 
hordta fel a zöld leveleket, nem is ágszámra, de egész bokrokkal. Ez volt a 


khat, amit egész nap kitartóan rágcsáltak. Síig Eklund látta, ahogy 
napnyugtára teljesen beálltak tőle, amitől hol aluszékonnyá, hol zsémbessé 
és kötözködővé váltak. 

Amikor a mellette álló szomáliai követte a tekintetét, és kiszúrta a 
halászhajót, egy csapásra kijózanodott, lesietett a fedélzetre, és üvöltözni 
kezdett a ponyvatető alatt ejtőző társaival. 

A vén törzsfő az alumíniumlétrán felkapaszkodott a fedélzetre, 
felegyenesedett, és körülnézett. Eklund kapitány feltette a sapkáját, és 
tisztelgett. Jobb az elővigyázatosság, gondolta. Mr. Abdi, aki ezúttal a 
tolmács szerepét játszotta, bemutatta őket egymásnak. 

Al-Afrit fejfedője alól barázdált, szinte szénfekete arc kémlelt ki; 
legendás könyörtelenségéről csak vékonyra összepréselt ajka tanúskodott. 
Londonban Gareth Evans kísértést érzett rá, hogy figyelmeztesse Eklund 
kapitányt, de sosem tudhatta, éppen ki áll mellette. Miután Mr. Abdi is 
jobbnak látta, ha hallgat, a kapitány nem tudhatta, pontosan kinek a foglya. 

Miközben Abdi tolmácsolt, bejárták a hidat és a tiszti szállást. Azután Al- 
Afrit megparancsolta, hogy az összes idegen sorakozzon fel a fedélzeten. 
Lassan végigsétált a sor előtt, de ügyet sem vetett a tíz filippínóra, csak az 
öt európai érdekelte. 

Tekintete hosszan elidőzött az élére vasalt, fehér vászonnadrágot viselő 
tizenkilenc éves kadéton, Öve Carlssonon, mielőtt Abdin keresztül 
megparancsolta neki, hogy vegye le a sapkáját. Ezután belenézett a 
halványkék szemekbe, majd kinyújtotta a kezét és beletúrt a fiú szőke 
fürtjeibe. Carlsson elfehéredett és hátrahúzódott. A szomáliai bosszúsnak 
tűnt, de elvette a kezét. 

Amikor a csapat végül elindult a létra felé, Al-Afrit szomáli nyelven 
hadarni kezdett, mire őrei közül négyen előrerontottak, megragadták a 
kadétot és leteperték a földre. 

Eklund kapitány méltatlankodva próbált tiltakozni, de Abdi elkapta a 
karját. 

— Ne tegye — sziszegte. — Minden rendben. Nem lesz semmi baj. Ismerem 
a fickót. Jobb, ha nem bosszantja fel. 

A kadétot leterelték a létrán, a lent várakozó halászhajóra. 

— Segítsen, kapitány! — kiáltott fel rémülten. 

Eklund kapitány nekirontott Abdinak, aki utolsóként távozott a hajóról. 
Arca kivörösödött az indulattól. 


— Magát teszem felelőssé a fiú biztonságáért — kelt ki magából. — Ez nem 
civilizált bánásmód! 

Abdi, aki fél lábbal már a létrán állt, belesápadt az aggodalomba. 

- Megpróbálok beszélni a sejkkel... -Tájékoztatom Londont a 
történtekről — közölte a kapitány. 

— Erre nem adok engedélyt, Eklund kapitány. Ez a tárgyalásokról szól. 
Nagyon kényes helyzet. Kérem, engedje, hogy ezt én intézzem. 

Miután távoztak, útban a part felé néma csendben ült, és magában a vén 
gazembert átkozta. Ha azt hiszi, a kadét elrablásával nagyobb nyomást 
gyakorolhat Londonra és felverheti a váltságdíjat, tönkretesz mindent. O a 
tárgyaló, és tudja, mit csinál. Amellett a fiút is féltette. Al-Afritnak veszett 
híre van, ami a foglyokkal való bánásmódot illeti. 

Aznap este a Nyomkövető felhívta Arielt a centreville-i padlásszobában. 

Emlékszel a rövidfilmre, amit nálad hagytam? 

— Igen, Jackson ezredes. 

— Azt akarom, hogy mutassák be az iszlámista internetes csatornán, amit 
a Prédikátor használ. 

A videót egy óra múlva megosztották. A Prédikátor megszokott helyén 
ült, innét nézett egyenesen a kamerába, hogy megszólítsa az egész muszlim 
világot. 

Egyórányi beharangozás után a teljes rajongói bázis a monitorok előtt ült, 
azokkal a milliókkal együtt, akik talán még nem tértek át a szélsőséges 
eszmékre, de érdeklődtek utánuk — nem is beszélve a világ összes 
terrorelhárító ügynökségéről. 

Valamennyien döbbenten, mégis koncentrált figyelemmel követték az 
eseményeket. A harmincas évei közepén járó, zord kinézetű férfit láttak 
maguk előtt, aki ezúttal nem fedte el kendőjével az arca alsó felét, így 
láthatóvá vált tömött fekete szakálla és különös borostyánszínben játszó 
szeme. 

A nézők közül csupán egy valaki tudta, hogy a szemek a kontaktlencsétől 
ilyenek, a szónok pedig egy bizonyos Tony Suarez, aki egy malibui 
nyomortanyán él, és egyetlen árva szót sem ért a háttérként szolgáló lepedő 
Korán-idézeteiből. 

A brit utánzóművész mindössze két órát hallgatta a korábbi 
prédikációkat, mielőtt tökéletesen reprodukálta a beszélő hangját. S bár a 


felvétel ezúttal nem fekete-fehérben, hanem színesben készült, a hívők így 
sem kételkedhettek abban, hogy a Prédikátort látják. 

— Barátaim, fivéreim és nővéreim Allahban, már jó ideje hiányzom az 
életetekből, de higgyétek el, nem vesztegettem az időt. Olvastam és 
tanulmányoztam a mi gyönyörű hitünket, az iszlámot, és sok mindenen 
elmélkedtem. S mindez megváltoztatott, insallah. Nem tudom, hányán 
hallottatok a  Muraadzsa  aatról, a  szalafista-dzsihádista tanok 
Kiigazításairól. Mostanában ezeket tanulmányoztam. A múltban mindenkit 
arra biztattam, hogy ne csupán Allah imádatának szentelje magát, áldott 
legyen a neve, de mások gyűlöletének is, csakhogy a Kiigazítások szerint ez 
tévtanítás, hiszen a mi gyönyörű iszlámunk nem a keserűség és a gyűlölet 
vallása, még azok irányában sem, akik másként gondolkodnak, mint mi. A 
Kiigazítások közül a leghíresebbek az Eszmék Korrekciói. Akárcsak azok, 
akik gyűlöletre buzdítottak minket, Egyiptomból jött Al-Gama el- 
Iszlamijasz is, a Korrekciók szerzője, és most már tudom, hogy neki, nem 
pedig a fanatizmus és gyűlölködés tanítóinak van igaza. 

A Nyomkövető telefonja megcsörrent a követségi irodában. Öreg Róka 
jelentkezett Virginiából. 

— Romlik a hallásom, vagy tényleg valami különös dolog történik? — 
kérdezte. 

— Csak hallgassa — felelte a Nyomkövető, azzal letette. 

Az egészből mit sem értő Tony Suarez folytatta: 

— Immár tucatszor is elolvastam a Kiigazításokat angol fordításban, amit 
csak ajánlani tudok mindenkinek, aki nem beszél és olvas arabul, aki pedig 
igen, annak javaslom, hogy olvassa eredeti nyelven. Ma már világos 
számomra, hogy amit testvérünk, el-Gama állít, az utolsó szóig igaz. Amíg 
a demokrácia néven ismert társadalmi berendezkedés tökéletesen megfér az 
igaz iszlámmal, addig a gyűlölet és vérszomj ugyanilyen idegen minden 
szótól, amit Mohammed próféta, béke és áldás lengje körül, valaha is 
kimondott. . Akik  igazhitűnek vallják — magukat, — de — közben 
tömeggyilkosságokra és kegyetlenségre, kínzásra és ezrek halálára 
szomjaznak, valósággal olyanok, mint a háridzsita lázadók, akik a Próféta 
társai ellen harcoltak. Úgy kell tekintenünk minden dzsihádistára és 
szalafistára, mint azokra a háridzsitákra. Nekünk, akik az egyetlen igaz 
Allahot és az ő áldott prófétáját, Mohammadet dicsőítjük, el kell 
pusztítanunk minden eretneket, akik oly sok éven át félrevezették az 


igazhitűeket. Az igazhitűeknek éppoly kíméletlenül ki kell irtaniuk maguk 
közül a gyűlölködés és erőszak szószólóit, miként annak idején a Próféta 
követői is elpusztították a háridzsitákat. Immár annak is eljött az ideje, hogy 
eláruljam, ki vagyok valójában. 

Zulfikar Ali Shah néven láttam meg a napvilágot Iszlámábádban. Jó 
muszlimnak neveltek, de elbuktam, és Abu Azzam lettem, férfiak, 
asszonyok és gyermekek gyilkosa. 

A telefon újra megcsörrent. 

— Ki az ördög ez?! — üvöltötte Öreg Róka. 

— Csak hallgassa — kérte a Nyomkövető —, mindjárt vége. 

— Így hát a világ, de különösen fivéreim és nővéreim előtt kifejezem 
tavbámat, őszinte bűnvallásomat mindazért, amit tettem és mondtam a 
hamis ügy érdekében. És kifejezem teljes baraaámat, helytelenítésemet 
mindama tanítások felett, amelyeket Allah könyörülete és irgalmas igaz 
tanításaival szemben hirdettem. Én, aki nem ismertem könyörületet és 
irgalmat, most hozzátok könyörgök azért az irgalomért, ami a Szent Korán 
tanításai szerint minden bűnösnek kijár, aki őszinte szívvel megbánja 
korábbi tévelygéseit. Allah áldása legyen veletek és mindnyájunkkal. 

A képernyő elsötétült. A telefon újra megcsörrent. Ami azt illeti, 
telefonok csörögtek mindenfelé az ummában, a világ iszlám közösségében, 
és a hívók sok esetben szabad utat engedtek vak haragjuknak. 

— Mi az ördögöt művelt, Nyomkövető? — kérdezte Öreg Róka. 

— Remélem, épp most végeztem ki a mocskot - felelte a Nyomkövető. 

Magában felidézte, amit az Al-Azhar egyetem bölcs öreg tanítója évekkel 
ezelőtt, még Kairóban töltött diákéveiben mondott neki. 

, A gyűlölet szószólói négy szintjét ismerik a gyűlölködésnek. Azt 
hihetnénk, hogy legfelül a keresztények állnak, de ez téves, hiszen maguk is 
az egy igaz Istenben hisznek, és a zsidókkal együtt a Könyv Népéhez 
tartoznak." , Felettetek állnak az ateisták és bálványimádók, akiknek nincs 
istenük, csak faragott képeik. Ezért van, hogy az afganisztáni mudzsáhedek 
még nálatok is jobban gyűlölték a kommunistákat, akik eredendően 
istentagadók." ,A fanatikusok szemében náluk is rosszabbak a mérsékelt 
muszlimok, akik nem követik őket. Ezért próbálják megdönteni a Nyugat- 
barát muszlim kormányokat, amikor bombákat robbantanak a piactereken, s 
ezzel megölik muszlim testvéreiket, akik semmit sem vétettek." ,,A 
legmagasabban mégis a hitehagyót jegyzik, aki az ő szemükben a rühes 


kutyánál is rosszabb, mert elhagyja vagy megtagadja a dzsihádizmus 
eszméjét, hogy visszatérjen ősei hitére. Az ilyenek számára nincs 
bűnbocsánat, csakis halál." A Nyomkövető kitöltötte teáját, és elmormolt 
egy imádságot. 

Mr. Abdi egyedül ült hálószobából és irodából álló lakásában, a Garacad 
feletti erődben, és az ujjpercei is elfehéredtek, úgy markolta az asztal lapját. 
A két láb vastag falakon talán nem tört át a hang, de az ajtón igen, és a 
folyosón ott visszhangoztak az ostorozás hangjai. 

Belegondolt, melyik szerencsétlen szolga vívta ki maga ellen 
vendéglátója haragját. 

A vastag ajtólap sem fedhette el az éles pattogást, amint a teveszőrből 
font kínzóeszköz felemelkedett és lecsapott; sem az éles sikolyokat, 
amelyek minden ütés után felharsantak. 

Ali Abdi nem volt kíméletlen ember. S bár tudta, milyen nyomorúságos 
helyzetbe kerültek a tűző napon lehorgonyzott hajó tengerészei, mégsem 
sietett megállapodni, ha az elhúzódó késedelem nyomán még több pénzt 
préselhetett ki munkaadóikból, nem látott okot ilyen rossz bánásmódra, még 
ha csak egy szomáliai szolgáról van is szó. 

Kezdte bánni, hogy elvállalta ezt a megbízatást. Ez a férfi egy vadállat. 

Azután egyszeriben falfehér lett, amikor a korbácsolás szünetében az 
áldozat irgalomért könyörgött. Svédül beszélt. 

A Prédikátor szinte hisztérikusan reagált Iony Suarez világszerte 
szétsugárzott szavaira. 

Már három hete nem prédikált, a dzsihádista oldalt sem nézte, amikor az 
anyag adásba került. Egyik pakisztáni testőre riasztotta, aki valamelyest 
értett angolul. Döbbent hitetlenkedéssel hallotta a szöveg végét, majd 
visszajátszotta az egész videót. 

Ott ült asztali számítógépe előtt, és elborzadva meredt rá. 

Hazugság, persze hogy az, hazugság az egész — de akkor is meggyőző. 
Kísérteties a hasonlóság: a szakáll, az arc, az öltözék, a háttér, még a 
szemek is — saját alteregójával nézett farkasszemet. És a saját hangját 
hallotta. 


Épp csak a szavak nem az övéi, ez a halálos ítélettel felérő formális 
bűnbánat. Hetekbe telik majd, amíg meggyőzi az igazhitűeket, hogy 
agyafúrt csalás áldozata lett. Szolgái odakint a folyosón is hallották, ahogy 
a számítógépével ordítozott, s azt hajtogatta, az egész tavba hazugság, 
bűnbánata csak ócska színjáték. 

Amikor az amerikai színész arca végül elhalványult, közel egy órán át 
magába roskadva meredt maga elé. Azután elkövetett egy hibát. 
Kétségbeesésében, hogy legalább egyvalaki higgyen neki, kapcsolatba 
lépett egyetlen igaz barátjával és londoni szövetségesével. E-mailen 
keresztül. 

Cheltenham hallgatózott, akárcsak Fort Meade. Akárcsak a hallgatag 
tengerészgyalogos ezredes a londoni amerikai nagykövetségen. És Öreg 
Róka Virginiában, akinek asztalán ott feküdt a Nyomkövető hivatalos 
kérvénye. A Prédikátor talán leszerepelt, jelentette ki a Nyomkövető, de ez 
önmagában nem elég. Túl sok vér tapad a kezéhez. Végezni kell vele, ami 
több problémát vet fel. Öreg Róka személyesen terjesztette az anyagot a J- 
SOC-nak parancsoló McRaven tengernagy elé, miközben biztosan tudta, 
hogy a végső mérlegelésre és döntésre az Ovális Irodában kerül sor. 

Néhány perccel a markai e-mail elküldése után a két érintett számítógép 
földrajzi helyzetét is sikerült megerősíteni. A Prédikátor tartózkodási 
helyéhez nem férhetett kétség, ahogyan Musztafa Dardari bűnrészességéhez 
sem. 

Öreg Róka huszonnégy órán belül visszahívta a Nyomkövetőt a védett 
követségi vonalon. 

- Én megpróbáltam, Nyomkövető, de a válasz: nem. Az elnök 
megvétózta a ház elleni rakétatámadást. Részben, mert a célpont sűrűn 
lakott területen áll, részben Opál jelenléte miatt. 

— És a másik javaslat? 

— Mindkettőt elvetették. Nem lesz partraszállás. Most, hogy a Shabaab 
újra megszállta Markát, nem tudhatjuk, hányan vannak, és milyen 
fegyverekkel rendelkeznek. A stratégák szerint beveheti magát a sikátorok 
útvesztőjébe, és akkor talán örökre nyomát vesztjük. 

— Ugyanaz áll arra is, hogy bin Laden kiiktatásához hasonlóan 
helikopterrel repüljünk be. Nem mehetnek se rangerek, se SEAL-ek, de 
még a Night Stalkerek se. Túl messze van Dzsibutitól és Kenyától, túl közel 
Mogadishuhoz. 


Senki nem akarja, hogy leszedjék a gépet. Vannak, akik rémálmukban 
még ma is a Blackhawk Downt látják. 

- Sajnálom, Nyomkövető. Remek munkát végzett. Azonosította, 
lokalizálta és megfosztotta a hitelétől, de attól tartok, itt a vége. A rohadék 
Markában van, és aligha fog kijönni, hacsak nem talál valami átkozottul jó 
csalit. S akkor még nem beszéltünk Opálról. Azt hiszem, legjobb lesz, ha 
összecsomagol, és hazajön. 

- Még nem halt meg, Öreg Róka, és egy óceánra való vér tapad a 
kezéhez. Talán nem papolhat többet, de attól még veszélyes kis rohadék. És 
ha továbbáll nyugatra, Maliba? 

— Hadd fejezzem be a munkát. 

Hosszú időre csend lett a vonalban. Azután Öreg Róka hangja újra 
beúszott. 

— Oké, Nyomkövető. Még egy hét. Azután összecsomagol. 

Ahogy visszatette a telefont, a Nyomkövető ráébredt, hogy rosszul 
kalkulált. Amikor a világ összes muszlim fundamentalistája előtt 
hiteltelenné tette a Prédikátort, arra akarta rákényszeríteni ellenségét, hogy 
előbújjon az egérlyukából. Azt akarta, hogy menekülnie kelljen az övéi elől, 
sehol se találjon menedéket, földönfutóvá váljon. Eközben nem számított 
rá, hogy éppen a saját felettesei hívják vissza a hajtóvadászatból. 

Lelkiismereti válságba került. Bárhogy vélekedett mint civil, katonatiszt 
és ízig-vérig tengerészgyalogos, a parancsnoka joggal várt tőle teljes 
lojalitást. Ami engedelmességet is jelent. Miközben ennek a parancsának 
nem engedelmeskedhet. 

Megbízást kapott, amit még nem teljesített. Végre kellett hajtania egy 
küldetést, ami még nem zárult le. S mostanra minden megváltozott. Ez már 
személyes ügy. Tartozik ennyivel az öregembernek, akinek a Virginia 
Beach-i kórház intenzív osztályán kellett meghalnia, ő pedig mindig lerója 
az adósságát. 

Kadétkora óta most először komolyan mérlegelte a leszerelést. A 
karrierjét végül néhány nappal később egy fogtechnikus mentette meg, 
akiről még életében nem hallott. 

Al-Afrit két napig visszatartotta az elborzasztó képet, s amikor az végül 
felvillant a központi monitoron, a Chauncey Reynoldsnál mindenki 
megkövülten meredt rá. Gareth Evans ebben a két napban szakadatlanul 
tárgyalt Mr. Abdival, természetesen a váltságdíj és menetrend kérdéseiről. 

Adbi ezalatt huszonötmillióról lement húszmillióra, miközben az idő 
vészesen fogyott — legalábbis az európaiak számára. Egy hét telt el, ami 
szomáliai léptékkel mérve csak múló pillanat, Al-Afrit most mégis a teljes 
pénzt követelte, méghozzá azonnal. Abdi hiába magyarázta neki, hogy a 
svéd tulajdonos sosem fizetne ennyit. Magában Evans is kitartott amellett, 
hogy valahol ötmillió környékén fognak megállapodni. 

Al-Afrít mégis átvette az irányítást, és elküldte a képet. 

Vé— letlenségből Reynolds is az irodában tartózkodott akárcsak Harry 
Andersson, akinek hiába tanácsolták, hogy repüljön haza, és várakozzon 
inkább Stockholmban. A képtől mindhárom férfinak torkán akadt a szó. 

A kadétot arccal lefelé egy durva faasztalra fektette két tagbaszakadt 
szomáliai, akik a csuklóját tartották. Két lábát terpeszben hozzákötözték az 
asztal lábaihoz, de előtte még lerángatták róla a nadrágot és az alsót. 

Azután a fiú egész hátsóját véresre ostorozták. Az asztal fájához préselt 
arca eltorzult a fájdalomtól. 

Evans és Reynolds most döbbent csak rá, hogy egy szadista őrülttel 
tárgyal. Még csak hasonló sem történt korábban. Harry Anderssont ennél is 
jobban felzaklatta a látvány: sikollyal határos hang tört fel belőle, azzal 
kirohant a mosdóba. A többiek hallották öklendezését, ahogy a kagyló fölé 
görnyedt. 

Amikor visszatért, két vörös foltot leszámítva teljesen színte lennek tűnt 
az arca. 

— Az a fiú az én fiam! — üvöltötte magából kikelve. — A fiam, az anyja 
lánykori neve alatt! — Megragadta Gareth Evans ingét, és felrántotta a 
székből, amíg az arcuk centikre került egymástól. — Szerezze vissza a 
fiamat, Gareth Evans, szerezze őt vissza! Adja meg annak a disznónak, amit 
csak kér. Hallja? 

Bármit. Ha kell, ötvenmilliót is fizetek a fiamért. 

Kiviharzott az irodából, hogy magára hagyja a két sápadt és reszkető 
britet a képernyőn villódzó rettenetes képpel. 


11. FEJEZET 


VÉRTANÚHALÁLÁNAK NAPJÁN TAREK , TERRY? HUSSZEIN 
JÓVAL virradat előtt kelt. Összehúzott függönyök mögött, az ősi rituálénak 
megfelelően tisztította meg testét, mielőtt leült a lepedővel takart fal és az 
idevágó Korán-idézetek elé, hogy bekapcsolja kameráját, és rögzítse a 
világnak szánt utolsó szavait. Ezután felcsatlakozott a  dzsihádista 
csatornára, és feltöltötte üzenetét. Mire a hatóságok észreveszik, már rég 
elkéstek. 

A balzsamos nyári kora reggelen csatlakozott az első ingázókhoz, akik 
hol Marylandból Virginiába, hol az ellenkező irányba, legtöbbször mégis a 
fővárosba tartottak. Nem sietett, de tartani akarta magát a tervhez. 

A városba vezető fontos összekötő úton nem sokáig vesztegelhetett. Ha 
túl korán érkezik, a leállított autó mögött feltoluló ingázók türelmetlenül 
tülkölni kezdenek, és rá irányítják a figyelmet, mire a felettük köröző egyik 
helikopter azonnal riasztja valamelyik járőrautót. A dugóban nem lesz 
könnyű előrejutnia, de végül megérkezik majd, a fedélzetén két fegyveres 
rendőrrel. Husszein pontosan erre számított — csak nem idő előtt. 

Ha viszont túl későn érkezik, kiszemelt áldozatai már elhaladnak, s nem 
sokat várhat a következőkre. Hét után tíz perccel ért a Key Bridge-hez. 

Ez az emblematikus washingtoni híd nyolc ívből áll. Öt a Potomac- 
folyón ível át, elválasztva Virginiát Georgetowntól, míg két további, immár 
a washingtoni oldalon, a C és O csatornát, illetve a K utcát keresztezi. A 
nyolcadik, még a virginiai oldalon, az ingázók által szintén kedvelt George 
Washington Memóriái Parkwayt hidalja át. 

Husszein a 29-es úton közelítette meg a hidat, miközben a hatsávos út 
külső sávjában maradt. Azután pontosan a GW Memóriái Parkway felett 
lerobbant. Kis kompaktja alig állt le, a dühödt autósok máris elkezdték 
kerülgetni. Kiszállt, hátrament, és kinyitotta a csomagtartót, ahonnét kivette 
az elakadásjelző háromszöget, és letette az aszfaltra. 

Az utas felőli oldalon mindkét ajtót kinyitotta, hogy kis zárt fülkét 
hozzon létre a kocsi és a mellvédkorlát között. Az autóból elővette a puskát, 
a hozzá csatlakoztatott két tárral együtt, majd áthajolt a mellvéden, és a 
távcsöves irányzékon át hunyorogva nézte az alatta elsuhanó autókat. Ha 
valaki ki is szúrta, mit művel a két autó között térdeplő alak, vagy nem hitt 


a szemének, vagy túlságosan lefoglalta, hogy a kormánykerékkel birkózzon, 
és a nyakát nyújtogassa, mielőtt még egy hátulról érkező belemegy, 
miközben próbálja kikerülni a lerobbant autót. 

Ilyenkor, háromnegyed nyolckor a híd alatt elhaladó minden tizedik 
jármű egy-egy ingázókat szállító autóbusz. A DC Metró társaság több 
vonala is erre halad, köztük a kék és a narancssárga. A narancssárga buszok 
a 23C vonalon közlekednek, a Rosslyn metróállomástól egészen a virginiai 
Langley-ig, ahol az utasok közvetlenül a CIA-ként vagy Ügynökségként 
ismert hatalmas komplexum kapuinál szállhatnak le. 

Odalent még nem dugult be a forgalom, de az autók komótosan 
araszoltak, szinte egymásba értek. Tarek Husszein internetes kutatásai 
alapján tudta, melyik buszt kell keresnie, és már-már feladta a reményt, 
amikor a távolban meglátta a narancssárga tetőt. Egy helikopter elfordult, és 
elhúzott a folyó felé. Bármelyik pillanatban észlelhette a külső sávban 
megrekedt autót. Alig várta, hogy a narancssárga busz közelebb érjen. 

A szélvédőn akadálytalanul áthaladó első négy lövedék megölte a sofőrt. 
A busz elfordult, és nekiütközött a mellette haladó autóknak, mielőtt 
megrekedt. A Metró egyenruháját viselő férfi élettelenül feküdt a 
kormányon. A többiek csak most kezdtek ocsúdni. 

Odalent az oldalról meglökött autó is leállt. A sofőr kiszállt, és bosszúsan 
indult a karambolt okozó busz felé, azután meglátta az összecsuklott sofőrt, 
szívrohamra tippelt, és elővette a mobilját. 

A két megrekedt jármű mögül harsány tülkölés hallatszott. 

Más vezetők is kiszálltak. Egyikük felnézett, meglátta a mellvédnél 
térdeplő alakot, és rémülten felkiáltott. A helikopter elhúzott Arlington 
felett, és a Key Bridge felé fordult. Husszein eközben egyik lövést a másik 
után adta le az álló busz tetejére. A húszas sorozat végén az ütőszeg már 
csak üres töltényűrt talált, ezért lecsatolta a tárat, megfordította, és helyére 
lökte a tartalékot. Azután folytatta a tüzelést. 

Alatta teljes lett a káosz. A hír futótűzként terjedt; a sofőrök kiugráltak az 
autóikból, hogy mögöttük keressenek menedéket. Legalább ketten a 
mobiltelefonjukba ordítottak. 

A hídon is sikoltozni kezdett két nő, miközben a 23C vonalon járó busz 
teteje szitává vált. A belső tér valódi vágóhíddá változott, tele vérrel, 
szanaszét heverő holttestekkel és hisztérikus élőkkel. Azután a második tár 
is kifogyott. 


Nem a helikopteres lövész zárta le az ügyet, hanem egy szolgálaton 
kívüli rendőr, aki a 29-es úton rekedt, tízautónyira a külső sávot lezáró 
kocsitól. Nyitva tartotta az ablakot, hogy a felesége ne panaszkodjon a 
kárpitba ivódó cigarettafüstre, így meghallotta a lövéseket, és felismerte a 
nagy kaliberű puska ropogását. Kiszállt, kibiztosította automata fegyverét, 
és szaladni kezdett, méghozzá nem a másik irányba, hanem éppen a lövések 
felé. 

Mindezt Tarek Husszein csak akkor észlelte, amikor mellette szétrobbant 
a nyitott ajtó ablaka. Elfordult, meglátta a rohanó alakot, és felemelte a 
puskát. A tár már kiürült, de ezt a rendőr nem tudhatta. Jó ötméternyire 
megtorpant, fél térdre ereszkedett, és két marokra fogta fegyverét, hogy 
beleeressze a tárat az ajtóba és a mögötte kuporgó férfiba. 

Később megállapították, hogy három találat érte a merénylőt, s több nem 
is kellett. Mire a rendőr odaért az autóhoz, a férfi már erőtlenül rángott az 
úttesten. Harminc másodperccel később kiszenvedett. 

A nap nagy részében maradt a káosz a 29-es úton, amit lezártak a 
helyszínelők, amíg el nem szállították a holttestet, a fegyvert, s végül az 
autót. Mindez ugyanakkor semmiség volt ahhoz képest, ami odalent a GW 
Memóriái Parkway-n történt. 

A Rosslyn és Langley között közlekedő autóbusz belső tere 
mészárszékké változott: a később nyilvánosságra hozott adatok szerint 
heten meghaltak, kilencen életveszélyesen megsérültek; öt esetben 
amputációt kellett végrehajtani, és húsz kisebb sebesülést láttak el. A 
buszban egyszerűen nem lehetett hová elrejtőzni. 

A Langley-ben dolgozó ezrek számára a hír felért egy hadüzenettel, ami 
egy máris halott ellenségtől érkezett. 

A Virginiai Állami Rendőrség és az FBI nem vesztegette az időt. A 
gyilkos autóját a rendszám alapján könnyen lenyomozták, így a 
kommandósok megszállhatták a Fairfaxhez közeli házat. Az üresen talált 
épületet kezeslábasba öltözött helyszínelők szedték ízekre, egészen az 
alapokig. 

Huszonnégy órán belül a hír minden részlete kiszivárgott, és széles 
körben ismertté vált. Terrorelhárító szakemberek görnyedtek a laptopjaik és 
blogjaik fölé. Az FBI Hoover Épületében néma férfiak és nők előtt 
játszották le a merénylő utolsó üzenetét, amiből másolatokat küldtek a CIA - 
nek is. 


A megtámadott buszon nem mindenki dolgozott az Ügynökségnek — a 
járat több más helyen is megállt —, az utasok zöme azonban a végállomás, 
Langley/McLean felé tartott. 

A CIA igazgatója még napnyugta előtt élt előjogával, és négyszemközti 
beszélgetést kért az elnöktől az Ovális Irodában. A Fehér Ház tisztviselői 
szerint még ekkor is remegett haragjában. 

Ritka, hogy egyik ország titkosszolgálata nagyra tartsa bármelyik 
ellenségét is, de azért előfordul. A hidegháború idején a Nyugat, ha 
vonakodva is, de elismerte annak az embernek az érdemeit, aki a 
keletnémet kémszervezetet irányította. 

Márkus , Mischa? Wolf kis költségvetési pézből harcolt hatalmas 
ellenségeivel, a nyugatnémetekkel és a NATO-val, így meg sem kísérelte 
megkörnyékezni a bonni nagykutyákat. 

Azokat a rosszul öltözött, visszahúzódó, szürke kisegereket vette célba, 
akik nélkül a mindenkori hatalmasságok semmire sem mennének: a 
miniszterek titkárnőit. 

Tanulmányozta unalmas, korlátolt és sokszor magányos életüket, majd 
fiatal és jóvágású szeretőkkel elcsábíttatta őket. 

Ezek a Rómeók lassan és türelmesen indítottak, meleg öleléseikkel 
felderítették a titkárnők sivár életét, és élethosszig tartó meghitt társaságot 
kínáltak valami napos helyen, ahová a nyugdíj után visszavonulnak velük — 
cserébe csak egy-egy futó pillantást kértek azokra az ostoba iratokra, 
amelyek vég nélkül áradtak a minisztériumokba. 

A nők pedig — ezek az Ingridek és Waltraudok — rendre beadták a 
derekukat. Átjátszották minden olyan bizalmas és titkos irat másolatát, amit 
a minisztereik őrizetlenül hagytak, amíg elköltötték négyfogásos ebédjüket. 
Lassan elérkezett az a pont, amikor a penetráció olyan mérvű lett, hogy a 
NATO-szövetségesek már azt sem merték elmondani Bonnak, milyen nap 
van — az információ huszonnégy óra alatt eljutott Kelet— Berlinbe, majd 
onnét Moszkvába. 

Amikor a rendőrség végül kiszállt, a Rómeó köddé vált, a könnyeivel 
küzdő szürke kisegeret pedig két fenyegető külsejű fickó kísérte el, hogy 
magányos, kis egyszobás lakása helyett magányos kis cellájában pergesse le 
hátralévő napjait. 

Kíméletlen egy gazember volt ez a Mischa Wolf, a keletnémet 
összeomlás után mégis Nyugatra ment nyugdíjba, és végül természetes 


körülmények között halt meg. 

Negyven évvel később a brit SIS is szerette volna tudni, mi minden 
hangzik el a Chauncey Reynolds irodáiban, ám Julian Reynolds rendszeres 
időközönként az egész lakosztályát átvizsgáltatta azokkal a magasan 
képzett biztonsági szakemberekkel, akik közül nem egy éppen az állami 
szolgálatot cserélte le a magánszférára. 

A SIS talán nem rendelkezett semmilyen szupertitkos lehallgató 
egységgel Gareth Evans irodájában, rendelkezett viszont Emily Bulstrode- 
dal. Ő pedig látott mindent, olvasott mindent és hallott mindent, miközben 
teáscsészékkel megrakott tálcája láthatatlanná varázsolta. 

Aznap, amikor Harry Andersson leüvöltötte Gareth Evans fejét, Mrs. 
Bulstrode megvette szokásos szendvicsét a sarkon, majd elzarándokolt 
kedvenc telefonfülkéjéhez. Nem kedvelte azokat a modem csecsebecséket, 
amiket az emberek a zsebükben tartottak, hogy mindig tárgyalás közben 
szólaljanak meg. Szívesebben látogatta a néhány megmaradt vörösre mázolt 
fülke valamelyikét, ahol még igazi pénzt kellett dobni a telefonba. Miután a 
Vauxhall Cross központosa felvette, kérte a melléket, elhadart néhány szót, 
majd visszatért a helyére. 

Munka után elsétált a St. James"s parkba, leült a kijelölt padra, és 
szendvicse maradékával a kacsákat etette, amíg kapcsolatára várt. A régi 
időkön tűnődött, amikor imádott Charlie-ja Moszkvában mindennap elment 
a Gorkij parkba, és átvette a mikrofilmre rögzített szigorúan titkos 
anyagokat a szovjet árulótól, Oleg Penkovszkijtól. Ezeket az államtitkokat 
továbbították Kennedy elnöknek, hogy kicselezhesse Nyikita Hruscsovot, 
és 1962 őszén eltávolíttassa azokat a nyavalyás rakétákat Kubából. 

Egy fiatal férfi lépett közelebb, és telepedett mellé. A szokásos 
ártalmatlan csevegés során azonosította magát. Az asszony vetett rá egy 
pillantást, és elmosolyodott. Nyeretlen kétéves, döntötte el, alighanem 
újonc, aki még meg sem született, amikor ő már átszökött a Vasfüggönyön 
Kelet-Németországba, hogy a Cégnek kémkedjen. 

A fiatal férfi úgy tett, mintha az Evening Standardet olvasná. Nem 
jegyzetelt, hiszen a zsebébe rejtett felvevő egység mindent rögzített. Emily 
Bulstrode sem használt jegyzeteket, miután két rendkívüli képessége is 
alkalmassá tette a feladatra: tökéletesen ártalmatlan megjelenése és 
tökéletes emlékezete. 


Elmondott a gyakornoknak mindent, amit aznap reggel hallott az ügyvédi 
irodában, részletről részletre, szóról szóra. 

Emlékezetből. Azután felkelt, és elsétált az állomásra, hogy autóbusszal 
hazautazzon kis, coulsdoni házába. Az ablakon át nézte, hogyan 
maradoznak el mellette a déli lakóövezetek. 

Valaha a hírhedt Stasi ellen harcolt; ma, hetvenöt évesen, ügyvédeknek 
főzött kávét. 

A Vauxhall Cross fiatal munkatársa szürkületkor visszatért, és megírta 
jelentését. Tiszteletben tartotta a Főnök utasítását, miszerint minden 
Szomáliával kapcsolatos hírt meg kell osztani az unokatesókkal az amerikai 
követségen. 

Bár nem hitte, hogy egy brutális garacadi hadúrnak bármi köze lenne a 
Prédikátor utáni hajszának, a parancs az parancs, így megküldött egy 
másolatot a CIA-nek is. 


KKK 


A követségtől nem egész egy kilométernyire álló biztonságos házban a 
Nyomkövető kis híján végzett a csomagolással, amikor BlackBerryje 
diszkréten életre kelt. 

Lenézett az üzenetre, és ellapozott a végéig, majd lekapcsolta a telefont, 
és hosszan elgondolkodott. Azután kicsomagolt mindent. Isten talán bezárta 
előtte az ajtót, de kinyitott egy ablakot. 


KKK 


Gareth Evans másnap reggel megbeszélésre hívta Mr. Ali Abdit. A 
szomáliai megsemmisülten ült a telefon mellé. 

— Mr. Abdi, barátom... én mindig civilizált embernek gondoltam önt. . . — 
kezdte. 

— Az vagyok, Mr. Gareth, az vagyok — bizonygatta a tárgyaló Garacadból. 

Evans érezte hangján a feszültséget, és elhitte neki, hogy nemcsak 
színleli a felháborodást, még ha száz százalékig nem is lehetett biztos 
ebben. Elvégre Abdi és Al-Afrit egy törzsbe való, a Habar Gidirbe, 
máskülönben Abdi sosem kapna ekkora bizalmat. 

Evans emlékezett a tanácsra, amit sok évvel korábban kapott, amikor 
még  vámtisztviselőként dolgozott Afrika Szarvában. Egy öreg, 


pergamenbőrű, maláriától sárga szemű gyarmati tisztviselő okította ki. A 
szomáliaiak fontossági sorrendje, árulta el, sosem változik. 

Felül van az Én, azután jön a Család, a Klán, majd a Törzs. 

Legalul a Haza és a Vallás. Az utolsó kettő csak akkor kerül elő, ha 
idegenek ellen harcolnak. Ha békében hagyják őket, jobb híján egymással 
civakodnak, szüntelenül váltogatják uraikat, és mindig annak esküsznek 
örök hűséget, akitől éppen előnyt remélnek, vagy aki hozzásegítheti őket, 
hogy bosszút álljanak vélt sérelmeikért. 

Mielőtt kiloccsantotta az agyát, mert a Gyarmati Szolgálat vissza akarta 
vonni az esős Angliába, az idős férfi utoljára még hozzátette: 

— Egy szomáliai hűségét nem lehet megvásárolni, legfeljebb kibérelni. 

Azon a késő nyári napon Gareth Evans agyába ötlött, hogy ideje lenne 
próbára tenni az elméletet: Ali Abdi törzsi elkötelezettsége vajon felülírja-e 
az önös érdekeket? 

—- Szégyenletes és elfogadhatatlan, ami azzal a fogollyal történt. Ez 
meghiúsíthatja az egész tárgyalásunkat, pedig meg kell mondjam, még 
örültem is, hogy egymás közt intézhetjük ezt az ügyet, miután 
mindkettőnket tiszteletre méltó embernek tartom. 

— Higgye el, hogy én is ezt gondolom, Mr. Gareth. 

Evans nem tudhatta, mennyire biztonságos a vonal. Nem Fort Meade-re 
vagy Cheltenhamre gondolt (ez nem is lehetett kérdéses), inkább a hadúr 
valamelyik szolgájára, aki esetleg értett angolul. Akárhogy is, arra kellett 
feltennie mindent, hogy Abdi megérti egyetlen szó jelentését. 

— Az a helyzet, barátom, hogy szerintem eljött a Thuraya ideje. 

Hosszú csend lett. Evans arra hazardírozott, hogy ha egy kevésbé művelt 
szomáliai hallgatózik is, nem fogja érteni azt, amit Abdi. 

Idővel újra meghallotta Abdi hangját. 

— Azt hiszem, értem, mire gondol, Mr. Gareth. 

A Thuraya telefon műholdas összeköttetéssel működik. 

Szomália területét négy mobilszolgáltató, a Nation Link, a Hormid, a 
Semafone és a Francé Telecom fedi le, de valamennyi a földi átjátszókat 
használja. A Thuraya az egyetlen, amelynek elég az űrben keringő 
számtalan amerikai műhold. 

Evans lényegében azt mondta Ali Abdinak: szerezzen egy Thuraya 
telefont, lovagoljon ki egyedül a sivatagba, és egy szikla fedezékéből hívja 


fel. így valóban bizalmasan tárgyalhatnak. A válasz arra utalt, hogy Abdi 
megértette, és tesz egy próbát. 

A két tárgyaló még további harminc percig egyezkedett, és 
tizennyolcmillióra szállította le a váltságdíjat, mielőtt azzal az ígérettel vált 
el, hogy megvitatja megbízójával az ajánlatot. 


KKK 


Az ebédet az amerikai kormány fizette, a Nyomkövető ragaszkodott 
ehhez. A foglalást ezzel együtt SIS-es kapcsolatára, Adrian Herbertre bízta, 
aki a Marsham Street-i Shepherd"st választotta. Az egyik eldugott bokszban 
foglaltak helyet. 

A kellemes és meghitt helyen elköltött ebéd végén rátértek a lényegre. 
Amikor az amerikai kifejtette ezt, Herbert meglepetten tette le a kávéját. 

— Mit ért azon, hogy , felszedjük"? 

— Kivonjuk, elkülönítjük, elkapjuk. 

— Vagyis elraboljuk. Egyenesen London utcáiról. Minden elfogatási 
parancs és felhatalmazás nélkül. 

- Segédkezett egy ismert terroristának, Adrian, aki csak a maguk 
hazájában négy embert gyilkolt meg. 

—- Igaz, de egy emberrablás akkor is nagy port kavar, ha kipattan. 
Szükségünk lesz felhatalmazásra, méghozzá magától a belügyminisztertől. 
Ő pedig beszélni fog az ügyvédekkel. Azok pedig hivatalos vádemelést 
fognak követelni. 

— Korábban is segítettek a rendkívüli kiadatásoknál, Adrian. 

— Igaz, de azokat olyan helyekről , szedtük fel", ahol egyébként sem 
létezett más törvény. Knightsbridge nem Karacsi. Dardari a világ szemében 
köztiszteletben álló üzletember. 

— Mi ketten tudjuk az igazat. 

— De csak azért, mert behatoltunk a házába, bepoloskáztuk az otthonát, és 
kiheréltük a számítógépét. Képzelheti, hogyan fog hangzani mindez a 
bíróságon. 

— Sajnálom, Nyomkövető, mi próbálunk segíteni, de meg kell vonnunk a 
határt. — Elgondolkodott egy hosszú pillanatig, miközben a mennyezetre 
meredt. — Nem, ez nem megy, öregfiú. Azt kellene tennünk, mint a 
trójaiaknak, ha végre akarnánk hajtani egy ilyen akciót. 


Fizettek, azután mindketten mentek a maguk útján. 

Adrian Herbert visszasétált az irodájába; a Nyomkövető leintett egy taxit. 
Ennek hátsó ülésén töprengett el az utolsó mondaton. 

Mi az ördögöt akarhatott a másik ezzel a klasszikus utalással? Odahaza 
feltette a kérdést az interneten is. Beletelt egy időbe, de megkapta a választ: 
Trojan Horse Outcomes — egy kis biztonsági cég a dorseti Hamworthyben. 

Erről tudta, hogy a Királyi Tengerészgyalogság felségterülete. Poole-ban 
van a támaszpontjuk, és sokan, akik a különleges erőknél töltötték az egész 
életüket, régi bázisuk környékén mentek nyugdíjba és telepedtek le. A 
haverok sokszor összeálltak, és alapítottak egy kis biztonsági céget. 

Csak a szokásos feladatok: személy- és vagyonvédelem, megfigyelés. 
Szűkös költségvetés esetén otthonról is dolgozhattak. A további kutatás 
során kiderült, hogy a TIróján Horse Outcomes egy lakóövezetbe van 
bejegyezve. 

A Nyomkövető felhívta a megadott számot, és időpontot kért másnap 
reggelre, majd egy mayfairi autókölcsönzőnél lefoglalt egy VW Golfot 
három órával korábbra. Azt mondta, Jacksonnak hívják, amerikai turista 
érvényes amerikai vezetői engedéllyel, és autót keresne egész napra, hogy 
meglátogassa egy délen élő barátját. 

Alig tette le, BlackBerryje újra életre kelt. A védett vonalon SMS 
érkezett a TOSA-tól. Tüstént kiderült, hogy az üzenetet Öreg Róka küldte, 
az viszont nem, hogy a J-SOC négycsillagos tábornoka nemrég új parancsot 
kapott az Ovális Irodában. 

Öreg Róka nem vesztegette az időt, az üzenethez is csak öt szót használt 
fel: , A Prédikátort. Nem ejtünk foglyokat." 


Harmadik rész 


A megoldás 


12. FEJEZET 


GARETH EVANS GYAKORLATILAG BEKÖLTÖZÖTT AZ 
ÜGYVÉDI IRODÁBA. 

A műveleti szobába behoztak egy vendégágyat, míg az irodához 
csatlakozó mosdóban talált zuhanyt és vécét. 

Ellátmánynak megtették a telefonon rendelt gyorsételek és a sarki boltból 
hozott saláták. Mostanra érvényét vesztette a hagyományos gyakorlat, hogy 
megadott időpontokban hívják egymást szomáliai ellenlábasával. Az 
irodában akart lenni, amennyiben Abdi megfogadja a tanácsát és felhívja a 
sivatagból. Talán nem tud hosszabb időre elszabadulni. 

Végül, valamivel dél előtt, megszólalt a telefonja. Abdi jelentkezett. 

— Mr. Gareth? Én vagyok az. Találtam egy műholdas telefont, de nincs 
sok időnk. 

— Akkor fogjuk rövidre, barátom. Amit a főnöke a fiúval tett, csakis egy 
dolgot jelenthet: nyomást akar gyakorolni ránk, hogy gyorsabban 
megegyezzünk. Ez merőben szokatlan. Általában a szomáliaiak azok, akik 
húzni szokták az időt. Ezúttal tehát mindkét fél a gyors lezárásban érdekelt. 

Jól látom? 

— Igen, meglehet — felelt a hang a sivatagból. 

—- Megbízóm is így gondolkodik, de nem a kadét miatt. Egy ilyen 
goromba zsarolási kísérlet sosem éri el a célját. Megbízóm azt akarja, hogy 
a hajója mielőbb üzembe álljon. A kulcs a szabadon bocsátásért felkínált 
végső összeg, s ahogyan ezt lekommunikálja a megbízójával. 

Evans tudta, hogy felérne egy öngyilkossággal, ha elárulná, hogy a fiú 
tízszer annyit ér, mint az egész hajó és a rakomány. 

— Tehát mit ajánl, Mr. Gareth? 

- A végső ajánlatom ötmillió dollár. Mindketten tudjuk, hogy ez 
tisztességes ár. Mostantól három hónapra is ebben az összegben 
állapodnánk meg. Szerintem ez önnek sem kétséges. 

Mr. Abdi — aki a telefont a füléhez szorítva kuporgott a sivatagban, egy 
mérföldre a garacadi erőd mögött egyetértett ezzel, mégsem szólt semmit. 
Érezte, hogy valami neki is leeshet. 

— Mondom a lényeget. Az ötmillióból az ön része úgy egymillió lehet. 
Hajlandó vagyok azonnal kifizetni egymilliót az ön által megadott 


számlaszámra, továbbá egy második milliót, amint a hajó biztonságban 
útnak indul. Erről rajtunk kívül senkinek sem kell tudnia. A kulcs a gyors 
lezárás. Ezért vagyok hajlandó fizetni. 

Abdi elgondolkodott. Al-Afrittól megkapná a harmadik milliót. A 
szokásos díjazás háromszorosa. S amit még számításba vett: ebből a 
szituációból minden más tényezőtől függetlenül ki kell szabadulnia. 

A könnyű váltságdíjak és könnyű jutalékok kora leáldozott. Hosszú időbe 
telt, amíg a nyugatiak megtalálták a közös nevezőt, ám azóta egyre 
agresszívabban léptek fel. 

A kommandósok már két part mentén horgonyzó hajót is 
felszabadítottak; az egyik esetben kötélhágcsón másztak le egy 
helikopterről. A szomáliai őrök küzdöttek, két kommandós meghalt, ám két 
kivétellel a szomáliaiak is — a szerencsések jelenleg is egy seychelles-i 
zárkában hűsöltek. 

Ali Abdi nem volt hős, sőt a legkevésbé sem vágyott az lenni. Halálra 
rémült a gondolattól, hogy szembetalálja magát ezekkel a feketére mázolt, 
éjjellátó készüléket viselő szörnyetegekkel és a géppisztolyaikkal, ha 
egyszer úgy döntenek, hogy megostromolják ezt a vályogerődöt. 

Vissza akart vonulni tisztes vagyonával, minél messzebb Szomáliától. 
Egy civilizált és mindenekelőtt biztonságos helyre. 

— Megegyeztünk, Mr. Gareth. 

Bediktálta a számlaszámot. 

— Most már önnek dolgozom, Mr. Gareth, de meg kell értenie, 
bármennyire is szorgalmazom az ötmillió elfogadását, így is legalább négy 
hétbe fog telni. 

Két hét már eltelt, gondolta Evans, de ezzel a hat héttel így is rekordot 
dönthetnek. 

— Köszönöm, barátom. Vessünk véget ennek a szörnyű afférnak, és 
térjünk vissza a civilizált életbe. 

Kinyomta a telefont. A világ másik felén Abdi ugyanezt tette, majd 
visszatért az erődbe. A két férfi talán nem a szomáliai hálózatokat 
használta, de ez mit sem számított Fort Meadenek és Cheltenhamnak, ahol 
minden szavukat rögzítették. 

A parancs értelmében Fort Meade továbbította az anyagot a TOSA-nak, 
amely megküldte a Nyomkövetőnek Londonba. 


Egy hónap, gondolta. Ketyeg az óra. Zsebre vágta BlackBerryjét, ahogy a 
távolban feltűntek Poole északi elővárosai, és kutatni kezdett a Hamworthyt 
jelző tábla után. 

— Ez rengeteg pénz, főnök. 

A Trojan Horse Outcomes láthatóan takaréklángon üzemelt. A 
Nyomkövető gyanította, hogy bármennyire a történelem egyik legnagyobb 
elterelő hadműveletéről kapta a nevét, a vele szemben ülő férfi aligha tudna 
kiállítani egy görög sereget. 

Az egyik szerény zöldövezeti otthonban működő cég becslése szerint 
legfeljebb két-három embert foglalkoztatott. 

Közülük az egyikkel ült az étkezőasztalnál — alighanem a vállalkozás 
motorjával, akit egykori tengerészgyalogosnak és tiszthelyettesnek gondolt. 
Mindkét feltételezése helytállónak bizonyult. A férfit Brian Wellemek 
hívták. 

Weller éppen egy ötvendollárosokból álló vaskos pénzkötegre utalt. 

— És pontosan mit is vár cserébe? 

— Azt akarom, hogy minden cécó nélkül szedjenek fel valakit London 
utcáiról, vigyék egy csendes és félreeső helyre, tartsák ott egy hónapig, 
azután engedjék szabadon. Semmi keménykedés, csak egy kellemes kis 
vakáció, távol Londontól és minden telefontól. 

Weller végiggondolta a dolgot. A leghalványabb kételye sem volt az 
iránt, hogy az akció törvénytelen, ugyanakkor katonásan és egyszerűen 
gondolkodott. Vannak jó fiúk és rossz fiúk, az utóbbiak pedig kezdenek 
nagyon elszaporodni. 

A halálbüntetés talán törvénytelen, de két lánya még iskolába jár, és ha 
bármelyik köcsög árt nekik, szemrebbenés nélkül átküldi egy másik, talán 
jobb világba. 

— Miféle ember az ügyfelünk? 

— Terroristáknak segédkezik. Szép csendben, fű alatt pénzeli őket. Akit 
most segít, eddig négy britet és tizenöt amerikait ölt meg. Vagyis ő is 
terrorista. 

Weller felmordult. Háromszor töltötte ki a szolgálati idejét az 
afganisztáni Helmandban; sok jó haverja a szeme láttára halt meg. 

— Testőrök? 

— Nincsenek. Legfeljebb egy bérelt limó sofőrrel. Legtöbbször csak leint 
magának egy taxit. 


— Megvan a hely, ahová vigyük? 

— Még nincs, de meglesz. 

— Fel akarom deríteni a terepet, mielőtt eldöntőm. 

— Máshoz fordulnék, ha nem tenné — bólintott a Nyomkövető. 

Weller levette tekintetét a pénzről, hogy felmérje az asztal túlsó felén ülő 
amerikait. Nem szóltak, de nem is kellett. Tudta, hogy a jenki elég harcot és 
elég elesett bajtársat látott. 

Bólintott. 

— Felmegyek Londonba. A holnap megfelel, főnök? 

A Nyomkövető magába fojtott egy mosolyt. Ismerte a megszólítást, 
ahogyan a brit különleges erők katonái hívtak egy tisztet, legalábbis szemtől 
szembe. A háta mögött — az már más helyzet. Lehet , Rupert", de sokkal 
rosszabb is. 

— A holnap tökéletes. Ezer dollár a fáradozásáért. Tartsa meg az egészet, 
ha elvállalja. Ha nem, adja vissza a különbözetet. 

— Honnét tudja, hogy így lesz? Hogy visszaadom? 

A Nyomkövető felemelkedett. 

— Azt hiszem, Mr. Weller, mindketten ismerjük a játékszabályokat. 
Jártunk ugyanabban a bakancsban. 

Miután a Nyomkövető elment — de előtte még meghagyta a következő 
találka időpontját és helyét, tisztes távolságra a követségtől —, Brian Weller 
átforgatta a pénzköteget. 

Huszonöt lepedő. Csak öt megy a költségekre; a rejtekhelyét a jenki 
biztosítja. Két lányt kellett taníttatnia, egy feleséget öltöztetnie és egy 
családot jóllakatnia olyan munkákból, amiket mégsem hirdethetett a parókia 
teadélutánjain. 

Elment a találkára, beszervezte egy régi haverját a kommandóból, és egy 
teljes hetet szánt a felderítésre. Azután igent mondott. 

Ali Abdi összeszedte minden bátorságát, és Al-Afrit elé állt. 

— Jól mennek a dolgok -— jelentette ki. — Szép kövér váltságdíjat kapunk a 
Malmőért. 

Azután rátért egy másik kérdésre. 


— A szőke fiú... Ha meghal, az bonyolítja az ügyet, késedelemmel jár, és 
csökkenti a váltságdíjat. 

Nem említette a kilátást, hogy az európai kommandósok mentőakciót 
indíthatnak, ami számára felért egy rémálommal. Csak provokálta volna a 
másikat. 

— Miért halna meg? — mordult fel a hadúr. 

Abdi vállat vont. 

— Ki tudja? Fertőzés, vérmérgezés... Elérte, amit akart. Akadt egy orvos 
Garacadban, aki legalább az alapfokú elsősegélyhez értett. A kadét sebeit 
fertőtlenítették és bekötözték. Továbbra is a pincében őrizték, és Abdi 
semmit sem tehetett — vagy mert tenni — ez ellen. 

— Sokan cserkésznek errefelé — magyarázta a férfi az ügynökségnél de a 
szarvasbikák lassan bőgni kezdenek, úgyhogy nemsokára vége a szezonnak. 

A Nyomkövető elmosolyodott. Ezúttal is az ártalmatlan amerikai turistát 
játszotta. 

— A, a szarvasok tőlem biztonságban vannak. Nem, én csak írni szeretnék, 
amihez teljes csend és magány kell. Se telefon, se utak, semmilyen zavaró 
tényező. Egy kedves kis kunyhó, távol mindentől, ahol írhatok egy új 
amerikai klasszikust. 

Az ingatlanügynök nem először találkozott regényíróval. 

Lökött mind. Lenyomott néhány billentyűt, és a monitorra meredt. 

— Van egy kis vadászkunyhónk — bólintott végül. — A következő idényig 
szabad is. 

Felállt, és a fali térképhez lépett. Rövid tájékozódás után rámutatott egy 
pontra, amelynek közelében nem jelöltek városokat, falvakat, de még utakat 
sem. Csak néhány pókháló vékonyságú csapás érintette. A kunyhó 
Caithness északi részén állt, Pentland Firth vadonja előtt az utolsó skót 
megyében. 

— Van néhány képem is. 

Elfordította a monitort, és végiggörgette a fotókat. A rönkkunyhó a 
végtelen hanga tenger közepén állt, egy magas hegyekkel keretezett roppant 
völgyben; olyan helyen, ahol egy tengerészgyalogosok elől menekülő 
városi puhány ötszáz méterig se juthat. 


Odabent két hálószoba, nagy nappali, konyha és zuhanyzó, meg egy 
óriási kandalló farakással. 

— Azt hiszem, megtaláltam az édenkertet — lelkendezett a turista/író. — 
Még nem volt időm számlát nyitni. Készpénzben és dollárban is megfelel? 

Készpénzben és dollárban is megfelelt. A pontos adatokat és a kulcsokat 
napokon belül megküldik, méghozzá Hamworthybe. 

Musztafa Dardari eldöntötte, hogy nem vásárol saját autót vagy vezet 
Londonban. A parkolás olyan mindennapos rémálom, ami nélkül jól elvan. 
Knightsbridge-nek ebben a részében mindig kapni taxit, ha nem is olcsón. 
Nem gond, bár a szmokingos estélyekre inkább bérelt limuzint. Mindig 
ugyanattól a társaságtól, mindig ugyanazzal a sofőrrel. 

A barátaival vacsorázott, úgy másfél kilométerre az otthonától, és miután 
elköszönt, a mobilján hívta a sofőrt a bejárat elé, ahol kettős sárga vonal 
tiltotta a parkolást. A sofőr a sarkon túl válaszolt, beindította a motort, és 
rálépett a gázpedálra. Az autó egy métert tehetett meg, amikor az egyik 
hátsó abroncs alól hirtelen kifogyott a levegő. 

Rövid vizsgálat nyomán kiderült, hogy valami csibész egy farostlemezen 
átszúrt szöget támasztott a keréknek, amíg a sofőr a volánnál szunyókált. A 
férfi felhívta az ügyfelet, és hosszan szabadkozott. Ki tudta cserélni a 
kereket, de egy ilyen nagy és nehéz limónál ez nem ment könnyen. 

Miközben Mr. Dardari az oszlopos előtető alatt állt, a hazafelé 
szállingózó vendégek között, a sarok mögül egy taxi kanyarodott elő 
felkapcsolt lámpával. Felemelte a kezét. A kocsi felé kanyarodott. Még 
szerencse. Beszállt, és megadta a címet. A taxi el is indult arrafelé. 

A londoni taxisoknak kötelező bezárni a hátsó ajtót, amint az ügyfél 
helyet foglalt. Ily módon az utas nem távozhat fizetés nélkül, miközben az 
is elkerülhető, hogy valaki beszálljon mellé, és zaklassa. Ez az idióta 
valamiért mégis elfelejtette. 

Alig tűnt el mögöttük az emelő fölé görnyedő limósofőr, a taxi a padka 
mellé húzódott, ahol egy testes alak kinyitotta az ajtót és bemászott. Dardari 
hiába tiltakozott, hogy a kocsi már foglalt, a férfi csak becsapta az ajtót és 
felé fordult. 

— Semmi gond, cimbora. Én fizetek. 


A pakisztáni mágnást egy erős kar fogta satuba, miközben a szája és orra 
előtt megjelent a kloroformmal átitatott vattacsomó. Húsz másodperc után 
feladta a küzdelmet. 

Az átrakodásra egy mérfölddel arrébb került sor, ahol egy harmadik volt 
kommandós ült a furgon volánjánál. A taxit, amit egy haver adott kölcsön, a 
megbeszélt helyen hagyták, a kulccsal az ülés alatt. 

Ketten hátraültek a sofőr mögé, közrefogva halkan szuszogó vendégüket, 
míg csak ki nem értek London északi részéből. Ezután a fickót az ülések 
mögötti egyszemélyes ágyra fektették. Kétszer is próbált felébredni, de 
minden alkalommal jobb belátásra bírták. 

A navigációnak köszönhetően tizennégy óra alatt letudták a hosszú utat. 
Némi küszködés és autótolás árán az utolsó szakaszt is teljesítették, így 
napnyugtára megérkeztek, és Brian Weller megejthette a hívást. Idefent 
nem állítottak adótornyokat, ezért műholdas telefont használt. 

A Nyomkövető hívta Arielt a biztonságos vonalon, amit még Fort Meade 
vagy Cheltenham sem hallgathatott le. A virginiai Centreville-ben a délután 
közepén jártak. 

— Emlékszel arra a számítógépre, Ariel, amit itt Londonban beleztünk ki? 
Tudsz olyan e-maileket küldeni, amikről azt hiszik, hogy erről érkeztek? 

— Persze, ezredes. Megvan a hozzáférésem. 

— És ki sem kell mozdulnod hozzá Virginiából, igaz? 

Arielt mindig meglepte, hogyan lehet valaki ennyire tájékozatlan az 
internetes kommunikáció terén. Megfelelő technika birtokában bárki 
Musztafa Dardari lehet, hogy üzeneteket küldözgessen a londoni Pelham 
Crescentből. 

- Emlékszel arra a kódra is, amit a zöldség- és gyümölcsárakba 
csempésztek? Le tudod kódolni az üzenetet ugyanígy? 

— Természetesen, uram. Ha feltörtem, használni is tudom. 

— Ugyanúgy, mintha az eredeti tulajdonos ülne a számítógép előtt? 

— Pontosan ugyanúgy. 

- Nagyszerű. Akkor azt akarom, hogy küldj üzenetet a londoni 
emberünktől Kismayóba. Van nálad toll? 

— Micsoda? 

— Tudom, hogy régimódi, de ragaszkodom a biztonságos telefonvonalhoz, 
ezért nem küldhetem el e-mailen. 


Beletelt kis időbe, amíg Ariel lecsúszott a létráján, majd visszatért a 
tollal, amiről jószerével azt se tudta, hogyan kell használni. A Nyomkövető 
bediktálta az üzenetet. 

A szöveget átültették ugyanarra a kódra, amit Dardari is használt volna, 
azután elküldték. Ahogy minden, amit Dardari Szomáliába üzent, ez is Fort 
Meade-ben és Cheltenhamban kötött ki, ahol azonnal dekódolták. 

Mindkét lehallgató állomáson többen felkapták a fejüket, de azt a 
parancsot kapták, hogy csak hallgatózzanak, ne avatkozzanak közbe. Az 
érvényben lévő protokoll szerint Fort Meade küldött egy másolatot a 
TOSA-nak, az pedig továbbított mindent a  Nyomkövetőnek, aki 
pókerarccal nyugtázta a hírt. 

Kismayóban a halott Troli helyett utódja, Dzsamma, a korábbi személyi 
titkár vette az üzenetet, amit a Iroli által ráörökített kulcs segítségével 
dekódolt. Az elmaradhatatlan két gépelési hibát is megtalálta. 

Miután urdu vagy arab nyelven ez roppant nehézkes lett volna, Dardari, a 
Iroli és a Prédikátor mindig angolul üzent egymásnak. Az új e-mail is 
angolul jött, amit a szomáliai Dzsamma valamennyire ismert, ha nem is 
beszélt folyékonyan. Annyit mindenesetre megértett, hogy az üzenet fontos, 
ezért haladéktalanul kézbesítenie kell a Prédikátornak. 

Azon kevesek közé tartozott, akik tudták, hogy a Prédikátor legújabb 
tanítása — amelyben visszavonta minden korábbi kijelentését — csak ügyes 
hamisítvány, hiszen gazdája három hete semmit sem vett fel. Tudta azt is, 
hogy a nyugati muszlim diaszpóra és a rajongói tábor tagjai mennyire 
utálkoznak a kijelentéseken. Látta az internetet elárasztó kommenteket, de 
az ő hűsége egy pillanatra sem ingott meg. 

A Markába vezető hosszú és fárasztó utat is vállalta, hogy kézbesítse a 
Londonból érkezett üzenetet. 

Ahogyan Dzsamma egyetlen pillanatig sem kételkedett abban, hogy 
Dardarit hallgatja, Fort Meade és Cheltenham is abban a tudatban tette a 
dolgát, hogy a csatnimágnás londoni irodájából segíti szomáliai barátját. 

Az igazi Dardari eközben vigasztalanul bámult ki a szeptemberi esőbe, 
míg a lobogó tűz mellé telepedett kommandósok harsány nevetés közepette 
idézték fel az összes csatát, amiben valaha részt vettek. Az esőfüggöny 
szürkén söpört végig a völgyön, és megállás nélkül verte a tetőt. 

Kismayo tikkasztó hőségében a hűséges Dzsamma feltöltötte 
kisteherautója  benzintankját, mielőtt nekivágott a hosszú éjszakai 


utazásnak. 

Londonban Gareth Evans átutalta Harry Andersson első egymillióját 
Abdi titkos számlájára, a Nagy-Kajmán-szigetre. 

Úgy számolt, három héten belül egy NATO-romboló védelmében 
tudhatja a Malmöt, annak rakományát és legénységét. 

A londoni követség biztonságos házában a Nyomkövető ezalatt azon 
tűnődött, ráharap-e a hal a csalira. Amint Virginiára lehullt a szürkület, 
felhívta a TOSA központját. 

— Öreg Róka? Azt hiszem, szükségem lesz arra a Grummanre. Át tudná 
küldeni ide Northoltba? — kérdezte. 


13. FEJEZET 


A PRÉDIKÁTOR A MARKAI HÁZ DOLGOZÓSZOBÁJÁBAN ÜLT, 
ÉS AZ ellenségen tűnődött. Nem volt ostoba. Tudta, hogy valahol odakint 
ólálkodik; ezt bizonyította a neten terjedő hamis tanítás is, ami egyre inkább 
hiteltelenné tette őt társai szemében. 

Évtizedeken át minden erejével arra törekedett, hogy az al-Kaida 
legtitokzatosabb terroristája legyen. Észak- és Dél-Varizisztán hegyei között 
egyik biztos helyről a másikra költözött. Megváltoztatta a nevét és a 
külsejét. Soha egyetlen kamerát sem engedett a közelébe. 

Ellentétben legalább tucatnyi, immár halott társával, sosem használt 
mobiltelefont — nagyon is jól tudta, hogy az amerikaiak képesek kiszűrni az 
éterből a legkisebb  beszédfoszlányt, hogy méteres pontossággal 
lenyomozzák, és rakétáikkal atomjaira robbantsák annak forrását. 

Egyetlenegy kivétellel, amit most már keservesen bánt, sosem küldött e- 
mailt abból a házból, ahol éppen lakott. 

Gyűlölettől fűtött prédikációit is mindig sok kilométernyi távolságból 
adták közre. 

Valahogy mégis áttörték a páncélját. A hamisított tanítást előadó színész 
túlságosan hasonlított rá. Úgy nézett ki és úgy is beszélt, mint ő, amikor 
világgá kürtölte a valódi nevét és az álnevet, amit a Khoraszán 
ítéletvégrehajtójaként használt. 

Nem tudta, hogyan és miért, sem hogy ki árulta el, de el kellett fogadnia, 
hogy üldözői a kismayói számítógép adatait is megszerezhették. Nem 
értette, hogyan lehetséges ez, amikor a TIroli biztosította róla, hogy 
lehetetlen. Csak hát a Troli halott. 

Ismerte a pilóta nélküli repülőgépeket, a drónokat. 

Elolvasott mindent, ami csak a nyugati sajtóban megjelent róluk; tudta, 
mire képesek. Ezzel együtt lehetnek olyan részletek, amelyeket még a 
szakmai publikációkban sem hoznak nyilvánosságra. Abból kell tehát 
kiindulnia, hogy kiszúrták, s messze a feje felett, láthatatlanul és némán, 
most is ott köröz egy drón, ami megfigyelés alatt tartja a várost vagy akár a 
házat. 

Mindez megerősítette benne a meggyőződést, hogy ideje elvágnia 
minden jelenlegi kapcsolatát, és újra el kell tűnnie. 


Azután Dzsamma megérkezett Kismayóból, hogy elhozza londoni barátja 
üzenetét, ami megváltoztatott mindent. 

Ötvenmillió dollárról esett szó. Magához hívatta egykori titkárát, immár a 
Troli utódját. 

— Dzsamma, testvérem, fáradt lehetsz. Kimerítő út áll mögötted. Pihenj, 
aludj, egyél sokat. Nem mégy vissza többet Kismayóba, az a hely halott, de 
vár rád egy másik utazás. Holnap, vagy talán másnap. 

Öreg Róka zavarban volt. Hangja egyértelművé tette ezt, amikor a TOSA 
központjából a védett vonalon át felhívta a Grosvenor téri amerikai 
nagykövetséget. 

— Nyomkövető, érdekli még a kommunikáció a londoni segítő és a 
markai barátja között? 

— Persze, miért? 

— A füles, amit továbbadott a Prédikátornak. Valami zugügyvédtől szedte 
az egyik belgraviai fogadáson. 

A Nyomkövető alaposan megrágta a választ. Van némi különbség a 
hazugság és aközött, ha valaki — mint azt egy néhai brit politikus 
megfogalmazta — , takarékosan bánik az igazsággal". 

— Hát, neki valamiért fontos. 

— Mit gondolnak a britek? 

— Hogy a rohadék a kényelmes londoni házából tippeket ad a barátjának — 
felelte az igazsághoz híven. — Ha már itt tartunk, a kérésemre még mindig 
,hem" a válasz? 

El akarta terelni a beszélgetést Dardariról és a levelezéséről, mivel tudta, 
hogy a fickó három volt kommandós társaságában a caithnessi esőt 
bámulja. 

— A legteljesebb mértékben, Nyomkövető. Opál ügynök miatt nincs 
rakéta, se partraszállás. Se helikopteres támadás a mogadishui körletből. 
Elég egy vállról indítható rakéta meg egy deltásokkal teli helikopter, és 
máris kész az újabb szomáliai katasztrófa. Más módot kell találnia. 

— Úgy lesz, főnök. — A Nyomkövető letette a kagylót. 

A Prédikátor jól mérte fel, hogy a kismayói számítógép használhatatlanná 
vált számára, azt azonban még ő sem tudta, hogy londoni szövetségese — 
egyben gyerekkori barátja és titkos támogatója — szintén lelepleződött, tehát 
a zöldségárakba kódolt üzeneteit is megfejtették. így fordulhatott elő, hogy 
ismét megszegte az önmaga által állított biztonsági szabályokat, és újabb 
levelet küldött Dardarinak Markából. 

Az üzenetet persze elfogták és megfejtették. 

— Jackson ezredes! 

— Igen, Ariel. 

— Valami fura dolog történik Marka és London között. 

— Te csak tudod, Ariel. Te küldtél üzenetet Dardari nevében. 

— Igen, de most Marka válaszolt. Arra kéri a barátját, adjon neki kölcsön 
egymillió dollárt. 

Látnia kellett volna előre. A költségvetés valahogy csak kibírja — az 
összeg alig töredéke egyetlen rakéta árának —, de miért vesztegetnék az 
adófizetők pénzét? 

— Megírta, hogyan szeretné megkapni? 

— Valami Dahabshiilen keresztül. 

A Nyomkövető, aki egyedül ült londoni irodájában, lassan bólintott. 
Hallott már erről. Ravasz, biztonságos és szinte lenyomozhatatlan. Az 
évszázados hundi mai megfelelője. 

A terrorizmus pénzbe kerül, méghozzá rengetegbe. Az öngyilkos 
merénylők mögött, akik gyakran éretlen kölykök, ott állnak az irányítók — 
szinte mindig idősebb férfiak, akiknek nem áll szándékukban meghalni —, 
mögöttük a sejtek vezetői, azok mögött pedig a sokszor köztiszteletben álló 
pénzügyi támogatók. 

A terrorelhárító szervek ily módon könnyen fogást találhatnak, ha 
követik a pénz mozgását, vissza egészen a feladóig. A pénzmozgásnak 
mindig van valamilyen nyoma, a hundinak azonban nincs. Közel-Keleten a 
rendszer sok évszázados múltra tekinthet vissza. Az egész azért kezdődött, 
mert az útonállóktól hemzsegő vidéken túl veszélyes lett volna olyan 
értéket utaztatni, amire nem vigyázott kisebb hadsereg. 

Valaki tehát leszurkolja a pénzt , A? országban, és felhatalmazza rokonát, 
hogy a jutalékkal csökkentett összeget fizesse ki egy , B" országban élő 
kedvezményezett számára. Így gyakorlatilag nincs pénzmozgás, csak egy 
kódolt telefonhívás vagy e-mail. 


A szomáliai Burcóban 1970-ben alapított Dahabshiil központja jelenleg 
Dubaiban van. A szó szomáli nyelven annyit tesz, , aranyöntöde", maga az 
intézmény pedig főként abból él, hogy a világszerte dolgozó több 
százezernyi szomáliai keresetét eljuttatja az otthon élő családtagoknak. A 
szomáliai diaszpóra egy jelentős része Nagy-Britanniában él, ennek 
köszönhetően Londonban is működik egy nagy forgalmat bonyolító iroda. 

— Be tudsz törni Dardari banki programjába? — tette fel a kérdést a 
Nyomkövető. 

— Miért ne tudnék, ezredes? Kaphatok egy napot? 

Ariel visszatért a villódzó monitorhoz és a hetedik mennyországba. 
Beleásta magát a pakisztáni mágnás befektetéseibe, hogy a pénzmozgás 
nyomában eljusson az offshore számlákig, amelyek zömét a Nagy-Kajmán- 
szigeten nyitották. A bankot komplex és kifinomult védelmi rendszer óvta. 
A virginiai padlásszobában kuksoló Asperger-szindrómás kamasznak tíz 
teljes órájába telt, amíg átverekedte magát a tűzfalakon, és egymillió dollárt 
utalt Dardari londoni bankszámlájára, majd anélkül távozott, hogy nyomot 
hagyott volna maga után — leszámítva a naplóbejegyzést, miszerint a 
tranzakciót maga Dardari hajtotta végre. 

A londoni bankból a Dahabshiil londoni irodájába már egyszerűen 
átkerült a pénz, a kedvezményezett adataival együtt, amelyeket a Prédikátor 
az Ariel által fogadott és dekódolt levélben adott meg. A szomáliai 
közvetítő figyelmeztetett rá, hogy ekkora összeget amerikai dollárban csak 
három nap alatt tudnak összeszedni a szomáliai irodák. 

Viszont van fiókjuk Markában is. 

Fort Meade és Cheltenham elfogta az üzeneteket a szomáliai és angliai 
számítógépek között, de még most is abból a feltételezésből indult ki, hogy 
Dardari ül a vonal londoni végén, így továbbra is érvényben maradt az 
utasítás, hogy hallgatózzanak, de ne avatkozzanak közbe. 

—- Dzsamma, rád kell bíznom egy igen kényes feladatot. Csak egy 
szomáliai végezheti el, miután olyanokról van szó, akik nem értenek más 
nyelven. 

A nyugati technológia minden fejlettsége ellenére csak ritkán leplezi le a 
személyes követeket. Oszama bin Laden, aki nem egy barlangban, hanem 
biztonságos házak sorában lakott, évtizedeken át kommunikált világszerte 
élő támogatóival anélkül, hogy egyszer is mobiltelefont használt volna. 


Személyes futárokat használt. Közülük a legutolsót, Al-Kuvaitit leplezték 
le, és követték a fél világon át, míg végül elvezetett az abottabadi házhoz. 

A Prédikátor maga elé állította Dzsammát, és arabul mondta el neki az 
üzenetet, amit Dzsamma magában szomálira fordított, és addig ismételt, 
míg betéve megtanulta. 

Az egyik pakisztáni testőrt vette maga mellé, azzal távozott. 

Ugyanazt a kisteherautót használta, amivel két nappal korábban 
kézbesítette Kismayóból a londoni üzenetet. A kíváncsi tekintetek figyelték 
is odafentről a kocsit, platóján a műanyag benzineskannákkal. 

A Tampához közeli bunkerben látták, ahogy vízhatlan vásznat borítottak 
a kannákra, ami szokványos elővigyázatosságnak tűnt. Ketten ültek be az 
autóba — egyikük sem a köntöst viselő Prédikátor vagy a vörös 
baseballsapkás fiatal férfi. A kisteherautó elindult, hogy délnek, Kismayo 
felé forduljon. Amikor kihajtott a célterületről, a Global Hawk azt a 
parancsot kapta, hogy folytassa a ház megfigyelését. Nem sokkal ezután a 
kisteherautó megállt, utasai pedig kiszálltak, és eltávolították a ponyvatetőt, 
hogy feketére fessék a kocsi tetejét. Ebben az álcázott formában fordultak 
vissza, nyugat felől megkerülték  Markát, és északnak tartottak. 
Napnyugtakor elérték a  mogadishui  enklávét, majd kitartóan 
továbbhaladtak a számtalan kalóznak otthont adó Puntföld felé. 

A sokszor éles sziklák között vezető bakhátas, kátyús utakon, a gyakori 
tankolás és kerékcsere miatt két napba telt a garacadi út. 

— Én vagyok az, Mr. Gareth. 

Ali Abdi telefonon hívta Garacadból. Izgatottnak tűnt, Gareth Evans 
azonban annál kimerültebbnek érezte magát. 

Az őrlő feszültség, hogy olyanokkal kell tárgyalnia, akik a sietségnek a 
koncepcióját sem értik, és sokszor az idő múlásával sincsenek tisztában, 
minden európait megvisel. Ezért van, hogy a legjobb túszmentők kevesen 
vannak, és jól keresnek. 

Evanst az állandó nyomás is megviselte Harry Andersson részéről, aki 
naponta telefonált, s nemcsak azért, hogy a fia után érdeklődjön. Belefáradt 
már annak taglalásába, hogy nemcsak a leplezetlen kétségbeesés, de a 
legkisebb sietség is tízszer rosszabbá teheti a helyzetüket. A svéd milliárdos 
az üzletből gazdagodott meg, ezért részben elfogadta ezt a logikát, apaként 
mégsem tudta megállni, hogy ne zaklassa minden adandó alkalommal. 


— Jó reggelt, barátom — köszönt Evans nyugodt hangon. Mit üzen a 
megbízója ezen a szép napon? 

— Azt hiszem, közeledünk a megállapodás felé, Mr. 

Gareth. Jelenleg hétmillió dolláron állunk. Megteszem, ami tőlem telik. 

Ez a megjegyzés még akkor sem kelthette fel a gyanút, ha egy Al-Afrit 
szolgálatában álló, és angolul értő szomáliai kihallgatta őket, Evans 
azonban ennyiből is tudta, hogy a garacadi tárgyaló lelkesen próbálja 
megkeresni a második millióját. Csak hát a Földközi-tengertől északra és 
délre a , sietség? szónak egészen más a jelentése. 

— Ez nagyon jó, Mr. Abdi, de csak az eddigiek fényében. 

Két nappal korábban Al-Afrit még nem érte be tízmilliónál kevesebbel. 
Evans akkor hármat ajánlott, miközben tudta, hogy Harry Andersson 
szemrebbenés nélkül kifizetné a tízet is. Ahogyan azt is, hogy ettől csak 
vérszemet kapnának Szomáliában, ahol eddig a négy-öt millió számított 
elfogadottnak. 

Az európaiak hirtelen összeomlása pánikról árulkodna, és talán tizenötig 
is felverné az árat. 

- Nézze, Mr. Abdi. Az éjszaka folyamán telefonon beszéltem 
Stockholmmal, és a megbízóim kitartó unszolásomra belementek abba, 
hogy egy órán belül négymilliót utaljanak a megbízója bankszámlájára, 
amennyiben a Malmö egy órával később felhúzhatja a horgonyt. Ez nagyon 
jó ajánlat, Mr. Abdi, azt hiszem, ezzel mindketten tisztában vagyunk. 
Gondoskodjon arról, hogy a megbízója értesüljön róla. 

— Haladéktalanul elé terjesztem, Mr. Gareth. 

Miután a kapcsolat megszakadt, Gareth Evans eltűnődött a szomáliai 
kalózokkal korábban kötött sikeres megállapodásokon. A beavatatlanok 
mindig elképedtek azon, hogy a váltságdíjat még a hajó szabadulása előtt 
megfizették. Mi tartja vissza a kalózokat attól, hogy eltegyék a pénzt, és ne 
eresszék szabadon a foglyokat? 

Akadt azonban egy furcsaság. A száznyolcvan írásos, faxon vagy e- 
mailen keresztül megkötött megállapodásból, amit annak rendje és módja 
szerint aláírtak, a szomáliaiak mindössze három alkalommal szegték meg a 
szavukat. 

A puntföldi kalózok alapjában véve abból a feltételezésből indultak ki, 
hogy pénzért csinálják ezt az egészet. Nincs szükségük se hajókra, se 
rakományokra vagy foglyokra. Ha egyik alkut a másik után szegnék meg, 


azzal csak tönkretennék az üzletet. Lehettek bármennyire szeszélyesek és 
kíméletlenek, önös érdekeik felülírtak minden mást. 

Szokványos esetben — csakhogy ez nem szokványos eset. A három 
esetből kettő Al-Afrithoz köthető, aki éppoly hírhedt, mint a klánja. A 
Szacadból való, ami a Habar Gidir törzs egyik tagja. Farrah Aidid, a brutális 
hadúr, aki addig dézsmálta az éhezőknek küldött segélyadományokat, míg 
az amerikaiak 1993-ban be nem vonultak Szomáliába — és aki lelőtte a 
Blackhawkot, hogy a lemészárolt rangerek holttestét végigvonszolja az 
utcákon — szintén a Szacadból jött. 

A műholdas telefonon titokban egyezkedő Ali Abdi és Gareth Evans 
megállapodhatott ötmillió dollárban, de ez csak akkor számít, ha a 
vályogerődjében bujkáló vén szörnyeteg is elfogadja az ajánlatot, és nem 
gyanakszik arra, hogy tárgyalóját megvásárolták. Máskülönben az ötmillió 
mindkét fél számára több mint méltányos összeg lehetett. Harry Andersson 
Abdinak szánt további kétmilliója csak azt a célt szolgálta, hogy lehetőség 
szerint tizedére csökkentse a várakozási időt. 

Ezalatt odakint, a perzselő napon veszteglő Malmön kezdett iszonyú bűz 
lenni. Az európai ételeket felfalták — vagy hagyták megrothadni a 
fagyasztóban, amit üzemanyag-takarékosság címén kikapcsoltak ezért a 
szomáliai őrök élő kecskéket hoztak a fedélzetre, és azokat ott vágták le. 

Eklund kapitány lemosatta volna a fedélzetet, de az elektromos 
szivattyúk is üzemanyaggal mentek, akárcsak a légkondicionálás, így a 
legénység jobb híján vödröket eresztett le, és seprűket használt. 

Kisebb könnyebbségként a tenger hemzsegett a halaktól, amelyeket a 
fedélzetről kihajított kecskebelsőségek is idevonzottak. Az európaiak és 
filippínók egyaránt szerették a halat, de lassan ez az étrend is kezdett 
egyhangúvá válni. 

Mosdáshoz tengervizet vettek igénybe, miután a szintén generátorról 
működtetett zuhanyok leálltak, a friss édesvíz pedig felért a folyékony 
arannyal: kizárólag emberi fogyasztásra használták, akkor is az undorító 
víztisztító tablettákkal megfűszerezve. Eklund kapitány már azért hálás 
lehetett, hogy eddig nem akadt súlyosabb megbetegedés — az ilyenkor 
megszokott vérhast leszámítva. 

Azt viszont ő sem tudta, meddig tartanak még ki így. A szomáliaiak 
sokszor azzal sem bajlódtak, hogy átdugják a hátsójukat a mellvéden, ha 


rájuk jön a szükség. A lüktető, lélekölő hőségben a dühtől tajtékzó 
filippínóknak kellett letakarítaniuk a termést. 

Eklund kapitány már Stockholmmal sem tarthatta a kapcsolatot; 
műholdas telefonját lekapcsolták annak a fickónak a parancsára, akit csak 
,Öltönyös kis majomnak" hívott. Ali Abdi nem akarta, hogy amatőrök 
zavarják meg a Chauncey Reynoldsszal folytatott kényes tárgyalásait. 

A svéd kapitánynak ilyeneken jártak a gondolatai, amikor ukrán 
helyettese felhívta figyelmét a kis hajó közeledésére. 

Távcsövén át ki tudta venni a dhow-t és a tatjában álló, elegáns 
szafariöltönyt viselő alakot. Örült a látogatásnak. 

Legalább megkérdezhette valakitől, hogy van a Carlsson nevű fiatal 
kadét. Közel s távol ő volt az egyetlen, aki tudta, kicsoda valójában. 

Azt viszont nem tudta, hogy a tizenkilenc éves fiút brutálisan megverték. 
Abdi mindössze annyit árult el, hogy Öve Carlsson jól van, csak azért 
tartják fogva az erődben, hogy a hajón maradt legénységgel ne legyen 
probléma. Eklund kapitány hiába könyörgött a szabadon bocsátásért. 

Amíg Mr. Abdi a Malmön tartózkodott, egy poros kisteherautó hajtott be 
a falu felett álló vályogerőd udvarára. 

A kocsiban csak egy tagbaszakadt és fenyegető megjelenésű pakisztáni 
ült, aki nem beszélt sem angolul, sem szomáliul meg a társa. 

A pakisztáni a kocsiban maradt, a másikat Al-Afrit elé kísérték, aki a 
férfiban a Harti Darod klán egyik tagjára ismert, ami egyet jelentett 
Kismayóval. A szacad hadúr éppúgy nem szívelte a hartikat, ahogy senkit, 
aki délről jött. 

Noha elméletileg muszlimnak számított, Al-Afrit gyakorlatilag sosem járt 
mecsetbe, és csak elvétve imádkozott. Az ő szemében a dél egyet jelentett 
az Al-Shabaabbal és a vallási tébollyal. Ők Allah nevében kínoztak meg 
másokat, ő élvezetből. 

A látogató a Dzsamma néven mutatkozott be, és azzal a tisztelettel járult 
elé, ami egy sejknek kijár. Azt mondta, egy markai sejk képviseletében jött, 
olyan ajánlattal, amit csak a garacafi hadúr füleinek szán. 

Al-Afrit életében nem hallott még semmilyen dzsihádista prédikátorról, 
akit Abu Azzamnak hívnak. Rendelkezett számítógéppel, amit igazán csak 
a legfiatalabb emberei értettek, de még ha valaha be is kapcsolja, utoljára 
keresne rá egy szélsőséges iszlámista weboldalra. Ezzel együtt növekvő 
érdeklődéssel hallgatta a férfit. 


Dzsamma megállt előtte, és felidézte az emlékezetébe vésett üzenetet. A 
szokásos cikornyás üdvözléssel kezdődött, csak azután következett a 
lényegi mondanivaló. Miután ez elhangzott, a vén szacad hosszú percekig 
meredt rá némán. 

— Meg akarja ölni? El akarja vágni a torkát? Kamera előtt? 

Azután megmutatni a világnak? 

— Igen, sejk. 

— És ezért fizet egymillió dollárt? Készpénzben? 

— Igen, sejk. 

Al-Afrit végiggondolta a dolgot. Megölni egy fehér hitetlent, ez még 
érthető, de megmutatni az egész Nyugatnak kész őrület. A hitetlenek, a 
kuffarok csak feldühödnek, és bosszút állnak, fegyverük pedig van elég. O 
is elveszi a hajóikat és a pénzüket, de annál több esze van, hogy háborút 
indítson az egész kuffar világ ellen. 

Végül meghozta a döntését: elhalasztotta a döntést. Parancsot adott, hogy 
látogatóit kísérjék a vendégszobákba, ahol kipihenhetik magukat, ehetnek 
és ihatnak. Miután Dzsamma visszavonult, elrendelte, hogy egyik férfi sem 
tarthatja magánál a kocsi slusszkulcsát, sem semmilyen fegyvert vagy 
telefont. Ő maga mindig övén viselte az ívelt pengéjű dzsambija tőrt, de 
más fegyvert nem szívesen látott a közelében. 

Ali Abdi egy órával később vissza is tért a Malmáról, ám távolléte miatt 
így sem láthatta a délről érkező teherautót, sem a két látogatót, akik közül 
az egyik bizarr ajánlattal állt elő. 

Tudta, mikor kerül sor a Gareth Evansszel folytatott tárgyalásokra, de 
miután London három időzónával nyugatabbra fekszik, Afrika Szarvában 
ezek mindig késő délelőttre estek. Másnap reggel tehát semmi oka nem volt 
arra, hogy korán keljen. Így nem is lehetett jelen, amikor AI-Afrit valamivel 
hajnal után hosszan eligazította egyik legbizalmasabb emberét, Juszufot, 
sem azt nem láthatta, amikor a fekete tetős kisteherautó egy órával később 
kihajtott az erőd udvaráról. 

Hallott ezt-azt a szélsőséges fanatikusról, aki a halál és a gyűlölet 
üzenetét terjeszti a világhálón, nem tudott ugyanakkor teljes 
hitelvesztéséről, , sem kétségbeesett  védekezéséről, hogy  kuffar 
összeesküvés áldozata lett. 

Viszont AlI-Afrittal együtt — igaz, más okból - ki nem állta a szalafistákat, 
dzsihádistákat és a többi szélsőséges mániákust, és a lehető legkevesebbet 


aggasztotta magát az iszlámmal. 

Meglepetéssel és elégedetten látta, amikor megbízója kivételesen 
engedékeny kedvében jelent meg reggeli tárgyalásukon. Olyannyira, hogy 
amikor azt javasolta, az egyezség nyélbe ütéséhez szállítsák le a hétmilliós 
követelést hatmillióra, a klánvezér azonnal bólintott. 

Amikor beszélt Gareth  Evansszel, csak úgy  dagadozott az 
önelégültségtől. Kis híján azt mondta, , már nem sok kell az egyezséghez", 
de még időben rájött, hogy ezzel elárulná: ők ketten előre megalkudtak az 
árban. Mégis azt gondolta: egy hét, vagy talán csak öt nap, és a szörnyeteg 
kiengedi karmai közül a Malmöt. 

Miután a második millió is megérkezik a számlájára, szép csendben 
nyugdíjba vonulhat valami civilizált helyen. 

A Nyomkövető kezdett nyugtalankodni.  Horgásznyelven szólva 
nagyhalra ment, és óriáscsalit dobott a vízbe, az úszó azonban 
mozdulatlanul lebegett a felszínen. Nem haraptak rá. 


KKK 


Követségi irodájából állandó kapcsolatot tartott fenn a Tampához közeli 
bunkerrel, ahol a légierő tiszthelyettese némán ücsörgött, ujjaival az 
irányítókaron, hogy újra és újra átreptesse a Global Hawkot a markai ház 
felett. Eközben ugyanazt látta, amit az őrmester — a három, némaságba 
burkolózó épületet a falakon belül és a nyüzsgő utcát azokon túl, túlsó 
végében a piaccal. 

A házak közt semmi jelét nem látták életnek. Senki nem ment el, senki 
nem jött. A Hawk nemcsak leselkedett, hallgatózott is. A legapróbb 
elektromos suttogást meghallotta, néhány szótagot is kiragadott az éterből, 
akár mobiltelefonon, akár az interneten hangzott el. A Nemzetbiztonsági 
Ügynökség Fort Meade-be sugárzó műholdjai ugyanezt tették. 

Ám ezúttal minden csúcstechnológia kudarcot vallott. A Nyomkövető 
nem látta, anogy Dzsamma kisteherautójának teteje feketére váltott, mielőtt 
az autó visszafordult, hogy dél helyett északnak tartson. Nem tudta, hogy 
máris úton van visszafelé. Nem tudta, hogy a csalit bekapták, hogy a 
garacadi szadista szacad és a kétségbeesett markai pakisztáni máris 
megalkudott. Donald Rumsfeld rendhagyó megfogalmazása szerint: 
ismeretlen ismeretlennel nézett szembe. 


Csak sejtésekre támaszkodhatott, s ezek azt sugallták, hogy a barbárok 
túljártak az eszén. Megcsörrent a védett vonalhoz kapcsolódó telefon. 

Orde törzsőrmester jelentkezett Tampából. 

— Ezredes úr, egy jármű közeledik a célpont felé. 

A Nyomkövető visszafordult a képernyő felé. A tér középső részét a 
fallal körülvett három lakóház töltötte ki. 

Most egy kisteherautó állt a kapuban. Fekete tetővel. Nem ismerte fel. 

A kis őrházból fehér arab köntöst viselő férfi lépett elő, hogy átvágjon az 
udvaron, és kinyissa az ajtót. A kisteherautó behajtott. A kapu bezárult. 
Három apró alak szállt ki a kocsiból, és belépett a főépületbe. A 
Prédikátorhoz látogatók érkeztek. 

A Prédikátor az irodájában fogadta a három férfit, miután a testőrt 
elbocsátották. Opál bemutatta az északi követet. A szacad Juszuf mogorván 
meredt rá egyetlen jó szemével. Ö is betanulta az üzenetét, és amint a 
Prédikátor jelt adott, visszamondta. Al-Afrit egyértelmű, tiszta feltételeket 
szabott. 

Készen áll eladni svéd foglyát egymillió dollár készpénzért. Szolgája, 
Juszuf számolja meg a pénzt, majd jelzi urának, hogy valóban látta. 

Ami a többit illeti: Al-Afrit a lábát sem teszi be az Al-Shabaab földjére, 
ezért a határon ejtik meg a cserét. Juszuf tud egy alkalmas helyet, elirányítja 
ide a pénzszállító autót. 

Az északi küldöttség már a fogollyal együtt jelenik meg a találkozón. 

— És hol van ez a hely? — tudakolta a Prédikátor. 

Juszuf csak meredten nézte és kurtán megrázta a fejét. 

A Prédikátor látott már ilyen vadembereket a pakisztáni határvidéken. 
Letéphették a körmeit, az ujjait vagy akár a lábujjait, de előbb halt meg, 
semhogy bármit elárult volna. 

Bólintott és elmosolyodott. 

Tudta, hogy észak és dél között nem húzódik hivatalos határvonal, de a 
térkép kuffaroknak is való. A törzsi harcosok a fejükben hordják a 
térképeket. Pontosan tudják, hogy generációkkal korábban hol harcolt egyik 
klán a másikkal egyetlen tevéért, és hol estek el a férfiak. Ez a pont jelölte a 
helyet, ahol a vérbosszú kezdődött. Tudták, ha egy rossz klánba tartozó 
ember átkel ezen a vonalon, halál fia. Ehhez nincs szükség a fehérek 
térképeire. 


Azt is tudta, hogy megpróbálhatják csapdába csalni a pénzéért, de mi 
értelme lenne? Agaracadi klán vezére amúgy is hozzájut a pénzéhez, és mit 
számít neki egy svéd fiú élete? 

Egyedül a Prédikátor tudja, mekkora értéket képvisel valójában a 
stockholmi kadét, mert londoni jó barátja megsúgta neki. Azzal a hatalmas 
summával pedig helyreállíthat mindent, még a hitbuzgó Al-Shabaab 
szemében is. Észak vagy dél — a pénz nemcsak beszél, de énekel. 

Kopogtatás hallatszott az ajtón. 

Új jármű jelent meg a helyszínen, ezúttal egy kis kompakt. A Hawk 
tizenöt kilométer magasan megfordult, és figyelt, hallgatózott. Ugyanaz a 
fehér köntöst viselő alak újra keresztülvágott az udvaron, és váltott néhány 
szót az autó vezetőjével. Iampában és Londonban amerikaiak figyelték 
árgus szemmel. 

A kocsi nem hajtott be az udvarra. Egy aláírásért cserébe a sofőr átadott 
egy nagyobb aktatáskát. A fehér köntösös fickó bement vele a főépületbe. 

— Kövessék az autót — adta ki az utasítást a Nyomkövető. 

A házak elúsztak a képen, ahogy a sztratoszférában köröző pilóta nélküli 
gép az autó nyomába eredt. Nem ment messzire, csak alig egy 
mérföldnyire. Itt megállt egy kis irodaépület előtt. 

— Közelítsenek rá! Hadd nézzem meg jobban! 

Az irodaház egyre közelebb és közelebb került. A markai nap delelőn 
állt, így nem vetett árnyékot, ami sötétbe burkolhatna mindent, mint amikor 
a nap lenyugodott a nyugati sivatag fölött. Sötét- és világoszölddel egy 
embléma rajzolódott ki, alatta egy , D7 betűvel kezdődő szó talpas római 
betűkkel. Dahabshiil. A pénz tehát megérkezett, és már le is szállították. A 
drón visszatért a Prédikátor lakóhelyéhez. 

A százdollárosokból álló kötegeket egyenként elővették a táskából, és a 
hosszú fényezett asztalra helyezték. A Prédikátor talán távol került 
ravalpindi gyökereitől, de továbbra is szerette ahagyományos bútorokat. 

Juszuf már korábban bejelentette, hogy meg kell számolnia a váltságdíjat. 
Míg Dzsamma lefordította az arabot szomálira — az egyetlen nyelvre, amit 
Juszuf értett —, Opál mint a két titkár közül a fiatalabb, a közelben maradt 
arra az esetre, ha szükség lenne rá. Látta, milyen nehezen boldogul Juszuf a 
pénzkötegekkel. 

— Segíthetek? — kérdezte tőle szomáli nyelven. 

— Etióp kutya — vicsorgott rá a szacad. — Én csinálom. 


Két teljes órájába telt, azután felmordult. 

— Telefonálnom kell — fordított Dzsamma. 

A Prédikátor bólintott. Juszuf mobiltelefont vett elő köntöséből, és 
megpróbálta elintézni a hívást, de a vastag falak között nem volt térerő. 
Kikísérték a nyílt udvarra. 

— Egy fickó az udvarról próbál mobilozni — jelentette Orde törzsőrmester 
Tampából. 

— Hallgassák le! Tudnom kell, mit mond — utasította a Nyomkövető. 

A fickó egy garacadi vályogerődöt hívott, ahol felvették. A szóváltás 
néhány pillanat alatt lezajlott. Négy szó Markából, kettő válasz gyanánt, 
azzal meg is szakadt a kapcsolat. 

— Nos? — kérdezte a Nyomkövető. 

— Szomáliul beszélt. 

— Kérdezze az NSA-t. 

Csaknem másfél ezer kilométernyire, Marylandben, egy amerikai- 
azomáliai levette a fejhallgatót. 

— Az egyik azt mondta: , Itt vannak a dollárok". A másik azt felelte: 
, Holnap este". 

Tampa felhívta a Nyomkövetőt Londonban. 

— Hallottuk mindkét felet — erősítette meg a lehallgató tiszt —, de egy 
Hormud nevű helyi hálózatot használtak. Tudjuk, hol van a hívó: 
Markában. Azt viszont nem tudjuk, kit hívott és hol. 

Ne aggódjanak, gondolta a Nyomkövető. Én tudom. 


14 FEJEZET 


—- MOZGÁS VAN, EZREDES ÚR. 

A Nyomkövető londoni íróasztalára borulva szunyókált, maga előtt a 
monitorral, amelyen ugyanazt láthatta, amit a Marka feletti drón. A hang 
azon a vonalon érkezett, ami összekötötte őt a tampai bunkerrel, és Orde 
törzsőrmesterhez tartozott, aki időközben újra műszakba állt. 

Görcsösen kinyújtózott, és vetett egy pillantást órájára. 

Ami Londonban éjjel három, az Markában hat óra, a hajnal előtti 
szürkület. 

A Global Hawkot leváltotta egy frissen megtankolt társa, amely még 
hosszú órákig fennmaradhatott, mielőtt kiszáradt. 

A szomáliai partokon a leghalványabb rózsaszín árnyalat festette át a 
keleti horizontot, de az Indiai-óceánra még ugyanolyan sötétség borult, mint 
Marka sikátoraira. 

Mégis fények égtek a Prédikátor rejtekhelyén, és kis vörös foltok 
mozogtak — hőforrások a drón érzékelőjén. A kamerák még nem álltak 
vissza az infravörös üzemmódból, hogy a sötétben is lássák, ami hat 
mérfölddel alattuk történik. 

Miközben a Nyomkövető a monitorra tapadt, a fényerő a nappal együtt 
emelkedett; a vörös foltokból a lenti udvart átszelő sötét alakok lettek. 
Harminc perccel később kinyílt a garázsajtó, és egy jármű gördült ki rajta. 

Nem olyan poros, horpadt kisteherautó, amilyennel Szomáliában az 
embereket és árukat szállították, hanem egy sötétített ablakos Toyota 
Landcruiser, ami azóta az al-Kaida kedvelt járműtípusa, hogy bin Laden 
először megjelent Afganisztánban. A Nyomkövető tudta, hogy tízen férnek 
el benne. 

A leselkedők, egymástól négyezer mérföldnyire, Londonban és 
Floridában, csak nyolc sötét alakot láttak beszállni a sportterepjáróba. 
Ahhoz nem voltak elég közel, hogy felismerjék az előre beülő két 
pakisztáni testőrt, a sofőrt és mellette ülő felfegyverzett társát. 

Mögöttük ült a Prédikátor, jellegtelenül a szomáliai köntösben és 
fejviseletben; Dzsamma, szomáliai titkára, és Opál. 

Hátúira került két másik pakisztáni testőr. A Prédikátor csak azt a négy 
emberét hozta magával, akikben feltétel nélkül megbízott; mindnyájukat 


még a Khoraszán kivégzőosztagaiból ismerte. Szintén hátulra került Juszuf, 
az északi szacad. 

Markai idő szerint hétkor a szolgák kinyitották a kaput, és a Landcruiser 
kigördült. A Nyomkövető dilemma elé került. 

És ha csak színjáték az egész? Ha a célpont még mindig a házban 
rejtőzik, készen arra, hogy kereket oldjon, amint a felette kerengő drón 
figyelme másra irányul? 

— Uram! 

A tampai bunkerben az irányítókart szorongató férfinak tudnia kellett. 

— Kövessék a kocsit — döntötte el a Nyomkövető. 

Utcák és sikátorok útvesztőjén keresztül jutottak el a külvárosig, majd 
lefordultak az útról, és begördültek egy nagy, kátránypapírral fedett 
raktárba, ahol eltűntek a szemük elől. 

A Nyomkövető igyekezett úrrá lenni a rátörő pánikon, és visszarendelte a 
drónt a fallal körülvett körlethez, de ez továbbra is sötétségbe és némaságba 
burkolózott. Semmi sem mozdult. A drón visszatért a raktárhoz. Húsz 
perccel később a nagy fekete terepjáró újra felbukkant, és lassan haladt 
vissza a ház felé. 

Valahol odalent megszólalhatott egy kürt, mert a szolga előjött, és 
kinyitotta a kaput. A Toyota begördült és megállt, de senki sem szállt ki. 
, Miért?" — törte a fejét a Nyomkövető, azután megértette. Senki sem száll 
ki, mert a sofőrön kívül senki sem ül benne. 

— Gyorsan vissza a raktárhoz — utasította Orde törzsőrmestert. 

Válaszként a floridai irányító csak szélesebbre vette a látószöget, hogy 
kevésbé részletesen, de a város nagyobb szeletét jelenítse meg. Éppen 
időben. 

A raktárból nem is egy, de négy kisteherautó gördült ki, egyik a másik 
után. A Nyomkövető kis híján beugrott az egyszerű cserének. 

— Kövesse a konvojt, bármerre megy — utasította Tampát. Lehet, hogy el 
kell mennem, de mobilon elérhető leszek. 

Garacadban Mr. Ali Abdi az ablaka alatt dübörgő motorok hangjára 
ébredt. Megnézte a karóráját: reggel hét. Még négy óra, mielőtt szokás 


szerint folytatják az egyezkedést Londonnal. Kikémlelt a redőny résén, és 
látta, hogy két kisteherautó elhagyja az erőd udvarát. 

Nem érdekelte. Elégedettebb nem is lehetett volna az életével. Előző este 
megszerezte Al-Afrit végső áldását — a kalóz hajlandó volt megállapodni a 
Chauncey Reynoldsszal és a biztosítókkal ötmillió dollár váltságdíjban, 
cserébe a Malmöért, annak rakományáért és legénységéért. 

Az egyetlen apró bökkenő ellenére Abdi biztosan tudta, hogy Mr. Gareth 
is elégedett lesz, ha majd megtudja: a Malmö két órával azután folytathatja 
útját, hogy a kalóz dubai bankja visszaigazolja az átutalást. Addigra 
biztosan egy nyugati romboló is megjelenik, hogy biztonságos helyre 
kísérje. Több klán máris álcázott halászhajókat küldött ki, hátha őrizetlenül 
találják, és újra elrabolhatják a svéd teherhajót. 

Abdi belegondolt a jövőbe. Hamarosan megkapja a kenőpénz második 
millióját. Gareth Evans nem fogja átverni, hátha újra egyezkedniük kell 
egymással. Egyedül ő, Abdi tudja, hogy visszavonul az üzlettől, és 
beköltözik egy csendes tunéziai villába, ahol békében és biztonságban élhet, 
távol a káosztól és vérontástól. Vetett még egy pillantást az órájára, mielőtt 
átfordult, és elégedetten tovább szunyókált. 

A Nyomkövető az irodájában maradt, és a korlátozott számú 
lehetőségeket latolgatta. Sokat tudott, de korántsem mindent. 

Volt ugyan egy ügynöke az ellenség táborában -— talán csak félméternyire 
ült a Prédikátortól a négy kisteherautó valamelyikében, miközben az hat 
mérfölddel a Global Hawk alatt tovább zötykölődött —, de nem léphetett 
kapcsolatba vele, sem az ővele. Opál adóvevője eltemetve várta gazdáját a 
kismayói kunyhó földpadlójában. Öngyilkossággal felérő kísérlet lett volna, 
ha bármit magával visz Markába, leszámítva az ártalmatlannak tűnő holmit, 
amit a kazuárfák alatt kapott. 

A Nyomkövető gyanította, hogy valahol sor kerül egy találkozóra, 
amelyen a pénz és a svéd fogoly gazdát cserél. 

Cseppet sem bánta, amit tett, abból kiindulva, hogy a stockholmi kadét 
nagyobb veszélyben lenne a klánvezérnél, akit saját népe is , Ördögnek" 
nevez, mint a Prédikátornál, aki a vagyonáért biztosan életben fogja tartani. 

A csere után a Prédikátor feltehetően visszatér Markába, ahol nem érhetik 
el. Nem látott más esélyt az elpusztítására, mint hogy kicsalogatja a 
szomáliai sivatagba, ahol vele együtt nem kell ártatlan civileknek is 
meghalniuk. 


A rakétákról különben sem lehetett szó, ezt Öreg Róka előző este még 
egyszer nyilvánvalóvá tette. Ahogyan a nap, amely teljes erejével tűzött 
Szomáliára, lassan Londont is felderítette fényével. Végiggondolta a 
lehetőségeit, de minden könyörgése ellenére nem sok maradt belőlük. 

A SEAL-ek Hatos Osztaga a virginiai Little Neckben állomásozott, 
semmibe sem telt a világ másik felére utaznia, míg a Night Stalkereknek a 
kentuckyi Fort Campbellben vannak nagy hatótávolságú helikoptereik. 
Ezzel együtt tudta, hogy a helikopterek ide túl zajosak lennének. 
Dzsungelben és sivatagban egyaránt harcolt — amíg a dzsungelben éjjel 
pokoli zajt vernek a békák és rovarok, addig a sivatag kísértetiesen néma, s 
akik ott élnek, ugyanolyan éles hallással rendelkeznek, mint a dene— vérfülű 
sivatagi rókák, amelyekkel a homokdűnéken osztoznak. A rotorok hangja 
az éjszaka szellők hátán mérföldekre elér. 

Akadt egy olyan egység, amelyikről hallott, de még sosem látta élőben, a 
hírneve azonban messze előtte járt. Még csak nem is hazaiakból állt — noha 
a híre alapján két amerikai egységre tippelt volna, a SEAL-ek és a Delta 
Fiúk megmaradtak az Atlanti-óceán túlsó partján. 

Orde törzsőrmester hangja térítette magához. 

— Úgy tűnik, szétválnak, ezredes. 

Amint visszatért a képernyőhöz, újra megérezte a páni rémületet, mintha 
csak gyomorszájon vágtái volna. Odalent a sivatagban a négy autó 
oszlopban haladt, de egyre tisztesebb távolságra. Lassan négyszáz méter is 
elválasztotta őket egymástól. 

A Prédikátor ezzel akarta biztosítani, hogy az amerikaiak ne 
használhassanak rakétát, nehogy elhibázzák azt a kocsit, amelyikben ő 
utazik — nem kellett tudnia, hogy mindaddig biztonságban van, amíg a fiatal 
etiópiai ott ül mögötte. 

Csakhogy most már nemcsak a távolság nőtt a kocsik között; 
legyezőszerűen kezdtek szétszóródni. 

A konvoj északra járt Mogadishu katonákkal őrzött enklávéjától, és 
északnyugatnak haladt a Shebee völgye felé. Etiópia és a tenger között 
féltucatnyi híd is a rendelkezésre állt, amelyen átkelhetett a folyón, a négy 
kisteherautó pedig különvált, mintha más-más híd felé tartana, egyetlen 
drón nem követhette valamennyit. 

Még maximális látószög mellett is csak két autó fért a képbe, azok is túl 
parányian ahhoz, hogy bármit látni lehessen. A tampai irányító egyre 


türelmetlenebbé vált. 
— Melyiket, uram? 

Gareth Evans valamivel nyolc után jött be az irodába. Az ügyvédek 
ritkán koránkelők; szinte mindig ő jelent meg elsőként. Az éjjeliőr kezdte 
megszokni, hogy neki kell előjönnie a fülkéjéből, és kinyitnia az üvegajtót, 
amelyen át a tárgyaló bejuthatott — ha épp nem az irodájában elhelyezett 
egyszemélyes ágyon töltötte az éjszakát. 

Kis termoszban hozta magával a kávét a közeli hotelből, ahol a Chauncey 
Reynolds a tárgyalások idejére elszállásolta. 

Később a kedves Mrs. Bulstrode is feltűnt, hogy elugorjon neki egy igazi 
reggeliért, és sietve visszatérjen vele, mielőtt kihűlne. Nem is sejtette, hogy 
a jóságos idős hölgy ezalatt a tárgyalások minden fejleményét jelentette a 
titkosszolgálatnak. 

Fél nyolc után villogó vörös fény jelezte, hogy Mr. Abdi vonalban van. 
Gareth Evans nem szívesen engedte át magát a derűlátásnak — épp eleget 
csalódott már —, mégis úgy vélte, ő és a szomáliai közvetítő lassan 
megállapodnak az ötmillió dollárban, amelynek kifizetésére teljes 
felhatalmazást kapott. 

Az átutalás már nem rá tartozott; azt más intézte. És tudta: a közelben 
máris ott várakozik egy brit fregatt, készen arra, hogy a megfelelő 
pillanatban a Malmö mellé szegődjön. 

— Igen, Mr. Abdi, itt Gareth Evans. Van valami hír? Nem szokott ilyen 
korán keresni. 

— Csakugyan híreim vannak, Mr. Gareth, méghozzá jó híreim. A lehető 
legjobbak. Megbízóm hajlandó elfogadni a felkínált ötmillió dollárt. 

— Ez valóban remek hír, barátom. — Próbálta kizárni hangjából az 
ujjongást. Ilyen gyorsan még egy tárgyalást sem zárt le. — Azt hiszem, még 
ma átutalhatjuk a teljes összeget. A legénység minden tagja jól van? 

— Igen, remekül. Van ugyan... hogy is mondják az angolok? A, igen, egy 
darázs a levesben, de ez nem fontos. 

— Azt hiszem, légy. Mármint a probléma. Légy van a levesben. Sebaj, a 
darázs is megteszi. És mekkora ez a darázs, Mr. Abdi? 


— A svéd fiú, a kadét... Evans megdermedt. Feltartott kézzel állította meg 
Mrs. 

Bulstrode-ot, aki épp befutott a reggelijével. 

— Mármint Öve Carlsson. Mi a gond, Mr. Abdi? 

— Nem tud jönni, Mr. Gareth. A megbízóm... attól tartok... ennek semmi 
köze hozzám... kapott egy ajánlatot... — Mi történt Mr. Carlssonnal? — 
Evans hangjából eltűnt minden derű. 

— Attól tartok, eladták délre, az Al-Shabaabnak, de ne aggódjon Mr. 
Gareth. Hiszen csak egy kadét. 

Gareth Evans visszatette a kagylót, előrehajolt, és tenyerébe temette az 
arcát. Mrs. Bulstrode szótlanul letette a reggelijét, és távozott. 

Opál ügynök Dzsamma és az ajtó között ült, túloldalt a Prédikátorral. A 
kisteherautó, miután nem rendelkezett egy Landcruiser felfüggesztésével, 
minden kőnél és kátyúnál vadul rázkódott, imbolygott és hánykolódott. Öt 
órája autóztak már. Délre járt, és fullasztóvá vált a hőség. Ha a kocsiba 
egykor szereltek is légkondit, az rég felmondta a szolgálatot. 

A Prédikátor és Dzsamma el-elbóbiskolt. Ha nincs a rázkódás, talán Opál 
is elszunnyad, és elmulasztja a lehetőséget. 

A Prédikátor felébredt, előrehajolt, hogy megkocogtassa a sofőr vállát, és 
mondjon neki valamit. Urduul beszélt, de a szavak jelentése csak percekkel 
később vált világossá. Marka óta egy vonalban haladtak, és járművük 
másodikként következett a sorban. Miután megkopogtatták a vállát, a sofőr 
lekanyarodott az eddigi csapásról, és ráfordult egy másikra. 

Visszanézett: a hármas és négyes kocsi követte a példájukat. Ezúttal 
máshogy ültek, mint a Landcruiserben. Itt elöl csak a sofőr foglalt helyet, a 
Prédikátor Dzsammával és vele a hátsó ülésen szorongott, míg három testőr 
Juszuffal együtt a nyitott platón utazott. 

Felülről a négy kisteherautó ugyanúgy festett, miközben megszólalásig 
hasonlított a szomáliai járművek nyolcvan százalékára. Ami a három másik 
autót illette, azokat Markában felbérelt emberekkel töltötték meg. Opál 
tudott a drónokról; a Moszad ügynökiskolájában kimerítően foglalkoztak 
velük. Öklendezni kezdett. 

Dzsamma riadt pillantás vetett rá. 


— Rosszul érzed magad? 

— A rázkódástól — felelte. 

A Prédikátor feléjük fordult. 

— Ha rosszul vagy, inkább utazz hátul. 

Opál kinyitotta az ajtót, és kipréselte rajta a testét. A sivatagi szél arcába 
hordta a haját. Kinyújtotta kezét a nyitott plató felé, mire egy erős 
pakisztáni kar felrántotta. Egy szédítő pillanatig ott lengett a pörgő kerék 
felett, azután már le is huppant a platóra. Dzsamma átnyúlt, és belülről 
berántotta az ajtót. 

Opál bágyadtan mosolygott a három pakisztáni testőrre és a félszemű 
Juszufra, akik ügyet sem vetettek rá. Köntöse alól előhúzta azt az 
ártalmatlannak tűnő holmit, amit a kazuárfáknál kapott, és egyszer már 
használt. Feltette a fejére. 

— Melyiket kövessük, uram? — A kérdés egyre sürgetőbbé vált. 

Ahogy a Global Hawk szélesítette a látószöget, egyre távolabb kerültek a 
sivatagtól, miközben a négy jármű máris a kép szélei felé sodródott. A 
Nyomkövető ekkor mozgásra lett figyelmes az egyik autónál. 

— Mit csinál ott az a fickó? — ráncolta a homlokát. — A kettesnél? 

— Úgy tűnik, kimászott levegőzni — felelte Orde törzsőrmester. — Felvett 
valamit. Egy baseballsapkát, uram. 

Egy vörös baseballsapkát. 

— Kövessék a kettes számú autót — adta ki a parancsot a Nyomkövető. — 
Engedjék el a többit. Azok csak csalik. 

Tapadjanak a kettesre! 

A kamera ráközelített a kettes számú autóra, amíg az ki nem töltötte az 
egész képet. A platón ülő öt férfi egyre nagyobbá vált. Az egyikük piros 
sapkát viselt. Elmosódva még a New York-i emblémáct is ki lehetett venni. 

— Isten óvja, Opál — suttogta maga elé a Nyomkövető. 

A Nyomkövető elcsípte kollégáját, a védelmi attasét, amint hazatért 
reggeli nyolc kilométeres kocogásából, amit lakóhelye, Ickenham 
környékén, a félreeső vidéki utakon teljesített. 

Nyolc óra volt. Az attasé ezredesi rangban szolgált, azelőtt a 8382-es 
deszantosoknál, a Sikoltó Sasoknál. A Nyomkövető rövid és egyszerű 
kérdést tett fel neki. 

— Persze, hogy ismerem. Rendes fickó. 

— Megvan a mobilszáma? 


Az attasé végiggörgette a listát BlackBerryjén, és lediktálta a számot. 
Pillanatokkal később a Nyomkövető felhívta a brit vezérőrnagyot, hogy 
találkozót kérjen tőle. 

— Az irodámban. Kilenckor. 

— Ott leszek — felelt a Nyomkövető. 

A Brit Hadsereg Különleges Erőinek vezetője Regent"s Park elegáns 
lakóövezetében, az Albany Streeten álló Albany laktanyában dolgozik. Az 
úttól három méter magas fal választja el a körletet, és a kettős kapuban álló 
őrség csak nagyritkán enged be idegent. 

A Nyomkövető civil ruhát viselt, és taxival érkezett, amit nyomban el is 
küldött. Az ügyeletes tanulmányozta követségi belépőjét, amelyen a 
rangfokozata is szerepelt, majd megejtett egy telefont, mielőtt bekísérte. 
Egy másik katona átvezette a főépületbe, fel a másodikra, egészen az 
igazgató irodájáig. 

A két férfi nagyjából egykorú lehetett, de másban is hasonlított. 
Mindkettő keménynek és edzettnek tűnt. A brit két rangfokozattal felette 
állt az alezredesnek — bár ingujjra vetkőzött, sarokba akasztott kabátján ott 
díszelgett a tábornoki kar vörös váll-lapja. Mindketten olyan katona 
benyomását keltették, akik a maguk idejében benne voltak a sűrűjében. 

Will Chamney a Gárdánál kezdte, mielőtt a Különleges Légi 
Szolgálathoz, a SAS-hoz került. Túlélte az embertelen szelekciós kiképzést, 
és három éven át szolgált parancsnokként a D repülő század 16. csapatánál, 
deszantosok között. 

Az Ezredben, ahogyan a SAS-t maguk közt nevezték, egy tiszt vagy 
, Rupert" nem térhetett vissza egy második szolgálati időre, csak ha hívták. 

Chamney századparancsnokként kezdte a második körét — még éppen 
időben, hogy részt vehessen Koszovó felszabadításában, majd a Sierra 
Leone-i buliban. 

Ahhoz a SAS csapathoz tartozott, amelyik ejtőernyősök segítségével 
kiszabadította az ír katonákat, akik élve kerültek a végtagnyiszáló felkelők 
fogságába. A Wild Side Boyz — ahogyan ezek a bedrogozott lázadók hívták 
magukat — egy óra alatt száz áldozatot szedtek, mielőtt visszavonultak a 
dzsungel mélyére. Harmadik szolgálati idejében, immár a herefordi SAS- 
bázistól, ezredesi rangban parancsolt az egész ezrednek. 

A találkozó idején a Különleges Erők négy egysége tartozott alá: a SAS, 
a Különleges Hajózó Szolgálat, a Különleges Erők Kiszolgáló Csoportja, 


valamint a Megfigyelő és Felderítő Ezred. 

A Különleges Erőkben rendkívül rugalmas a tisztek vezénylése, ennek 
köszönhetően három herefordi megbízatása között ő parancsolt a Légi 
Támadó ejtőernyős egységeknek az Egyesült Királyságban és az 
afganisztáni Helmandban. 

Hallott már a Nyomkövetőről, tudta, hogy a városban tartózkodik, sőt azt 
is, hogy miért. Bár a TOSA állt az élre, a Prédikátor elpusztítása régóta 
közös célkitűzésnek számított. 

A fickónak csak brit területen négy gyilkosságra való felbujtás volt a 
számláján. 

— Mit tehetek önért? — tette fel a kérdést a kézrázás és a szokásos 
üdvözlés után. 

A Nyomkövető kifejtette. Szívességet kért, miközben a biztonsági 
minősítések szóba sem kerültek. Az igazgató némán hallgatta, majd amikor 
reagált, egyenesen a lényegre tért. 

— Mennyi ideje van? 

—- Talán holnap hajnalig, miközben három időzóna van köztünk és 
Szomália között. Arrafelé most múlt dél. Vagy elintézzük ma éjjel, vagy 
talán örökre lemondhatunk róla. 

— Drónnal követik? 

— Jelen pillanatban is egy Global Hawk köröz felette. Ha megáll, 
szerintem egész éjszaka egy helyben marad. Odaát tizenkét órát tart a 
sötétség. Hattól hatig. 

— Rakéta kizárva? 

— Szó sem lehet róla. A kíséretében vele utazik egy izraeli ügynök is. 
Neki feltétlenül életben kell maradnia. Ha elesik, a Moszad nagyon nem fog 
örülni. S akkor még finoman fogalmaztam. 

— Nem lep meg. Felteszem, nem akarja magára haragítani őket. Nos, mit 
vár tőlünk? 

— Pathfindereket. 

Chamney tábornok lassan felhúzta a szemöldökét. 

— HALO? 

— Szerintem ez az egyetlen, ami működhet. Vannak Pathfinderei arrafelé? 

A brit fegyveres erők talán legkevésbé ismert tagjai a Pathfinderek, 
összesen alig harminchatan, elsősorban az Ejtőernyős Ezredből, ahol 


előzőleg alaposan  kiképezik őket, azután egy másik, fizikai 
megsemmisítéssel felérő kiképzést is végigcsinálnak. 

Hatfős csapatokban dolgoznak. A támogató egységekkel együtt sincsenek 
többen hatvannál, és soha senki sem látja őket. Mérföldekkel a 
hagyományos haderők előtt járnak Irak 2003-as megszállásakor hatvan 
mérfölddel előzték meg az amerikai előőrsöt. 

Szárazföldön lecsupaszított és megerősített Land Rovereket használnak, 
amelyeket rózsaszín sivatagi álcázófestéssel látnak el. Egy csapat csak két 
, pinkie-ből?" áll, járművenként három emberrel. Erősségük a nagy 
magasságból indított ejtőernyős bevetés, szélsőségesen alacsony nyitási 
magassággal. Ez a HALO. 

Persze úgy is beléphetnek egy háborús övezetbe, hogy nagy magasságból 
ugranak, és nagy magasságban is nyitnak ernyőt, azután a siklóernyőkkel 
nagy távolságot tesznek meg az ellenséges terület felett: némán és 
láthatatlanul köröznek, majd ugyanilyen nesztelenül érnek földet. 

Chamney tábornok maga felé fordította a monitort, és nyomkodni kezdte 
a billentyűket. Azután tanulmányozta a kijelzőt. 

— Véletlenül van egy egység Thumraitban. Sivatagi gyakorlat. 

A Nyomkövető ismerte Thumraitot, az Omán sivatagában fekvő légi 
bázist. Fontos szerepet kapott Szaddám Húszéin Irakjának első, 1990-91-es 
megszállása idején. Gyors fejszámolást végzett. Egy C-130-as Herculesen, 
a Különleges Erők szállító repülőgépén úgy négyórányira lehet Dzsibutitól 
és az ottani nagy amerikai légitámaszponttól. 

— Milyen felhatalmazásra van szüksége, hogy kölcsönadja őket Sam 
bácsinak? 

—- Komolyra, egészen fentről — felelte az igazgató. — Azt mondanám, 
magától a miniszterelnöktől. Ha ő azt mondja, mehet, akkor mehet, de más 
csak továbbpasszolná a kérést. 

— És ki győzhetné meg erről a miniszterelnököt? 

— Az önök elnöke — mosolyodott el a tábornok. 

— S ha ez megtörténne? 

— A szokásos úton megérkezne a parancs. A hadügyminiszternek, a 
vezérkari főnöknek, a hadműveleti igazgatónak, azután nekem. Én pedig 
tenném a dolgom. 

— Arra rámenne az egész nap. Nekem nincs annyi időm. 

Az igazgató elgondolkodott. 


— Nézze, a fiúk amúgy is hazafelé tartanak, Bahreinen és Cipruson át. 
Dzsibutin keresztül is elirányíthatom őket. Vetett egy pillantást az órájára. — 
Szomáliában délután egy körül lehet. Ha két órán belül felszállnak, 
napnyugtára Dzsibutiban lehetnek. El tudja intézni, hogy várják és 
feltankolják a gépüket? 

— Persze. 

— A maguk számlájára? 

— A mi számlánkra. 

— Ott tud lenni, hogy eligazítsa őket? Képekkel és célmegjelöléssel? 

— Személyesen. Van egy céges Grummanem Northoltban. 

Chamney tábornok elvigyorodott. 

- Máshogy nem is repülnénk. — Mindketten épp eleget időztek a 
szállítógépek sziklakemény hátsó ülésein. A Nyomkövető felegyenesedett. 

— Mennem kell. Egy csomó hívást el kell intéznem. 

— Átirányítom a Herculest — bólintott az igazgató. — És bent maradok az 
irodában. Sok szerencsét! 

A Nyomkövető harminc perc alatt visszatért a követségre. 

Berontott irodájába, és tanulmányozta a kijelzőn a Tampából sugárzott 
képeket. A Prédikátor kisteherautója tovább bukdácsolt és hánykolódott az 
okkerbarna sivatagban. Az öt férfi most is a platón ült, az egyikük 
skarlátvörös baseballsapkában. Lenézett az órájára. Ami Londonban 
délelőtt tizenegy, az Szomáliában délután kettő, Washingtonban viszont 
csak reggel hat. Pokolba Öreg Róka álmával. Tárcsázta a számot. A hetedik 
csengés után meghallott egy álmos hangot. 

— Hogy mit akar?! — kiáltott fel főnöke, miután megosztotta vele a reggeli 
eseményeket. 

— Csak kérje meg az elnököt, hogy kérjen a brit miniszterelnöktől egy 
apró szívességet. És hatalmazza fel a dzsibuti bázist, hogy mindenben 
működjön együtt. 

— Ehhez fel kell keltenem a tengernagyot — nyögött fel Öreg Róka. A J- 
SOC parancsnokára utalt. 

- Tengerész, máskor is keltették már fel. Nemsokára hét óra. A 
tengernagy már biztosan fent van, amennyire vigyáz a formájára. Fel fogja 
venni. Csak kérje meg az elnököt, hogy hívja fel a londoni barátját. Mi 
másra valók a barátok? 


A Nyomkövetőnek több hívást is el kellett intéznie. Utasította a 
Grumman pilótáját Northoltban, hogy készítsen repülési tervet, a követség 
Grosvenor tér alatti garázsából pedig igényelt egy autót, hogy harminc 
percen belül Northoltban lehessen. 

Utolsóként a floridai TIampát hívta fel. Bármennyire nem értett az 
elektronikához, tudta, mit akar, és azt is, hogy meg lehet csinálni. A 
Grumman fülkéjéből is el akarta érni a bunkert, miközben az a szomáliai 
sivatag felett köröző Global Hawkot irányította. Képet nem továbbíthattak 
felé, de akkor is tudnia kellett, hol tart a kisteherautó a sivatagban, és végül 
hol áll meg. 

A dzsibuti támaszpont kommunikációs központjába közvetlen kép- és 
hangkapcsolatot igényelt a tampai bunkerrel, és elvárta, hogy Dzsibuti 
mindent megtegyen érte és az érkező brit kommandósokért. AJ-SOC remek 
kapcsolatainak köszönhetően minden kérését teljesítették. 

Az Egyesült Államok elnöke azután fogadta a J-SOC parancsnokának 
hívását, hogy a reggeli testmozgást követően lezuhanyozott. 

— Miért van szükségünk rájuk? — firtatta, miután végighallgatta a kérést. 

— Ez az egyik célpont, amit tavasszal jelölt meg, uram. Akit egyszerűen 
csak úgy hívunk, a Prédikátor. Nyolc merénylet köthető hozzá itt az 
Államokban, meg a vérengzés a CIA-buszon. Sikerült megtudnunk, hogy ki 
ő és hol tartózkodik, de hajnalra felszívódhat. 

— Visszahívom, tengernagy, de hajnalig van még csaknem huszonnégy 
óránk. A mi embereink nem érnének oda időben? 

— Szomáliában már nem reggel van, elnök úr. Most nyugszik le a nap. A 
brit csapat szerencsére a közelben tartózkodik. Arrafelé gyakorlatoztak. 

— Nem használhatunk rakétát? 

— Egy baráti ügynökség egyik embere is a kíséretben van. 

— Vagyis szemtől szemben kell elintézni? 

— Nincs más módja, uram. Az emberünk azt mondja, most kell lépnünk. 

Az elnök vonakodott. Politikusként tudta, hogy a szívességek nem 
múlnak el nyomtalanul, előbb-utóbb viszonozni kell őket. 

— Rendben — döntötte el. — Elintézem. 

A brit miniszterelnök Downing Street-i irodájában tartózkodott. Egy 
órával múlt dél. Ilyenkor rendszerint könnyű salátát ebédelt, mielőtt átment 
a Parlament téri alsóházba, azután pedig elérhetetlenné vált. Magántitkára 
átvette a hívást a Downing Street-i központtól, majd a kagylóra tette a 
kezét. 

— Az amerikai elnök. 

A két férfi jól ismerte, sőt kedvelte egymást, ami talán nem előfeltétel, de 
mindenképpen hasznos. Mindkettő mögött stílusos feleség és fiatal család 
állt, így a beszélgetés a szokásos köszöntésekkel és a gyerekek felőli 
érdeklődéssel indult. Londonban és Washingtonban láthatatlan ügynökök 
rögzítettek minden szót. 

— Kérnem kell egy szívességet, David. 

— Ne kímélj. 

Az amerikai elnök öt mondatban összefoglalta a lényeget. 

A különös kérés némiképp meglepte a miniszterelnököt, s miután a hívást 
kihangosították, titkára, az ország első számú közszolgája is vetett főnökére 
egy sokatmondó pillantást. A bürokraták nem állják a meglepetéseket; 
nekik alaposan meg kellett rágniuk minden lehetséges következményt. A 
Pathfinderek  ledobása egy külföldi országba mégiscsak háborús 
cselekménynek minősül — no de ki kormányoz a szomáliai vadonban? Senki 
említésre méltó. A férfi figyelmeztetően megrázta a mutatóujját. 

— Meg kell nézetnem az embereimmel. Húsz perc múlva visszahívlak, 
cserkész becsszóra. 

— Ez nagyon veszélyes lehet, miniszterelnök úr — vélte a titkár. Nem a 
résztvevő katonákat féltette, sokkal inkább a nemzetközi visszhangtól 
tartott. 

— Rendelje hozzám a vezérkari főnöket és a Hatos főnökét. 

A hivatásos katona érkezett meg elsőként. 

— Igen, ismerem a problémát, és tudok a kérésről szögezte le. — Will 
Chamney egy órája szólt. 

Feltételezte, hogy a miniszterelnök ennyiből is tudja, a Különleges Erők 
vezetőjéről van szó. 

— Szóval tudunk segíteni? 

— Természetesen. Feltéve, hogy átkozottul pontos eligazítást kapnak 
indulás előtt. Ez már az amerikaiakon múlik, de ha a drónjuk ott van a 
célpont felett, akkor tisztán látniuk kell mindent. 


— Hol vannak most a Pathfinderek? 

— Jemen felett, két órára Dzsibutitól és az amerikai bázistól. Ott szállnak 
le, és tankolnak meg. Azután megkapják az eligazítást. Ha a tisztjük 
elégedett lesz, felhívja Willt az Albanyben, és zöld utat kér, de ezt a 
felhatalmazást csak ön adhatja meg, miniszterelnök úr. 

- Azt egy órán belül megkaphatja. Pontosabban szólva, én csak a 
politikai döntést hozom meg, a szakmai döntést meghagyom önöknek, a 
profiknak. Még elintézek két hívást, azután beszélünk. 

A titkosszolgálattól, az MI6-től — vagy egyszerűen a Hatostól — nem az 
igazgató érkezett, hanem Adrien Herbert. 

— Az igazgató úr külföldön tartózkodik, miniszterelnök úr, de ebben az 
ügyben hónapok óta én tartom a kapcsolatot a barátainkkal. Miben 
segíthetek? 

— Tudja, mit kérnek az amerikaiak? Hogy adjak kölcsön egy csapat 
Pathfindert. 

— Igen — bólintott Herbert tudom. 

— Honnét? 

— Sokat hallgatózunk, miniszterelnök úr. 

— Tudja, hogy az amerikaiak nem használhatnak rakétát, mert egy nyugati 
ügynök is van a célpont kíséretében? 

— Igen. 

— A maguk embere? 

— Nem. 

— Van még valami, amit tudnom kell? 

— Napnyugtára feltehetően lesz vele egy túsz is, egy svéd teherszállító 
hajó egyik tisztje. 

— Honnan az ördögből tudnak ilyeneket? 

— Ez a dolgunk, miniszterelnök úr — felelte Herbert. 

Magában feljegyezte, hogy intézzen egy kis jutalmat Mrs. Bulstrode-nak. 

— Meg lehet csinálni? Kihozni mind a két fickót? 

Kiiktatni a célpontot? 

— Ez taktikai kérdés. Az ilyesmit meghagyjuk a katonáknak. 

A brit miniszterelnök figyelmét nem kerülték el az akció járulékos 
hasznai. Ha a brit Pathfinderek kiszabadítanak egy svéd túszt, a svédek 
végtelenül hálásak lesznek. Ez talán még Gusztáv Károlyra is állni fog, aki 
esetleg megemlíti a dolgot Erzsébet királynőnek. Abból csak jó sülhet ki. 


- Zöld utat adok, felhatalmazva a stratégákat arra, hogy a 
megvalósíthatóság alapján döntsenek a kérdésben — közölte tíz perccel 
később a vezérkari főnökkel. Azután visszahívta az Ovális Irodát. — 
Rendben — közölte az elnökkel. — Ha a tábornokok azt mondják, hogy meg 
lehet csinálni, megkapod a kommandósaimat. 

— Kösz. Nem felejtem el — felelte a Fehér Ház ura. 

Amint a telefonok elcsendesedtek Londonban és Washingtonban, az 
ikerhajtóműves Grumman belépett az egyiptomi légtérbe. Már csak 
Egyiptomon és Szudánon kellett átrepülnie, mielőtt leszáll Dzsibutiban. 

Odakint, tizenegyezer méter magasan tündöklően kéklett az ég, a nap 
azonban már lángoló-vöröslő korongként függött a nyugati horizont felett. 
Szomáliában és a földfelszínen lassan lenyugodott. 

A Nyomkövető meghallotta fejhallgatójában Tampa hangját. 

— Megálltak, ezredes. A kocsi bement egy félreeső kis faluba, a part és az 
etióp határ között. Alig tucatnyi, legfeljebb húsz vályogviskót látni, néhány 
csenevész fával és egy hatóval. Még neve sincs. 

— Biztos, hogy nem mennek tovább? 

— Nagyon úgy tűnik. Kiszállnak és kinyújtóznak. Rájuk közelítek. Látom 
a célpont egyik emberét, néhány falusival tárgyal. Itt van a piros sapkás 
fickó is. Most veszi le a sapkáját. 

Várjunk csak, észak felől még autó érkezik. És mindjárt lemegy a nap. 

— Jegyezze fel a falu GPS pozícióját. Mielőtt átáll infravörösre, a nap 
utolsó fényénél készítsen képeket a helyről, a lehető legtöbb szögből. 
Azután küldjön át mindent a dzsibuti bázisra. 

— Értettem, uram. Meglesz. 

A másodpilóta jelentkezett a fülkéből. 

— Most hívtak a dzsibuti toronyból, ezredes úr. A RAF Ománból érkezett 
C-130-as Herculese épp most landolt. 

— Mondja meg Dzsibutinak, hogy gondoskodjanak az emberekről, és 
tankolják fel a gépet. Mondja azt, hogy a britek csak átutazóban vannak. Mi 
mikorra érünk oda? 

— Most hagytuk el Kairót, uram. Úgy kilencven perc múlva már látnunk 
kell a kifutót. 

Odakint lassan lement a nap. 

Dél-Szudánra, Kelet-Etiópiára és Szomália egészére perceken belül 
ráborult a koromsötét, holdtalan éjszaka. 


15. FEJEZET 


A NAPPAL KEMENCÉNEK IS BEILLŐ SIVATAG ÉJSZAKÁRA 
FAGYPONTIG lehűlhet, Dzsibuti azonban az Adeni-öböl partján fekszik, 
így mérsékelt maradt a lehűlés. A Nyomkövetőt a leparkoló Grumman 
lépcsőjénél az amerikai légierő egyik ezredese várta, akit a támaszpont 
parancsnoka küldött ki a köszöntésére. A férfi könnyű trópusi terepruhát 
viselt. A Nyomkövetőt meglepte az éjszakai levegő melegsége, ahogy 
követte őt az irányítóközpont két irodájába, amit neki különítettek el. 

A légierő központjából mindeddig nem sokat árultak el a parancsnoknak, 
leszámítva hogy a J-SOC innét indít titkos akciót, nekik pedig minden 
lehetséges módon segédkezniük kell a TOSA tisztjének, akit mindenki csak 
Jamie Jackson ezredesként ismer. A Nyomkövető ezúttal is ezt a nevet 
választotta, miután ehhez megvolt minden szükséges irata. 

Az aszfalton gyalogolva elhagyták a brit RAF C-130-as Herculesét, 
amelynek farkára a szokásos körjelzést festették, más azonosítót azonban 
nem viselt. A Nyomkövető tudta, hogy a Különleges Erők Légierejének 47- 
es repülőszázadához tartozik. Az ablakok mögül fény szűrődött ki — a 
repülőszemélyzet inkább a fedélzeten maradt, és főzött magának egy igazi 
teát a lötty helyett, amelyet az amerikaiak teának neveznek. 

Elhaladtak a szárny alatt, a kiszolgáló személyzettől zajos hangár mellett, 
és beléptek az épületbe. A , segédkezés?" magába foglalta annak a hat 
morcosnak tűnő brit ejtőernyősnek a fogadását is, akik most odabent 
várakoztak, és unalmukban a falra aggatott fényképeket nézegették. 

Egy megkönnyebbültnek tűnő amerikai törzsőrmester rangjelzése alapján 
kommunikációs specialista —  hozzáfordult, és feszesen szalutált. A 
Nyomkövető viszonozta. 

A hat briten először azt vette észre, hogy sivatagi terepruhát viselnek, de 
minden rang— vagy alakulatjelzés nélkül. Mindegyikük arca és keze 
sötétbarnára égett, borostásak voltak és kócos volt a hajuk, leszámítva egy 
tarkopasz kommandóst. 

A Nyomkövető tudta, hogy bármelyik lehet a szakaszparancsnok. Úgy 
vélte, legjobb, ha belevágnak a dolgok közepébe. 

-— Nos, uraim, Jamie Jackson alezredes vagyok az amerikai 
tengerészgyalogságtól. . A kormányuk, — pontosabban szólva a 


miniszterelnökük volt olyan kedves, és lehetővé tette, hogy egy éjszakára 
igénybe vegyük a szolgálataikat. Ki önök közül a rangidős? 

Ha azt hitte, hogy a miniszterelnök említése őszinte ámulatot vált ki, 
rossz egységet választott. A hat férfi egyike előrelépett. Amikor megszólalt, 
hangja arról árulkodott, hogy a legkiválóbb magániskolákban nevelkedett. 

— Én, ezredes. Százados vagyok, a nevem David. A mi egységünkben 
nem szokás vezetékneveket vagy rangokat használni, sem tisztelegni. 
Kivéve természetesen a királynőt. 

A Nyomkövető elhitte neki, hogy sosem fog akkora tiszteletet kapni 
tőlük, mint az ősz hajú uralkodó. 

— Oké, amíg megteszik, amit kell. Az én nevem Jamie. 

Bemutatna a többieknek, David? 

Az öt férfi között két őrmester, két tizedes és egy közlegény akadt, noha 
egy Pathfinder rangjának sosincs jelentősége. Mindenki egy-egy adott 
szakterületért felelt. 

Pete őrmester, a felcserjártassága messze túlmutatott az elsősegélyen. A 
másik őrmester, Barry fegyverszakértőként került a csapatba, s úgy festett, 
mint aki egy rinocérosz és egy harckocsi frigyéből született: óriási volt és 
kőkemény. Az egyik, Dai nevű tizedest Walesi Varázslónak is hívták; ő 
felelt akommunikációért, és cipelte a különféle varázskellékeket, amelyek a 
talajra érkezést követően lehetővé tették a Pathfinderek számára, hogy 
kapcsolatban maradjanak Dzsibutival és Iampával, sőt az állandó 
videokapcsolat révén még a fejük felett köröző drón képét is látják. A 
kopaszt természetesen Fürtöskének hívták, amúgy pedig mesteri szinten 
értett a gépekhez. 

Tim, korban és rangban egyaránt a legifjabb, a Műszaki Alakulatnál 
kezdett, és tűzszerészként mindenféle robbanószerhez értett. 

A Nyomkövető az amerikai törzsőrmesterhez fordult. 

— Kapcsolja őket — intett a falra erősített monitor felé. 

A nagy képernyő pontosan azt mutatta, amit a Tampa közelében fekvő 
McDill légitámaszponton a pilóta nélküli drón irányítója is látott. A 
törzsőrmester odanyújtott a Nyomkövetőnek egy mikrofonnal ellátott 
fejhallgatót. 

— Itt Jackson ezredes a dzsibuti bázisról — jelentkezett be. Hallanak, 
Tampa? 


Leszállás közben is folyamatos kapcsolatban maradt Tampával és Orde 
törzsőrmesterrel, de nyolc időzónával nyugatabbra azóta megtörtént a 
szolgálat átadása. Női hang jelentkezett be, jellegzetesen elnyújtott déli 
akcentussal, merő cukornád és melasz. 

— Itt Tampa, uram. Jane Allbright irányítótiszt a dc$ón kormányánál. 

— Nos, mit tudunk, Jane? 

- Nem sokkal napnyugta előtt a célpont járműve megérkezett egy 
falucskába a semmi közepén. Megszámoltuk az utasokat. A platóról öten 
szálltak le, köztük a piros baseballsapkás személy. Hárman a fülkéből. A 
vezetőjüket vélhetően a falu elöljárója köszöntötte, azután lement a nap, így 
emberi alakok helyett már csak infravörös hőforrásokat látunk. Viszont a 
nap legutolsó fényénél két másik kisteherautó is befutott északi irányból. 
Nyolc személyt láttunk, közülük az egyiket két másik vonszolta. A 
fogolynak feltehetően szőke haja van. Ahogy teljesen besötétedett, a déli 
csoport egyik tagja csatlakozott az északiakhoz. A szőke fogoly az északi 
csoporttal maradt. A hőtérkép alapján két lakóházat foglaltak el, annak a 
központi térnek a két oldalán, ahol a három járművet leparkolták. A motor 
azóta lehűlt, a járművek teljesen sötétek. Senkit sem láttunk kilépni egyik 
házból sem. Az egyetlen hőforrás a tér egyik oldalán kikötött kecskétől 
származik, illetve látunk több kisebb mozgó vörös foltot is. Ezek 
feltehetően kóbor kutyák. 

A Nyomkövető köszönetet mondott, és visszatért a falra szerelt 
monitorhoz. A falut valós időben láthatták a nemrég szolgálatba állt új 
Global Hawk képén. Ez az RO—4-es harmincöt órát maradhatott fent, ami 
több mint elég, miközben szintetikus apertúrájú radarjával és elektrooptikai 
infravörös kamerájával minden lent zajló történést megfigyelhetett. 

A Nyomkövető néhány pillanatig elgondolkodva tanulmányozta a sötét 
házak között mozgó apró vörös foltokat. 

— Van valamijük a kutyák ellen, David? 

— Lelőjük őket. 

— Túl hangos. 

— Nem hibázunk. 

- Ha csak egy nyüszíteni kezd, a többi ugatva szalad szét. A 
törzsőrmesterhez fordult. — Elküldene valakit a kórházba? Kérje az ételben 
beadható legerősebb és leggyorsabban ható altatót. És a szállásmester 
aprítson fel néhány nyers rostélyost. 


Az őrmester a telefonhoz lépett. A Pathfinderek összenéztek. A 
Nyomkövető a fényképekhez lépett, amelyet az utolsó természetes 
fényeknél készítettek. 

A falucskát úgy elborította a sivatagi homok, hogy miután az azonos 
színű helyi homokkőből épült, szinte láthatatlanná vált. Körötte néhány 
gyér fa küzdött a kiszáradással, míg középütt nyílt az élet forrása: a falu 
egyetlen kútja. 

Az árnyak hosszúra nyúltak, és feketén vetültek kelet felé. 

A három jármű még tisztán látszott, ahogy egymás mellett parkolt a kút 
közelében. Alakok álltak köröttük, de nem tizenhatan. Némelyek mostanra 
bemehettek a házakba. A nyolc fotó különböző szögekből készült, de mind 
ugyanazt a történetet mesélte el. Annyiban megkönnyítette a dolgukat, hogy 
egyértelművé tette: dél felől kell támadniuk. 

A ház, amelybe a markai csapat beköltözött, a tér egyik oldalán állt, 
ahonnét szűkös kis utca vezetett a sivatag felé. 

Odalépett a fényképek mellé szegezett nagy felbontású térképhez. Valaki 
segítőkészen kis piros keresztet tett arra a helyre, ahová ledobták őket. 
Maga köré gyűjtötte a hat Pathfindert, és harminc perc alatt elmutogatta, 
amit lehetett. 

A kommandósok a nagy részét már azelőtt összerakták, hogy ő 
megérkezett. 

Ezzel együtt tudta, hogy három órába kell belesűríteniük mindazt a 
felkészülést, ami másként napokba telt volna. Vetett egy pillantást az 
órájára. Este kilenc. Legkésőbb éjfélkor fel kell szállniuk. 

— Azt javaslom, a célterülettől öt kilométerre délre ugorjunk, és erőltetett 
menetben tegyük meg a távot. 

A százados felvonta a szemöldökét. 

— Azt mondta, , ugorjunk", Jamie? 

— Pontosan. Nemcsak azért repültem ide, hogy eligazítsam magukat. A 
csapatot maga vezeti, de én is ugrom. 

— Nem szoktunk utasokat vinni. Kivéve persze, ha tandemben ugrik, mert 
arra itt van Barry. 

A Nyomkövető vetett egy pillantást a fölé tornyosuló óriásra. Nem 
szívesen fagyoskodott volna öt kilométeren át a sötétségben, ehhez az 
emberi hús toronyhoz szíjazva. 


- Én nem vagyok utas, David. Amerikai tengerészgyalogosként éles 
bevetésekben vettem részt Irakban és Afganisztánban. Csináltam 
mélytengeri merülést, és épp eleget ugrottam. Akár a sor elején, akár a 
végén, de a saját ernyőmmel megyek. Érthető? 

— Érthető. 

— Milyen magasságban akarnak ugrani? 

— Nyolcezer méternél. 

Logikusan hangzott. Ebben a magasságban a négy Allison 
turbólégcsavaros hajtómű moraja nem hallható — vagy ha mégis, 
ugyanolyan, mint bármelyik utasszállító gép hangja —, míg feleekkora 
magasságnál már megszólalhat a vészcsengő. 

Ő viszont eddig csak ötezer méterről ugrott, és bizony van különbség — 
ötezernél például még nincs szükség termoöltözékre vagy oxigénpalackra. 
Nyolcezernél annál inkább. 

— Nos, akkor ezt megbeszéltük — bólintott. 

David megkérte a legfiatalabbat, Timet, hogy ugorjon ki a Herculeshez, 
és hozzon be néhány extra felszerelést. Mindig vittek magukkal tartalékot, s 
miután kéthetes ománi gyakorlatból tartottak hazafelé, a Hercules egy sor 
olyan holmit is szállított, ami másként a földön maradt volna. Néhány 
perccel később Tim visszatért három terepszínű kezeslábast viselő férfival. 
Egyikük hozott egy tartalék BT80-ast — azt a francia gyártmányú ernyőt, 
amihez a Pathfinderek foggal-körömmel ragaszkodnak. Miként több brit 
különleges alakulat, ők is részesültek abban a kiváltságban, hogy saját 
maguk válogathassák össze felszerelésüket a világszerte elérhető kínálatból. 

Ily módon a francia ernyő mellett beszerezték az amerikai M4-es 
támadófegyvert, a 13 lövetű belga Browning pisztolyt és a brit SAS harci 
kését, a K-bart. 

Dai, a kommunikációs tiszt egy amerikai PRC 152-es taktikai műholdas 
rádió adóvevőt és egy brit Firestorm video-összeköttetésű optikai érzékelőt 
csomagolt. 

Két óra maradt a felszállásig. A bevetési helyiségben a hét férfi 
beöltözött: a felszerelés egyik darabját a másik után vették magukra, míg 
végül, ahogy a középkori páncélos lovagok, segítség nélkül mozogni is alig 
tudtak. 

A Nyomkövetőnek kerestek egy pár ejtőernyős bakancsot. 


Közepes testfelépítésének köszönhetően az öltözék többi része 
tökéletesen illett rá — azután jött a Bergen málhazsák, benne az éjjellátó 
készülékkel, vízzel, munícióval, pisztollyal és a többivel. 

Mindezt a három újonnan érkezett katona segítette rájuk, és kivált a 
Nyomkövetőre. Miként a régi idők fegyverhordozói, odafent egészen a 
rámpa széléig kísérték a Pathfindereket — biztosítókötélen arra az esetre, ha 
elcsúsznának -—, hogy elindítsák őket a feneketlen mélységbe. 

A próbamenetben a BI80-ast és a Bergent is felvették, egyiket a hátra, 
másikat a mellkasra, majd addig húzták a hevedereket, amíg nem fájt. 
Azután jött a karabély, torkolattal lefelé, a kesztyű, az oxigénpalack és a 
sisak. A Nyomkövető meglepve érezte, mennyire hasonlít motoros bukója a 
pathfinderes sisakhoz, leszámítva a fekete gumírozott oxigénmaszkot és 
szemüveget, ami inkább a búvárruhát idézte. 

Miután elkészültek, levedlettek magukról mindent. 

Tíz harminc. A felszállásra éjfélnél később nem kerülhetett sor — szinte 
pontosan ötszáz mérföld választotta el Dzsibutit attól a sivatagi 
porfészektől, amelynek megtámadására készültek. Két óra repülés, számolt 
a Nyomkövető, majd további kettő erőltetett menet a célig. 

Hajnali négykor a legmélyebb álmából verik fel az ellenséget, amikor a 
leglassabb a reakcióideje. Tartott hat társának egy utolsó eligazítást. 

— Ez a férfi a célpont — adta körbe a képeslap méretű portrét. 

Mindnyájan tanulmányozták, és emlékezetükbe vésték az arcot, abban a 
tudatban, hogy hat órán belül talán az éjjellátó készüléken át, egy bűzös 
szomáliai viskóban látják viszont. 

A képeslapról az a Tony Suarez nézett vissza rájuk, aki tizenegy 
időzónával nyugatabbra talán most is a kaliforniai napsütést élvezte, de be 
kellett érniük ezzel. 

- Kiemelt fontosságú al-Kaida célpont, és gyakorlott gyilkos, aki 
szenvedélyesen gyűlöli mindkettőnk hazáját. — A falra szegezett 
fényképekhez lépett. — A délen fekvő Markából, az Al-Shabaab területéről 
érkezett egy nyitott kisteherautóval. Ezzel. 

Hét ember volt vele, köztük a vezető, aki azóta csatlakozott a saját 
csapatához, de róluk később. A célpont csapata tehát hét főből áll, egyikük 
azonban nem fog harcolni. A célponttal van egy külföldi ügynök is, aki 
nekünk dolgozik. Ő így néz ki. 


Megmutatott egy nagyobb fényképet, rajta Opál arcával, ahogyan a 
markai házak közül felnézett az égre, egyenesen bele a Hawk kamerájába. 
Vörös baseballsapkát viselt. 

- Kis szerencsével meghallja a lövöldözést, fedezéket keres, és 
remélhetőleg eszébe jut felvenni a piros sapkát, hogy lássuk. Ő nem fog 
harcolni. Semmilyen körülmények között nem lőhetik le. Marad tehát hat 
ember, akik viszont harcolni fognak. 

A Pathfinderek hosszan elnézték és memorizálták a fekete etióp arcot. 

— Mi van a másik csapattal, főnök? — tudakolta a borotvált fejű Fürtöske, 
az autószerelés nagymestere. 

— Oké. A drón látta, hogy a célszemélyt és a csapatát itt, ebben a házban 
szállásolták el, a falu főterének déli oldalán. A tér másik felét az a csapat 
foglalta el, amelyikkel találkoznak. 

Ök északról jött kalózok, valamennyien a szacad klán tagjai. 

Magukkal hoztak egy túszt, ezt a fiatal svéd kadétot. 

A Nyomkövető elővette az utolsó fényképet. Adrian Herberttől, a SIS 
munkatársától kapta, aki Mrs. Bulstrode közvetítésével jutott hozzá. 
Eredetileg a kadétigazolvány igénylőlapjához készült, és az apa, Harry 
Andersson bocsátotta rendelkezésükre. A cég egyenruháját viselő jóvágású 
szőke fiú ártatlan tekintettel nézett a kamerába. 

— Mit keres ott? — tette fel a kérdést David. 

— Ő a csali, amivel a helyszínre csaltuk a célszemélyt. A célszemély meg 
akarja venni a kölyköt, e célból egymillió dollárt hozott magával 
készpénzben. Lehet, hogy máris megejtették a cserét, ez esetben a fiú a 
célszemély házában lesz, az egymillió dollár pedig a tér túlsó felén. Az is 
lehet, hogy csak reggel cserélnek, közvetlenül az indulás előtt. 

Bárhogy legyen, keressék azokat a szőke fürtöket, és nehogy véletlenül 
lelőjék. 

— Mit akar a célszemély egy svéd kadéttal? — Barry, az óriás a homlokát 
ráncolta. 

A Nyomkövető gondosan megfogalmazta a választ. Nem kellett 
hazudnia, épp csak takarékosan bánnia az igazsággal. 

— Az északi szacadok, akik több héttel ezelőtt foglyul ejtették, úgy tudják, 
hogy a célszemély a világ nyilvánossága előtt el akarja vágni a torkát. 
Figyelmeztetésként a Nyugat számára. 

A szobára néma csend telepedett. 


— És ezek a kalózok, ők is harcolni fognak? — kérdezte újra a parancsnok, 
David. 

— Minden bizonnyal, bár úgy számolom, hogy amikor felriadnak a 
lövöldözésre, még kábultak lesznek a khattól. Tudjuk, hogy ez vagy 
lassúvá, vagy féktelenül erőszakossá teszi őket. 

— Ha leadunk néhány sorozatot a házukra, nem azt fogják feltételezni, 
hogy nyugati deszantosok érkeztek, hanem hogy az üzletfeleik támadtak 
rájuk, akik nem akarnak fizetni a fiúért, vagy próbálják visszaszerezni a 
pénzt. Azt szeretném, ha rohamra indulnának a nyitott téren. 

— Hányan vannak, főnök? Ezek a kalózok? 

— Úgy számoltuk, hogy a két autóból összesen nyolcan szálltak ki. 

— Vagyis tizennégy ellenséggel kell számolnunk? 

— Igen, és a felüket holtan akarom látni, mielőtt esélyük lenne felkelni. 
Foglyokat nem ejtünk. 

A hat brit körbeállta a képeket, fotókat és térképeket. 

Egymás közt megtanácskozták a dolgot. A Nyomkövető olyan 
kifejezéseket hallott, mint , formatöltet? és , repi". Elég bevetést megjárt 
ahhoz, hogy tudjai: az első az ajtók  berobbantására használt 
robbanóeszközre, a második a nagy erejű repeszgránátra utal. Ujjak 
mutogattak az utolsó fényeknél készült fotók különböző pontjaira. Tíz 
perccel később feloszlottak, míg fiatal vezetőjük széles vigyorral lépett 
hozzá. 

— Mehetünk — közölte. — Cuccoljunk fel. 

A kommandósok így adták áldásukat az Egyesült Államok elnöke és a 
saját miniszterelnökük által elrendelt akcióra. 

— Remek - felelte jobb híján. 

Elhagyták a hadműveleti helyiséget, és kiléptek a szabadba, ahol még 
most is balzsamosnak érezték a levegőt. 

Amíg ők akciótervet kovácsoltak, a kiszolgáló személyzet három tagja 
sem tétlenkedett. A hangár nyitott kapuján át kiáradó fényben, sorba 
rendezett halmokban várakozott a hét résztvevő , cucca?. Ezt a sort követve 
masíroztak be a Hercules gyomrába, hogy nyolcezer méteren ugyanebben a 
fordított — sorrendben vessék ki magukat az éjszakába. 

A három katona segítségével elkezdtek belerázódni a felszerelésbe. A 
kiszolgáló személyzet parancsnoka, egy Jonah nevű veterán őrmester 
kiemelt figyelmet fordított a Nyomkövetőre. 


A Nyomkövetőnek, aki egy amerikai tengerészgyalogos ezredes trópusi 
egyenruhájában érkezett, amit a Grumman fedélzetén húzott át, most fel 
kellett vennie a sivatagi terepruhát, amit a többiek is viseltek. Azután jöttek 
a terhek, egyik a másik után. 

Jonah felcsatolta hátára a harminckilós ernyőt, és széles vászonszíjak 
kötegeivel gondoskodott arról, hogy ott is maradjon. Miután a csomag a 
helyére került, addig húzta a hevedereket, míg a Nyomkövető levegőt is alig 
kapott. Két pántot az ágyéka mellett is elvezetett. 

— Csak tartsa őket távol a golyóitól, uram — mormolta. Nem lesz őszinte a 
vigyora, ha alákapnak a családi ékszereknek, amikor a kupola kinyílik és 
felrántja. 

— Majd vigyázok — tapogatta ki magát a Nyomkövető, nehogy egyetlen 
ránc is legyen a hevederek mögött. 

Ezután következett a Bergen málhazsák, amit a mellén viselt. Negyven 
kilót nyomott, és kis híján előrerántotta. A szíjakat ezúttal is annyira 
meghúzták, hogy a mellkasa beleroppant, de a tengerészgyalogos deszantos 
iskolából emlékezett rá, hogy mindennek megvan a maga értelme. 

A rászíjazott Bergennel az ejtőernyős csak mellkassal előre repülhetett, 
így mikor a hátán végül kinyílt az ernyő, a kupola messze fölé került. Ha 
valaki háton zuhant, egyenesen beleütközhetett a nyíló ernyőbe, hogy az 
halotti lepelként boruljon rá, miután ízekre zúzza magát a földön. 

A Bergen tömegéért jórészt az élelem, az ivóvíz és a muníció felelt — 
utóbbi a karabély tartalék tárai és kézigránátok formájában -, de ide került a 
pisztoly és az éjjellátó készülék is. Szóba se került, hogy bárki viselje őket 
szabadesés közben; a légáram letépne mindent. 

Jonah csatlakoztatta az oxigénpalackot és a különféle csöveket, amelyek 
az arcán viselt maszkba vezették az életadó gázt. 

Végezetül megkapta a sisakot és a szorosan illeszkedő szemüveget, ami 
megvédte a szemét a zuhanás közben megtapasztalt kétszázötven kilométer/ 
órás széllökéstől. 

Azután az ugrásig levették magukról a Bergent. 

A hét férfi úgy festett, mintha a hollywoodi trükkmesterek 
földönkívüliekké maszkírozták volna őket. Nem gyalogoltak, csak lassan és 
óvatosan döcögtek előre. Parancsnokuk, David biccentése nyomán a 
Hercules ásító gyomra felé vették az irányt, amely nyitott ajtóval és 
leengedett rámpával várakozott rájuk. 


A százados határozta meg az ugrási sorrendet. Elsőnek ment Barry, az 
óriás — egyszerűen ő volt közöttük a legtapasztaltabb —, azután jött a 
Nyomkövető, közvetlenül maga mögött a századossal. A maradék négy 
emberből utolsóként a szintén veterán Fürtöske hagyta el a gépet, miután 
neki már senki sem figyelte a hátát. 

A hét deszantos a háromfős kiszolgáló személyzet segítségével 
egyenként besorjázott a C-130-as géptörzsébe. 

Húsz percük maradt éjfélig. 

Egy sorban foglaltak helyet a vörös vászonüléseken, míg a segítők tovább 
folytatták a különféle teszteket. Jonah személyes gondot fordított a 
századosra és a Nyomkövetőre. 

Feltűnt, mennyivel sötétebb van idebent, ahová már csak a hangár szórt 
fényei jutnak el. A Nyomkövető azt is tudta, hogy amint felhúzzák a 
rámpát, átható feketeségbe burkolóznak. Látta a ládákat, amelyekbe az 
egység felszerelését csomagolták a hazaútra, és a két sötét alakot a 
repülőfedélzetet a rakodótértől elválasztó rekeszfalnál. Ez a két katona 
mindenhová elkísérte az egységet, hogy újra és újra visszahajtogassa az 
ugráskor használt ernyőket. A Nyomkövető remélte, hogy aki az ő pakkját 
összerakta, kivételesen jól érti a dolgát. Van a deszantosok között egy régi 
mondás: ne haragítsd magadra a hajtogatódat. 

Jonah átnyúlt a válla felett, és felnyitotta az ernyő zsákját, hogy 
ellenőrizze a két oldózsinórt. Érintetlenül találta a pecsétet. A veterán RAF 
őrmester rákapcsolta az oxigénmaszkot a repülőgép belső ellátórendszerére, 
mielőtt bólintott. A Nyomkövető ellenőrizte, hogy a maszkja tökéletesen 
illeszkedik és légmentesen zár, azután vett egy nagy levegőt. 

A csaknem színtiszta oxigén szétáradt benne. Emelkedés közben 
mindvégig ezt lélegezték be, hogy a nitrogén minden nyoma kiürüljön a 
vérükből. így gátolták meg a  keszonbetegséget (a  nitrogéngáz 
buborékképződését), amikor szabadesés közben hirtelen 
nyomáskülönbségnek lesznek kitéve. Jonah elzárta az oxigént, majd a 
századoshoz lépett, hogy nála is végigcsinálja a procedúrát. 

Kintről éles süvítés hallatszott, ahogy az indítómotor megforgatta a négy 
Allisont, míg köhögve életre nem kelt. 

Jonah előrelépett, és összecsatolta a biztonsági hevedert a Nyomkövető 
térdén. Utolsó lépésként újra rácsatlakoztatta az oxigénmaszkot a C-130-as 
fedélzeti ellátó rendszerére. 


A motorhang dübörgéssé erősödött, mielőtt a hátsó rámpa felemelkedett, 
hogy kizárja a dzsibuti bázis utolsó fényeit is, majd hangos csattanással 
légmentesre zárt. A rakodótérre koromsötét borult. Jonah eltört néhány 
világító rudat, amíg ő és két társa elfoglalta helyét a fal mellett, miközben a 
Hercules gurulni kezdett. 

A leszíjazott katonák, hátukon az ernyővel, ölükben a negyvenkilós 
málhával, mintha egy rémálomba kerültek volna: a mennydörgő morajt az 
üzemanyag-befecskendező, majd a hidraulika visongása tette teljessé, amint 
a személyzet próbára tette a féklapokat. 

Nem látták, csak érezték, ahogy a négy hajtóműves monstrum ráfordul a 
kifutóra, megtorpan és erőt gyűjt, azzal nekilódul. Tekintélyes tömege 
dacára a Hercules sebesen gyorsult, alig ötszáz méter után felkapta az orrát, 
és a levegőbe emelkedett. Azután meredeken tört felfelé. 

A legfapadosabb utasszállítót sem lehet összehasonlítani egy C-130-as 
rakterével. Nincs hangszigetelés, nincs fűtés, nincs nyomáskiegyenlítés, a 
kézikocsis kiszolgálás pedig végképp hiányzik. A Nyomkövető tudta, hogy 
a zaj sosem hagy alább, legfeljebb veszett hideg lesz, ahogy ritkul a levegő. 
A raktér a szivárgásoktól sem lehetett mentes — még az oxigénmaszkban is 
érezte a kerozin és az olaj bűzét. 

Mellette a százados kikapcsolta, és levette a sisakját, hogy feltegyen egy 
fejhallgatót. Egy másikat is dugtak ugyanarra az aljzatra, ezt felajánlotta a 
Nyomkövetőnek. 

A rekeszfalnál ülő Jonah már feltette a maga fejhallgatóját. 

Hallania kellett a pilótafülkét, hogy tudja, mikor kezdjen készülődni a 
kibocsátásra. A Nyomkövető és a százados is hallhatta a pilótafülkét, a 47. 
repülőszázad egyik veterán parancsnokának hangját, aki a világ legrázósabb 
és legveszélyesebb kifutóin is letette már a , madárkáját" . 

— Háromezer méter — jelentette, majd: Ugrás mínusz száz... Egy órájuk 
és negyven percük maradt az ugrásig. Később: 

Nyolcezer méter, szintbe állunk... Nyolcvan perc telt el. 

A fejhallgató segítette letompítani a hajtóművek zaját, ugyanakkor a 
hőmérséklet fagypont közelébe süllyedt. Jonah kicsatolta magát, és 
odabotorkált, miközben a géptörzsön végigfutó acélkorlátba kapaszkodott. 
Esélyük sem volt beszélgetni; mindent úgy kellett elmutogatniuk. 

Mind a hét ejtőernyős előtt megállt, hogy végigcsinálja ugyanazt a 
pantomimet. Jobb kéz felemel, a mutatóujj és a hüvelykujj O betűt formáz. 


Mint a búvároknál. Minden oké? 

A Pathfinderek ugyanígy feleltek. Ezután Jonah feltartotta ökölbe 
szorított kezét, majd ráfújt, és szétnyitotta mind az öt ujját. Földet éréskor 
várhatóan ötcsomós szél. Végezetül négyszer felmutatta öt ujját. Húsz perc 
az indulásig. 

Mielőtt végzett volna a körúttal, David elkapta a karját, és valamit elővett 
a pakkjából. Jonah bólintott, és elvigyorodott. 

Elvette a csomagot és eltűnt a repülőfedélzet irányába. Amikor visszajött, 
még mindig vigyorgott, úgy ült le a helyére. 

Tíz perccel később visszatért hozzájuk. Ezúttal a tíz ujját mutatta fel 
előttük. Mind a heten bólintottak, majd felálltak a  Bergenekkel, 
megfordultak, és az ülésre helyezték a málhazsákot. Azután ráemelték a 
negyvenkilós súlyt a mellkasukra, és meghúzták a hevedereket. 

Jonah hátrajött, hogy segítsen a Nyomkövetőnek, és addig húzta a 
pántokat, míg úgy nem érezte, hogy a mellkasa is beleroppan. Zuhanás 
során a kétszázötven kilométer/órás sebességet is elérhette, s közben a zsák 
egy picit sem mozoghatott. Végezetül átcsatlakoztak a fedélzeti rendszerről 
a saját oxigénpalackjukra. 

Ekkor a Nyomkövető újabb hangra lett figyelmes: a hajtóművek 
dübörgésén túl a repülőgép hangszóróiból harsány zene áradt. Most jött 
csak rá, mit küldött David Jonah útján a pilótafülkébe. Egy CD-t. A C-130- 
as barlangszerű terét betöltötték a Valkűrök lovaglásának lendületes 
futamai. A Wagner-mű jelezte: három perc maradt az indulásig. 

A hét férfi felsorakozott a gép jobb oldalán, miközben tompán 
visszhangzó robajjal ereszkedni kezdett a rámpa. 

Jonah és emberei becsatolták magukat, hogy a biztosítókötelek 
megfogják őket, ha kicsúsznának. 

Mialatt a lenyíló rámpa felfedte az égbolt egy istállóajtó méretű darabját, 
bömbölő és fagyos széllökés kíséretében a rakodótérbe tolult a kerozin és az 
égett olaj bűze. 

A Nyomkövető, aki Barry, az óriás mögött állt a sorban, elnézett az első 
ejtőernyős mellett, bele az ürességbe. Semmi sem volt odakint, csak 
örvénylő sötétség, dermesztő hideg és fülsiketítő zaj, míg odabent 
fékevesztett rézfúvósok hajszolták még sebesebb vágtára a valkűröket. 

Már csak egy utolsó ellenőrzésre maradt idő. A Nyomkövető látta szóra 
nyílni Jonah száját, de egy hangot se hallott. A sorban utolsó Fürtöske 


ellenőrizte a közlegény, Tim felszerelését, és meggyőződött arról, hogy 
semmi sem gabalyodott össze. Azután elkurjantotta magát: 

— Hetes oké! 

Jonah meghallhatta, mert biccentett Timnek, aki ugyanezt tette az előtte 
álló Pete-tel, a felcserrel. A katonák sorban leellenőrizték társaikat. A 
Nyomkövető megérezte hátán a paskolást, majd ugyanezt tette az elsőnek 
ugró Barryvel. 

Jonah az óriás előtt állt, vele szemben. Biccentett, amint a Nyomkövető 
elvégezte az utolsó ellenőrzést is, azzal oldalt lépett. Nem maradt már más 
— a sok csapkodás, paskolás és nyögés után a hét ejtőernyősnek már csak 
annyit kellett tennie, hogy nyolc kilométerrel a szomáliai sivatag felett 
kivetette magát az éjszakába. 

Barry tett egy lépést előre, belehajolt az ugrásba, azzal el is tűnt. A 
szorosan zárt rendet azért kellett tartani, mert a szétválás végzetes 
következményekkel is járhatott volna. Elég három másodpercnyi kihagyás, 
és két ugró olyan távol sodródhat egymástól, hogy soha többé nem látja 
vagy találja meg a másikat. Ahogy eligazították, a Nyomkövető egy 
pillanattal később kivetette magát, amint látta eltűnni Barry sarkát. 

Egy szemvillanás alatt minden megváltozott. Megszűnt a zaj — a C-130- 
as négy Allisonjának dübörgése, a Wagner, minden eltűnt, hogy helyét 
átvegye az éjszaka csendje, amit csak a szél gyengéd és erősödő sziszegése 
tört meg, ahogy zuhanó teste máris száznyolcvanas tempóra gyorsult. 

Erezte, ahogy a Hercules légörvénye megpróbálja átfordítani, a feje fölé 
emelné a lábait, azután átbuktatná a hátára, de harcolt ellene. Noha nem 
világított a hold, az élesen metszett sivatagi csillagok — amelyeket 
háromezer kilométernyire semmilyen környezetszennyező füst nem 
homályosított el — hidegen és távolian ezüstözték be az eget. 

Ahogy lenézett, sötét alakot látott messze maga alatt. 

Tudta, hogy közvetlenül felette ott kell lennie a századosnak, Davidnek, 
nyomában egy vonalban zuhanó négy társával. 

David hirtelen feltűnt mellette, testéhez szorított karokkal, nyíl alakot 
felvéve, hogy növelje a sebességet és felzárkózzon Barryhez. A 
Nyomkövető ugyanígy tett. A sötét alak lassan kezdett közelebb kerülni. 
Barry félig széttárta karját és lábát, hogy kétszáz kilométeres óránkénti 
sebességre lassítson. Miután egy szintre került vele, a Nyomkövető és a 
százados is ugyanezt tette. 


Tartották ezt a hevenyészett alakzatot, amíg egyenként a másik négy 
katona is csatlakozott hozzájuk. Látta, hogy a százados pillantást vet a 
csuklóján viselt magasságmérőre, amit a sivatag feletti légnyomáshoz 
állítottak be. 

Habár nem láthatta, a magasságmérő szerint most érték el az ötezres 
határt. Ezerötszáz méternél nyitották az ernyőket. 

Mint élen haladónak, Barrynek kellett előremennie, hogy tapasztalatát és 
a gyér fényeket kihasználva megválassza a leszállóhelyet — lehetőség 
szerint minél egyenletesebb és sziklamentesebb terepen. A Nyomkövető 
csak azzal törődött, hogy a százados mellett maradjon, és azt tegye, amit ő. 

A szabadesés még nyolcezer méterről is csak kilencven másodpercig 
tartott. Barry mostanra valamivel előrébb járt, hogy végigpásztázza a 
feléjük száguldó terepet. A többiek igazodtak a formációhoz, és egy 
pillanatra sem veszítették egymást szem elől. 

A Nyomkövető benyúlt az ernyőtáska zsebébe, és meggyőződött róla, 
hogy eléri a kioldót. A Pathfinderek nem használnak fémfogantyút az ernyő 
nyitásához. Választhatnák a légnyomásra kioldó automatát, de az ilyen 
kütyük bármikor el tudnak romlani, és el is romlanak, márpedig kétszáz 
kilométer/óránál nincs idő felismerni, ha valami elszaródik. 

David és társai ezért döntöttek a manuális kioldás mellett. 

A Nyomkövető ennek eszközét kereste, a kis ernyőkupola alakú anyagot, 
amit könnyen hozzáférhető helyen, a táska felső részében helyeztek el. 
Miután a légáram belekapott az anyagba, a hozzá csatlakozó zsinór gond 
nélkül kirántotta az egész BT80-ast. 

A Nyomkövető maga alatt látta, ahogy Barry elérte az 1500-as határt, és 
megvillant a kupola, szürkén a környező feketeségben. A szeme sarkából 
észlelte, hogy David kivetette a segédernyőt, majd eltűnt felette. 

A Nyomkövető ugyanezt tette, s szinte azonnal érezte, ahogy a hatalmas 
paplan hátra és felfelé rántja. Legalábbis így tűnt — valójában csak 
lelassította. Mintha autójával a falnak hajtott volna, hogy arcába csapódjon 
a légzsák, ám ez alig három másodpercig tartott; azután már lebegett. 

A B1T80-as a legkevésbé sem hasonlít a kupolás ernyőkre, amelyekkel a 
hadgyakorlatokon ugrálnak. Roppant, paplan alakú selyemlepel, valóságos 
szárny, amely nagy magasságban történő nyitás esetén lehetővé teszi a 
katona számára, hogy hosszú mérföldekre berepüljön az ellenséges vonalak 
mögé, a lokátor vagy az emberi szem számára láthatatlanul. 


A Pathfinderek ezért szeretik — no és még valamiért. 

Hangtalanul nyílik, szemben a hagyományos ernyőkkel, amelyek 
ostorszerű csattanásukkal hajlamosak felkelteni az őrszemek figyelmét. 

Kétszázötven méternél a százados leoldotta Bergenét, ami így alatta, a 
négyméteres rögzítő kötél végén himbálózott. A Nyomkövető ugyanezt 
tette. Néhány méterrel felette a többi négy katona is követte a példát. 

Az amerikai tengerészgyalogos a talajt figyelte, ami immár tisztán 
kirajzolódott a csillagfényben, és rohamosan közeledett, majd amikor 
hallotta becsapódni a  málhazsákot, végrehajtott egy utolsó fékező 
manővert. Felnyúlt, hogy megragadja, és maga felé rántsa a kupolát 
szabályozó két fogantyút. 

Az ernyő kiöblösödött és lelassította, így kényelmes futótempóban 
érhetett földet. Ezután az ernyő elveszítette formáját, és magába roskadt; 
selyemanyaga és nejlonzsinórjai egyetlen kusza halmazban omlottak a 
földre. Kicsatolta a mellkasát áttogó pántokat és az alsó hámot, hogy az 
ejtőernyős csomag maradéka is a homokba hulljon. Elvégezte a feladatát. 
Körötte mind a hat Pathfinder ugyanezt csinálta. 

Vetett egy pillantást karórájára. Négy perccel múlt kettő. 

Tökéletes időzítés. Most viszont ideje menetoszlopba rendeződni. 

Mind a hét ernyőt be kellett gyűjteniük, az immár haszontalan sisakokkal, 
maszkokkal és oxigéntartályokkal együtt. Az egészet egybehordták, és 
három Pathfinder kövekkel fedte be őket. 

A málhazsákokból előkerültek a kézifegyverek és az éjjellátó készülékek, 
az NVG-k. A csillagok adtak annyi fényt, hogy a menethez ne legyen rájuk 
szükség, ugyanakkor a faluban behozhatatlan előnyre tesznek szert, ha a 
koromsötét éjszakában is úgy látnak, mintha nappal lenne. 

Dai, a walesi guru ellenőrizte felszerelését. A modem technológiáknak 
köszönhetően a feladatuk jócskán egyszerűbbé vált, mint a drónok előtt lett 
volna. 

Valahol felettük ott körözött egy Global Hawk RO-4-es, amit a J-SOC 
működtetett a tampai McDill légitámaszpontról. 

A pilóta nélküli gép egyenesen rájuk és a falura szegezte kameráit, így 
mindkettőt egyszerre láthatta, miközben a testhője alapján érzékelt 
bármilyen élő teremtményt. 

A J-SOC központja a Tampa által látott folyamatos jelet továbbította 
Dzsibuti felé, így miután Dai beállította és beüzemelte a rádiókapcsolatot, 


Dzsibuti tudathatta velük, pontosan hol vannak, merre esik a falu, milyen 
útvonalon juthatnak c. oda, és van-e a környéken bármiféle mozgás. 

Miután suttogva beszélgetést folytatott Dzsibutival, Dai jelentést tett a 
többieknek. Mindkét irányító érzékeli őket, hét jelforrásként a sivatag 
közepén. A faluban egy lélek sem mozdul, alighanem mindenki alszik. 
Legalábbis a házak között nem jár senki. A tetők alá ugyan nem látnak be, 
de a falucska teljes vagyona — a kecskenyáj, a négy szamár és két teve — a 
karámban vagy kipányvázva alszik a téren, és tisztán látható odafentről. 

Néhány kisebb folt mozgott csak: a kóbor kutyák. A falutól légvonalban 
7,6 kilométer választotta el őket, és az optimális menetirány a nulla-kettő- 
nulla irányba vezetett. 

A százados elhozta saját Silva iránytűjét és SOPHIE hőképalkotó 
eszközét. Tampa minden magabiztossága ellenére bekapcsolta ez utóbbit, és 
körben végigpásztázott. 

Megdermedtek, amikor kis folt tűnt fel annak a homokos medencének a 
szélén, amit Barry alkalmas földet érési pontnak választott. 

Embernek talán túl apró volt, de épp elég nagy egy őrszem fejének. 
Azután halk vinnyogás hallatszott, és a folt eltűnt. 

Egy sivatagi sakál. 

02.22-kor menetoszlopba rendeződve elindultak észak felé. 


16. FEJEZET 


LAZA ALAKZATBAN VONULTAK, A FELDERÍTŐ ELŐŐRS 
HELYÉN FÜRTÖSKÉVEL, akinek az ellenállás első jelére figyelmeztetnie 
kellett a többieket. Eddig nem ütköztek ilyenbe. David, a százados ment 
másodikként, aki megállás nélkül pásztázott a képalkotó eszközzel, de nem 
találkozott több melegvérű ragadozóval. 

Dai a feje mögött, a málhazsák tetején helyezte el az adóvevőt, és 
fülhallgatót dugott az egyik fülébe, hogy hallja a Dzsibutin keresztül 
kommunikáló TIampát, amely a sztratoszférából követte őket nyomon. Négy 
előtt tíz perccel felzárkózott David mellé. 

— Fél mérföld, főnök. 

Az utolsó nyolcszáz métert kuporogva, a hátukon viselt negyvenkilós 
súly alatt görnyedezve tették meg. Menetelés közben magasan felhők 
úsztak be az égre, ettől érezhetően sötétebb lett. 

A százados megállt, és lassan leengedte oldalt kitartott karját. A többiek 
lekuporodtak a homokra. David egylencsés éjjeli távcsövet vett elő, és 
fürkészni kezdte a sötétséget. Azután meglátta a falu rozzant, kocka alakú 
vályogviskói közül az elsőt. A Silva iránytű elvezette őket a célterület 
küszöbéig. 

Eltette a távcsövet, és felvette az éjjellátó készüléket. A többiek követték 
a példáját. A gyengülő csillagfényben fürdő táj hirtelen kivilágosodott, 
viszont minden beteges zöldes árnyalatot kapott. Az NVG csak annyit tesz, 
hogy felfogja a környezeti fény minden fotonját, és azt egyetlen 
előremutató alagútra koncentrálja, amitől viselője elveszti a térérzékelés 
képességét, és forgatnia kell a fejét, ha balra vagy jobbra is látni akar. 

Ilyen közel a célhoz a kommandósoknak már nem volt szükségük a 
málhára, annál inkább a zsákban lapuló lőszerre és  gránátokra. 
Leeresztették a Bergeneket a földre, kibújtak a vállpántokból, és minden 
zsebüket teletömték munícióval. 

Az M4-es karabélyba és a pisztolyba máris teli tárak kerültek. 

David és a Nyomkövető együtt kúszott előre. Pontosan azt látták maguk 
előtt, amit a Global Hawk egyik napnyugtakor készült kimerevített képén, 
még Dzsibutiban. A falu főteréről sikátor vezetett a sivatag felé, ahol 


hasaltak. Valahol itt, bal oldalon állt a nagyobb ház, vélhetően az egyik 
elöljáró otthona, amit most a Prédikátor csapata sajátított ki. 

Kis testű, kóbor kutya oldalgott közelebb, megtorpant, majd szaglászni 
kezdett. Egy másik is csatlakozott hozzá. 

Mindkettő rühes volt, feltehetően veszett is, szeméthez és ürülékhez 
szoktak, a legfényesebb alkalmakkor is csak a leölt kecskék belein 
lakmározhattak. A dögök tovább szaglásztak, gyanakodva, de még nem 
elég éberen ahhoz, hogy ugatásukkal riasszák társaikat. 

A Nyomkövető elővett valamit a mellényzsebéből, s mint egy 
dobójátékos, széles mozdulattal a kutyák felé hajította. A tárgy tompa 
puffanással landolt a homokon. Mindkét állat megugrott, majd tovább 
szaglászott, mielőtt ugatni kezdett. 

Nyers bélszín. A kutyák közelebb húzódtak, tovább szaglásztak, majd az 
első egy falással eltüntette az egyik húsdarabot. 

Ezen a társa is felbátorodott. Eltűnt a második falat is. 

A Nyomkövető húsdarabok egész sortüzét zúdította a sikátor végébe. 
Még több kutya tűnt fel, összesen kilenc, majd miután meglátták falatozó 
vezéreiket, követték a példájukat. 

A húsz falatból kettőnél is több jutott fejenként. Minden korcs legalább 
egyet evett. Azután tovább szaglásztak, várva a folytatást. 

Az elsőként érkezők botladozni kezdtek, azután a lábuk megadta magát, 
oldalukra borultak, és erőtlenül rugdaltak, végül mozdulatlanná váltak. A 
többi ebben is követte példájukat. Az első dobástól számított tíz percen 
belül valamennyi mélyen aludt. 

David lassan felegyenesedett, és előreintett, kezében használatra kész 
fegyverével, ujjával máris a ravaszon. Öten követték; Barry hátramaradt, 
hogy fedezze őket. Valahol a falu mélyén elbődült egy szamár. Senki sem 
mozdult. Az ellenség vagy mélyen aludt, vagy csapdát állított. A 
Nyomkövető inkább hitte az első változatot. A markai férfiak idegennek 
számítottak errefelé, a kutyák őket is megugatták volna. 

A támadócsapat behatolt a sikátorba, és megközelítette a balról álló 
házat, amely harmadik épületként egyenesen a kis térre nézett. A maszkos 
férfiak egy ajtót vettek ki maguk előtt, öles régi palánkokból, amiket 
valahonnan máshonnét hoztak, mert errefelé legfeljebb tövises kórók éltek 
meg. Az ajtón csak két fémkarikát találtak, kulcslyukat nem. David óvatos 


próbát tett. Az ajtó meg se moccant. Belülről reteszelték el, ami 
kezdetleges, mégis hatékony módszer. 

Faltörő kos kellene hozzá. Intett Timnek, a tűzszerésznek, az ajtóra 
mutatott, és hátrébb húzódott. 

Tim kis koszorúra emlékeztető tárgyat vett elő, amit beékelt az ajtó jobb 
és bal oldali szárnyai közé, a hasadékba. 

Fémajtó esetén mágnes vagy gitt kellett volna; fánál inkább a 
hüvelykujjal eldolgozható ragacsot használt. Miután rögzítette a koszorút, 
elhelyezte a detonátort és hátraparancsolta a többieket. 

Az ajtótól jó öt méterre kuporodtak le. Ilyen formázott töltet esetén nem 
kellett számolniuk a kifelé ható erőkkel. A plasztikbomba minden ereje 
befelé irányult, hogy a másodperc tört része alatt láncfűrészként hatoljon az 
öles fába. 

Amikor felrobbant, a Nyomkövetőt meglepte, milyen halk — csak fojtott 
reccsenés hallatszott, mintha egy ág pattant volna el. Azután négyen már át 
is furakodtak az ajtón, ami első érintésre megadta magát, miután a 
keresztrúd szilánkokra tört szét. Tim és Dai odakint maradt, és fedezte a 
teret a három kisteherautóval, a két kipányvázott szamárral és a karámba 
zárt kecskenyájjal. 

A deszantosok századosa rontott be először, mögötte a Nyomkövetővel. 
Három férfi próbált félálomban felkelni a padlóról. Az addig csendes 
éjszakát felverte a két automatára állított M4-es kerepelése. Mindhárom 
férfi a markai csapathoz tartozott, a Prédikátor testőrei voltak. Meghaltak, 
mielőtt felkelhettek volna. 

Kiáltások harsantak egy belső helyiségben, az újabb ajtón túl. 

A százados egy pillanatra megtorpant, és meggyőződött róla, hogy 
mindhárom ellensége meghalt. Pete és Fürtöske bejött a sikátorból, míg a 
Nyomkövető berúgta a belső ajtót és berontott, miközben azon imádkozott, 
hogy Opál, bármerre is legyen, úgy reagáljon az első össztűzre, hogy a 
padlóra veti magát — lehetőleg egy ágy alá. 

Két férfit talált a szobában. Ellentétben a három másikkal, ők 
kisajátították a család két ágyát, a teveszőr takaróval fedett, durva 
priccseket. Mostanra felkeltek, de a vaksötétben semmit sem láttak. A 
testesebb, a negyedik testőr, nem aludt mélyen, épp csak elszunyókált — 
talán neki kellett volna őrködnie. Most pedig vele szemben állt, és elsütötte 
felé a pisztolyát. 


A lövedék elsüvített a Nyomkövető füle mellett, ám annál nagyobb kárt 
okozott a torkolattűz, amit az éjjellátó készülék százszorosára erősített fel. 
Mintha reflektorral világítottak volna a képébe. Vakon tüzelt, de automata 
üzemmódban, miközben széles ívben végigsöpört az egész szobán. A 
lövedékei lekaszabolták mindkét férfit: a negyedik pakisztánit és 
Dzsammát, a Prédikátor személyi titkárát. 

Odakint, a tér bejáratánál Tim és Dai a megbeszéltek szerint tüzet 
nyitottak a szemközt álló házra, amelyet a garacadi szacadok foglaltak el. A 
deszantosok hosszú sorozatokat adtak le minden ablakra, amelyeket nem 
üvegeztek be, csak felszegezett pokrócokkal fedtek. Tudták, hogy a 
lövedékek az ágyak felett csapódnak be, ezért új tárat helyeztek be, és 
várták a reakciót. Nem kellett soká várniuk. 

Az elöljáró házában halk kaparászás hallatszott, mintha mozdult volna 
valami. A Nyomkövető arrafelé pördült. A sarokban egy harmadik priccs is 
állt. Valaki megbújt alatta, de a baseballsapka szélét így is elcsípte. 

— Maradjon ott! — kiáltott a férfira. — Ne mozduljon. Ne jöjjön elő. 

A kaparászás abbamaradt, a sapka visszahúzódott. 

A mögötte álló három férfihoz fordult. 

— Itt minden tiszta. Segítsenek az északiaknál. 

A téren hat garacadi — abban a szilárd meggyőződésben, hogy a markaiak 
árulták el őket — előreszegezett Kalasnyikovokkal indult rohamra, áttörve a 
rémülten bőgő és kötőfékeikét rángató szamarak, majd a három ide parkolt 
kisteherautó között. 

Mostanra teljes lett a sötétség, a felhők eltakarták a csillagokat. Tim és 
Dai kiválasztott egy-egy ellenséget, akiket könnyedén leszedett. A maradék 
négynek elég volt a torkolattűz, az orosz gépfegyverek csöve máris feléjük 
lendült. Tim és Dai hasra vetette magát. Mögöttük Pete, Fürtöske és a 
százados jelent meg a sikátorban, de miután meglátták a Kalasnyikovok 
torkolattüzét, ők is elvágódtak. 

A deszantosok fekvő helyzetből intéztek el két másik szomáliait. Az 
ötödik, miután minden töltényét ellőtte, megállt, hogy új tárat lökjön 
fegyverébe. Jól látható helyen, a kecskekarám mellett torpant meg — két 
M4-es lövedék le is terítette. 

Az utolsó lekuporodott az egyik jármű mögé, ahol nem láthatták. A 
lövöldözésnek egyszeriben vége szakadt. A férfi célpontot keresett a 
sötétben, ezért óvatosan kidugta a fejét a motorháztető felett. Épp csak azt 


nem tudta, hogy ellenségei NVG-t használnak; feje zölden világított a 
látómezőben. Egy újabb lövedék szétloccsantotta az agyát. 

Azután már zavartalan csend lett. A kalózok házában egy lélek sem 
mozdult, két ember azonban így is hiányzott. Nyolc kellett, s eddig csak 
hatot szedtek le. Felkészültek rá, hogy az esetleges veszteségeket 
megkockáztatva rohamra induljanak, de erre végül nem volt szükség. A falu 
mögül lövések hallatszottak, összesen három, közöttük egy-egy pillanatnyi 
szünettel. 

Miután látta, hogy az egész falu felébredt, Barry felhagyott a céltalan 
őrködéssel, és hátulról közelített, amikor éjjellátó készülékében három 
alakra lett figyelmes, amint kirontottak a kalóztanya hátsó ajtaján. Ketten 
köntöst viseltek, és magukkal rángattak egy csetlő-botló harmadikat, akit 
szőke hajáról messziről felismert. 

Fel sem szólította a menekülőket, csak felegyenesedett a húsz méterre 
álló tövises cserje mögül, és tüzelt. A kalasnyikovos férfi, a félszemű Juszuf 
esett el elsőként; az idősebb férfi, akit később AI-Afritként, az Ördögként 
azonosítottak, a két másik golyót kapta a mellkasába. 

A tagbaszakadt deszantos áldozataihoz lépett. A szőke fiú közöttük 
feküdt az oldalán, magzati pózban, és csendesen sírdogált. 

— Minden rendben, fiam — vigasztalta a veterán őrmester. Most már vége. 
Ideje hazamenni. 

Próbálta talpra állítani a fiút, de annak lába szüntelenül megbicsaklott, 
így végül felkapta, mint egy szalmabábut, átvetette a vállán, és öles 
léptekkel továbbment a falu felé. 

A Nyomkövető éjjellátó készülékével végigpásztázta a szobát, ahol a 
markai csapat tagjai meghaltak. Egy kivételével. 

Oldalajtót látott, pontosabban egy falba vágott nyílást, ami elé pokrócot 
aggattak. 

Előrevetette magát, hogy ne kerüljön a szobába esetleg rá várakozó 
orvlövész lővonalába, azután félrehemperedett az ajtóból, és előreszegezte 
M4-esét. Nem hallatszott lövés. 

Körülnézett a szobában, a ház legutolsó helyiségében: az elöljáró 
hálókamrájában. Díszes huzatú ágyat látott, de már üresen, félredobott 
takaróval. 

A kandalló fényénél, amelynek fehéren pattogó szikrái az NVG-n 
keresztül bántották a szemét, egy jókora karosszéket látott, abban pedig egy 


öreg férfit, aki őt figyelte. Hosszú pillanatokon át csak meredtek egymásra, 
mielőtt az öreg nyugodt hangon megszólalt. 

— Lőj csak le. Öreg vagyok, eljött az időm. — szomáliul beszélt, de 
arabtudása révén a Nyomkövető így is megértette. 

Arabul felelt. 

— Nem akarlak lelőni, sejk. Nem érted jöttem. 

Az öreg férfi félelem nélkül nézett fel rá. Terepruhás emberi szörnyeteget 
látott maga előtt, egy béka dülledt szemeivel. 

— A kuffarok közé tartozol, mégis beszéled a Szent Korán nyelvét? 

— Így igaz, és egy embert keresek. Egy nagyon rossz embert. Sokakat 
megölt. Muszlimokat is, asszonyokat és gyerekeket. 

— Láttam őt? 

— Láttad, sejk. Itt volt. A szeme... — Az öreg talán életében nem látott 
borostyánt. — Olyan színű volt a szeme, mint a friss méz. 

— Á. — A férfi csak lemondóan legyintett, mint aki utálkozik valami miatt. 
— Elment, a női ruhákkal. 

A Nyomkövető egy pillanatra keserű csalódottságot érzett. 

Ha elmenekült egy burkában, lehetetlen megtalálni a sivatagban. Azután 
észrevette, hogy az öreg férfi felfelé tekinget, és megértette. 

Amikor a falubeli asszonyok a kút vizében kimosták a ruháikat, nem 
merték a téren kiakasztani őket, nehogy az itt tartott kecskék 
megszaggassák, ezért a lapos tetőkre állítottak faágakból eszkábált 
szárítókat. 

A Nyomkövető kilépett a szoba túlsó felén nyíló ajtón. A ház oldala 
mentén lépcső futott fel. Falnak támasztotta M4-esét, és előhúzta pisztolyát. 
A gumitalpú ejtőernyős csizma nem adott ki hangot, ahogy felfelé indult a 
fokokon. 

Felért a tetőre és körülnézett. Hat szárítófát látott. 

A borongós sötétben végigmérte valamennyit. Az asszonyok dzsalabíbjét 
és a férfiak pamut macaviját vetették az ágakra. Az egyik magasabbnak és 
keskenyebbnek tűnt. 

Hosszú fehér pakisztáni szalvar kamíze volt, fejjel, bozontos szakállal, és 
mozgott. Ezután három dolog is történt, de olyan gyors egymásutánban, ami 
kis híján az életébe került. 

A hold végre előbukkant a felhők közül, telten és vakító fehéren. Az 
összes környezeti fényt a szeme elé koncentráló NVG-ben egy pillanatig 


semmit sem látott. 

A férfi rárontott, ő pedig letépte magáról az éjjellátó szemüveget, és 
lövésre emelte a tizenhárom lövetű Browningot. Ahogy a merénylő 
felemelte jobb karját, a kezében megcsillant valami. 

Meghúzta a Browning ravaszát. Az ütőszeg előreugrott, bele az üres 
töltényűrbe. A fegyver besült, a második elsütésre sem reagált. Nagyon 
ritka, de előfordul. Tudta, hogy tele a tár, a cső mégis üres maradt. 

Szabad kezével megragadott egy pamut szarongot, összegyűrte és a 
lesújtó penge útjába dobta. Az acél áthatolt a verdeső anyag első rétegein, 
de az rácsavarodott a pengére, így sokat tompult, mire a vállához ért. 
Eldobta a hasznavehetetlen Browningot, és a jobb combjáról előrántotta az 
amerikai tengerészgyalogosok harci kését — szinte az egyetlen dolgot, amit 
magával hozott Londonból. 

A szakállas férfi nem a rövid, ívelt pengéjű, bár jobbára csak díszként 
használt jemeni tőrt, a dzsambiját fordította ellene, hanem egy billaót — 
nagy, borotvaéles pengét, amit csak a szomáliaiak ismernek. A billao két 
csapással képes leválasztani egy kart; egyetlen szúrással átdöfheti egy férfi 
felsőtestét. 

A támadó fogást váltott, és elfordította a csuklóját, hogy alsó helyzetben, 
felfelé tartsa a kést, ahogyan egy utcai harcos tenné. A Nyomkövetőnek 
lassan visszatért a látása. Észrevette, hogy a férfi mezítláb van, ami stabil 
tartást biztosít neki az agyagtéglás tetőn — akárcsak az ő gumitalpú 
bakancsa. 

A billao következő támadása szélsebesen és alulról, a bal oldaláról 
érkezett: a penge a gyomrát célozta meg, de ő számított erre. Bal keze 
lecsapott az emelkedő csuklóra, és blokkolta, miközben a penge nem egész 
tíz centire került a testétől. Érezte, ahogy az ő jobb csuklóját is 
megmarkolják. 

A Prédikátor húsz évvel fiatalabb volt nála, és a hegyek közt töltött évek 
szívóssá tették. Erőnlét terén könnyen fölébe kerekedhetett — a biko hegye 
lassan, de kitartón közelebb került a zsigereihez. Akkor eszébe jutott a Fort 
Bragg-i ejtőernyős kiképző tiszt, aki nemcsak a szabadeséshez, de a 
közelharchoz is jól értett. 

— Szueztől keletre és TIripolitól délre nincsenek jó utcai harcosok — 
magyarázta egy-két-három sör után a kantinban. Csak a pengében bíznak. 
Nem ügyelnek a golyókra és a nyeregre. 


Nyereg alatt az ornyerget értette. A Nyomkövető hátrahajlította a nyakát, 
és előrefejelt. A homlokában szétsugárzott az éles fájdalom, és tudta, hogy 
annak nyomán dudor fog nőni, de azt is érezte, hogy a másik férfi orra 
szétroppant a homloka alatt. 

Ezzel egy időben lanyhult a szorítás a csuklóján. Kitépte a kezét, 
hátrarántotta, és előredöfött. A penge tisztán hatolt be a bal oldalon, az 
ötödik és hatodik borda között. A néhány centiméteres távolságból jól látta 
a gyűlölettől fénylő borostyánszínű szemeket, majd a döbbent értetlenséget, 
ahogy az acélhegy elérte a szívet — végül pedig az élet kihunyó fényét. 

A borostyán lassan elfeketedett a holdfényben. Érezte, ahogy a holt súly a 
pengéjére nehezedik. Az intenzíven fekvő apjára gondolt, miközben olyan 
közel hajolt, hogy ajka a tömött fekete szakállt érintette. így suttogta: 

— Semper Fi, Prédikátor. 

A Pathfinderek védelmi alakzatban várták ki a pirkadatot, bár a tampai 
bázis megnyugtatta őket, hogy semmilyen ellenséges erő nem tart feléjük. 
A sivatagban nem járt más, csak a sakálok. 

Valamennyi Bergent elhozták a sivatagból, Pete orvosi felszerelésével 
együtt. Ellátták a kimentett kadétot, Öve Carlssont. A fiú a garacagi 
pincében töltött hetek alatt alig kapott enni, és egész testén hemzsegtek a 
paraziták. Pete legjobb képessége szerint gondoskodott róla, még egy adag 
morfiumot is beadott neki. A kadét ettől mély álomba zuhant, hetek óta 
talán először, a kandalló mellé állított ágyon. 

Fürtöske fáklyafény mellett megvizsgálta a téren álló három 
kisteherautót. Az egyiket átlyuggatták a Kalasnyikovok és M4-esek 
lövedékei; ez láthatóan nem megy már sehová. A másik kettővel útnak 
indulhattak, miután végzett velük, ráadásul a platón műanyag kannákban 
nyolcszáz mérföldre elegendő üzemanyagot is talált. 

David az első fényeknél beszélt Dzsibutival, és biztosította az ottaniakat, 
hogy a csapat a két kisteherautón elérheti a nyugatra húzódó etióp határt. A 
közvetlenül a túlsó oldalon fekvő sivatagi leszállópálya tűnt a 
legalkalmasabb kivonási pontnak.  Fürtöske több mint háromszáz 
kilométerrel és tízórás úttal számolt, tankolással és alkalmi kerékcserékkel 
együtt, de ellenséges tevékenység nélkül. Megnyugtatták őket, hogy a 
Dzsibutiba visszatért C-130-as Hercules várni fog rájuk. 

Opál ügynök, a fekete bőrű etiópiai mérhetetlenül megkönnyebbült, 
amiért megszabadulhatott egyre veszélyesebb álcájától. 


A deszantosok megbontották az élelmiszercsomagokat, és egészen 
tisztességes reggelit ütöttek össze, amelynek fénypontját a ropogó tűz 
mellett elfogyasztott erős, édes, sóhajnyi tejjel ízesített tea jelentette. 

A holttesteket kivonszolták a térre, és hátrahagyták, hogy a falusiak 
temessék el őket. A Prédikátornál nagy köteg szomáliai pénzt találtak, amit 
a falu elöljárójánál hagytak, cserébe a kellemetlenségért. 

Az egymillió dolláros aktatáskát az ágy alatt találták meg, ahonnét a 
Prédikátor a tetőre menekült. A százados egyértelművé tette, hogy miután 
félmillió dollár értékű ejtőernyőt és felszerelést hátra kellett hagyniuk a 
sivatagban — s aligha lenne jó ötlet visszamenni értük az ellenkező irányba 
-, a zsákmányból talán kárpótolni lehetne az ezredet a veszteségért. A 
Nyomkövető elismerte az igazát. 

Hajnalban ággyal együtt feltették a még mindig mélyen alvó Öve 
Carlssont az egyik teherautó nyitott platójára, felhajították a hét 
málhazsákot a másikra, azzal búcsút intettek a falu elöljárójának, és 
távoztak. 

Fürtöske becslése megállta a helyét. A sivatagi porfészekből nyolc óra 
alatt érték el a láthatatlan etióp határvonalat. 

Tampa tudatta velük, amikor átkeltek ezen, majd elirányította őket a 
leszállópályáig. Másként talán észre sem veszik. A kifutót nem aszfaltozták 
le, csak ezer méter hosszan keményre egyengetett kaviccsal szórták fel. 
Nem láttak se irányítótornyot, se hangárokat; csak egy szélzsák kókadozott 
ernyedten az újabb forró nap előtt. 

A túlsó végében azonban ott állt a C-130-as Hercules megnyugtató 
tömege, rajta a RAF 47. repülőszázadának jelzésével. Ezt már távolról 
meglátták, az ogadeni homoktenger túlsó partján. Ahogy közeledtek, 
leereszkedett a hátsó rámpa, és Jonah jelent meg, hogy köszöntse őket, 
nyomában két segítőjével és a két hajtogatóval. Utóbbiaknak nem sok 
dolguk akadt — a darabonként ötvenezer fontba kerülő ernyőkről végleg 
lemondhattak. 

A Hercules mellett állt a meglepetés: egy fehér Beech King Air, az ENSZ 
Világélelmezési Programjának színeiben, mellette két sivatagi terepruhát 
viselő bronzbamára sült férfival. 

Mindkét katona váll-lapot viselt, rajta hatágú csillaggal. 

Amint a két autóból álló konvoj megállt, Opál, aki eddig az élen haladó 
kisteherautó platóján utazott, leugrott, és odaszaladt hozzájuk. Mindketten 


lelkesen ölelték magukhoz. 

A Nyomkövető kíváncsian lépett közelebb. 

Az izraeli őrnagy nem mutatkozott be Bennyként, viszont pontosan tudta, 
ki az amerikai. 

— Csak egy rövid kérdés — szólalt meg elsőként a Nyomkövető. — Azután 
el is köszönünk. Hogyan tudtak rávenni egy etiópot, hogy maguknak 
dolgozzon? 

Az őrnagy meglepettnek tűnt, mintha a válasz magától értetődne. 

— Falasa — felelte. — Épp olyan zsidó, mint én. 

A Nyomkövető mintha emlékezett volna a történetükre: az egyiptomi 
zsidók kis törzse egy nemzedékkel korábban kivonult a brutális diktátor 
által uralt Etiópiából. A fiatal férfihoz fordult, és feszesen szalutált. 

— Mindent köszönök, Opál. Todah rabah... és mazel tov. 

A Beech szállt fel először, Eilatig éppen elegendő üzemanyaggal. A 
Hercules követte, hátrahagyva a két rozzant kisteherautót az arra járó első 
sivatagi nomádoknak. 

Az amerikai légierő tampai McDill támaszpontjának bunkerében Orde 
törzsőrmester látta távozásukat — ahogyan a keletről közeledő, de még 
jókora távolságban járó konvojt is. 

Az Al-Shabaab felmentő serege alaposan elkésett. 

Dzsibutiban Öve Carlssont az amerikai támaszpont jól felszerelt 
kórházába szállították, míg apja ide nem érkezett magánrepülőgépén, hogy 
hazavigye. 

A Nyomkövető búcsút mondott a hat Pathfindemek, mielőtt felszállt a 
maga Grummanjére, hogy a londoni Northoltra, majd a washingtoni 
Andrewsra repüljön. A RAF-csapat átaludta a napot. Amint megtankolták a 
gépüket, ők is hazaindulhattak. 

— Ha még egyszer ekkora őrültséget kell csinálnom, szólhatok maguknak, 
fiúk? — kérdezte. 

— Semmi gond, haver — felelt Tim. Az amerikai ezredes az idejét sem 
tudta, mikor szólította egy közlegény utoljára , havernek", de rájött, hogy ez 
nagyon is tetszik neki. 

A Grumman V valamivel éjfél után szállt fel. A Nyomkövető már 
békésen aludt, amikor átrepült a líbiai partok felett, és a kelő nap előtt 
London felé tartott. Beköszöntött az ősz. 


Észak-Virginiát elborították a vörös és arany falevelek, ő pedig alig várta, 
hogy viszontláthassa őket. 


UTÓHANG 


AMIKOR A KLÁN VEZÉRÉNEK  HALÁLHÍRE ELÉRT 
GARACADBA, A MALMÖ fedélzetén tartózkodó szacadok egyszerűen 
visszatértek a partra, Eklund kapitány pedig kihasználta a váratlan és 
érthetetlen esélyt: felvonta a horgonyt, és a nyílt tenger felé indult. Két 
rivális klán hajója is megkísérelte elfoglalni, de mindkettő visszakozott, 
amikor meglátta a láthatáron várakozó brit romboló helikopterét. A 
romboló a dzsibuti kikötő biztonságába kísérte a Malmöt, ahol megtankolt, 
és folytatta az útját — immár egy konvoj részeként. 

Mr. Abdi is hallotta a kalózvezér halálhírét, amit megosztott Gareth 
Evansszel. A fiú megmenekülésének híre már korábban elterjedt, azután a 
Malmö is kiszabadult fogságából, így az ötmillió dollár kifizetését még 
időben sikerült leállítani. 

Mr. Abdi ekkorra már megkapta a kenőpénz második millióját. Vissza is 
vonult a tunéziai partvidék egy kellemes villájába. Hat hónappal később 
rablók törtek be hozzá, majd amikor megzavarta őket, végeztek vele. 

Musztafa Dardarit szabadon engedték caithnessi rabságából. Bekötött 
szemmel vitték haza és eresztették szabadon Londonban, ahol két dologgal 
szembesült. Először, a rendőrök nem hitték el neki, hogy nem tartózkodott 
mindvégig városi házában, amíg nem bizonyította az ellenkezőjét. 
Másodszor, kiutasították az országból. 

A Pathfinderek visszatértek colchesteri támaszpontjukra és tovább tették 
a dolgukat. 

Miután teljesen felépült, Öve  Carlsson mesterdiplomát szerzett 
üzletvezetésből. Belépett apja cégéhez, de soha többé nem szállt tengerre. 

Ariel híressé vált a maga zárt és a legtöbb ember számára érthetetlen 
világában, amikor feltalált egy tűzfalat, amit még ő sem tudott áttörni. A 
rendszert széles körben alkalmazták a bankokban, biztonsági cégeknél és 
kormányhivatalokban. A Nyomkövető tanácsára szerzett egy ügyes, mégis 
tisztességes üzletvezetőt, aki gondoskodott arról, hogy élete végéig 
kényelmesen élhessen a szabadalmi díjakból. 

A szülei végre megengedhettek maguknak egy nagyobb házat, ő azonban 
továbbra is velük élt, és továbbra is utált eljárni otthonról. 


Christopher , Kit?" Carson ezredes — más néven Jamie Jackson, más néven 
a Nyomkövető - kiszolgálta az idejét és leszerelt a seregtől, majd elvett egy 
jóravaló özvegyet, és céget alapított a külföldön utazgató kőgazdag 
amerikaiak személyi védelmére. Ebből remekül megélt, de soha többé nem 
tért vissza Szomáliába. 


Vége 


